j a să nu-și plece 
urechea la falsuri, 
nici să. fie surdă la 
adevăr.“ 

Scurta perioadă de timp — mai puțin de doi ani — în centrul că- 
reia stau evenimentele pe care Filipicele le reflectă, reprezintă începutul 
agonie republicii romane, perioadă scurtă într-adevăr, dar hotăritoare 
pentru determinarea cursului faptelor istorice următoare. Ea începe cu 
asasinarea lui Caius Iulius Caesar (15 martie, anul 44 î.e.n.) și se încheie 
cu asasinarea lui Marcus Tullius Cicero (7 decembrie, anul 43), cele mai 
mari personalităţi ale epocii, reprezentanţii cei mai de seamă a două con- 
cepţii de organizare statală, de viață politică, de filozofie morală şi civilă 
deosebite, dar mai ales două firi şi două caractere opuse care, dispărind la 
puţină vreme unul după altul, făceau posibilă, după ce totul părea că se 
năruie în haosul unor forțe oarbe menite interdistrucţiei, soluția de com- 
promis între sistemul monarhiilor elenistice și tradiția republicană romană 
pe care Octavian avea să o realizeze, după ce rămăsese, prin înlăturarea lui 
Marcus Antonius, conducătorul unic al Imperiului. 

Acest ultim act al agoniei — lung și greu sfîrșit, căci avea să dureze 
vreo 15 ani — s-ar putea împărți, simplificînd lucrurile, în două etape : 
prima, aceea a lichidării hegemoniei oligarhiei, care se încheie cu victoria 
cezarienilor asupra armatelor lui Marcus Brutus şi Caius Cassius la Phi- 
lippi în toamna anului 42 î.e.n. ; a doua, lupta pentru conducerea unică a 
imperiului; care se încheie prin înfrîngerea de către Octavian a lui Antonius 
şi a Cleopatrei în bătălia navală de la Actium, în septembrie anul 31 î.c.n. 
şi se prelungeşte pînă la cucerirea Egiptului şi lichidarea adversarilor. 
Privitor la prima etapă, Suetonius observă în biografia lui Caesar că 
„aproape. nici unul dintre ucigașii lui nu i-a supraviețuit mai mult de trei 
ani și nici unul n-a murit de moarte naturală“, mărturie nu numai ade- 
vărată, dar semnificauvă pentru caracterul pe care-l iau luptele politice, 
transformate în război civil, şi pentru atmosfera de asasinate politice în 
lanț, săvirșite pentru satisfacerea sacrelor furii răzbunătoare. 

Asupra primei etape, și aceasta doar pină la moartea lui Cicero, va 
trebui să ne oprim, nu numai pentru a cunoaşte împrejurările în care au 
fost rostite Filipicele — care, altminteri, nu pot fi înţelese nici ca ma- 
nifestări politice, nici ca opere oratorice — dar pentru a ne putea repre- 
zenta şi retrăi, ca în desfășurarea unei acțiuni tragice, atmosfera de exci- 
taţie, de pasionalitate dramatică, de încleștare supremă a destinelor, si 
voințelor într-o luptă la capătul căreia nu era decit victorie sau moarte 
(„nu va supravieţui decît învingătorul“, spunea Antonius). Reconstituirea 
întîmplărilor timpului o facem prin operele unui Suetonius, Plutarh, Ap- 

pianus, Dio Cassius etc., dar reflectarea lor imediată în conștiință, palpi- 
tul viu al faptelor pe care le retrăieşti ca şi cum s-ar întimpla acum, sub 
ochii tăi, emoția directă! a participării la o încleștare care te angajează 
prin ce este fundamental într-o conştiinţă omenească, deşi au trecut peste 
două mii de ani de cînd faptele s-au întîmplat, pe acestea nu le poţi trăi 
decir citind Filipicele şi corespondenţa din anii 44 şi 43 a lui Cicero. 

Cele patrusprezece discursuri împotriva lui Marcus Antonius (Filipi- 
cele), rostite, primul la 2 septembrie al anului 44 ultimul, la 21 aprilie 43, 
aproape 200 de scrisori trimise de Cicero în acest timp celor mai însem- 
nate personaje, actori direcţi ai istoriei vremii sau multe scrisori de-ale 
acestora primite de omul care reprezenta ideea luptei pînă la capăt împo- 
riva tiraniei, în sfîrşit lucrările filozofice — cele mai multe sint scrise 
tocmai în această vreme de confruntare tragică cu faptele — şi mai ales 
ultima dintre ele, testamentul său, De officiis (Despre îndatoriri), ne fac, 
spre deosebire de relatările istoricilor tirzii, să [im participanţii acestei 
lupte. Este şi motivul pentru care în judecarea lui Cicero în general, dar 
şi în caracterizarea lui în această epocă, rareori întilneșii detașarea obiec- 
uivă și cîntărirea nepărtinitoare. Chiar când cercetătorii declară sau pretind 
a-l înfățișa în chipul cel mai riguros — și o fac aproape toţi, de cînd 
excesele într-o direcţie au dus firesc la replica corespunzătoare — se simte 
mai totdeauna că Cicero a dat naștere la o dezbatere intimă şi că ne anga- 
jează la o valorificare a propriilor idei și concepţii de viață politică, mo- 
rală etc., care transpare în cele mai riguroase lucrări despre el. Îl simțim 
mai aproape de noi decît pe Caesar, îl înțelegem mai intim, raporturile 
noastre cu el sînt omenești. Luptătorul politic, celebrul orator, filozoful, 
artistul etc. nu încetează o clipă să ne apară în același timp ca om în 
opera sa şi în corespondenţa lui unică, documentul cel mai de preţ al 
antichității în această privință. 

În dimineaţa 7i'ei de 15 martie (idele lui martie), înainte de deschi 
derea şedinţei Senatului în Curia lui Pompeius, Caesar fu asasinat, victimă 
a unei conspirații din care făceau parte doi pretori ai acelui an și unii 
dintre cei mai de seamă senatori, intimi ai dictatorului. Capii conspirației 
erau Marcus Iunius Brutus, fiul Serviliei, despre care se spunea că în tine- 
reţe întreţinuse legături cu Caesar, fire reflexivă, închisă, impunînd respect 


1 v. Eduard Norden, Die römische Literatur, 6. ergänzte Auflage, 
Teubner, 1961: „Cicero este cel mai bine cunoscut dintre toți oamenii 
antichităţii ; mai bine chiar decît Augustin; căci Confesiunile acestuia 
sînt puternic stilizate și urmăresc să acționeze asupra publicului cititor, 
pe cînd noi posedăm aproape o mie de scrisori de-ale lui Cicero, dintre 
care numai puţine erau destinate publicității. Conservarea acestor scrisori 
— antichitatea citea cam încă o dată pe atît şi printre ele unele foarte im- 
portante — trebuie să fie privită ca un noroc fără egal.“ 

prin cultura sa filozofică și literară, prin averea sa, prin poziția socială 
— dar şi prin conştiinţa superiorității persoanei sale și castei sale — și 
cumnatul său Caius Cassius Longinus, om activ, fire aprinsă, promptă în 
decizie şi acţiune. Conspiraşia, care număra vreo 50 de persoane, nu-l 
cuprindea şi pe Cicero, prezent însă la ședința din 15 a Senatului. La 
venirea, cu mare întirziere, a lui Caesar în Senat, celălalt consul, Marcus 
Antonius, fusese reținut chiar la intrare de către C. Trebonius, unul dintre 
prietenii lui Cicero, recomandat pe vremuri de el comandantului războiu- 
lui galic. ‘Caesar căzu străpuns de 23 de lovituri de pumnal; senatorii, 
mulți din ei creații ale dictatorului, fugiră înspăimintaţi ; vestea morţii 
produse peste tot panică; nu atît indignare, cît neliniște pentru ce avea 
să urmeze. „Liberarorii“, care credeau că este de ajuns să dispară „tiranul“ 
ca să dispară și tirania, se îndreptară spre templul lui Iupiter de pe Capi- 
toliu, spre a aduce jertfe, sau spre a fi mai în siguranţă. Trei sclavi ai celui 
ucis duseră acasă pe o lectică trupul stăpînului. 

O încercare a conspiratorilor de a aduna poporul și a obţine o recu- 
noaștere spontană a măreţului act săvirşit n-avu nici un rezultat. Spre 
seară ei ţinură o consfătuire, la care participă și Cicero. Hotăriră, împo- 
triva propunerii lui Cicero care îi îndemna să ia de îndată conducerea, 
şi potrivit opiniei naive a lui Brutus care dorea o lovitură de stat cu 
respectarea formelor legale, a instituțiilor și a aparatului politic existent, 
să se trimită o delegaţie la consulul Marcus Antonius, spre a se lua, de 
comun acord, măsuri în situația ce.te crease. Antonius, singurul reprezen- 
tant legal al puterii supreme, nu putea să nu vadă slăbiciunea celor ce i se 
adresau și promise un răspuns pentru a doua zi. În aceeaşi noapte, cl se 
înțelese cu Marcus Aemilius Lepidus, magister equitum al lui Caesar şi 
dispunind de singura forță militară aflătoare în Roma, care i se puse la 


dispoziţie. În același timp puse stăpînire pe tezaur — vremile ce amenin- 
țau cereau bani — mai ales în această epocă de mercenarizare a arma- 
tei — se duse la locuința lui Caesar și obținu de la văduva acestuia, Cal- 


purnia, caseta personală, actele și alte obiecte de valoare ale celui ucis. 

În ziua de 16 martie, încurajat și de schimbarea produsă în senti- 
mentele poporului după primele momente de panică și de slăbiciunea 
conspiratorilor, trimise o delegaţie care să trateze cu ei. Rezultatele trata- 
tivelor s-au concretizat în hotăririle Senatului, care se convoca pentru 
ziua următoare, 

Pentru 17 martie, ziua Liberaliilor, serbare anuală în cinstea zeului 
Liber (Bacchus), Antonius convocase Senatul în templul zeiței Tellus, na 
departe: de locuinţa lui, și luase măsuri, prin înștiințări personale, ca toţi 
senatorii să fie prezenţi. Templul era înconjurat de veterani, foşti :o!daţi 
ai lui Caesar, şi plebe agitată, ostilă tiranoctonilor ; strigătele lor amenin- 

ţătoare se auzeau în sală. După discuţii lungi, fără rezultat, Antonius in- 
terveni spre a avertiza pe senatori că dacă Caesar va fi declarat tiran și 
uciderea lui legitimă, actele lui vor trebui să fie anulate, averea lui con- 
fiscară și trupul aruncat în Tibru. Consecințele unei asemenea hotărtri 
— unii senatori fuseseră beneficiarii măsurilor lui Caesar, iar alţii fuseseră 
desemnaţi în posturi de conducere pentru anul următor — ca și strigătele 
de afară, care se întețeau, împingeau pe senatori spre un compromis. 
Cicero fu acela care găsi formula, luă cuvîntul și propuse, după modelul 
grecesc, amnistia („uitarea faptelor din trecut“, cum traduce Velleius Pa- 
terculus termenul). Prin această amnistie, Caesar nu fusese tiran, actele 
lui rămîneau valabile, conspiratorii nu erau vinovaţi de crimă și nu puteau 
fi urmăriţi : compromis formal, care lăsa să subsiste toată organizația de 
stat a lui Caesar, fără Caesar, şi care arăta că uciderea lui fusese un act 
inutil, politiceșre absurd și odios, generator de grave consecințe, pe care 
numai forța le putea rezolva. A doua chestiune dezbătută, urmare a primei 
hotărini : se luară măsuri privitoare la funeraliile publice ale lui Caesar și 
asupra deschiderii testamentului său. Propunerea o făcea chiar socrul lui, 
L. Calpurnius Piso, pe care-l vom vedea, în cursul Filipicelor, opus lui 
Antonius. Concilierea pentru un moment realizată era subliniată prin tri- 
miterea fiilor lui Antonius și Lepidus, pe Capitoliu, un fel de ostatici ai 
respectării înțelegerii; în seara aceleiași zile, Lepidus avea ca invitat la 
masă pe Marcus Brutus, iar Antonius pe Cassius, 

În ziua de 18 martie, în aceeaşi atmosferă de falsă concordie, se rati- 
ficau hotăririle luate de Caesar în privința atribuirii provinciilor pentru 
acest an 44, printre care şi a Galiei cisalpine, ce era acordată lui Decimus 
Brutus, şi se deschidea, în casa lui Marcus Antonius, testamentul celui ucis : 
strănepotul său, Caius Octavius, fiul Attiei, fiica surorii lui Caesar, Iulia 
minor, era adoptat ca fiu și lăsat moştenitor a trei părți din avere; pen- 
tru a patra parte, erau desemnaţi alţi doi nepoți: Lucius Pinarius ș 
Quintus Pedius, 

În ziua de 20 martieii avură loc funeraliile publice acordate lui 
Caesar de Senat. Antonius trebuia să rostească, în lipsa lui Octavian care 
se afla încă în Grecia, elogiul funebru. Era în posesia puterii supreme, 
consul în funcțiune împreună cu Dolabella, fostul ginere al lui Cicero, 
care înlocuia pe Caesar, avea cu el forța armată, actele lui Caesar și ca- 
seta lui particulară, tezaurul statului și mai ales plebea şi pe veteranii celui 
ucis, stăpîniţi de oroarea asasinatului, indignaţi și îndirjiţi împotriva făp- 
rașilor. Era momentul să culeagă rezultatul abilității de care dăduse do- 
vadă în aceste zile, să pună pe conspiratori în situația unor ucigași lași, 
care săvârșiseră un sacrilegiu şi o crimă stupidă, şi să facă din înmormîn- 


1 Dată nu cu totul sigură. 

tayea lui Caesar ocazia unor manifestații populare anrioligarhice, care să 
anuleze în folosul său, singurul șef al cezarienilor, compromisul acceptar 
de nevoie. Împrejurările sînt cunoscute. Cortegiul funebru — care trebuia 
să se îndrepte spre Cîmpul lui Marte, în afara oraşului, unde se hotărise 
înmormîntarea — se opri în for, centrul Romei. Pe patul mortuar atirna 
toga însîngerată a lui Caesar, sirăpunsă de cele 23 de lovituri. Un crainic 
citi lista onorurilor pe care Caesar le avusese, celebrînd meritele lui şi 
amintind între alele de jurămîntul senatorilor, aceiași care-i acordaseră 
în trecut puterea sacrosanctă şi inviolabilă. Un actor, care reprezenta pe 
cel ucis, cînta versuri din tragicii latini, printre care și pe acesta al poetu- 
lui Pacuvius: „men servasse, ut essent qui me pèrderent ?“ (i-am salvat 
oare, ca să aibă cine mă ucide ?) În această atmosferă de durere şi indig- 
nare, Antonius îşi rosu discursul, arătînd mulțimii toga însîngerată a lui 
Caesar, preamărindu-i meritele militare și civile, magnanimitatea şi gene- 
rozitatea — lăsa fiecărui cetăţean al Romei cîte 300 de sesterți — şi sco- 
yind în evidență oroarea crimei și sacrilegiul comis. luria mulțimii, aprinsă 
de dorința răzbunării, se dezlănşui. Se dădu foc carafalcului în for. Incen- 
diul mistuia tot ce mulțimea arunca în flăcări ca la o ceremonie sinisuă : 
bănci, mese, haine, alimente, bani, podoabe. S-a încercat apoi să se dea 
loc caselor conspiratorilor, care se ascunseseră sau fugiseră din oraș. An- 
vonius trebui să restabilească ordinea, apărind de furia sfântă a poporului 
pe „liberatori“. Prin aceasta el era succesorul cel mai autorizat al lui 
Caesar, dar și omul de ordine cel mai trebuitor. Raporturile cu republi- 
canii nu se rupeau. Primejdia era Încă mare : Decimus Brutus era în Gal- 
lia, Sextus Pompeius stăpînea mările, Octavian era aşteptat să vină în 
ltalia, spre a-şi lua În primire moştenirea, poziţia lui însă se Îîntărise. Avea 
încă interesul să întrețină bune legături cu Senatul şi mai ales cu fruntașii 
Senatului; de aceea, după memorabila înmormîntare, primi propunerea 
lui Servius Sulpicius Rufus, vestitul jurisconsult și prieten al lui Cicero, 
de a nu se recunoaşte ca acte valabile, în materie de concesiuni individuale 
«au scutiri de tribut, decît cele făcute publice de către Caesar însuși, admite 
creierea unui consilium format din fruntașii Senatului, cu care să delibereze 
in prealabil asupra celor mai importante propuneri pe care le-ar aduce în 
discuție, și, semn al bunelor sentimente republicane de care era animat, 
propuse abolirea pentru totdeauna a dictaturii, spre satisfacția tuturor. În 
„același sens vorbea şi executarea grecului Erofiloc, falsul Marius, care, 
dindu-se drept nepot al aceluia, agita mulțimile, încă doritoare de răzbu- 
mare, şi organiza manifestații în jurul monumentului, ridicat pe locul unde 
Caesar fusese ars, cu inscripția „Părintelui Patriei“. Răzvrăuitorul, nefiind 
cetățean roman, fu ucis şi trupul lui aruncat în Tibru. Frau acte menite 
„+ liniștească pe republicani. 

Pe la jumătatea lui aprilie, Antonius porni în mod clar la asigurarea 
puterii personale, părăsind din ce în ce mai mult spiritul de conciliaţie pe 
care-l arătase, îngrijorat de primejdiile ce puteau veni. Decimus Brutus 
în Gallia cisalpină era în fruntea armatei celei mai apropiate de Roma, 
Lepidus plecase la conducerea provinciei Hispania citerior, Brutus şi 
Cassius, pretori, printr-o derogare de a obligaţia de a nu părăsi Roma, 
obținuseră în timpul tulburărilor create de falsul Marius învoirea din partea 
lui Antonius de a părăsi Capitala şi se aflau acum prin Latium (Lanu- 
vium, Antium), Cicero plecase și el din Roma de teama tulburărilor, era 
agitat, muiîndu-se dintr-o localitate într-alta, și manifesta intenţia de a 
părăsi Italia și a se duce în Grecia, spre a-și vedea fiul, care studia la 
Atena, deocamdată însă urmărea cu încordare tot ce se întîmpla și privea 
îngrijorat viitorul. 

În această vreme, la Roma, Antonius, împotriva așteptărilor, spre a 
obține bani şi simpatii, comitea abuzuri de putere scandaloase, susținînd 
că nu face decit să aplice măsurile pe care le găsi:e în Însemnările (Com- 
mentarii) lui Caesar, pe care însă nimeni altul decit el nu le cunoștea, făcea 
propagandă printre veteranii lui Caesar, cumpărîndu-i, şi la 25 aprilie 
plecă chiar din Roma spre a stabili două colonii în Campania şi a înrola 
partizani ; îşi alcătui astfel o trupă personală de vreo șase mii de oameni. 

La 18 aprilie însă, venind din Apollonia, după ce traversase Adria- 
tica, tînărul care nu împlinise încă 19 ani, Octavian, fiul adoptiv şi 
moștenitorul lui Caesar, se afla la Neapolis, decis, împotriva sfaturilor 
mamei sale şi ale tatălui său vitreg, să primească nu numai adopțiunea şi 
legatul cu toare obligaţiile ce decurgeau dinrr-însul — plata mai ales a 
300 de sesterți de fiece cetățean, cînd averea lui Caesar era în mîinile 
lui Antonius — dar, o dată cu numele marelui bărbat, şi misiunea de a-i 
apăra memoria și de a prelua rolul politic de conducător al partidului 
cezarian. Cicero, care ne dă informaţia în scrisoarea către Atticus din 
19 aprilie (Ad Att., XIV, 10), îşi însușeşte părerea acestuia: „„dintr-asta 
va ieși mare neînțelegere cu Antonius“. Apărea al treilea element politic, 
care va deveni în curînd o forţă şi va complica situaţia celor două partide . 
cezarieni şi anticezarieni. 

Aceştia din urmă, după ce părăsiseră Roma, nu îndrăzneau să între- 
prindă nimic, paralizaţi parcă în fața luptei ce se anunţa; nu aveau al. 
gînd decit să se salveze, fugind de primejdie. Cicero se muta şi el din 
localitate în localitate — Tusculum, Astura, Antium, Puteoli — nu-și 
găs-a liniștea şi-i scria lui Atticus (Ad Att, XIV, 10): „Este oare posibil? 
Adică asta a reuşit să facă Brutus al meu şi al tău? El să stea la Lanu- 
vium, şi Trebonius să plece în provincia lui pe drumuri ocolire (ca să se 
păzească de cezarieni), toare faptele, însemnările, vorbele, promisiunile, 

gîndurile lui Caesar să aibă mai multă putere decit dacă el ar fi trăit?! 
Îşi amintești cum strigam eu, chiar în acea primă zi cupitolină (la 15 
martie), că pretorii (Brutus şi Cassius) trebuie să convoace Senatul pe 
Capitoliu. Zei nemuritori, ce treabă s-ar fi putut face atunci, cînd toţi 
oamenii onorabili, şi chiar cei onorabili doar atît cît trebuie, se bucurau 


şi cînd bandiții erau pe pămînt! Condamni cele întîmplate la Liberalii 
(şedinţa din 17 martie a Senatului). Ce mai era de făcut? Eram deja 


pierduţi. Ți-amintești cum tu strigai că totul e pierdut, dacă are să fie 
dus (Caesar) cu ceremonia de înmormintare? Fi bine, a fost ars în for, 
a fost proslăvit de și se rupea inima, sclavii şi calicii au fost trimiși cu 
torţe împotriva caselor noastre. lar după aceea? Să-i văd îndrăznind 
să-mi spună: «Te ridici oare în contra vreunui semn de-al lui Caesar ?» 
Astea şi altele ca astea nu pot suporta. De aceea îmi vine în gind să 
străbat ţară după țară; Crecia ta e totuși și ea amenințată de furtună.“ 

Aceleaşi sentimente și gînduri, în multe scrisori către Atticus, căruia 
i se destăinuie totdeauna fără rezervă. La 10 aprilie: „Sînt îndurerat că 
nu am pus mîna pe putere o dată cu dobîndirea libertăţii“ (Ad Att., 
XIV, 4); la 12 aprilie, aceluiaşi, din Fundi : „Ce este mai nenorocit decît 
să respectăm toate actele săvirșite de acela (Caesar) şi pentru care îl uram ? 
Oare vom avea și consulii şi tribunii pe care i-a vrut el, doi ani de-aci 
încolo ? Nu văd în nici un chip cum aș putea activa politic. Nimic nu 
este mai absurd decît ca tiranoctonii să fie ridicaţi în slava cerului, iar 
actele tiranului să fie respectate“; la 18 aprilie din Puzzuoli (Ad Att.. 
XIV, 9): „O, zei buni, tirania trăieşte, tiranul a murit“, şi tot aşa, citeva 
zile mai tîrziu (Ad Att., XIV, 14): „Tiranul a fost înlăturat, dar tirania 
văd că rămîne“. Constatări triste, care explică ironia amară la adresa 
„divinilor bărbaţi, care prin idele lui Marte şi-au făcut intrarea în cer, dar 
libertate poporului roman nu i-au dat“ (Ad Att., XIV, 14), fac să regrete 
idele lui Marte (me Idus Martiae non delectant), care altădată îl consolau, 
să spună chiar că uneori îl regretă pe Caesar (Ad Att., XIV, 13, scrisoarea 
din 24 aprilie), căci „ceea ce Caesar n-ar fi făcut niciodată și n-ar fi 
îngăduit niciodată, acum ni se pune în față după Însemnările lui falsi- 
ficate“ (Ad Att, XIV, 13 la 26 aprilie, de la Puzzuoli) și, puțină vreme 
mai tîrziu (Ad Att., XIV, 17, scrisoarea din 4 mai, din Pompei) să-și amin 
tească cu regret dictatura aceluia şi a partidului său: „Eu aș vrea să mă 
crezi — socotesc că puteam vorbi cu mai puţină primejdie contra acestui 
partid blestemat, pe cînd tiranul era în viață, decît acuma, cînd e mort. 
Nu știu cum, dar pe mine cel puţin acela mă suporta în chip uimitor.“ 

Convingerea că războiul este iminent îl neliniștește pe Cicero, care vede 
că nu există nici o șansă pentru „liberatori“ şi se frămîntă, cu firea lui 


impresionabilă şi la vîrsta lui, cu gîndul plecării din Italia, fie în Gallia 

cisalpină, în lagărul lui Decimus Brutus, fie pe lîngă armata lui Sextus 
Pompeius, fie în Grecia, „căci n-am să mai pot face — zice el (Ad Att. 
XIV, 13) — ce-am putut face în războiul lui Caesar... nici cu o parte, 
nici cu alta. Pe cine acest partid de ricăloși îl va socoti că s-a bucurat de 
moartea lui Caesar — şi noi toți ne-am arătat în modul cel mai deschis 
bucuria — pe acesta îl vor număra în rîndul duşmanilor şi asta va duce 
la un groaznic măcel.“ Cine citește însă corespondența din anul 49, anul 
pregătirii războiului civil dintre Caesar și Pompeius, vede că şi atunci 
Cicero era la fel de nelinișut şi de nesigur, ba și mai mult decît acum. 
O singură deosebire, aceasta esențială : în locul lui Caesar, omul excepțio- 
nal, indiferent cum l-a zugrăvit Cicero în diferitele perioade ale raportu 
rilor cu dînsul, dar niciodată ca pe un om obişnuit, se afla acum Anto 
nius un om comun, brutal și viclean, plin de sine, iubitor de putere și 
vulgar în plăceri, față de care avea repulsie și-l evita cu frică și dispreţ. 
În rarile raporturi personale din acest timp îi scria, tocmai de aceca, în 
tonul flaterici exagerate şi al prieteniei devotate: „Ceea ce-mi spui prin 
scrisoare — singura scrisoare de la Antonius din acest timp — aș fi dorit 
s-o discutăm prin viu grai dintr-un singur motiv doar: ţi-ai fi putut da 
seama, nu numai din cuvintele mele, dar după fața mea, după ochii mei, 
după fruntea mea, cum se zice, de iubirea față de tine, căci, dacă te-am 
iubit totdeauna mai întîi datorită simpatiei tale pentru mine, mai târziu 
şi serviciilor pe care mi le-ai făcut, apoi în aceste vremuri viața publică 
te-a ridicat atîta în ochii mei, încît nu ştiu să-mi fie cineva mai drag. Scri- 
soarea ta, atît de prietenoasă și în același timp: atît de respectuoasă, m-a 
mișcat astfel, încît nu mi se pare că îşi fac, ci că primesc eu o favoare 
cînd tu mi-o ceri aşa încât ai renunţa, zici tu, să salvezi împotriva voiei 
mele pe un dușman de-al meu, care este și prietenul tău, deși ai putea-o 
face fără nici o greutate.“ 1 Stil alambicat și complimerite exagerate, care 
ascund penibil adevăratele sentimente. 

În această vreme şi în această stare de spirit a întîlnit Cicero pe 
C. Octavian la Neapolis : în drumul acestuia de la Brundisium pînă aici, 
fusese întîmpinat „de un imens număr de prieteni“, zice Velleius Pater- 
culus. Numele de Caesar al tînărului înflăcăra populaţia provincială şi în- 


1 Este vorba de Sextus Clodius, secretar al lui P. Clodius Pulcher, 
dușmanul lui Cicero, care era rechemat acum din exiliu potrivit cu In- 
semmările, faimoasele însemnări ale lui Caesar. Fiindcă nu se putea opune, 
Cicero acceptă cu plăcere şi se arată încîntat că e consultat. Ce credea 
în realitate despre această scrisoare a lui Antonius, după care trimite o 
copie lui Atticus (Ad Att., XIV, 13 B) o spune acolo, caracterizindu-l ca 
un om corupt, imoral și primejdios, care „deoarece și-a pus în gînd că-i 
este îngăduit tot ce vrea, ar fi făcut aceasta (rechemarea lui Sextus Clo- 
dius), chiar dacă m-aş fi opus“. 

grijora pe conspiratori. Întîlnirea avu loc la Puzzuoli (21 aprilie) în vila 
lui Marcius Philippus, tatăl vitreg al rînărului ; se aflau acolo şi consulii 
desemnaţi Aulus Hirtius şi C. Vibius Pansa, care trebuiau să intre în 
funcțiune la 1 ianuarie al anului 43. O aflăm din menţiunea, fără alte 
amănunte, de la finele unei scrisori către Atticus. Despre Octavian, aci: 
Ad Att., XIV, 11) o singură observaţie, în care apare vanitatea naivă a 
bătrânului consular: mihi totus deditus (total devotat mie). Într-o scri- 
soare trimisă însă a doua zi aceluiaşi Atticus (Ad Att, XIV; 12), Cicero 
cîntărește fără iluzii întreaga situaţie și, convins că nu mai are de sperat 
nimic, nu dorește decît să se salveze. Despre Octavian şi acţiunea lui, o 
apreciere lucidă care dovedește că nu se înșela asupra scopului politic al 
acestuia și asupra urmărilor ei pentru cezaricizi: „O, dragă Atticus, tare 
mă tem ca Idelele lui Marie să nu ne fi adus nimic alta decît bucuria și 
satisfacerea urii şi a durerii. Ce-mi mai aud urechile! Ce-mi mai văd ochii 
pe-aici! «Strălucită faptă, dar fără încheiere», cum zice poetul. Aici 
Octavian s-a arătat față de mine foarte respectuos și foarte prietenos 
(perbonorijice et perboneste). Într-adevăr, ai lui îl numeau Caesar, Philip- 
pus însă, nu; de aceea nici eu; afirm că nu poate să fie un bun cetăzean. 
Prea mulţi inşi îl înconjură şi îi amenință cu moartea pe-ai noştri, spunînd 
că astea nu se pot suporta, Ce crezi c-o să fie cînd băiatul ăsta (pwer) va 
veni la Roma, unde liberatorii noștri nu pot fi în siguranța ? Ei, cel puţin, 
vor fi mereu iluștri, ba chiar fericiţi prin conştiinţa faptei lor! Dar eu, 
dacă nu mă îngel, voi fi distrus... Nici consulii ăștia desemnați nu-mi 
plac...“ Cine compară rîndurile de mai sus cu laudele fără măsură aduse 
aceluiaşi Octavian în lălipice și mai ales cu garanţia politică pe care i-o 
dădea, punîndu-și în joc autoritatea în Tilipica a II-a și a IV-a, își dă 
seama că nu din naivitate, nu din vanitate Cicero ridica în slăvi pe „sal- 
vator“, ci din necesitate. Entuziasmul pe care sosirea acestuia în Italia 
îl stârnise în municipii şi mijloacele pe care le folosea spre a impune lui 
Antonius puteau impresiona. Aparent, primul scop pe care tînărul îl ur- 
mărea nu era politic: voia doar să obțină recunoașterea adopțiunii şi să 
intre în posesia moștenirii: lui Caesar. În primele zile ale lui mai era la 
Roma — o imensă mulțime îi ieși în cale — și la 15 mai declara într-o 
adunare că va împlini legatul lui Caesar şi se va îngriji de jocurile pu- 
blice în cinstea Venerei Genetrix, instituite de acela în amintirea victoriei 
de la Pharsalus contra pompeienilor. Cînd, după 21 mai, Octavian se pre- 
zentă lui Antonits, reîntors, cerându-i sumele însuşite din averea lui Caesar, 
acesta, superior, îi răspunse că adopţiunea testamentară nu fusese ratifi- 
cată printr-o lege curiată, precum era obiceiul, şi că nu se ştie precis 


ce a rămas de la Caesar. Îi înscenă chiar o încercare de complot ; un tri- 

bun dintre partizanii lui, opuse veto ratificării testamentului. Lupta dintre 
Octavian și Antonius era deschisă, așa cum Cicero prevestise. 

De acum înainte Antonius acţionează din ce în ce mai direct. Lucru- 
rile se îndreaptă spre o soluție prin forță. Această cursă spre întfietate se 
poate clar urmări din desfășurarea evenimentelor între 1 iunie și 1 sep- 
tembrie al anului 44. Ea vizează în acelaşi timp pe anticezarienii prezenţi 
sau absenți, şi pe Octavian. Pentru data de 1 iunie, Antonius convocase 
Senatul spre a-i propune legea privitoare la schimbarea provinciilor (lex 
de permutatione provinciarum). Prin aceasta e} ar fi căpătat pe timp de 
cinci ani conducerea Galliei cisalpine, în locul lui Decimus Brutus, şi ar 
fi fost pentru mult timp la conducerea celei mai apropiate armate de 
Roma, cu care ar fi putut domina ușor viața politică, Exemplul din tre- 
cut al lui Caesar îl încuraja; celălalt consul, Dolabella, ar fi căpătat în 
aceleaşi condiţii Siria, o altă lege ar fi confirmat actele lui Caesar, așa 
cum Antonius pretindea că rezultă din Însermările celui dispărut, falsifi- 
cate scandalos, şi prin aceasta votul Senatului ar fi acoperit abuzurile 
săvirșite. Şedinţa însă nu s-a putut ţine. Brutus şi Cassius, care se aflau la 
Lanuvium, nu departe de Roma, se îniruniseră într-un consiliu la care luară 
parte şi Cicero și consulii desemnați, și hotărîseră să zădărnicească intenţia 
lui Antonius prin absenţă. Acesta însă se adresă la 3 iunie direct comiţiilor, 


căror, prin călcarea normelor, le ceru să voteze propunerile care nu fuse- 
seră "prezentate mai întfi Senatului, obţinînd cele dorite. Puţine zile după 


aceea, urmărind același scop, Antonius făcu să se voteze o horărire în 
Senat care îndepărta din Italia pe Brutus și pe Cassius, cărora li se dădea 
misiunea specială a aprovizionării cu grîu a Italiei, lui Brutus din provincia 
Asia, lui Cassius din Sicilia. 

În aşa măsură Brutus era primejduit, dacă ar fi venit la Roma, încît, 
deși pretor urban, dădu jocurile apolinare între 6—13 iulie, de pe urma 
cărora spera o creştere a popularității, fără a fi prezent în oraș, lăsînd 
astfel tor rezultatul pe seama antonienilor, căci de ele rămînea să se ocupe 
şi să le prezideze celălalt pretor urban, Lucius Antonius, fratele consulului. 
Cîteva proiecte de legi demagogice, despre care va fi vorba în Filipice, 
urmăreau acelaşi lucru : un vast plan de colonizare (comisia avea în frunte 
pe Lucius Antonius), secarea mlaștinilor pontine — vechiul proiect al lui 
Caesar — şi o reformă în sistemul judiciar: crearea decuriei de ex-centu- 
rioni, pe lîngă cele de senatori şi de cavaleri, din care se recrutau pînă 
atunci juriile în judecarea recursurilor contra administrației provinciale, 
Toate aveau ca scop să atragă pe veterani, de care depindeau şansele ad- 
versarilor în conflictul armat ce sta să se declare. 

În schimb, jocurile pe care Octavian le dăduse puţin după aceea 


(20—30 iulie) în cinstea Venerei Genetrix, divinitatea protectoare a lui 

Caesar şi a gintei Iulia, și mai ales sumele pe care le plăti triburilor, spre 
a respecta — devoțiune filială şi iubire de popor — dispoziţiile testamen- 
tului, punînd în joc averea mamei sale, a tatălui vitreg și apelind la prie- 
tenii care-l finanţau, îl puneau în cea mai favorabilă lumină. Avură loc 
manifestații populare însuflețite, se răspindi vestea că o cometă, apărută 
în acel timp, era spiritul celui ucis. Cultul lui Caesar, primit printre divi- 
nităţile nemuritoare, începea. Octavian îi ridica la Roma o statuie în 
templul zeiţei protectoare, avînd deasupra capului cometa. Exaltarea reli- 
gios-politică devenea o armă, folosită în contra politicei lui Antonius. 

Cicero era iritat de inerția lui Brutus, de faptul că „poporul îşi folo- 
seste braţele nu spre a apăra republica, ci spre a bate din palme, aplau- 
dind“ (Scrisoarea din 14 iuli, Ad Att, XIV, 2), dar privea acum pe 
Octavian cu alți ochi, deși îşi mărturisea îngrijorarea: „Octavian, după 
cum mi-am dat seama, are destulă inteligență, destul curaj și se pare că 
este animat de sentimentele de care vrem noi față de «eroii» noştri. Dar 
ce încredere poţi avea în virsta lui, în moştenirea lui, în formaţia lui — 
este o mare întrebare. Tatăl lui vitreg, cel pușin, pe care l-am văzut la 
Astura, nu are nici o părere. Totuşi trebuie să fie cultivat și, dacă nu alt- 
ceva, trebuie să fie separat de Antonius.“ (Ad Att, XIV, 12, scrisoare din 
10 iunie). 


Antonius, la rîndul lui, îşi dădea seama de noua forță ce-i sustrăgea 


tocmai elementul de sprijin — plebea și veteranii — se opunea încercării 
lui Octavian de a candida la o alegere de tribun al poporului — la care 
nici n-avea dreptul — dar deocamdată era nevoit să se întilnească cu el 


și să ajungă la un acord, confirmat în templul lui Iupiter Capitolinul, 
împăcare tot atît de falsă ca şi cea din ziua Liberalilor cu cezaricizii 
(17 martie). 

În iulie, Brutus şi Cassius se pregăteau să plece din Italia cu un con- 
voi de nave. Declarau că primiseră ca un exiliu misiunea şi că, dacă stau 
departe de Roma, o fac spre a nu tulbura viața publică. De fapt, aceasta 
era dovada incapacității lor de a opune vreo rezistență în Italia. 

lată însă că în acest moment, cînd situația lui Antonius părea mai 
consolidată, măcar pentru o vreme, în şedinţa Senatului din 1 august 
L. Calpurnius Piso, socrul lui Caesar, cel care la 17 martie propusese fune- 
ralii publice dictatorului, unul dintre cei mai de seamă cezarieni, se ridică 
împotriva lui Antonius, acuzindu-l că uzurpă numele și gloria aceluia şi 
că-i falsifică actele, cu scopul instituirii unei tiranii personale. Deşi puţini 
senatori, spune Cicero în Filipica I, adoptară atitudinea lui Piso — in- 
teres, teamă, prudență — acesta este primul act public al procesului de 
condamnare a lui Antonius de către chiar fruntașii partidului său, pariidil 
cezarian, care se opuneau actelor noii dictaturi, o îiranie degenerată în 
comparaţie cu a lui Caesar. La acest prim semn de rezistență publică, 

Cicero, care voia să plece în Grecia, se întoarse la 30 august la Roma 
Senatul era convocat pentru 1 septembrie. Antonius prezentă în şedinţă, 
printre altele, propunerea de a se decreta lui Caesar o supplicatio, rugă- 
ciune publică adresată zeilor spre a face să fie ispășită crima uciderii lui, 
Era actul demagogic prin care, ca răspuns la atacurile fruntașilor din pro- 
priul partid, se prezenta mulțimii ca apărătorul cel mai credincios al me- 
moriei lui Caesar împotriva conspiratorilor expuşi vindictei, împotriva 
cezarienilor care îi reprobau actele și împotriva lui Octavian în cursa pen- 
tru succesiunea politică a celui ucis. Cicero lipsi din Senat de teama vete- 
ranilor lui Antonius, care i-ar fi primejduit viața. Violent și brutal cum 
era, Antoniuns declară în ședință că la finele ei se va duce cu lucrători 
acasă la Cicero, va sparge uşile şi-l va aduce în Senat. Cuvinte nesoco- 
tite, care nu puteau naște decît indignare. A doua zi, spre a-l înfrunta, 
bătriînul consular veni la ședință, dar Antonius lipsea, şi rosti primul său 
discurs împotriva lui Antonius, prima dintre Filipice (2 septembrie), cum 
M. Brutus numea — mai în serios, mai în glumă — aceste discursuri care 
i se trimeteau, comparindu-le astfel cu celebrele discursuri ale lui De- 
mosthenes împotriva regelui Filip al Macedoniei. 

Discursul este, în contrast cu violența lui Antonius, un răspuns demn, 
sever în analizarea abuzurilor lui Antonius, dar reținut ca expresie ver- 
bală. În prima parte Cicero explică pentru ce a plecat din Roma după 
2 iunie şi pentru ce s-a întors după 30 august: Antonius este vinovat, prin 
actele sale. În a doua parte sînt trecute în revistă aceste acte, abuzurile 
săvîrşite de Antonius, prezentate ca dispoziţii aflate în faimoasele Irsem- 
nări, al căror Fidel executor se pretindea, în realitate mijloace demagogice 
care contravin legiuirilor fundamentale ale lui Caesar însuși, şi care prin 
urmare nu-i puteau aparţine, căci el nu şi-ar fi putut distruge singur le- 
gislația. Ele nu-s decît falsuri. În sfîrşit, în peroraţie, adresîndu-se celui- 
lalt consul, Dolabella, și apoi lui Antonius le atrage atenția asupra drumu- 
lui primejdios pe care se angajează. 

Antonius răspunse acestor acuzări — cu violenţa retoricii lui vulgare, 
după ce-și pregătise discursul în condiții care aveau să ofere material bbgat: 
vervei lui Cicero în descrierile din Tilinica a H.a — de-abia la 19 septem- 
brie : avea nevoie de pregătire ca să înfrunte pe cel mai mare orator. 
„Tuturor celor prezenţi li s-a părut că vomează, după obiceiul lui, nu că 
vorbește“, spune Cicero (Ad Fam. XII, 2), care nu se arată înfricoşat. Era 
încîntat că discursul său (prima Filipică) era pe placul lui Cassius, căruia i-l 
trimisese, era încredințat că republica și-ar putea recâștiga libertatea, dacă 
el ar fi putut folosi nestînjenit arma cuvîntului — naive iluzii ce-i flatau 
dorința de a juca din nou un rol glorios — şi-şi manifesta fără rezervă 
disprețul față de Antonius: „Acest om nebun, destrăbălar şi cu mult mai 
ticălos decit «cel mai mare ticălos», cum zici tu despre cel: pe care l-ai 

ucis (Caesar), caută să facă începutul masacrului cu mine şi mă acuză că 
am fost instigatorul uciderii lui Caesar, fără lt motiv decit ca să asmută 
pe veterani împotriva mea, pericol de care eu nu mă îngrozesc, dacă el ar 
reuşi să adauge la gloria faptei voastre şi meritul meu“, (Ibid.) 

Primul discurs (Filipica I) avusese efect. Poziţia lui Antonius fusese 
zdruncinată chiar şi în adunările populare, mase de manevră ale ambițiilor 
politice, dacă el, consulul, fusese atacat la 2 octombrie de către tribunul 
poporului T. Cannurius și fusese silit să răspundă furios, semn că nu mai 
domina situația. Dar forţa care să înlăture abuzurile forţei nu exista, 
constata cu amărăciune Cicero într-altă scrisoare către Cassius la începu- 
tul lui octombrie — („ce se poate face fără forță împotriva forței“?) — și 
vedea primejdia ca foarte apropiată : Antonius numea pe față pe „libera- 
tori“ trădători, acuza pe Cicero ca instigator și declara că va urmări pe 
vinovaţi. Efectele „amnistiei“ de la 17 martie se spulberaseră. Cicero re- 
gretă din nou pe Caesar : „Ce nenorocire ! N-am putut suporta un stăpîn, 
acum slugărim unui fost sclav ca şi noi.“ (Ibid.) Nu îndrăznea să mai vină 
la ședințele Senatului şi nici să-i răspundă aici lui Antonius după atacul 
din 19 septembrie, ci, alcătuia în scris, sub forma unui discurs, vestita 
Filipică a II-a, pe care o trimitea lui Atticus, cerîndu-i să o publice atunci 
cînd va crede oportun. Deocamdată se temea s-o facă mai larg cunoscută. 

Ea nu apăru decît după părăsirea Romei de către Antonius. Discursul 
pe care Iuvenal îl numește „divin“ se aseamănă cu una dintre Verrinele 
din Actio secunda, de asemenea nerostite. Scrisă în limitele largi ale unei 
compoziții de cabinet, în care toate resursele talentului lui Cicero se des- 
fășoară bogat şi variat, inspirată şi alimentată de sentimentul luptei nobile 
pentru libertate şi demnitate cetăţenească în contra tiraniei vulgare ce 
amenința, este firesc ca Filipica a II-a să fi fost obiect de admiraţie dincolo 
de momentul ce a ocazionat-o, 

Fiindcă poziţia lui Antonius în Roma se șubrezea, la 9 octombrie 
plecă, împreună cu soția sa Fulvia, personaj faimos în istoria politică a 
acestor ani, spre Brundisium, ca să primească legiunile din Macedonia pe 
care și le atribuise prin aceeaşi lege prin care își acordase comanda supremă 
a Galliei cisalpine : legiunea Martia, legiunea a II-a, a IV-a și a XXXV-a. 
Dorea să se afle în siguranță şi să aibă forță armată la îndemină în ve- 
derea conflictului ce se prevedea. Trupele însă, nemulțumire de întoarcerea 
în Italia și instigate la indisciplină prin propaganda activă a lui Octavian 
şi a prietenilor lui, îl primiră rău, cu toate recompensele promise : 400 de 
sesterți de cap. Antonius procedă arunci la pedepse care ajunseră pînă la 
decimarea unor tribuni militari. Cicero, în Filipica a III-a vorbeşte, exa- 
gerînd probabil, de 300 de militari uciși în fața Fulviei : „Singele celor ce 
mureau îi stropeau fața“. În acest timp, propaganda lui Octavian se în- 

tețea. Străbătînd Campania, el înrola, plătind 2000 de sesterți de cap, în 
coloniile de la Calatia şi Casilium, voluntari de-ai lui Caesar (3000 de 
oameni), formînd o adevărată armată personală, deşi nu era învestit cu 
nici o demnitate, acţiune revoluționară care nu se deosebea întru nimic de 
cea a lui Catilina, cu 20 de ani mai Înainte. Prin aceasta, el ieșea din lega- 
litate, falsa legalitate pe care pînă acum Antonius o practicase, şi pornea la 
acţiune directă. Propaganda, banii, numele de Caesar şi veteranii îi sporeau 
din zi în zi popularitatea. Avea nevoie în lupta contra lui Antonius de 
forță armată şi de sprijinul Senatului. Se adresa de aceea lui Cicero, cerîn- 
du-i sfatul şi căutind să-l atragă alături de el. Acesta vedea clar intențiile 
şi la 2 noiembrie îi scria lui Atticus de la Puzzuoli : „Îndată ce-am să știu 
în ce zi voi sosi (la Roma), am să te înștiinţez... Pe ziua de întâi, seara, 
o scrisoare de la Octavian. Pune la cale lucruri mari. Pe veteranii care sînt 
la Casilinum și la Calatia i-a atras de partea lui. Are intenția să străbată 
şi celelalte colonii. Este clar că asta ţinteşie: războiul contra lui Antonius 
să se ducă sub comanda lui. Așadar, văd că în cîteva zile vom fi sub arme. 
Dar pe cine să urmăm ? Uită-te la numele lui (Caesar-Octavian), uită-te 
la vârsta lui ! Și-mi cere să am o discuţie în secret cu el, fie la Capua, fie 
nu departe de Capua ! O copilărie, firește, dacă crede că asta se poate face 
în secret, l-am arătat printr-o scrisoare că nici nu este nevoie, şi nici nu 
se poate. A trimis la mine pe un oarecare Caecina din Volaterrae, prieten 
de-al lui, care m-a informat că Antonius se îndreaptă spre Capitală cu 
legiunea Ciocârliile i, că impune contribuții municipiilor și că-și conduce 
legiunea în formaţie de luptă. Mă întreabă (Octavian) dacă să plece spre 
Roma cu trei mii de veterani, sau să ocupe Capua şi să-l respingă pe An- 
tonius din marș, sau să se ducă la cele trei legiuni macedonice (una ră- 
măsese în urmă sub comanda lui Lucius Antonius), care-și continuă drumul 
de-a lungul Mării Adriatice: speră să treacă de partea lui. Acestea n au 
vrut să primească gratificaţia lui Antonius, cel puţin așa povestește ăsta, 
i-au făcut mare scandal și, pe cînd îşi ținea discursul, l-au lăsat şi au ple- 
cat. Ce vrei? se declară comandant (Octavian) și crede că nu se cade ca 
noi să nu-l sprijinim. Într-adevăr, l-am îndemnat să se îndrepte spre 
Roma. Cred că va avea de partea lui și plevușca orașului şi — dacă le 
va inspira încredere — pe oamenii de treabă. O, Brutus, unde eşti? Ce 
frumoasă ocazie pierzi! N-am ghicit într-adevăr acest lucru, dar am 
bănuit că se va întîmpla ceva cam așa. Acum cer sfatul tău. Vin la 
Roma ? Stau aci, sau să mă refugiez la Arpinum? Locul ăsta îmi dă 
siguranță. Probabil vin la Roma, ca să nu fiu absent dacă se va întîmpla 


1 Faimoasa legiune a lui Caesar în Galia, Alaudae (Cioctrliile), ai 
cărei soldați aveau coiful împodobit cu egrete. 

ceva. Lămurește-mă tu. Niciodată n-am fost într-o mai mare încurcătură.“ 
(Ad Att., XIV, 8). și 

Octavian însă presează. Cicero, deși impresionat de spiritul de ac- 
țiune al tânărului, este nehotărât. În ziua de 3 noiembrie primește chiar 
două scrisori de la el (Ad Att, XIV, 9) prin care îi cere să vină la 
Roma, căci vrea să acţioneze investit de către Senat și, subliniind, după 
sfatul lui Cicero, Acesta îi răspunde că lucrul nu este posibil decît după 
1 ianuarie, cînd Antonius ieșea din funcțiune, și, către prietenul său 
Atticus: „Ce să mai vorbesc? El presează, eu găsesc pretexte: n-am 
încredere în vîrsta lui, nu știu ce gîndeşte într-adevăr...“ Şi mai departe : 
„Are trupe solide, ar putea să-și atragă pe Brutus și lucrează pe faţă. 
Organizează centurii la Capua ; plătește. Văd războiul dintr-un moment 
într-altul.“ (Ad Att., XIV, 9). l 

Într-adevăr, evenimentele se precipită. Octavian intră în Roma, lu- 
înd-o înaintea lui Antonius, și vorbește chiar într-o adunare populară, 
prezentîndu-se ca apărător al memoriei lui Caesar, dar, la apropierea lui 
Antonius, părăseşte Capitala. Sosit la Roma, Antonius convoacă Senatul 
pentru 24 noiembrie, spre a declara pe Octavian dușman public (hostis) 
și a căpăta investitura de a duce război în contra lui, dar nu îndrăzneşte 
să împingă lucrurile pînă aici, căci propaganda și banii lui Octavian 
arag de partea lui legiunea Martia şi, scurt timp după aceasta, legiunea 
a IV-a, condusă de quaestorul Egnatuleius. Octavian avea acum o forță 
militară cel puţin egală cu a lui Antonius. Acesta este nevoit să pără- 
sească Roma, refugiindu-se cu trupele rămase fidele în Nord, spre a înlă- 
tura pe Decimus Brutus de la conducerea Galliei și spre a uni legiunile 
macedonice rămase cu legiunile de sub comanda lui Brutus. Puterea lui 
militară şi talentul său de general rămîneau însă o mare ameninţare: la 
conducerea Spaniei se afla prietenul său M. Lepidus, împreună cu care 
trecuse cu bine momentele grele de după idele lui martie, Gallia transal- 
pină era condusă de M. Plancus, care ar fi fost înclinat să sprijine pe 
învingător, iar omul său Ventidius Bassus nu obosea înrolînd noi soldați. 

Puţin timp după aceasta, Cicero sosea la Roma (9 decembrie). În faţa 
războiului care începea, era obligat să treacă peste toate scrupulele şi în- 
doielile și să vadă că singura forță care se putea opune lui Antonius erau 
armata lui Octavian şi legiunile lui D. Brutus din Gallia. Ceilalţi fruntași 
anticezarieni se refugiaseră în Răsărit și priveau de departe conflictul pe 
care-l aprinseseră. Cicero își pune în joc, cu un spirit de hotărire, cu o 
energie şi consecvență unică, toată autoritatea lui în Senat, tot talentul 
şi tot devotamentul său civic, spre a uni contra lui Antonius — singurul 
dușman — forțele cele mai diverse, pînă acum opuse. Poziţie grea, căci 
el trebuia să laude acțiunea revoluţionară a unui particular, care-și alcă- 

tuise o armată personală, să preamărească dezertarea a două legiuni, să 
legalizeze printr-o hotărire a Senatului aceste acte şi, pe de altă parte, 
să declare duşman public pe deținătorul suprem al puterii legale. 

Atitudinea lui însemna justificarea ilegalităţii în numele unor prin- 
cipii morale, esențiale existenţei omului şi cetăţeanului, superioare legilor. 
Este ceea ce face printr-al treilea discurs împotriva lui Antonius (a treia 
Filipică), rostit în şedinţa din 20 decembrie: 

Dacă ne întrunim astăzi, zicea vechiul consular, este datorită tînăru- 
lui C. Caesar (Octavian) care, cu mintea lui extraordinară şi aproape 
divină şi prin curajul lui, a pregătit neînvinsa armată a veteranilor. 
Caesar a eliberat republica prin iniţiativă particulară. Trebuie să-i dăm 
autoritatea legală, ca. să-o apere şi de-acum înainte. Actul legiunilor Martia 
şi a IV-a trebuie să fie confirmat de Senat, elogiat și răsplătit. Decimus 
Brutus trebuie să fie autorizat să-şi păstreze în continuare comanda 
Galliei ; fapta lui întrece pe a strămoşului său, Lucius Brutus, care a in- 
stituit, cu cîteva sute de ani mai înainte, republica prin alungarea regelui 
Tarquinius Superbus. Este aceasta posibil? Da, răspunde Cicero: Anto- 
nius nu formal (non verbo), ci de fapt (re) nu numai că nu este consul, 
dar este dușman public (hostis) De aici înainte, oratorul stigrnatizează 
cu violență ultimele acte ale adversarului, subliniind importanţa istorică 
a zilei: „Astăzi pentru prima dată (deci nu la idele lui martie), onorați 
senatori, intrăm în deplina posesiune a libertăţii, a libertății pe care, pe 
cît am putut, nu numai că am apărat-o, dar am și păstrat-o. lar cînd 
n-am mai putut face nici acest lucru, am stat liniștit și am suportat, nu 
înjosindu-mă și nu fără o anumită demnitate, acea nenorocire a vremilor 

durerea lor. Pe acesta însă, monstrul cel mai dezgustător, cine-l poate 
suporta, și cum oare? Ce vezi la el decît desfrînare, cruzime, imperti- 
nenţă, îndrăzneală ?“ Am dat doar două-trei rînduri despre Antonius, 
spre a se vedea tonul pe care de acum înainte Cicero îl va folosi împo- 
tiva lui. În aceeaşi zi (20 decembrie), Cicero vorbeşte în adunarea po- 
porului, mai pe scurt, dar cu aceeași vehemenţă, despre importanța isto- 
rică a hotăririlor votate de Senat potrivit propunerii lui („astăzi, cetăţeni... 

fost puse bazele acţiunilor ce vor urma“), aducînd aceleaşi laude, fără 
nici o rezervă, lui Octavian şi lui Brutus, şi înfierînd, cu sporită violență, 
pe Antonius. Este cea de-a IV-a Filipică. Cicero are convingerea că re- 
prezintă unitatea „celor buni“ împotriva „monstrului“, înflăcărat de mi- 
siunea cu care împrejurările istorice îl investeau. Decimus Brutus, singurul 
dintre anticezarienii de seamă rămas în Italia, văzînd cursul pe care 
lucrurile îl luau, privea însă cu rezervă acțiunile lui Octavian și atitudinea 
lui Cicero (Ad Fam. XI, 7), dar alt drum sau drum de întoarcere nu 


mai era. 

Sosiră multașteptatele calende ale lui ianuarie, anul 43. Calitatea de 
consul a lui Antonius înceta, intrau în funcţie noii consuli: Aulus Hirtius 
şi C. Vibius Pansa. Cel dinrti luptase sub Caesar în Gallia, fusese printre 
intimii lui, completase „Comentariile“ acestuia despre războiul galic, 
scriind cartea a VIII-a a lucrării, dar era în acelaşi timp admirator al 
lui Cicero cu care în anul cît fusese consul desemnat îl vedem în bune 

raporturi, ca și cu șefii anticezarienilor, la consfătuirile cărora era invi- 
tat. Cel de-al doilea, mai calculat şi în același timp ginere al lui Fufius 
Calenus, fostul consul din anul 47 şi reprezentantul cel mai de încredere 
al lui Antonius În Senat, încerca să evite pe cît posibil soluţiile extreme 
și să împiedice în același timp instituirea unei tiranii a antonienilor. 

În acest timp, Antonius asedia Mutina (Modena actuală) în care 
D. Brutus se închisese spre a rezista pe timpul iernii, iar Octavian se 
pregătea să intervină, sprijinind singura forță armată a cezaricizilor în 
Italia, el, fiul adoptiv și moștenitorul politic al celui ucis. Compromisul 
era izbitor, dar nici Octavian nu avea de ales. 

Discursul inaugural al consulilor fusese mai mult un apel la conci- 
liaţie. Luž apoi cel dintîi cuvîntul Fufius Calenus, socrul consulului Pansa, 
care propunea trimiterea unei delegaţii la Antonius, spre a-i cere să se 
abțină de la orice acţiune militară și să trareze condiţiile unei împăcări. 

Alţi doi consulari, care vorbiră după aceea, se pronunțară în același 
sens. Al patrulea vorbi Cicero, care rosti cel de-al V-lea discurs al 
său Împotriva lui Antonius (Filipica a V-a). Este unul dintre cele mai 
interesante, fiindcă reflectă situația gravă, atît pentru cauza pe care o 
apăra cît și pentru propria siguranță, ale cărei urmări el le vede cu clari- 
tate și le combate, punind în joc și forța de argumentare și pasiunea 
luprătorului angajat cu primejdia vieții în acţiunea întreprinsă. O con- 
ciliere a lui Antonius cu Octavian prin mijlocirea Senatului, în care 
acela îşi avea partizanii săi, ar fi însemnat unificarea forţelor cezariene 
şi înfrîngerea oricărei acțiuni republicane. Rezistenţa pe care D. Bru- 
tus ar fi putut-o opune forțelor conjugate ar fi fost insuficientă, iar din 
partea conspiratorilor din Orient nu se putea aștepta nici un ajutor. De 
aceea, de la începutul discursului Cicero se opune cu toată vehemența 
trimiterii unei solii. După 20 decembrie, Senatul, zice el, nu mai are 
alegere decît între o pace onorabilă și război. Dacă Antonius vrea pace, 
să depună armele, să o ceară, să se roage. Nu se poate acorda nimic celui 
cu care porţi război. A trimite o solie este nu numai ușurătate, ci un 
act de nebunie, Este de altminteri o absurditate. La 20 decembrie Senatul 
a elogiar pe Octavian, care și-a alcătuit o armată personală, și pe vete- 
ranii care l-au urmat. Dacă aceste legiuni și-au părăsit consulul, dezertind, 
ele trebuiau să fie pedepsite. Dacă ele au părăsit pe dușmanul republicii, 

ele trebuie să fie elogiare, cum au și fost. Antonius este un dușman mon- 
struos, actele consulatului lui trebuie să fie anulate; cele care cuprind 
dispoziţii acceptabile să fie din nou puse la vot. În partea a doua a 
discursului, Cicero face propuneri privitoare la onorurile ce trebuie acor- 
date de Senat tuturor celor care luptă sau pot lupta împoriiva lui An- 
tonius, un adevărat tur de forță spre a opune primejdiei de reconstituire 
a unităţii cezarienilor, unitatea republicanilor. El face elogiul lui Decimus 
Brutus mai întîi, al lui Marcus Lepidus apoi, spre a-l abate de la o 
eventuală alianță cu Antonius, al lui Sextus Pompeius — numele spunea 
totul — şi în sfirșit al lui Octavian pentru care, în afară de elogii fără 
nici o reţinere, cere comanda în calitate de propretor al trupelor sale și 
rangul de senator, precum și răsplătirea legiunilor ce-l urmaseră. Şi fiindcă 
unii se îndoiau, cum era firesc, de sentimentele republicane ale lui Octavian, 
Cicero garantează din nou cu autoritatea sa, lealitatea „tinărului divin“, pe 
care nu se sfieşte să-l compare cu cei mai vestiți generali romani — exa- 
perarea măsoară situația primejdioasă în care se afla — găsindu-l chiar 
superior lui Pompeius și Scipio Africanul. S-a considerat adesea că această 
garanţie pe care Cicero o dădea lui Octavian a fost o naivitate. De fapt, 
el trebuia să menţină cu orice prep legătura dintre Octavian și Senat, 
Despre conspiratorii care fugiseră pe cînd el se aruncase în flăcări — pre- 
cum spune într-o scrisoare — nici o amintire, căci nu ar fi servit scopu- 
lui. Senatul, împotriva opoziţiei lui Cicero, hotăr să se trimită o delegaţie 
formată din cunoscutul jurisconsult Sevius Sulpicius Rufus, L. Piso Caeso- 
ninus, consularul care se ridicase primul în contra lui Antonius, şi Mar- 
cius Phi'ippus, socrul lui Octavian, care uwebuia să viziteze atît lagărul 
lui D. Butus cît și pe-al lui Antonius ca să prezinte condiţiile încetării 
ostilităților. În schimb, aprobă propunerile oratorului privitoare la Octa- 
vian, Lepidus etc., confirmînd o situație de fapt şi arătînd totodată 
spirit de conciliație, ca să nu se angajeze. 

Dezbaterile duraseră 4 zile. În ziua de 4 ianuarie, Cicero vorbi şi 
în adunarea poporului (Filipica a VI-a), spre a-şi susține poziţia pe care 
Senatul nu o adoptase și cu care era silit să se împace, afirmînd însă 
convingerea că hotărîrea luată nu poate avea nici un rezultat. Ideea că 
numai armele puteau decide este ideea exprimată necontenit, obsesiv, în 
tor restul discursului. Recomandă de aceea cetățenilor, ceea ce-și reco- 
manda sieși, să aştepte reîntoarcerea delegaţiei şi să-şi „,devoreze o supă 
rare de cîteva zi'e“. Tiinalul peroraţiei, grav, îngrijorat, arată primejdia 
situației. Despre Octavian, nici un cuvînt. 

Delegaţia porni spre Nord la 5 ianuarie. În drum însă; şeful ei, 
Servius Sulpicius muri. "Timpul trecea și în Senat prietenii lui Antonius 
găseau din ce în ce mai mulți partizani ai unei soluţii de compromis. 

Cicero, care intuise primejdia, luă cuvîntul în Senat pe la jumătatea lui 
ianuar (Filipica a VII-a), într-o chestiune fără importanţă și, abătin- 
du-se de la obiectul deliberării, „neliniștit de griji mai mari“ (suspensus 
curis maioribus), vorbeşte despre propunerile conciliatorii, combătîndu-le 
cu înverșunare : „O pace cu Antonius este imorală, este periculoasă, este 
imposibilă“ (planul însuşi al discursului). Oratorul repetă idei tratate în 
discursurile anterioare. Aflăm însă că unul dintre consuli, A. Hiruus, 
deşi bolnav, plecase în Nord în fruntea unor trupe fidele și că făcea 
acolo înrolări în masă. Cicero îndeamnă la acţiune, potrivnic oricăror 
tratative : „Nu refuz pacea, dar mă tem de un război care se drapează 
sub numele de pace. De aceea, dacă vrem să ne bucurăm de pace, trebuie 
să facem război. Dacă renunțăm la război, nu ne vom bucura niciodată 
de pace.“ Ideea revine cu orice ocazie, amintind celebra formulă a lui 
Cato Maior : Ceterum censeo Carthaginem esse delendam. 

Veştile militare păreau Încurajatoare. Octavian îşi făcuse lagărul la 
Forum Cornelii, la sud de Bononia (azi Bologna). Hirtius ocupase la sud 
de Mutina, pe acezași Via Aemilia, localitatea Claterna, respingind înir-o 
luptă uşoară pe călăreții lui Antonius. Toate cetăţile Galliei cisalpine, 
afară de cîteva, erau de partea Senatului. 

La finele lui ianuarie sau la începutul lui februarie delegaţia trimisă 
la Antonius se întoarse fără nici un rezultat. Condiţiile erau inacceptabile 
şi încercarea fusese zadarnică, așa cum prezisese Cicero. Era timpul să 
se declare război, dar Senatul manifestă aceeaşi prudenţă care se ascunde 
sub formule: pe An:onius îl numeşte nu dușman (hostis), ci adversar 
(adversarius), iar starea de război existentă (bellum) este numită stare 
excepţională (tumultus). Mai mult, Fufius Calenus face propunerea să se 
trimită o a doua delegaţie care să trateze cu Antonius. La 3 februarie, 
după ce cu o zi înainte propunerea lui de a se declara război fusese res- 
pinsă, Cicero rostește Filipica a VIII-a, arătînd absurditatea distincţiei 
dintre bellum şi tumultus, cînd starea de război există, blamînd pe Fufius 
Calenus şi pe cei doi delegaţi reîntorşi, a căror atitudine față de An- 
tonius, zicea el, fusese revoltătoare. După ce primejdia de moment fu- 
sese aminată prin strămutarea conflictului în Nord, Senatul făcea din 
ce în ce mai mult o politică de compromis, care vădea însă incapacitatea 
şi inutilitatea lui. 

Atacurile lui Cicero sînt mai sarcastice, mai amare și nu numai 
împotriva lui Antonius şi a partizanilor lui, ci împotriva sprijinitorilor 
unei politici care confunda pacea cu sclavia: „Ce cauză de război poate 
fi mai dreaptă decit respingerea, sclaviei ? Alte cauze or fi juste, aceasta 
este obligatorie.“ Dictatura lui Caesar era a unui om, a lui Antonius ar 


XXIII 


fi a unei fiare. Nici consulul Pansa nu este cruțat; primise în casa lui 
pe Cotyla, trimisul lui „Antonius, care însoțise pe delegaţi la întoarcere. 

Cicero se simte din ce în ce mai singur. Despre Octavian, pe care 
în ianuarie îl ridica în slava cerului, acum, prudent, de-abia o menţiune, 
într-o Înșiruire din care nu- putea fi omis fără a provoca surprindere. 
Puțin după aceea, poate la 4 februarie, pinu discursul (Filipica a IX-a) 
în onoarea lui Servius Sulpicius, cel mai mare jurisconsult al vremii și 
prietenul de mare distincţie morală, care murise în îndeplinirea misunii 
sale. Cicero cerea să i se voteze de către Senat funeralii publice şi o 
statuie de aramă, răspunzînd totodată și lui D. Servilius Isauricus care 
se opunea celei de-a doua propuneri, susținînd că onoarea unei statui nu 
se atribuie decît delegatului ucis în împlinirea misiunii. Cuvintarea nu 
este propriu-zis o „filipică“ — Antonius este de-abia amintit —- ci elogiul 
funebru care mărturisește prețuirea și afecțiunea prietenului la pierderea 
unui om de mare prestigiu moral, în această vreme de viaţă politică 
degradată. Cine-şi amintește de scrisoarea de consolare pe care Servius 
Sulpicius i-o trimitea în anul 45 lui Cicero la moartea fiicei lui, Tullia, 
și de răspunsul acestuia, pagini de mare noblețe. morală, va înțelege mai 
bine discursul. În același timp, ţinînd seama şi de atmosfera creată, ora- 
torul încearcă să îmblînzească prin cîteva considerații măgulitoare pe 
cei pe care-i putuse jigni în discursul anterior: L. Piso și Marcius Philip- 
pus au arătat de asemenea zel în misiunea lor, dar, neavînd virsta lui 
Sulpicius, nu puieau avea înţelepciunea lui; propunerea consulului Pansa 
de a onora memoria celui dispărut într-o şedinţă a Senatului este, „ca 
şi alte propuneri ale lui“, o iniţiativă admirabilă. 

În această atmosferă, o veste îmbucurătoare, care răsturna în mare 
măsură echilibrul forțelor şi care va avea o influență deosebită în des- 
făşurarea evenimentelor: M. Brutus trimitea de la Atena un raport con- 
sulului Pansa, prin care îi aducea la cunoştinţă că organizase o armată 
cu care era acum în stăpînirea Greciei, Macedoniei și Iliricului ; aceasta 
putea avea o mare influență asupra situației din Italia. Într-adevăr, asa- 
sinarea lui Caesar produsese în Grecia, necontenit agitată de tot ce amintea 
lupta pentru libertate, o atmosferă de mare simpatie și admiraţie pentru 
„liberatori“ şi pentru M. Brutus în special, filozoful care frecventa aci 
şcolile academică și peripateticiană. Tineretul roman aflat la Atena, cen- 
trul culturii superioare, spre a-și desăvîrşi studiile, înflăcărat de îndrăz- 
neala gestului și de noblețea cauzei, se înrola în armata acestuia; printre 
ei, fiul lui Cicero și fiul de libert, marele poet de mai tîrziu, Q. Horatius 
Flaccus. Atenienii ridicaseră lui Brutus şi Cassius o statuie de aramă 
alături de a lui Harmodios și Aristogiton, eroi ai luptei contra tiraniei 
Peisistratizilor. Banii folosiți de către agenţii lui Brutus pe lîngă soldaşii 

legiunilor residente făcuseră restul. Macedonia era condusă de Q. Hor- 
vensius, fiul marelui orator Q. Hortensius Hortalus, rivalul respectat al 
lui Cicero. Cezarian pînă atunci prin forța împrejurărilor, tînărul era 
atras de entuziasmul celor de o seamă cu el din jurul lui Brutus. Iliricul 
era condus de personajul rău famat, pricină de multe scandaluri, fostul 
legat al lui Caesar în Galia, P. Vatinius, acum proconsul. Legiunea lui 
il părăsi, unindu-se cu trupele republicane. Caius Antonius, fratele lui 
Marcus Antonius care, potrivit orînduielilor acestuia, crezuse că are 
dreptul la conducerea Macedoniei, era acum reținut captiv și zălog la 
Dyrrachium (Durrës). 

Prin raportul trimis M. Brutus cerea consulului să convoace Senatul 
„pre a-l informa asupra situaţiei, cerea recunoaşterea de drept a situaţiei 
«de fapt — ceea ce Senatul făcuse înainte față de Decimus Brutus și 
Octavian, şi prin aceasta recunoașterea lui ca proconsul al Greciei, Mace- 
doniei şi Iliricului, ale căror forţe le ţinea la dispoziţia Senatului. Cicero 
ia cuvîntul în apărarea propunerii Consulului (Filipica a X-a), atacă cu 
violența obişnuită pe Antonius, elogiază în termenii celei mai mari ad- 
miraţii toată atitudinea lui Brutus de la idele lui Martie pînă acum și 
polemizînd cu Fufius Calenus care se opunea, caută în fine să adoarmă 
ingrijorările fireşti ale acelor senatori care prevedeau complicațiile creare 
ile noua situaţie în rîndul veteranilor lui Caesar, indiferent sub comanda 
vui se aflau. Operaţiile militare din nordul Italiei stagnau din cauză că 
cele patru armate din jurul Mutinei (conduse de D. Brutus, Antonius, 
Hirtius şi Octavian) nu aveau interesul să se distrugă reciproc, ci, minate 
de interese profesionale comune, să-și menţină rolul hotăritor. Cicero se 
ridică în termeni destul de rransparenți împotriva acestor forțe brutale 
care determinau viața politică în acea vreme. lar dacă aluzia se referea 
lı toate legiunile de veterani, nu este greu de văzut că ele se referă mai 
ales la legiunile lui Octavian şi Antonius. Elogiul libertăţii din cap. IX 
ji X ale acestei Filipice este mișcător, dar inoportun. 

Cu Filipica a XI-a, interesul nostru se menţine asupra părţii răsă- 
uttene a Imperiului. P. Dolabella, colegul de consulat al lui Antonius se 
îndrepta prin provincia Asia spre Siria, pentru a prelua comanda pe 
cinci ani a provinciei, care-i fusese atribuită prin orînduielile lui Anto- 
nius. Provincia Asia era condusă de proconsulul C. Trebonius, amic al 
lui Cicero, iar Siria fusese ocupată de C. Cassius. Era firesc ca Trebonius 
„i caute a împiedica trecerea unor trupe care trăiau din jaf şi a unui 
cezarian tot atît de brutal ca şi Antonius, acum, cînd întregul Răsărit 
roman era dominat de anticezarieni. În împrejurări asupra cărora nu 
“tăruim, Dolabella întinse o cursă lui Trebonius, îl făcu captiv, îl chinui 

două zile şi-l omori, apoi îi plimbă capul, înfipt într-o suliță, prin oraș 
(Smirna). Vestea crimei și sălbăticia faptei — uciderea unui proconsul, 
aliminteri om de aleasă cultură, apreciat jurisconsult și fire distinsă — în- 
grozi pe senatori, mai ales pe republicani, care vedeau în moartea lui 
Trebonius primejdia proprie, un memento al pedepsei ce i-ar aștepta dacă 
antonienii ar învinge. Senatul în unanimitate condamnă pe Dolabella, 
declarindu-l dușman public. Împotriva lui trebuia să se declare război. 
Trebuia însă tordeodată să se hotărască asupra celui ce va lua comanda 
Siriei. şi căruia îi revenea conducerea războiului. 

În aceste împrejurări, Cicero ia cuvintul (pe la jumătatea lui martie, 
anul 43) rostind Filipica a XI-a, una dintre cele mai impresionante. În 
prima parte, ideea fundamentală este: cruzimea lui Dolabella este fără 
precedent ; ea este însă doar imaginea cruzimii pe care Antonius ar arăta-o 
faţă de adversari, dacă ar învinge. În a doua parte se tratează chestiunea 
succesiunii lui Trebonius și a comandei supreme a războiului cu Dola- 
bella. Fufius Calenus propusese ca însuși consulul Pansa să capete pentru 
anul următor proconsulatul Siriei : urmărea amînarea războiului în Orient 
şi divizarea forţelor republicane. Lucius Caesar propusese să se acorde 
un extraordinarium imperium lui P. Servilius Isauricus, care nu era acum 
învestit cu nici O magistratură. f 

Cicero trebui să combată ambele propuneri, fără a jigni interesele 
sau sentimentele celor în cauză, și să dejoace planurile antonienilor din 
Senat: propuse să se acorde conducerea provinciei lui C. Cassius, a cărui 
energie o cunoștea. Prin aceasta, întreg Orientul devenea o imensă re 
zervă a republicanilor și un sprijin hotăritor în lupta contra lui Antonius. 
Se cerea Senatului să confirme, ca și altă dată, o situaţie de fapt şi se 
justifica prin forța majoră necesitatea măsurilor extralegale : „Cu ce lege, 
cu ce drept? Cu acela pe care Iupiter însuși l-a sancționat: tot ce este 
salvator pentru patrie este legitim şi just.“ Pasajele privitoare la veterani. 
precum am văzut și în Filipica a X-a, sînt demne de relevat: nu o sol- 
datescă brutală trebuie să determine hotăririle Senatului ; veteranii lui 
Octavian sint exceptaţi, este adevărat, dar fiindcă — un avertisment —- 
„ei apără republica“. Cicero vorbeşte acum altfel: armatele din Orient 
îi dau curaj: „Într-adevăr, eu trebuie să ţin seama de veterani, dar de 
aceia care nu s-au contaminat de nebunie; de temut însă, nu trebuie să 
mă tem... Ei sînt sau buni, și pe aceștia trebuie să-i recompensăm, sau 
pașnici, şi pe aceştia trebuie să-i păstrăm, sau sînt nelegiuiții în contra 
cărora am pornit la luptă şi la un război drept.“ Acest limbaj, direct 
uneori, aluziv alteori, se referă la primejdia trădării legiunilor de vete- 
rani din Italia şi Apus, acum, cînd perspectivele, prin dominarea Orien- 
tului de către Brutus şi Cassius, păreau că favorizează pe anticezarieni. 

Propunerea lui Cicero nu fu aprobată de sea. Fşecul nu schimba însă 
nimic din situația de fapt: nu în Senat și nu în for se decideau lucrurile, 
ci de către cei absenţi care stăteau în fruntea unor forțe armate cu cars 
puteau impune orice „decizii legale“. 

Tor timpul iernii, operaţiile militare stagnaseră. Acum, cu începutul 
primăverii și cu schimbările ce avuseseră loc în Oriewtul dominat exclusiv 
de anticezarieni, căci Dolabella nu putuse rezista lui Cassius — se sinu- 
cisese mai tirziu la Laodicea — situaţia din Italia devenea instabilă. 
Decimus Brutus nu mai putea rezista multă vreme la Mutina. O aflăm 
între altele dintr-o scrisoare a lui Cicero către Cassius (Ad fam. XII, 6): 
„Aș vrea să reflectezi și să fii convins că toată salvarea «celor buni», dacă 
s-ar întîmpla, ferească zeii, vreo nenorocire, este la tine şi la Brutus. 
Situaţia, cînd îţi scriu aceste rînduri, a ajuns la limita extremă : D. Brutus 
de-abia mai rezistă la Mutina. Dacă el se menţine, am învins; dar dacă... 
— alunge zeii această vorbă cobitoare —- vom fugi cu toții, şi toţi la voi. 
De aceea trebuie să-ți faci curajul trebuitor şi să-ți pregătești forţele de 
care este nevoie ca să salvezi întreaga republică.“ | 

Munatius Plancus, comandantul Galliei transalpine şi consul desem- 
nat, se declara pentru o împăcare cu Antonius, cu toate eforturile lui 
Cicero spre a-l păstra fidel cauzei republicanilor, ceea ce înseamnă că era 
înclinat să treacă de partea lui Antonius. Cicero era obligat să răspundă, 
la 20 martie, în chipul cel mai hotărit (Ad fam. X, 6): „Propui pacea, 
cînd colegul tău (Decimus Brutus), omul cel mai ilustru, este asediat de 
cei mai ticăloşi tîlhari, care sau trebuie să ceară pace, după ce vor fi 
depus armele, sau, dacă o cer luptînd, pacea trebuie să rezulte din victo- 
rie, nu dintr-o învoială.“ 

La scrisoarea către Senat a lui Plancus se adăuga și scrisoarea lui 
Lepidus, comandantul Spaniei, homo ventosissimus, cum îl va numi 
D. Brutus, oportunist faimos, care cerea Senatului același lucru. 

În asemenea situaţie, la 19 martie, după propunerea consulului Pansa. 
Senatul hotărî să facă o ultimă încercare, trimițind o nouă delegație la 
Antonius, compusă din cinci membri, printre care P. Servilius și Cicero 
La început, ambii primiră, ceea ce arată gravitatea stării de lucruri: 
după aceea, P. Servilius afirmă că se căieşte că acceptase misiunea și pro- 
pune să se abandoneze proiectul. 

Cicero luă cuvintul şi arătă pentru ce nici el nu poate primi: dacă 
este cazul să se trimită o delegaţie, cl este persoana cea mai puţin indi- 
cată : pe de altă parte, viaţa i-ar fi în primejdie, Este Filipica a XII-a. 
Cuvîntarea avu efect: consulul puse din nou la vot propunerea — şi 
acum ea fu respinsă. Cicero folosea aceleași argumente pe care le folosise 
în Filipica a VII-a: o asemenea solie este ruşinoasă, primejdioasă şi in- 

utilă. Laudele aduse lui Octavian şi legiunilor lui nu sînt însă numai o 
revenire, ci, așa cum făcea față de Plancus și Lepidus, încercarea de a-l 
menţine fidel Senatului, în imp ce părea că totul e amenințat să se 
clatine prin eforturile lui Antonius de a restabili unitatea cezarienilor. 
„Ce este mai nedrept, zice Cicero măgulind pe comandanții celor două 
armate, decit ca noi să facem propuneri de pace fără știrea, ba chiar 
fără voia celor care fac războiul? Oare Aulus Hirtius, strălucitul nostru 
consul, oare C. Caesar (Octavian), adus pe lume din bunătatea zeilor 
ca să putem face față la asemenea vremi, pe ale căror scrisori care arată 
limpede speranța lor în victorie le am în mînă, credeți oare că pace 
doresc ei ? Să învingă vor. Acest prea dulce și prea frumos cuvînt de pace 
ei l-au dorit nu prin tîrguieli, ci prin victorie...“ O asemenea înţelegere, 
continuă el, înseamnă „nu a face pace, ci a amîna războiul, și nu numai 
a continua acest război, dar a renunța la victorie.“ Cu Antonius şi cu 
acoliții săi „o pace încheiată nu poate fi pace, ci un pact al sclaviei“. 
În ce-l privea, Cicero vedea bine urmările, şi cuvintele lui au tonul unei 
fatidice prevestiri : „va trebui sau să ne retragem, să me exilăm, să ducem 
o viață de lipsuri și rătăciri, sau să ne întindem gâtul bandiților și să 
cădem pe pămîntul ţării“. Faţă de atîtea eforturi care nu reușiseră să 
ducă nici măcar la declararea ca Postis a lui Antonius, şi față de pri- 
mejdiile ce-l amenințau în deosebi pe el, sarcasmul dureros din cap. VIII 
al acestei Filipice și sentimentul de oboseală a luptătorului sînt mişcă- 
toare : „Să plece într-un ceas bun delegația ! Dar să plece aceia care n-ar 
putea răni privirile lui Antonius. lar dacă de Antonius nu vă îngrijiţi, la 
mine cel puțin ar trebui să vă gândiţi, onoraşi senatori. Cruţaţi-mi, cel 
puţin mie, spectacolul şi arătați oarecare îngăduință durerii mele în- 
dreptăţite.“ 

Propunerea trimiterii unei delegaţii fu din nou pusă la vot şi, de 
astă dată, respinsă. Consulul Pansa părăsi Roma în fruntea unei armate 
nou recrutate, spre a se uni cu trupele lui Hirtius și Octavian, a sparge 
încercuirea de la Mutina și a sili pe Antonius prin forța armelor. În fața 
primejdiei, antonienii din Senat își sporesc eforturile în propaganda lor 
de pace, acuzînd pe Cicero de intransigenţă, spirit belicist și ură perso- 
nală. Senatul fu convocat, în lipsa consulilor, de preto:ul M. Cornutus, 
spre a se pune în discuţie scrisorile lui Lepidus şi Plancus, care propuneau 
tratative cu Antonius, despre care a fost vorba. Astfel, discuția se re- 
deschidea. Cicero era obligat să-şi apere din nou politica, în condiţii din 
ce în ce mai grele, rostind Filipica a XIII-a, model de unitate în jurul 
ideii centrale şi de variaţie și abilitate a mijloacelor folosite. Exordiul 
ex abrupto marchează gravitatea împrejurărilor — ora:orul nu are timp 


de pierdut, ci trece direct la problema în discuție; prima parte a discu- 

ylei arată de ce o pace cu Antonius este imposibilă, partea a Il-a este 
răspunsul la propunerile lui Lepidus, admirabil prin gradarea tonului de 
la măgulire pînă la intimidare, partea a III-a o lovitură de teatru, me- 
nită să dovedească același lucru: Antonius este dușmanul ireductibil, 
pacea cu el este imposibilă. Să ne oprim un moment asupra acesteia. 
Cicero citeşte în Senat și, după Fiecare pasaj, comentează o scrisoare pe 
care Antonius o trimisese consulului Hirtius şi lui Octavian, pe care 
Hirtius i-o comunicase. Antonius acuză acolo pe fiul adoptiv al lui 
Caesar, şi pe consulul care-și datora cariera aceluiași Caesar, de trădare 
politică prin sprijinirea partidului pompeian, reconstituit — Senatul nu 
este decît un castru pompeian zice el — și apelează la ei, spre a reface 
unitatea partidului cezarian și a răzbuna asasinarea lui Caesar. „Oricare 
dintre noi va cădea — zice Antonius, și într-asta nu se înșela — câștigul 
va fi al lor. Pînă acum soarta s-a ferit de un asemenea spectacol, ca să 
nu vadă două armare ale aceluiaşi partid luptîndu-se între ele sub con- 
ducerea lui Cicero, maestrul de scrimă, căruia i-a mers atît de bine 
încît v-a înșelat cu aceleași podoabe cu care s-a lăudat că l-a înșelat şi 
pe Caesar.“ Anunţind că Lepidus (ceea ce Cicero se face că nu crede) 
și că Plancus (care se va explica într-o scrisoare către Cicero, spunind 
că a făcut-o doar spre a înșela pe adversari) sint de partea lui, le cere 
încă o dată să se unească cu el: „căci dacă acum pompeianii, după ce 
au fost învinși (la Pharsalus) sînt atit de obraznici, veți vedea cum vor 
fi cînd vor fi victorioși“. Nu se poate spune că argumentele lui Antonius 
nu sînt pertinente și că judecata lui nu este politic corectă. Dar pe de 
o parte, Senatul, format din multe creaturi ale lui Caesar, care mai mult 
se temuseră de el decît îl iubiseră sau colaboraseră cu el, era o masă care 
se conducea după calcule oportuniste, de interes imediat, iar pe de alia, 
fruntașii cezarieni ştiau că o victorie a lor împreună cu Antonius ar fi 
însemnat o dictatură brutală a acestuia, mai primejdioasă pentru ei decât 
compromisul realizat. Numai un Antonius redus în ceea ce constituia 
singura lui calitate, aceea de general, şi singura lui forţă, cea militară, 
ar fi putut fi un partener suportabil, asociat altora la conducerea parti- 
dului cezarian. 

Primejdia era însă mare, de aceea Cicero îşi încheie discursul arătind 
incă o dară de ce este imposibilă pacea cu Antonius. Războiul pînă la 
capăt este singura soluție. Mai degrabă se pot împăca apa cu focul — zice 
el — decît Antonius cu o viață politică liberă. Acelaşi Ceterum censeo, idee 
obsesivă, afirmară cu tenacitate, mai ales acum, cînd unitatea în contra 
lui Antonius era amenințată. 

Începînd cu jumătatea lui aprilie a anului 43, lucrurile se precipită 
ca într-un final de tragedie. Evenimentele se succed cu repeziciune şi-şi 


XXIX 


schimbă violent cursul, determinate exclusiv de interesele divergente ale 
celor angajaţi în conflict. La 14 aprilie, înainte ci a fi putut face jonc- 
țiunea cu trupele celuilalt consul, Pansa fu arat de Antonius şi învins 
— dar în aceeaşi seară, Hirtius îi vine în ajutor și respinge pe Antonius. 
Pansa este însă greu rănit. Vestea bătăliei ajunse la Roma de-abia la 29 
aprilie şi produse panică : se anunţase mai întîi că ambii consuli şi Octa- 
vian fuseseră învinși. De-abia spre seară, ea fu dezmințiră. O mare mul- 
pime se adună la locuința lui Cicero și-l duse ca în triumf pe Capitoliu. 

A doua zi, 21 aprilie, ziua comemorativă a întemeierii Romei, în 
şedinţa Senatului, convocat spre a sărbători victoria şi a decide încetarea 
războiului, Cicero rosti Filipica a XIV-a, spre a combate pe consularul 
P. Servilius care propunea o supplicatio în onoarea soldaţilor căzuţi în 


luptă, numind pe partizanii lui Antonius „oameni răi şi îndrăzneţi“ — nici 
acum Senatul nu îndrăznea să folosească termenul de „dușman public“, 
aşteptînd să vadă de partea cui va fi victoria finală — și propunea tre- 


cerea la starea de pace. Discursul lui Cicero impresionează prin energie 
și prin forţa raționamentelor. Intrînd direct în discuţie, el argumentează : 
am intrat în război ca să eliberăm pe D. Brutus, asediat la Mutina ; vom 
considera încheiat războiul, atunci cînd Brutus va fi despresurat; a ne 
bucura mai înainte este un act lipsit de judecată; din partea antonie- 
milor, aceasta este o manevră: nu vor alta decît să. împiedice pe D. Bru- 
tus să urmărească şi să înfrîngă definitiv pe Antonius, unicul mod de a 
pune capăt războiului. Trecînd la propunerea lui Servilius în ce priveşte 
supplicatio, Cicero cere să se extindă durata ei, propune să se confirme 
celor trei coinandanți de oști titlul de imperator, să se dea răsplata cuve- 
nită soldaţilor, să se ridice un monument celor căzuți și să se ia măsuri 
în ajutorul familiilor lor. Scopul pe care-l urmărea neîncetat era menţi- 
nerea unităţii forţelor republicane. 

În aceeași zi însă în care se ținea această ședință, la Mutina se dădea 
lupta decisivă : Antonius este învins și pus pe fugă, dar consulul Hirtius 
moare în luptă; cîteva zile mai tîrziu (5 mai), murea şi consulul Pansa 
în urma rănilor căpătate în bătălia precedentă. La momentul hotăritor, 
statul era lipsit de reprezentanţii puterii supreme. De-abia acum, în şe- 
dința din 26 aprilie, Antonius este declarat bostis, lui D. Brutus i se 
acordă triumful şi lui Octavian numai ovatio, şi aceasta cu greu şi doar 
la intervenţia lui Cicero, îngrijat ca totdeauna să menţină unitatea. Ma- 
joritatea Senatului, cuprinsă acum de entuziasm pentru republicani, vota 
în ziua următoare (27 aprilie) măsuri pentru continuarea războiului : 
D. Brutus, în calitatea lui de consul desemnat, va duce pînă la capăt 
lupta în contra lui Antonius ; Octavian, ca propretor, îi va fi subordonat 
și-l va sprijini -— o nesocotire a situaţiei de fapt -- punîndu-i chiar la 

dispoziţie legiunile cele mai fidele, Martia și a IV-a; consulilor morți 
li se vor face funeralii publice şi li se vor ridica statui; în Orient, Cas- 
sius va duce lupta împotriva lui Dolabella, ajutat la nevoie şi de M. 
Brutus. 

Perspeciiva apropiată a victoriei anticezarienilor şi a reunirii forțelor 
lor avea să ducă firesc la unitatea cezarienilor. Atitudinea lui M. Antonius, 
constantă, îi atrăgea aliaţi. D. Brutus îi scria lui Cicero că nu putuse să-l 
urmărească : se retrăsese în Gallia narboneză și căuta să atragă de partea 
lui trupele lui Lepidus şi pe comandantul care le încuraja defecțiunea. 

La 30 mai, Lepidus se şi unește cu Antonius, după ce cu cîteva zile 
înainte făcuse o declarație de fidelitate Senatului. Decimus Brutus cerea 
în zadar să i se trimită în ajutor legiuni din Italia, Africa și Macedonia 
și mai ales bani, căci nu mai avea cu ce-și întreține trupele sleite de un 
lung asediu, Cicero îl chema în zadar pe M. Brutus din Grecia. Nu trecu- 
seră nici două luni după înfrângerea lui la Mutina, și Antonius se găsea în 
fruntea celor mai mari armate, Decizia stătea din nou în mîna lui Octa- 
vian, care şedea în așteptare, rezervindu-se pentru situația cea mai critică, 
spre a obține prețul cel mai mare al intervenţiei. Pe cînd cele două armate, 
a lui Antonius şi a lui Brutus, stăteau față în față fără a angaja lupte, 
Octavian exploatind momentul, cere Senatului consulatul. Acesta refuză. 
Octavian vine cu trupe asupra Romei și își atribuie înalta magistratură, 
porneşte în Nord, are loc celebra întîlnire cu Antonius și. Lepidus în insula 
de pe riul Renus, la nord de Bologna, și unirea celor trei comandanţi 
cezarieni : se instituie triumviratul pe cinci ani pentru organizarea statului. 
„Copilul divin“ în care Cicero își pusese încrederea nu din naivitate, ci 
din necesitate, se unea cu Antonius și se declara răzbunătorul crimei comise 
la idele lui Martie. Proscripţiunile care au urmat cuprindeau printre pri- 
mele nume pe Marcus Tullius Cicero, condamnat ca victimă expiatorie a 
uciderii lui Caesar. i 

Împrejurările morţii ne sînt povestite astfel de Titus Livius: „Puțin 
înainte de venirea triumvirilor, M. Cicero plecase din Roma, fiind con- 
vins, ceea ce era adevărat, că n-are să poată scăpa din mîinile lui An- 
tonius, precum nici Brutus și Cassius din mîinile lui Octavian, Mai întîi 
fugi la ferma lui din Tusculum ?, apoi, tăind drumurile de-a curmezișul, 
plecă la cea din Formiae, cu gîndul de a se îmbarca pe o corabie. De 
unde, fiindcă vânturile îl aduseseră de cîteva ori înapoi și fiindcă nu mai 
putea suporta zgilțiirea navei — apele turbate o răsuceau — l-a apucat 


în cele din urmă sila şi de fugă, și de viaţă. Și întorcîndu-se la ferma 


1 În fragmentul din cartea CXX, conservat de Seneca Rhetor în 
Suasoriae VI, 17. 
2 Azi Frascati. 

pomenită mai sus, care este la mai puţin de o mie de paşi! de țărm, zise: 
«Am să mor în patria pe care de atitea ori am salvat-o!» Se știe că 
sclavii lui erau gată să lupte cu vitejie și devotament, dar el le porunci 
să pună jos lectica și să aştepte liniștiți ceea ce soarta nedreaptă îi va 
sili să sufere. Scoţind capul afară din lectică şi întinzîndu-l nemișcat că- 
lăilor, i-l retezară. N-a fost destul cruzimei stupide a soldaţilor: i-au 
tăiat şi miinile, zicînd că a scris nu ştiu ce contra lui Antonius. 

Astfel, capul a fost adus lui Antonius și, din porunca lui, fixat Între 
cele două mâini la tribuna de unde fusese ascultat cu o admiraţie a artei 
sale oratorice, cum nici o altă voce omenească n-a mai fost ascultată 
vreodată pe cînd era consul, ascultat adesea ca fost consul, ascultat chiar 
şi în acest an, vorbind în contra lui Antonius. Ridicîndu-și ochii, oamenii 
de-abia puteau privi, din cauza lacrimilor, membrele ciopirţite ale unui 
atît de mare cetăţean.“ 

Asasinarea lui Cicero, la 7 decembrie anul 43, cutremurătorul lui 
sfîrşit, încheia lupta fanatică în numele vechiului ideal civic şi moral 
republican, acum, cînd republica nu mai era decît o fantomă. 

Ne-am oprit mai mult asupra împrejurărilor politice în care Fili- 
picele au fost rostite, căci fără cunoașterea lor nu se poate înţelege nici 
cuprinsul discursurilor, nici concepția politic-morală a lui Cicero, nici 
arta lui oratorică. Literatura romană este, în epoca ei de înflorire 
mai ales, expresia omului angajat în istoria timpului său; rareori ea ex- 
primă Omul ca ins în afara epocii, purtător al unui destin general. De 
aici, marea concreteță artistică, sentimentul veridicității şi al plinătății. 
De aici, iarăși, valoarea operelor ca document al experienței morale. 

Cine citeşte Filipicele una după alta are impresia că se află în faya 
unei singure idei, fanatic susținute: Antonius trebuie să dispară, căci el 
ameninţă libertatea și demnitatea de om și de cetăţean. Mai mult decit 
în alte discursuri, tonul este aici mereu al pasionalităţii care foloseşte 
toate mijloacele psihologice: indignare, ironie, dispreţ, sarcasm etc. şi 
toate mijloacele retorice: introducere directă, argumentare polemică, nara- 
ţiuni oratorice, apostrofe, interogaţii. Fiindcă ideea era obsesiv aceeaşi, 
oratorul era obligat să-și varieze mai mult mijloacele. 

Rostite sub presiunea unor evenimente ce schimbau situația de la un 
moment la altul, în focul unor lupte desperate de care depindea viaţa 
sau moartea adversarilor, Filipicele au o tensiune care înlătură de la sine 
tot ce este complezență pentru dezvoltări retorice. Nu mai sint discursu- 
rile pe care, chiar atunci cînd le compunea, oratorul le și vedea publi- 
cate de prietenul său Atticus, preocupat de efectul ce vor produce, ci 


1 Aproape 1,5 km. 

acțiuni, lovituri, arme de luptă, singurele în contra forțelor dezlănțuite, 
cărora nu le putea opune decît forţa spiritului și a cuvîntului, conștiința 
şi talentul, devotamentul pentru ideile sale și pentru idealul său republi- 
can, iubirea de patrie. De aici, nu numai tensiunea, dar nuditatea lor, 
simplitatea : expresia este mereu intenţie spre acţiune. Cu ochii întorși 
spre un trecut idealizar — vremea lui Scipio şi Laelius, în care-și pla- 
sează atitea opere filozofice — însuflețit de tradiția republicană romană 
şi de doctrinele morale ale grecilor, Cicero nutrește vechiul său vis de 
intelectual generos — consensus bonorum omnium — într-o vreme de 
lup:e pentru putere între facțiunile aceleiași oligarhii degradate. Sufletul 
lui sensibil, superioritatea lui intelectuală și cultura lui erau rănite de bru- 
talitatea, incultura, setea de putere și de plăceri josnice, climatul noii 
tiraniji ce ameninţa. Cind Cicero se ridică cu atita indignare, cu atita 
revoltă împotriva lui Antonius, cl se ridica mai ales împotriva cinismului 
vulgar și brutal, în numele acelei Puznanitas, cuvînt aproape intraductibil, 
căruia cl i-a dat înţelesul complex al valorilor ce dau vieţii omului preţ 
şi frumuseţe. 

În acest sens, lupta lui din ultimii ani ai vieţii este o luptă nobilă 
pentru ce este superior omenesc. În epoca următoare, epoca lui Octavian- 
August, numele lui Cicero este aproape complet trecut sub tăcere. Amin- 
tirea lui este jenantă. Chiar „pompeianul“ Titus Livius îl judecă cu seve- 
ritate exagerată, ncînţelegător şi nedrept, punînd pe același plan pe cei 
doi adversari şi scuzind, deci, asasinatul cu afirmaţia că Cicero a fost 
victima aceleiași cruzimi pe care ar [i exercitat-o și el asupra dușmanului, 
dacă ar fi fost stăpîn pe situație; confuzie voită, spre a complăcea lui 
Augustus, Între moartea pe cîmpul de luptă şi crimă. Plutarh însă, două 
secole mai tirziu, în încheierea la biogiafia lui Cicero, spune: „Am auzit 
că Caesar (Octavian), mulți ani după aceea, intră într-o zi în camera 
unuia dintre nepoții săi; tînărul, care ținea în mînă o operă a lui Cicero, 
ascunse cartea sub haină, Caesar, care îl observase, luă cartea, citi în 
picioare o bună parte dintr-însa şi apoi, înapoind-o copilului, spuse: 
«Era un om foarte învăţat, copile; foarte învăţat şi mare iubitor de 
patrie».“ Elogiul acesta nu este doar expresia remuşcării, ci şi judecata care 
decide între marile calități ale omului şi slăbiciunile inerente. 


G. GUŢU 


Filipica | 


În anul 44 i.e.n., la idele lunii martie, Caius Iulius Caesar 
cade ucis în incinta Senatului. Conspiratorii principali, Marcus 
Brutus şi Caius Cassius, imediat după săvirșirea crimei coboară 
din Senat în for. Brutus ridicase pumnalul sîngerînd și pronun- 
țase numele lui Cicero, felicitîndu-l pentru instaurarea liber- 
tății. Duşmanii lui Cicero au speculat acest gest, socotindu-l 
pe marele orator drept complice al conspiratorilor. 

Cînd ucigașii urcă din for în Capitoliu, se îngrozesc ei înşişi 
de mulțimea norodului care-i aştepta. l 

Marcus Antonius, colegul de consulat al lui Caesar, de 
teamă, stătea ascuns în casă. Trebonius, unul dintre conspi- 
ratori, îl oprise în fața Senatului, ca să nu poată intra şi să 
dea ajutor celui atacat. 

Senatorii fură convocați în templul zeiței Tellus! pentru 
a treia zi după singerosul eveniment. La acest consiliu luară 
parte şi Cicero și Marcus Antonius. Cu toții erau cutremurați 
de crincena veste, care compromitea numele de roman în ochii 
celorlalte popoare. Din discuţii se conturează tendința de îm- 
păciuire. În același sens vorbesc şi Cicero, și consulul. Marcus 
Antonius, ca să-și dovedească buna credință, dădu pe propriul 
său copil ostatic în miinile conspiratorilor. Cassius fu invitat 
să ia masa: la Antonius, iar ceilalți conjurați fură poftiți la 
senatori acasă. Antonius, în cercuri vestrînse, propunea Jățiș 
desființarea dictaturii. Cînd toată lumea avea impresia unei 
reconcilieri, crezând că ordinea fusese restabilită în republică, 
Brutus și Cassius părăsesc pe neașteptate Roma. Cicero îi ur- 
mează, cu gîndul de a poposi în Grecia. Antonius acționa ca 
un dictator. Pierise regele, dar nu şi regatul. El lua botăriri de 
unul singur, pretinzând că o face în numele poporului și al 


1 Divinitatea pămîntului ; avea un templu lîngă for în Roma, nu de- 
parte de Capitoliu. Aici s-au ascuns conspiratorii. 

Senatului roman. Cassius ti scrie lui Cicero, exprimindu-ș: 
nemulțumirea față, de această stare de lucruri. De la Leuco- 
petra, Cicero se abate din drum, ajungînd după multă şovăială 
la Roma. 

La 1 septembrie 44, cînd Antonius convoacă ședința Sena- 
tului, Cicero găseşte destule pretexte ca să nu participe, temîn- 
du-se de Antonius. Acesta, furios de refuzul lui Cicero, declară 
în faţa senatorilor că va veni cu o ceată, spre a-i sparge ușile 
casei și a-l aduce cu forța la ședință. Aflind acest lucru, Cicero 
rosteste chiar a doua zi, în fața acelorași senatori, prima cu- 
vîntare (filipică) împotriva lui Antonius. 


D.C. 


I. Înainte de a vorbi despre situaţia politică, senatori, voi 
spune cele ce socot că trebuiesc rostite în această clipă ; vă voi 
expune pe scurt totodată ȘI motivul plecării și al întoarcerii 
mele. Pe cînd nădăjduiam că republica a revenit în sfârşit sub 
autoritatea și cîrmuirea voastră, am hotărît că eu trebuie să-i 
rămîn străjer — așa cum se cade unui consul şi unui senator. 
Și, într-adevăr, din ziua în care am fost convocați în templul 
zeiței Tellus, nici nu m-am dat înapoi, nici nu mi-am abătut 
ochii de la interesele republicii. În acest templu, pe cît mi-a 
fost cu putință, am pus temeliile păcii, urmînd pilda dată 
cîndva de atenieni. M-am folosit chiar de acea vorbă gre- 
cească ! de care se folosise cetatea Atenei pentru potolirea 
discordiilor și am fost de părere că trebuie să facem să dispară 
orice urmă de neînțelegere, dînd uitării toate cele petrecute. 
Admirabilă a fost atunci cuvîntarea lui Antonius și propunerea 
ce-a făcut-o a fost minunată. Prin el și prin copilul său s-a 
consolidat, în fine, pacea cu cei mai de vază cetăţeni. Ceea ce 
a urmat era în concordanţă cu aceste începuturi. La delberă- 
rile privind statul, pe care le ținea acasă la dinsul, chema pe 
fruntașii orașului, iar Senatului îi raporta numai propunerile 
cele mai bune ; printre însemnările lui Caesar nu se găsea 
nimic altceva decît ceea ce ştiau toți; Antonius răspundea 
fără să ezite o clipă la întrebări. Care exilați, oare, au fost 
rechemaţi ? Unul singur și atît. ? S-au acordat scutiri ? „Nici 
una“, răspundea el. Dorinţa i-a fost chiar ca să fim de ace- 
eași părere cu preadistinsul bărbat Servius Sulpicius 3, anume 
ca, după idele lui martie, să nu se publice nici un decret sau 
favor de-al lui Caesar. Trec multe cu vederea, deși sînt fapte 
importante, şi aceasta pentru că vreau să ajung în cuvînta- 
rea mea la acea faptă unică săvîrşită de Antonius. El a în- 


1 Amnistia: cuvint grecesc : în sens etimologic: uitare, iertare. 

2 Se referă la Sextus Clodius, fiul lui Publius Clodius, inamic înver- 
șunat al lui Cicero. 

3 Cunoscut jurisconsult (a se vedea Filipica a IX-a), 


lăturat din stat dictatura 1, care ajunsese tot atit de apăsă- 
toare ca și puterea regilor. Despre aceasta. nici măcar nu 
ne-am mai spus părerea. Cînd a adus un decret al Senatului, 
pe care ni l-a citit, propunînd să devină lege, noi i-am îm- 
părtăşit părerea cu toată dragostea, ba chiar, prin alese cu- 
vinte, printr-un alt decret, i-am adus mulţumirile noastre. 


II. Părea că mijește o zare de lumină, după ce fusese 
înlăturată nu numai puterea absolută pe care-o suportaserăm, 
dar pînă şi teama de acea stăpinire. O mare garanţie că vo- 
iește ca cetatea să fie liberă ne-a dat el, atunci cînd a alungat 
pentru totdeauna din hotarele republicii numele de dictator, 
care adesea fusese consfințit prin lege, şi aceasta din pricina 
recentei amintiri a unei dictaturi perpetue. După puţine zile, 
Senatul a fost eliberat de primejdia măcelului. A fost târât la 
locul execuţiei? fugarul care luase numele lui Marius. Şi 
toate acestea le-a făcut în deplină înţelegere cu colegul său ; 
altele, cite au urmat, sînt opera lui Dolabella è, fapte pe care 
eu socot că le-ar fi săvirşit împreună, dacă n-ar fi lipsit co- 
legul său. Căci, pe cind o nenorocire fără margini se furișa 
în oraș și sporea din zi în zi, cei care-l înmormîntaseră pe 
Caesar fără să respecte ritualul cuvenit acum înălțau un rug 
chiar în for și zilnic oameni decăzuţi și sclavi asemenea lor 
ridicau ameninţări din ce în ce mai nesăbuite, cocoţaţi pe 
acoperișurile caselor și templelor. Dolabella a Ii at, atît îm- 
potriva sclavilor îndrăzneţi și criminali, cît și împotriva oa- 
menilor liberi dar miînjiți de nelegiuiri, astfel de măsuri încît, 
prin năruirea acelui blestemat templu 4, să ni se pară că timpul 
trăit acum nu se aseamănă de loc cu acea zi de neuitat. Toate 
erau schimbate : iată însă că la 1 iunie, cînd Antonius hotă- 
rise să ne adunăm aici, Senatul nu mai avea nici o autoritate 


1 Dictatorul era un magistrat roman investit cu puteri nelimitate. El 
era desemnat să conducă statul numai în situații de gravitate excepțio- 
nală (în caz de pericol de război, de pildă). Era ales, la propunerea Sena- 
tului, de către consuli, din rindul foştilor consuli. Puterea absolută a 
dictatorului nu putea dura mai mult de 6 luni. Sulla mai întîi, apoi I. Cae- 
sar au exercitat dictatura perpetuă. 

2 Criminalii erau scoși din carceră şi duşi la execuţie cu un cârlig. 

3 Dolabella, ginerele lui Cicero. Fusese pretor în Cilicia. 

E Propriu- E o columnă, ridicată în cinstea lui Caesar și pe care Do- 
labella în lipsa lui Antonius o dărimase, fiindcă reprezenta un simbol al 
tiraniei. 

în luarea hotăririlor, iar multe și mari acte, ce se făceau 
înainte prin voința poporului, acum se săvîrșeau în absenţa 
lui şi fără aprobarea lui. Consulii desemnaţi declarau că ei nu 
îndrăznesc să vină la ședințele Senatului. Liberatorii patriei 
erau ţinuţi departe de orașul de pe grumazul căruia arunca- 
seră jugul sclaviei, erau totuși lăudaţi de consulii înșiși în 
adunări şi în orice discuţii. Veteranii 1 (cum li se mai zicea), 
pe care acest senat îi ocrotise cu multă grijă, erau îmboldiți 
nu să conserve ceea ce dobîndiseră, ci să jinduiască la noi 
prăzi. Cum preferam mai degrabă să aud toate acestea decit 
să le văd, și să-mi păstrez dreptul de a mă duce ca sol, am 
plecat cu gîndul să fiu înapoi la calendele lui ianuarie, cînd 
îmi ziceam că vor începe şedinţele senatului. 


II. V-am expus, senatori, motivul plecării mele; acum 
vă voi destăinui pe scurt și motivul întoarcerii, care prezintă 
mai mult interes. După ce m-am ferit, şi nu fără rost, de 
drumul Brundisium 2-ului, calea bătută spre Grecia, am sosit 
la Siracuza pe la calendele lunii august, deoarece era obișnuită 
trecerea din acest oraş spre Grecia. Deși sînt foarte legat de 
acest oraș ?, totuși el nu m-a putut reține, cu toată dorinţa 
sa, mai mult decît o singură noapte, cît am dormir acolo. Mi-a 
fost teamă ca nu cumva sosirea mea neașteptată, între prie- 
teni intimi, să stîrnească vreo bănuială, dac-aș fi zăbovit 
acolo. După ce însă vînturile m-au dus din Sicilia la Leuco- 
petra, promontoriul din ţinutul Rhegium, m-am îmbarcat de 
acolo ca să trec în Grecia, dar n-am înaintat mult şi austrul 
m-a aruncat din nou în locul de unde mă îmbarcasem. Cum 
noaptea era tîrzie și mai înainte dormisem în vila lui Publius 
Valerius, tovarășul şi prietenul meu intim, am rămas și pe-a 
doua zi, aşteptînd un vînt prielnic; mulţi locuitori din Rhe- 
gium, dintre care unii erau proaspăt sosiți de la Roma, au 
venit la mine ; de la ei am aflat mai întîi de cuvîntarea lui 


1 Se referă la ostașii veterani ai lui Caesar care serviseră 20 de ani în 
armata romană. 

A 2 Brundisium, azi Brindisi, port la Marea Adriatică. Aici se făceau 
îmbarcările spre Grecia. 

G Siracuza în Sicilia, oraș înfloritor în antichitate. Cicero luase apă- 
rarea locuitorilor, victime ale prădăciunilor lui Verres, fost propraetor 
(guvernator al provinciei), în faimoasele sale discursuri numite Verrine. 
Siracuza e şi patria lui Arhimede, pentru care Cicero avea o mare admi- 
rație. 


Antonius, cate mi-a plăcut atît de mult încît, citirid-o, m-am 
şi gîndit în primul moment să mă întorc. Nu mult după 
aceasta mi s-a adus și edictul lui Brutus și Cassius, care, cel 
puţin mie, mi s-a părut plin de echitate, poate și din pricină 
că-i iubesc mai mult ca republicani decît ca amici apropiaţi. 
Unii exagerau (căci așa se întimplă adesea: cei care voiesc 
să prezinte veşti bune mai adaugă și cîte ceva plăsmuit, ca să 
facă ştirea mai plăcută), povesteau că lucrurile se vor așeza, 
că senatorii se vor aduna în mare număr la calendele lui 
august, că Antonius va asculta din nou de autoritatea Sena- 
ua lipsindu-se de răii sfătuitori şi renunţind la provinciile 
galice. 


IV. Atunci am fost cuprins de o dorință atit de arzătoare 
de a mă întoarce, încît nici vînturile, nici vislele nu-mi erau 
de ajuns, nu pentru că aş fi socotit că nu voi ajunge la timp, 
ci ca nu cumva să aduc felicitări republicii mai tîrziu decît 
doream. Transportat repede la Velia t, l-am văzut acolo pe 
Brutus; cu câtă durere din parte- mi, nu vă mai spun. Îmi 
părea chiar rușinos să îndrăznesc a mă întoarce în orașul din 
care Brutus pleca şi să doresc să fiu în siguranță acolo unde 
el nu putea fi. N-am observat ca el să fi fost mişcat, așa 
cum eram eu. Cu conștiința că săvirșise o faptă atît de mare 
și frumoasă, se tînguia amarnic, senatori, de soarta voastră, 
nu de a sa. De la dinsul am auzit pentru prima dată de 
discursul rostit în senat de Lucius Piso2, la calendele lui 
august. El, deși nu prea fusese susținut (auzisem aceasta chiar 
de la Brutus) de cei care aveau datoria să-l susțină, totuși, 
atît din mărturia lui Brutus (bărbat cum nu se află altul mai 
serios) cît și din spusele tuturor celor pe care i-am văzut după 
aceea, mi se părea că a dobîndit un mare renume. M-am 
grăbit, așadar, să-l urmez pe acest om, pe care cei prepenți 
nu l-au urmat, nu pentru ca să-i fiu de folos cu ceva (căci 
nici nu nădăjduiam aceasta, nici n-o puteam face), ci, pentru 
ca să las mărturie republicii glasul meu din ziua aceasta și 
respectul meu nedezminţit față de stat, căci mi s-ar putea în- 


1 Ca să-i ferească de răzbunare, Senatul trimisese ? în afara Romei pe 
ucigașii Brutus și Cassius, contrar legii care prevedea în acest caz doar 
un răstimp de 10 zile. Velia e un port situat în provincia italică Lucania. 

2 Lucius Piso, socrul lui Caesar, rostise în Senat o cuvîntare vehementă 
impotriva lui Antonius. 

tîmpla și mie ceea ce se poate întîmpla oricui (multe par că 
ne stau asupra capului, ridicîndu-se chiar contra naturii și 
a sorții). 

Deoarece sînt încredinţat, senatori, că motivul ambelor 
mele hotăriri vi se pare îndreptăţit, înainte de a începe să 
vorbesc despre situația politică, mă voi plînge î în puţine cu- 
vinte de insulta ce mi-a adus-o ieri Antonius. Îi sint prieten ; 
și că-i sînt dator prietenie, nu însă fără schimbul unui ser- 
viciu, am recunoscut-o întotdeauna. 


V., Ce motiv atît de puternic era ieri !, încît să fiu adus 
cu sila la şedinţa Senatului ? Lipseam oare numai eu? N-aţi 
fost adesea mai puţini lå număr ? Sau se dezbătea o problemă 
atît de posi ai încît trebuiau să fie aduşi pînă şi cei 
bolnavi ? A, desigur, Hanibal se afla în fața porților? sau 
se discuta pacea cu Pyrrhus?, pentru care pricină, se spune, 
a fost adus în Senat chiar Appius, deşi era bătrîn și orb?! 
Se dădea cumva raportul sacerdotal, cînd senatorii nu se 
cade să lipsească ? Căci senatorii se adună nu de teama amen- 
zilor, ci din respect pentru aceia despre care se discută, așa 
cum se procedează, bunăoară, cînd se raportează despre un 
triumf. Consulii se sinchisesc atit de puţin de această pre- 
zență, încît senatorii sint aproape liberi să nu se prezinte. 
Cum eu cunoşteam acest obicei, și cum eram obosit de drum 
și nu mă simțeam bine, am trimis în semn de prietenie să-l 
anunțe despre absența mea. El însă a declarat, în auzul 
vostru, că va veni acasă la mine cu lucrători. Prea multă 
miînie era cuprinsă în această vorbă și prea puţină chibzu- 
ială ! Dar pentru ce faptă o pedeapsă așa de mare, încît să 
îndrăznească a spune în fața senatorilor că va dărîma cu 
lucrătorii o casă zidită din banii statului 4, după hotărîrea 
Senatului ? Cine a mai forţat vreodată pe un senator cu ame- 
nințarea unei astfel de pedepse ? Se mai prevede altceva decît 
amenda;? Dac-ar fi aflat ce aveam de gînd să spun, cu si- 
guranță că nu m-ar mai fi constrîns cu atita severitate. 


1 Consulii puteau obliga pe senatori să participe la ședințe. 

? Expresie celebră : Hannibal ante portas — folosită pentru a desemna 
un pericol iminent şi funest. 

3 „Pyrrhus, regele Epirului (cam 307—272 î.e.n.) i-a înfruntat pe ro- 
mani în mai multe bătălii. : 

4 Casa lui Cicero, dărîmară de Clodius, fusese reconstruită pe chel- 
tuiala statului. 


VI. Sau credeţi, poate, senatori, că aș fi propus, contrar 
voinţei voastre, să, nu se facă deosebire între rugăciunile 
adresate zeilor și cele adresate oamenilor ? Ori să se introducă 
în republica noastră superstiții care nu pot fi explicate? Sau 
să se decreteze implorări unui mort ? Nu mai spun cui anume. 
De-ar fi fost el chiar L. Brutus, eliberatorul republicii de re- 
gimul dictatorial, el, care, pentru o astfel de calitate ŞI faptă, 
și-a extins originea neamului cu aproape cinci sute de ani, 
totuși eu n-aş putea fi determinat să includ în ceremonia re- 
ligioasă a zeilor pe un mort, ca, în public, să se adreseze ru- 
găciuni aceluia care n-are clădit mormîntul unde să i se 
serbeze parentaliile 1. Asta mi-ar fi fost părerea, anume ca, 
în cazul cînd s-ar întîmpla o gravă nenorocire pentru repu- 
blică — război, boală, foamete — să mă pot ușor apăra în 
fața poporului roman. Dintre aceste calamități unele există, 
iar altele mă tem că ne ameninţă. Aș vrea ca zeii nemuritori 
să nu consimtă la acest decret, să cruțe poporul, care l-a 
aprobat fără voie, să-i cruțe pe senatori. Oare nu-i „îngăduit 
a vorbi despre celelalte flageluri ale republicii ? Cu siguranță, 
mie mi se îngăduie și mi se va îngădui totdeauna să mă în- 
grijesc de demnitate și să dispreţuiesc moartea. Dacă am 
numai dreptul de a veni în acest locaș, nu mă feresc de peri- 
colul de a vorbi. O, dacă aș fi putut, senatori, să fiu prezent 
la calendele lunii august ! Nu pentru că aş fi adus mare folos, 
dar n-ar fi fost numai un singur consular ?, cum s-a întîmplat 
atunci, care să fie vrednic de acea onoare, vrednic de recu- 
noștința republicii. Simt o mare durere, ce-i drept, pentru că 
oamenii care au beneficiat cel mai mult de pe urma poporului 
n-au urmat părerea lui Piso, deşi acesta făcuse cea mai nime- 
rită propunere. De aceea, oare, poporul roman ne-a ales 
consuli, ca, înălțaţi pe treapta cea mai de sus a demnităţii, 
să considerăm republica o nimica toată ? Nu numai cu vorba, 
dar nici măcar prin mimica feței nu a fost nimeni de părerea 
consularului Piso. O, rușine, ce înseamnă acest servilism 
adoptat de bunăvoie ? A fost cerut de împrejurări ? Eu nu 
pretind să susțină aceasta toţi cei ce-și spun părerea de pe 
banca consulară. Altul a fost motivul acelora a căror tăcere 
o iert, altul al acelora a căror voce vreau s-o aud; sînt îndu- 
rerat, desigur, că aceştia ajung să fie bănuiți de popor că au 


1 Parentalia, sărbători anuale pentru cinstirea morților. 
2 Adică un demnitar care îndeplinise funcția de consul. 


uitat de. demnitatea lor, nu de frică, ceea ce ar fi de-i dreptul 
rușinos, ci fiecare din altă cauză. 


VII. De aceea aduc cele mai mari mulțumiri lui Piso, 
care s-a gîndit nu la ceea ce putea face pentru republică, ci 
la ceea ce avea datoria să facă. În fine, eu vă cer, senatori, 
chiar dacă nu veţi avea destulă îndrăzneală ca să mă urmati, 
să ascultați măcar cu bunăvoință cum chibzuiesc eu cu auto- 
ritatea mea, așa cum ați procedat și pînă acuma. 

În primul rînd, socot că trebuie păstrate actele lui Caesar, 
nu pentru că le-aş aproba (căci cine le poate aproba ?), ci 
pentru că judec că, mai presus de toate, trebuie să ţinem 
seama de pace și de linişte. Aș dori să fie acum aici, de faţă, 
Antonius, dar fără însoțitori (după părerea mea, e permis ca 
el să fie bolnav, ceea ce el nu mi-a îngăduit ieri), ca să-mi 
arate — sau, mai deprabă, să vă arate vouă, senatori — în 
ce chip înţelege el să apere actele lui Caesar. Oare ceea ce 
sc află în micile î însemnări, în notele scrise de mînă, în căr- 
ţuliile alcătuite de o singură persoană, sau în cele nescrise, 
exprimate doar în vorbe, acestea să fie actele valabile ema- 
nate de la Caesar? Iar cele pe care chiar el le-a săpat pe 
table de aramă, voind să fie poruncile poporului, legi Veş- 
nice, acestea să fie considerate drept nimic? Eu socot însă că 
nici unul dintre actele lui Caesar nu este atît de valabil ca 
legile făcute de el. Oare dacă el a promis cuiva ceva, această 
hotărtre rămîne, chiar dacă el n-a putut-o îndeplini ? Căci, 
după cum mule promisiuni făcute multora au rămas numai 
promisiuni. tot așa cu mult mai multe s-au descoperit „după 
moartea lui, mai multe decît toate beneficiile acordate în tot 
timpul vieţii sale. Dar eu nu schimb nimic din ele, nimic nu 
clintesc, ci, dimpotrivă, apăr cu cea mai mare stăruință 
preastrălucitele lui acte. De-ar fi rămas cel. puțin banii 
neatinși, în templul zeiţei Ops !1 Bani mînjiți cu sînge, e ade- 
vărat, dar necesari în aceste vremuri, fiindcă n-au fost resti- 
tuiţi celor de la care au fost răpiți. Dar dacă în acte stă scris 
astfel, atunci să se irosească ! Există însă ceva, în afară de 
lege, care mai pe drept să se poată numi actul aceluia care, 


1 Pentru necesităţile războiului, Caesar depusese în templul zeiței 
Cybella 7 milioane de sesterți. Suma provenea din bunurile pompeianilor 
omorâţi. Acum însă şi-o însușise Antonius. Cybella, numită şi Ops, era 
zeiţa rodniciei, sora și șoția lui Saturnus, i 


cetățean pașnic, este întărit în stat cu puterea autorității? 
Cară actele lui Gracchus, ți se vor prezenta legile sempro- 
niene 1. Catà pe ale lui Sulla, și se vor aduce legile corne- 
liene 2. Ce au fost oare actele celui de-al treilea consulat al 
lui Pompeius ? 3 Bineînţeles, au fost legi. De-ai întreba pe 
Caesar însuși ce a săvârșit în oraș, în timp de pace, va răs- 
punde că a promulgat multe și însemnate legi, pe cînd în- 
semnările de mînă fie că le-ar schimba, fie că nu le-ar face, 
sau, dacă le-a făcut, nu le-ar considera între actele sale. Trec 
și peste acestea, pe unele chiar anume nu vreau să le iau în 
seamă, dar fiind vorba de chestiunile cele mai importante, 
adică de legi, socot că nu trebuie să permitem anularea acte- 
lor lui Caesar. 


VIII. Care lege e mai bună, mai folositoare, mai dorită 
în vremuri de pace pentru republică, decît aceea care dispune 
ca guvernarea provinciilor pretoriene să nu dureze mai mult 
de un an, iar a celor consulare mai mult de doi ani? Oare 
vi se pare că mai pot fi păstrate actele lui Caesar, dacă se 
înlătură această lege ? Oare nu se anulează toată legislaţia 
judiciară a lui Caesar prin promulgarea legii celei de-a treia 
decurii £, cea judecătorească ? Apăraţi voi, oare, actele lui 
Caesar, dacă răsturnaţi legile lui ? Doar dacă, din întîmplare, 
se vor număra, între actele lui Caesar și ceea ce el a însemnat, 
în cărțuliile lui spre aducere aminte — nimicuri inutile — și nu 
se vor socoti între actele lui ceea ce a redactat pentru popor în 
adunările centuriate. Care este cea de-a treia decurie ? „A cen- 
turionilor“, răspunde Antonius. Prin legea Julia sau mai 
înainte prin legea Pompeia, prin legea Aurelia 5 nu se deschidea 
legal, acestui ordin, cariera judecătorească ? El va răspunde: 
„„Condiţionat de avere“. Nu numai centurionilor, dar chiar și 
cavalerilor ê romani. Aşa că bărbaţi de seamă, onorabil, care au 


1 Se referă la legile lui Gracchus, zise legi sempronieine pentru că 
Cracchus era din ginta Sempronia : lex frumentaria, lex agraria, lex judi- 
ciaria (privitoare la grine, la ogoare şi la judecăţi). 

2 Legile propuse de Cornelius Sulla s-au numit legi corneliene și pri- 
veau paricidul. 

3 Se referă la legea pentru înfrînarea violenței, propusă de Pompeius. 

4 Caesar Împărţise judecătorii în trei clase (decurii). 

5 Legea Iulia, legea Pompeia și legea Aurelia priveau împărțirile 
decuriilor făcute de Caesar şi schimbate apoi de Antonius. 

* Erau consideraţi cavaleri numai cei care serveau pe calul statului. 

condus centuriile, au judecat și judecă. „Nu-i întreb pe aceștia, 
zice Antonius. Va judeca oricine a condus o decurie.“ Dacă 
acordaţi acest drept celor ce au servit călare, fapt, ce- -ți dă o 
mare distincție, n-o să aveți aprobarea nimănui, căci în per- 
soana unui judecător se respectă nu numai averea, ci şi demni- 
tatea. „Nu întreb eu aceasta, zice. Admit să fie judecători chiar 
şi soldaţii de rînd, din legiunea Ciocârliilor t. Căci. altcum ai 
noștri declară că nu pot fi salvați.“ Rușinoasă cinste pentru 
acei care sînt chemaţi să judece fără să se aștepte la una ca asta ! 
Căci acesta este sensul legii tale : ca în a treia decurie să judece 
acei care nu îndrăznesc să dea un verdict în toată libertatea. 
Cită rătăcire, o, zei nemuritori, în mintea celor ce au născo- 
cit această lege! Cu cît vor fi mai netrebnici judecătorii, cu 
atît își vor spăla mai veseli propria lor murdărie prin severi- 
tatea sentinţei și vor acţiona în așa chip încît să apară în 
ochii lumii vrednici de o decurie onorabilă, deşi în realitate 
se afundă într-o mirșăvie. 


IX. S-a mai promulgat și o a doua lege, anume ca oricine 
a fost condamnat pentru violență sau lezarea autorităţii su- 
preme să se poată adresa poporului, dacă dorește. Se mai 
poate numi aceasta lege, sau este anularea tuturor legilor? 
Căci este vreunul pe care să-l mai intereseze astăzi trăinicia 
unei asemenea legi ? După acele legi, nimeni nu este vinovat 
și nimeni nu va mai fi în vecii vecilor. Niciodată, desigur, 
nu vor fi aduse în fața judecății crimele săvirșite cu arma. 
Dar legea este în interesul poporului. O, dacă aţi fi voit mai 
bine ceva în adevăr aprobat de popor! Căci în clipa de față, 
toţi cetăţenii, într-un singur gînd și într-un singur glas, do- 
resc salvarea republicii. Ce dorință să-l împingă oare să 
propună o lege care conţine cea mai mare mîrșăvle și nu ţine 
seama de nimic ? Căci ce este mai nevrednic decit a înjosi 
măreția poporului folosindu-ze de violență, a îngădui celui 
condamnat de lege să recurgă la aceeași violenţă din pricina 
căreia a fost condamnat pe drept? Dar pentru ce oare discut 
eu atît de mult despre această lege? S-ar dezbate, dacă ar 
putea face cineva apel. Această lege însă este în asa fel făcută, 
în așa fel propusă, ca, după prescripţiile ei, să nu poată fi 
nimeni găsit. vreodată vinovat. Se va găsi oare un acuzator 


1 Legiunea Cioctrliilor (legio alauda), numită astfel după moşul de 
cioctrlie de pe coif. 

atit de nebun încît să dorească să înfrunte, după condamnarea 
vinovatului, mulţimea cumpărată, sau care judecător va mai 
cuteza să condamne pe un vinovat, ştiind că el însuși va 
avea apoi de înfruntat chinuri dinainte tocmite cu bani? 
Prin legea aceasta deci nu se dă dreptul de apel, ci se desfiin- 
țează deodată alte două legi şi jurisdicţiuni cu mult mai fo- 
lositoare. La ce alta, în virtutea acestei legi, sint îndemnați 
tinerii, decît să ajungă niște tulburători ai ordinii, nişte răz- 
vrătiți primejdioşi ? Înlăturîndu-se aceste două jurisdicțiuni 
despre violență și lezarea autorităţii supreme, la ce nenoro- 
cire nu va putea fi împinsă furia dezlănțuită de tribun ? 


X. Ce s-ar întîmpla dacă s-ar abroga legile lui Caesar, 
legi care propun exilarea celui condamnat pentru violență 
şi lezmaiestate ? Oare nu sînt anulate actele lui Caesar dacă 
s-ar acorda acestora dreptul de apel? După socotința mea, 
senatori, pentru a curma neînțelegerile, aceste acte, pe care 
cu nu le-am aprobat niciodată, ar trebui păstrate. Ba chiar 
aș zice că trebuie să păstrăm nu numai legile propuse de 
Caesar în viață, dar și pe acelea pe care le vedeţi publicate 
după ce el a murit. 

Au fost readuși oameni din exil de către Caesar, mort 
fund ; s-a acordat cetăţenie nu numai cite unui ins, ci la 
popoare întregi tot de către un mort; s-au dat scutiri fără 
număr și reduceri de impozite de către același Caesar mort !. 
Noi, deci, apărăm legile propuse de unul singur din acea 
casă, deși un om foarte de treabă, legi pe care le-a propus, 
le-a citit și le-a motivat în faţa noastră. El se lăuda că le-a 
propus și credea că se cuprind în ele interesele republicii, 
privitor la normele de guvernare a provinciilor, la jurisdicții. 
Ne gîndim noi, zic, să călcăm acele legi ale lui Caesar, noi, 
care apărăm actele lui ? Putem să ne plingem de legile care 
sînt promulgate ?, pe cînd de cele înfăptuite nu ni s-a permis 
nicicînd să ne plingem. Ele au fost puse în aplicare fără nici 
o promulgare, chiar mai înainte de a fi scrise. Întreb însă : 
pentru ce eu sau oricare dintre voi, senatori, ne temem de 
niște legi rele, deși avem tribuni ai poporului destoinici ? Noi 
avem oameni gata să se opună unor asemenea legi, gata să 


1 Ironii la adresa lui Antonius, care falsificase Însemnările lui Caesar. 
2 Înainte de a fi votate, legile erau publicate, pentru ca cetăţenii să 
ia cunoştinţă de ele. 

apere republica cu sfințenie, deci trebuie să fim fără teamă. 
„Despre care interdicții, despre care ceremonii religioase îmi 
vorbeşti 2“ zice Antonius. „Despre cele care garantează sal- 
varea republicii.“ „Nu vreau să știu de ele, le consider foarte 
vechi și absurde.“ „Se va încercui forul, se vor închide toate 
intrările, se vor așeza de strajă oameni înarmaţi în multe 
puncte.“ Și atunci ? Ce se va face, aceea va fi lege, şi eu 
cred că chiar voi veţi porunci să se sape în aramă următoa- 
rele cuvinte cît se poate de legitime : Consulii, pe baza drep- 
tului lor, au propus poporului (oare acesta-i dreptul de a pro- 
pune moștenit de la strămoși ?) și poporul, cu dreptul său, a 
hotărât. Despre care popor e vorba ? Despre cel înlăturat de 
la drepturi? Și cu ce temei? Oare prin dreptul violenţei și 
al armelor, prin care totul a fost distrus? Dar eu vorbesc 
despre cele ce vor urma, deoarece prietenii trebuie să atragă 
luarea-aminte asupra celor ce pot fi înlăturate ; dacă ele nu 
se vor împlini, cuvîntarea mea va fi considerată drept falsă. 
Grăiesc despre legile promulgate, asupra cărora aveţi drep- 
turi depline. Eu vă arăt cusururile, înlăturați-le. Vă denunţ 
violența şi armele, îndepărtaţi-le. 


XI. N- -ar trebui să vă supăraţi pe mine, Voi, Dolabella, 
pentru că vorbesc despre „republică. Cît despre tine, nu cred 
că vei face aceasta (ştiu cît eşti de blajin) ; oamenii însă spun 
despre colegul tău că, deși soarta pare să-i fie favorabilă 
(mie mi s-ar părea și mai favorabilă, ca să nu rostesc un 
cuvînt mai grav, dacă ar imita pilda moşilor și strămoșilor 
săi), a început să se miînie. Ce odios lucru este să-l știm mì- 
nios și înarmat, mai ales cînd libertatea săbiilor este în floare ! 
De aceea propun o lege, dreaptă, după părerea mea, şi socot 
că nu o va respinge nici Antonius. Dacă voi rosti insulte cu 
privire la viața pe care o duce, la moravurile lui, atunci nu 
mă, voi supăra dacă-mi va deveni cel mai mare dușman. Dacă 
însă mă voi ţine de obiceiul (pe care l-am păstrat totdeauna 
cînd a fost vorba de treburile publice) de a spune deschis 
ceea ce simt faţă de republică, mai întîi îl rog să nu se irite 
și, dacă nu mă aprobă, atunci îi cer să se miînie ca un cetă- 
ţean. Să facă uz de arme, cum spune el, dacă armele sînt 
necesare pentru apărarea-i proprie. Aceste arme să nu vatăme 
însă pe cei care au spus ce li s-a părut lor că este în interesul 
republicii, Ce altă cerere mai dreaptă decît aceasta poate fi 

rostită ? Căci dacă, precum mi-au spus-o mulți dintre cei ce-i 
sînt apropiaţi, orice cuvîntare ținută împotriva voinţei sale îl 
ace să se supere fo chiar dacă n-ar conţine nici o insultă, noi 
să suportăm firea prietenului nostru aşa cum este ea. Dar aceiași 
oameni cu mine vorbeau astfel : : „Nu și se va permite ţie, duș: 
manul lui Caesar, ceea ce is- a permis lui Piso, socrul său“, ȘI 
totodată mă mai sfătuiau să mă feresc de ședință spunîndu- -mi : 

„Boala nu va fi un motiv mai puternic ca moartea“. 


XII. Pe zeii nemuritori însă, văzîndu-te pe tine, Dolabella t, 
prietenul meu scump, nu pot trece sub tăcere greșeala voastră, 
a amîndurora. Căci eu cred că pe voi, bărbaţi distinși, nu vă 
interesează, așa cum îşi închipuie mulţi. creduli, banii, dispre- 
țuiți de bărbații aleși, nici puterea al cărei călcîi poporul ro- 
man nu-l prea suferă pe grumazul său, ci admiraţia și stima 
cetăţenilor. Este însă glorie lauda dreaptă a faptelor mari și 
de merit săvârșite în interesul statului, fapte aprobate deopo- 
trivă de toți oamenii de seamă și de marea mulțime. Ţi-aș 
spune, Dolabella, care este răsplata faptelor drepte, dacă n-aş 
observa că eşti ceva mai priceput decît ceilalți. Poţi oare să-ţi 
aduci aminte de vreo zi, care să-ți fi strălucit în viaţă mai 
plăcut decît aceea în care, curățind forul, împrăștiind gloata 
nelegiuiţilor, mustrînd cu pedeapsa pe căpeteniile crimei (după 
ce ai scăpat orașul de incendiul și de teama măcelului), te-ai 
întors acasă la tine ? Care clasă, care categorie socială, care 
stare nu te-a întimpinat cu laude cu dragoste şi cu felicitări : 2 
Ba chiar și pe mine oamenii de treabă mă felicitau Şi mi adu- 
ceau mulțumiri î în numele tău, deoarece socoteau că, în aceste 
fapte, te-ai condus după îndemnul meu. Te rog, Dolabella, 
amintește-ți de consimțămiîntul tuturor, cînd, în teatru, ui- 
tind cauzele pentru care fuseseră mîniaţi pe tine, dădeau 
dovadă că au îndepărtat amintirea vechii dureri prin „Proas- 
päta ta binefacere. Ai putut, Dolabella (vorbesc stăpînit de 
O mare durere), să alungi o astfel de demnitate cu sufletul 
împăcat ? 


XIII. Dar oare tu, Antonius (mă adresez ţie, deşi ești ab- 
sent), nu socoţi mai presus ziua în care s-a ținut ședința Se- 
natului în templul zeiţei Tellus, decît toate aceste ultime luni 


1 Dolabella, copleșit el însuşi de datorii, ca tribun al plebei, imitind 
pe Clodius, propune legea desființării datoriilor, 

în care unii, deosebindu-se mult de părerea mea, socot că ai 
fost fericit ? Ce mai cuvîntare rostiseşi despre buna-înţelegere ! 
De cîtă spaimă a fost scutit atunci Senatul, de cîtă grijă ce- 
tatea, cînd, lăsînd deoparte orice dușmănie, uitînd de auspi- 
ciile anunțate poporului chiar de tine ca augur, pentru prima 
dată în acea zi ai vrut să-l ai pe Caesar coleg de consulat. 
atunci cînd ţi-ai trimis micuțul fiu pe Capitoliu drept che- 
zășie a păcii! În care zi Senatul a fost mai bucuros, poporul 
mai vesel, el, care la nici o adunare nu se strinsese în număr 
așa de mare? Ni s-a părut atunci că sîntem eliberaţi dato- 
rită celor mai viteji bărbați fiindcă, așa cum voiseră ei, eli- 
berarea era urmată de pace. În ziua imediat următoare, a 
doua zi, a treia zi, și, în sfîrșit, în celelalte zile care au urmat, 
nu trecea o clipă fără a face un dar republicii. Cel mai mare 
dar a fost însă acela că ai înlăturat însuși numele de dicta- 
tură. Caesar mort a fost însemnat de tine — de tine, zic — cu 
fierul înroșit, semnul unei veşnice defăimări. Căci, după cum 
din pricina crimei unuia singur dintre Manli, a lui Marcus, 
s-a hotărît ca nici un patrician din ginta Manlia să nu mai 
aibă voia de a se numi Marcus, tot așa acum, din pricina urii 
împotriva unui singur dictator, tu at smuls din rădăcină chiar 
şi numele de dictator. Cînd ai săvirșit fapte atît de mari pen- 
tru salvarea republicii, oare nu ai regretat soarta, mărinimia, 
strălucirea și gloria ta personală ? De unde dar această neaș- 
teptată și mare schimbare ? Nu pot fi convins, nu pot să cred 
că ai fost cumpărat cu bani. Vorbească aceasta cui îi place, 
eu nu am voie s-o cred. Căci n-am descoperit vreodată în 
persoana ta ceva murdar și josnic. Cu toate că se obișnuiește 
uneori ca cei ai casei să reușească a corupe?, totuși eu mă 
bazez pe tăria ta. O, dacă, așa cum te-ai ferit de vină, te-ai fi 
ferit şi de bănuieli ! 


XIV. Mă tem mai mult ca nu cumva, neglijind adevăratul! 
drum al gloriei, să socotești că-i glorios să te crezi mai tare 
decît toți și să preferi să fii temut de concetăţeni decît iubit. 
Dacă judeci în felul acesta, atunci nu cunoşti de loc drumul 


1 Marcus Manlius, uneltind să devină rege, cuvint odios pentru romani, 
fu aruncat de pe stînca tarpeiană. 

2 Aluzie la Fulvia, soția lui Antonius, cunoscută pentru rapacitatea 
şi cupiditatea ei. Se cunosc cazuri cînd guvernarea provinciilor era scoasă 
la mezat prin intermediul Fulviei. 

spre glorie. Glorios este să fii cetăţean de vază, lăudat, venerat, 
iubit, binemeritind de la patrie. Odios este însă să fii urit, 
detestar, imbecil şi josnic. Chiar în tragedie vedem că pri- 
mejdia îl paşte tocmai pe acela care a spus : „Urască-mă, nu- 
mai să aibă teamă de mine“. O, dacă tu, Antonius, ţi-ai 
aduce aminte de bunicul tău, despre care foarte adesea m-ai 
auzit spunînd multe ! Gîndești tu, oare, că el a dorit nemu- 
rirea ca să fie temut din cauza armelor ce i se acordaseră şi pe 
care le mînuia cum voia el? Viaţa lui, soarta lui prosperă 
consta în a fi egal, în privinţa libertăţii, cu toți ceilalți, dar 
cel dintii în ce privește demnitatea. Deci, ca să nu mă mai 
ocup de faptele prospere ale bunicului tău, aş prefera tiraniei 
lui Cinna ? ultima sa zi din viaţă, acea zi crîncenă, cînd el a 
fost ucis mişeleşte de Cinna. 

Dar pentru ce să te înduplec printr-o cuvîntare ? Căci dacă 
nici moartea lui Caesar nu te poate determina să cauţi a fi 
iubit, nu temut, cuvintul nimănui, desigur, nu va avea nici o 
influenţă asupra ta. Vrednici de milă sînt tocmai aceia care 
cred că Caesar a fost fericit. Nu este fericit acela care-și duce 
viaţa în asemenea condiții încît moartea lui rămîne nepedep- 
sità, ba chiar se ridică în slavă ucigașul. Așadar, înduplecă-te, 
rogu-te, privește înapoi spre strămoşii tăi și condu republica 
în aşa chip încît cetăţenii să se bucure că te-ai născut. Fără 
această condiţie, nimeni nu poate fi întru nimic nici fericit, 
nici vestit, nici sigur. 


XV. Cu mare apăsare mă gîndesc că, deși amîndoi sinteţi 
adinc lezaţi de sentinţa gravă dată de popor, aceasta nu vă 
stinghereşte cu totul. Căci ce va să zică strigătele nenumăraţi- 
lor cetățeni de la luptele de gladiatori ? Ce va să zică glasul 
poporului ? Ce vor aplauzele nesfîrșite din fața statuii lui 
Pompei ? Ce înseamnă aplauzele îndreptate spre cei doi tri- 
buni ai poporului cu păreri opuse vouă ? Nu subliniază aceasta 
în chip de necrezut voința întregului popor ? Aplauzele de 
la jocurile în cinstea lui Apolo sau mai vîrtos mărturia și 
judecata poporului vi se par puţin lucru? Fericiţi aceia 
care, cînd nu li se îngăduia să-și facă simțită prezenţa cu 
forța armelor, veneau totuși de stăteau lipiți în inima și în 


1 Oderint dum metuant. Cuvinte celebre, devenite proverbiale, rostite 


de Atreus în tragedia poetului Accius. 
2 Cinna Cornelius, consul, partizan al lui Marius, 

ființa poporului roman! Sau, poate, socoteați că atunci 
Accius este aplaudat și lui i se atribuie cununa de palmier 
după 60 de ani, şi nu lui Brutus care, la jocurile date în 
cinstea lui, s-a făcut că-i absent, deşi era de faţă. S-a făcut 
ca la acel spectacol foarte ales poporul să-i arate dragoste ca 
unui absent, mîngtindu-se cu dorul de a-și vedea eliberatorul 
și manifestîndu-se prin strigăte şi aplauze neîntrerupte. 

Într-adevăr, eu am urit totdeauna aplauzele venite de la 
plebe ; cînd însă același entuziasm porneşte şi de la cetăţenii 
de condiţie, și de la cei de mijloc, și de la cei umili, în fine, 
de la toată lumea, cînd fug cei care mai înainte obișnuiau să 
urmeze părerea poporului, pe acestea eu nu le mai socot 
aplauze, ci condamnare. Dacă aceste dovezi vi se par ușoare, 
deși atirnă foarte greu în cumpănă, atunci nu veţi considera 
astfel ceea ce ați simțit şi voi în vremea noastră, adică viaţa 
lui Hirtius !, care a fost atît de scumpă poporului ? Îndestul 
s-a dovedit respectat de popor, aşa cum este și acum, plăcut 
prietenilor, întrecîndu-i pe toţi, scump la ai săi, pe care şi el 
ii îndrăgește foarte, totuși ne amintim oare să se mai fi bu- 
curat cineva de atîta atenţie din partea celor buni, de atîta 
respect din partea tuturora ? Cu siguranţă, nu. Dar cum adică, 
pe zeii nemuritori, voi nu distingeți încă ce fel este ? Ce so- 
cotiți că gindesc ei despre viaţa acelora în care vor pune 
toată speranţa statului ? 

Am primit, o, senatori, răsplata întoarcerii mele, de- 
oarece am vorbit astfel ca orice nenorocire s-ar întîmpla, să 
rămînă mărturie de statornicia mea, și m-ați ascultat cu 
bunăvoință și atenţie. Dacă această posibilitate îmi va fi 
acordată întotdeauna fără primejduirea mea și a voastră, o 
voi folosi ; iar de nu, cît voi putea voi păstra rezervă, nu 
atât pentru salvarea mea, cit pentru a republicii. Pentru mins, 
e destul cît am trăit? ; şi ca etate, şi ca glorie; dacă mi s-ar 
prelungi Viaţa, ar fi un câștig nu atît pentru mine, cit pentru 
voi și pentru Stat. 


1 Hirtius, care fusese desemnat consul peniru anul următor, căzuse 
grav rănit la Mutina. 

2 Satis vixi, expresie arătind dezgustul de viaţă, preluată de Cicero 
de la Caesar. Vezi Cicero, Pro Marcello, cap. VIII. Marele orator era în 
vârstă de 63 de ani cînd a rostit prima Filipică. 


Filipica a Il-a 


Se scurseseră trei săptămîni de la rostirea primului discurs 
împotriva lui Marcus Antonius. Cu toate că, în cuvintarea 
intii, Cicero fusese moderat în expresii, Antonius se supără 
foc. Convocă ședința Senatului pentru zina de 20 septembrie 
anul 44 î.e.n., la care Cicero, intenţionat, nu luă parte. Anto- 
nins, în fraze violente, căută să-și justifice purtarea, apărîn- 
du-se. În sprijinul susținerilor sale, citi în ședință scrisoarea 
primită de la Cicero, trimisă cu prilejul rechemării din exil a 
lui Clodius, în care marele orator îl numea prieten şi bun 
cetățean. 

Filipica a doua, răspuns la discuțiile din ședința Senatului, 
este un adevărat model de oratorie. Din această cuvîntare 
reiese adevăratul caracter al lui Antonius. 

Dintre discursurile celebre ale marelui orator al lumii 
vechi, acesta este cel mai însujleţit, cel mai vehement, cel mai 
încărcat de apostrofe. El a rămas însă nerostit. 


D.C. 


I. Cum se face, care-i explicaţia, senatori, că, de douăzeci 
de ani! încoace n-a existat dușman al republicii care în ace- 
lași timp să nu-mi fi declarat și mie război ? Nu-i nevoie să nu- 
mesc pe nimeni, vi-i aduceți voi singuri aminte, Fi au fost 
pedepsiţi mai aspru decît doream eu. Mă mir însă de tine, An- 
tonius, care le imiți faptele fără să te îngrozești de sfîrşitul ce 
l-au avut! De ei mă mir mai puţin, fiindcă nici unul dintre 
dînşii nu mi-a fost dușman din propria lui voință, ci eu i-am 
atacat spre binele statului. Tu însă nu ai fost jignit nici măcar 
cu o vorbă, iar acum te dovedești mai îndrăzneţ decît Lucius 
Catilina și mai furios decît Publius Clodius 2. Tu m-ai atacat cel 
dintii, m-ai calomniat şi ai socotit că această lepădare de mine 
îți va servi drept recomandare în fda cetăţenilor nelegiuiţi. 
Ce să cred? Că am fost disprețuit? Nu văd însă, în viaţa 
mea, în reputația mea, în acţiunile mele, în puţinătatea talen- 
tului meu ce-ar putea să nu-i placă lui Antonius. A crezut el 
oare că mă poate înjosi așa de ușor în fața Senatului? Dar 
dacă senatorii au recunoscut multor bărbaţi de seamă că 
s-au dovedit administratori destoinici, mie mi-au atribuit sal- 
varea statului. Sau au voit poate să se întreacă cu mine în 
darul vorbirii ? Aceasta este, ce-i drept, o favoare pe care mi-o 
fac. Căci ce-mi poate fi mai cu priință și mai rodnic decît a 
vorbi pentru mine și împotriva lui Antonius ? Lucrurile s-au 
întîmplat, cu siguranţă, astfel ; el a socotit că nu. poate dovedi 
celor asemenea sieși că nu este dușmanul patriei dacă nu mi-ar 
fi şi mie dușman. Mai înainte de a-i răspunde la celelalte acu- 
zaţii, voi vorbi pe scurt despre prietenia pe care m-a învinuit 
că n-am respectat-o, învinuire ce o socot foarte gravă. 


II. S-a plins că, nu ştiu cînd, m-am împotrivit intereselor 
sale. Dar. puteam oare să nu mă împotrivesc unui străin cînd 
era vorba despre un prieten intim, să nu mă Împotrivesc repu- 
taţiei căpătate nu prin merite, ci datorită vîrstei, să nu mă 


1 Trecuseră 20 de ani de la consulatul lui Cicero (63 î.e.n.) 
, 7 Se referă la uciderea demagogului Publius Clodius, pe care îl în- 
fierează Cicero în discursul său rostit în apărarea lui Milo (Pro Milone). 

împotrivesc unei nedreptăţi săvirşite prin mijlocirea celui mai 
nedrept chezașt, și nu prin dreptul garantat de pretor ? Socor 
că de aceea ai proferat insulta, ca să te recomanzi celor jos- 
nici, ca să-și aducă toți aminte că ai fost ginerele unui libert ? 
și copiii tăi sînt nepoţii lui Quintus Fadius, un libert şi el. 
Te-ai supus însă felului meu de a vedea (căci aşa ai declarat), 
cînd veneai mereu în casă la mine. Dacă ai fi făcut-o cu ade- 
vărat, ți-ar fi servit de mult faimei și cinstei tale. N-ai făcut-o 
ȘI, chiar dacă doreai s-o faci, nu te-ar fi lăsat Curio. Ai 
spus că, pentru mine, ai renunţat să candidezi ca augur. Vai, 
ce îndrăzneală de necrezut, ce nerușinare, care trebuie dată în 
vileag lumii întregi ! 

Pe vremea cînd Cneius Pompeius şi Quintus Hortensius 
m-au desemnat augur (nu se putea face propunerea de mai 
mulţi, deși fusesem dorit de întregul colegiu), tu încă nu-ți 
achitaseși datoriile și credeai că nu vei putea scăpa de ele în 
alt chip decît răsturnînd regimul republican. Puteai oare pre- 
tinde auguratul pe vremea cînd Curio lipsea din Italia ? Sau, 
atunci cînd ai fost ales, ai fi putut atrage de partea ta măcar 
o singură grupare fără ajutorul lui Curio ? Prietenii săi intimi 
fuseseră chiar condamnaţi pentru violenţă, deoarece au fost 
părtinitori cu tine în alegeri. 


III. M-am folosit oare vreodată de vreo binefacere a ta ? 
Ce binefacere ? Cu toate că am luat asupră-mi totdeauna chiar 
pe aceea pe care mi-o amintești. Am preferat să mărturisesc 
că-ţi sînt dator cu ceva, decît să par că nu sînt destul de recu- 
noscător, chiar față de cel mai puţin prudent. De care bine- 
facere însă vorbeşti ? Că nu m-ai ucis la Brundisium ? Ai fi 
ucis tu pe cel ce însuși era învingător, care — cum te fălești 
tu mereu — îţi acordase conducerea bandei de jefuitori și ar 
fi voit să fie el salvat şi-ţi poruncise să vii în Italia ?4 Să 
zicem că m-ai fi putut ucide. Care alta este, senatori, binefa- 
cerea făptuită de bandiți decît să poată declara că au dat 


1 Se referă la tribunii plebei care aveau dreptul de a se opune, de a 
spune veto. 

2 Libert era sclavul devenit liber și care purta numele stăpînului. 

3 Caius Scribonius Curio, tribun al plebei desfri 

3 al plebei, un desfrinat care avea o 

influență covîrşitoare asupra lui Antonius. 

4 Dolabella îi scrisese lui Cicero, ca din partea lui Caesar, să se În- 
toarcă în Italia (cf. Scrisori către Atticus, XI, 7), 

viaţă acelora cărora nu le-au răpit-o? Dacă aceasta ar [i 
binefacere, niciodată aceia care au omorit pe cel care i-a sal- 
vat — tu însuți îi numeşti pe aceștia bărbaţi de seamă — n-ar 
fi cîştigat o atît de mare glorie. Ce binefacere este că te-ai re- 
ţinut de la o crimă nelegiuită ? De altminteri, nici nu putea să 
mă bucure atit de mult faptul că n-am fost ucis de tine, ci 
mai mult m-am întristat că ai fi putut săvîrși nepedepsit 
această crimă. Dar s-o numim binefacere. Mai mult decît atâta 
nu se putea obţine de la un hoț. La ce anume te gîndești cînd 
spui că își sînt nerecunoscător ? Nu trebuia oare să mă pling de 
nimicirea republicii, ca să nu par nerecunoscător faţă de tine ? 
Dar în acea plingere tristă și jalnică, însă folositoare mie pen- 
tru acest rang la care m-au înălțat Senatul și poporul roman, 
ce ocară, ce vorbă nelalocul ei ori duşmănoasă zic ei că am 
rostit? Într-adevăr, cît de cumpătat a trebuit să fie Anto- 
nius, cel care, plingînd, se abţinea totuși de la jigniri? Mai 
ales atunci cînd tu risipiseşi tot ce-a mai rămas din averea sta- 
tului, cînd acasă la tine toate erau de vînzare, supuse, celei mai 
rușinoase tîrguieli, cînd te sprijineai pe legi care încă nu erau 
promulgate, cînd înlăturaseși auspiciile în calitatea ta de 
augur și dreptul de interpelare în calitate de consul, cînd în 
chipul cel mai josnic te înconjuraseşi de oameni înarmați, cînd 
zilnic comiteai mîrșăvii în casa-ți rău famată 1, înecat în vin şi 
destrăbălări. Iată-mă dar acum în această situație, de parcă 
aş fi în harţă cu Marcus Crassus ?, cu care am avut multe și 
mari rătuieli, şi nu cu un nemernic gladiator ë — cum te-aş 
numi — despre care n-am pomenit nimic cînd m-am plins ce 
soartă e hărăzită republicii. 


IV. Aşadar, astăzi îl voi lămuri de cîtă binefacere a avut 
el parte de la mine, atunci. Acest necioplit a citit scrisoarea 
pe care zicea că am trimis-o eu. Cine, dintre cei care cunosc 
cîtuși de puţin comportarea oamenilor de treabă, iscîndu-se 
vreo supărare între dînsul și vreun prieten, a dat vreodată pe 
față şi a citit altora o scrisoare trimisă lui de acel prieten ? Ce 


1 Antonius cumpărase la mezat casa de locuit a lui Pompeius, vindută 
în vremea proscrierilor, 

2 Marcus Crassus, Caius Caesar, Cneius Pompeius, primii triumviri din 
anul 60 î.e.n. În discursurile sale, Cicero îl atacă adeseori pe Marcus 
Crassus. 

3 Termen de ocară la adresa lui Antonius. 

este âceasta decît renunţărea în viață la înseși legăturile dintre 
oameni, renunțarea la contactul cu prietenii care nu sînt de 
față ? Cite glume nu găsim adesea în scrisori, care, dacă ar fi 
date pe faţă, ar părea nesărate, şi cîte fapte serioase care nu 
trebuie divulgate în nici un chip ? Atât fie zis despre neomenia 
ta. Luaţi seama însă la nebunia-i nemaiauzită ! Ce ai să-mi re- 
proşezi, „oratorule“, ca să te asemeni cu Mustella Seianul sau 
cu Tiro Numidul ? 1 Căci ei chiar și în acest moment stau cu 
spadele scoase în fața Senatului. Atunci te voi considera și eu 
elocvent cînd îmi vei demonstra în ce chip ai să te aperi, 
aflin du-te între acești cuțitari. ȘI, în fine, ce- ai putea obiecta, 
dacă aş nega că ţi-am trimis vreodată o scrisoare, cu ce probă 
m-ai putea convinge ? Oare cu scrisul, în care ai o pricepere 
ce-ţi aduce foloase ? Cum ai să poți una ca asta? Căci scri- 
soarea e scrisă de mîna copistului meu. Detest acum pe profe- 
sorul tău ?, care — în schimbul unei plăşi atit de mari, cîtă 
voi arăta îndată — nu te-a învăţat să fii priceput. Ce este 
însă mai josnic, nu pentru un orator, ci pentru orice om, decit 
să aducă adversarului o învinuire pe care, dacă acesta ar res- 
pinge-o, cel care l-a învinuit nu şi-ar mai putea continua cu- 
vîntarea ? Eu nu neg, ci dimpotrivă, te învinuiesc nu numai 
de neomenie, dar chiar că ești nebun. Care cuvînt din această 
scrisoare nu este plin de respect, îndatorire și bună-cuviință ? 
Toată învinuirea ta ar fi că eu nu gîndesc rău despre tine în 
această epistolă, că scriu ca unui cetăţean, ca unui om de 
treabă, nu ca unui ticălos, ca unui criminal. Eu nu voi da în 
vileag scrisoarea ta — deși eram îndreptăţit s-o fac, fiindcă 
m-ai jignit — scrisoare în care-mi ceri să te las să rechemi pe 
cineva din exil, să-ţi dau ajutorul, şi te jurai că nu-l vei re- 
chema fără voia mea. Ai obținut permisiunea mea. De ce să 
mă împotrivesc îndrăznelii tale, pe care n-o poate stăpini nici 
autoritatea acestui Senat, nici respectul datorat poporului şi 
nici vreo lege ? Şi de ce mă rugai, dacă cel pentru care mă im- 
plorai fusese rechemat printr-o lege dată de Caesar? E lim- 
pede că el a voit permisiunea mea pentru că încuviințarea lui 
Antonius nu putea să fie valabilă, întrucît exista o lege în 
această privinţă. 


1 Mustella Seianus, Tiro Numidus, şefii unor grupe de gladiatori. 
2 Profesorul de retorică al lui Antonius fusese sicilianul Sextus Clo- 
dius, care predase la Koma lecţii de elocinţă greacă şi latină. 

V. Trebuind, senatori, să spun doar cîteva cuvinte despre 
mine și mai multe împotriva lui Antonius, vă rog să mă ascul- 
taţi cu bunăvoință cînd voi vorbi despre mine, iar cînd mă voi 
pronunța împotriva lui Antonius voi face-o astfel încît să-mi 
daţi atenţia cuvenită. Vă mai rog, fiindcă cunoaşteţi sfiala ŞI mo- 
destia mea atit în cuvântări, cit şi în întreaga mea viaţă, să nu 
gîndiţi că astăzi am uitat de mine, cînd m-am hotărît să-i răs- 
pund la provocarea lui. Nu-l voi considera consul 1, după cum 
nici el nu mi-a dat considerația datorată unui fost consul. EI 
însă nu este consul nici prin felul său de trai, nici prin compor- 
tarea sa faţă de stat, pe cînd eu, fără putință de tăgadă, sînt un 
fost consul. Aşadar, ca să înțelegeţi ce fel de consul spune cel 
că este, aflați că a atacat consulatul meu. Consulat care, sena- 
tori, a fost al meu doar cu numele, cînd de drept a fost al 
vostru, în interesul tuturor. Oare ce am hotărît eu, ce am să- 
vîrşit, ce alta am îndeplinit decît ceea ce-mi cereau sfaturile 
și autoritatea ordinului senatorial ? Și tu, om priceput, nu 
numai elocvent, ai îndrăznit să critici aceste fapte chiar în 
faţa acelora după a] căror plan și hotărire au fost săvirşite ? 
Cine însă s-a mai găsit să critice consulatul meu, în afară de 
tine şi de Clodius ? Soarta lui Clodius îţi este rezervată și ţie, 
ca și lui Curio de altfel, deoarece şi asupra casei tale planează 
fatalitatea care s-a abătut asupra unuia şi asupra celuilalt. 
Deci, lui Antonius nu-i place consulatul meu. A plăcut însă 
lui Servilius 2, care muri deunăzi, ca să-l numesc pe el mai 
întâi dintre consularii acelei vremi ; i-a plăcut și lui Q. Catu- 
lus, al cărui prestigiu va trăi veșnic în republica noastră, a plă- 
cut și celor doi Luculli, lui Hortensius, lui Curio, lui Piso, lui 
Glabrio, lui Lepidus, lui Vocatius, lui Figulus, lui Silanus şi lui 
Murena, care pe atunci erau consuli desemnaţi ; a plăcut de 
asemenea fostului consul Marcus Cato, a multe prevăzătorul 
cînd a plecat din viață, dar care n-a apucat să te vadă pe tine 
consul ! Ca să nu mai vorbesc de Cneius Pompeius care aproba 
întru totul activitatea mea ca consul. Acesta, cînd a dat cu 
ochii de mine, la întoarcerea lui din Siria, mi-a recunoscut 
meritele de faţă cu toţi, m-a îmbrățișat, felicitindu-mă și zicîn- 


1 După opinia lui Cicero, Antonius fusese impus la consulat de pute- 
rea despotică a lui Caesar, fără să se bucure de simpatia poporului. 

2 P, Servilius, Q. Catullus, frații Lucullus, C. Piso, M. Glabrio, M. Le- 
pidus, L. Vocatius, Caius Figulus, D. Silanus, L. Murena, consuli dinaintea 
lui Cicero, pe care oratorul îi citează ca exemple de cinste şi de demnitate. 

du-mi că datorită mie Își putea revedea patria. Dar de ce amin- 
tesc numai pe unii? Întregului Senat i-a plăcut atît de mult 
consulatul meu, încît n-a existat senator care să nu-mi aducă 
mulțumiri ca unui adevărat părinte şi să nu spună că şi-a recă- 
pătat adevărata viaţă, averea, copiii datorită mie. 


VI. Dar fiindcă republica în momentul de față este lipsită 
de bărbaţi asemenea celor pe care i-am numit mai sus, mă voi 
referi la cei în viaţă, dintre care doi se numără printre foştii 
consuli. Unul e Cotta !, bărbat plin de virtuţi şi dintre cei mai 
înţelepţi, care prin cuvinte alese a hotărât o rugăciune publică 
pentru aceste fapte cărora tu le găseşti cusururi : de părerea 
lui a fost întreg Senatul şi chiar consularii pe care i-am amintit 
mai înainte. Aceasta este o cinste pe care n-a avut-o nici un 
particular înaintea mea, de la întemeierea Romei şi pînă astăzi. 
Cu ce vorbe alese, cu cîtă demnitate, cu cîtă statornicie unchiul 
tău, Lucius Caesar, a dictat sentința împotriva bărbatului su- 
rori tale, tatăl lui vitreg 2. Tu, în loc să-l iei pe acesta de în- 
drumător și povățuitor în toate planurile - tale și pentru toată 
viața, ai preferat să fii asemenea tatălui său vitreg decît să te 
asemeni cu unchiul tău. Eu, un străin, m-am folosit de sfaturile 
lui în calitatea mea de consul, dar tu, ca fiu al surorii sale, l-ai 
întrebat vreodată ceva despre interesele statului ? O, zei nemu- 
ritori, dar cui dă el vreodată seamă de ceva? Desigur, doar 
celor ale căror gînduri ar trebui să le ştim și noi. 

Antonius nu coboară astăzi în oraș... Pentru ce ? Îşi serbează 
în grădină ziua de naștere. Cine dă ospăşul : ? Nu voi numi pe 
nimeni : gindiţi-vă la un Formio, la un Gnatho şi chiar la un 
Ballio. * O, ruşinoasă mîrşăvie omenească ! O, nerușinare ! O, 
destrăbălare ! O, pofte j josnice ! Cînd ai atît de aproape de tine 
un senator fruntaș, un cetățean distins, să nu-i ceri sfatul în 
treburile republicii şi să-l ceri acelora care n-au nici un fel de 
stare, ci o irosesc pe a ta? E limpede: consulatul tău a fost 
salvator, iar al meu primejdios! 


1 Lucius Aurelius Cotta, consul în anul care a precedat consulatul lui 
Cicero (62 î.e.n.). 

2 Publius Lentulus Sura, un conspirator din conjurația lui Catilina. 
Căsătorit cu lulia, mama lui Antonius, devine astfel tatăl vitreg al aces- 
tuia. De la un astfel de tată, spune Cicero, n-a avut de învățat nimic bun. 

3 Formio, Gnatho, paraziți. Ballio, (patronul unei case de desfrîu). 
În comedia lui Plautus Psendolus figurează un personaj cu acest nume, 
Lui Antonius îi plăcea să se înconjoare de asemenea bufoni. 

VII. Oare pînă într-atâta ţi-ai pierdut respectul şi cinstea 
încît ai îndrăznit să rostești asemenea cuvinte chiar în templul + 
în care eu consultam Senatul, senat care pe vremuri, pe cînd 
era în floare, stătea în fruntea întregului univers? În incinta 
acestuia ai cutezat să așezi pe cei mai pierduţi oameni, înarmați 
cu spade. Ai îndrăznit de asemenea (dar ce nu îndrăzneşti tu ?) 
să zici că, pe vremea cînd eram eu consul, Capitoliul a fost 
ticsit de sclavi înarmaţi. Desigur, îi contrîngeam pe senatori, 
ca să sc aducă la îndeplinire nişte hotăriri nelegiuite. Acele 
fapte îţi sînt sau nu cunoscute, o, mișelule (căci tu n-ai cuno- 
ștință de nimic bun), dacă le-ai rostit cu atîta neruşinare în 
fața celor mai de seamă oameni? Dar care dintre cavalerii 
romani, care tînăr nobil în afară de tine, care om din orice 
clasă socială, neuitînd că este cetățean, n-a fost prezent pe co- 
lina, Capitoliului cînd senatul se afla în acest templu, sau cine 
nu și-a spus numele — şi nu erau nici destui scribi şi nici des- 
tule registre ca să poată cuprinde numele tuturora ? 

Dar cînd nelegiuiţii mărturiseau paricidul, siliți prin denun- 
vurile complicilor, prin propria lor semnătură, prin conținutul 
scrisorilor și declarau cu toții că el a dat foc orașului, a ucis pe 
cetățeni, a pustiit Italia, a nimicit statul, cine-i acela care n-ar 
fi sărit să lupte pentru salvarea tuturor, mai cu seamă că Se- 
natul și poporul roman aveau un conducător cum, dacă ar 
avea acuma unul, și s- ar întîmpla și ţie ce i s-a întimplat lor 
pe atunci ? El spune că nu i-am dat trupul tatălui său vitreg 
ca să-l înmormînteze. Așa ceva, într-adevăr, n-a spus nici 
măcar Publius Clodius vreodată — și mă doare că a fost în- 
trecut de tine în toate mîrșăviile — deși avea motive s-o facă, 
pentru că i-am fost cu adevărar dușman. 

Și cum de ţi-a venit în minte să pomenești iarăşi că ai 
fost educat în casa lui Publius Lentulus ? Te temeai, poate, să 
nu credem că ai ieşit atît de nelegiuit din mîinile naturii, fără 
ajutorul instrucției ? 


VIII. Erai însă așa de zăpăcit, că te luptai singur cu tine în 
tot timpul discursului tău. Nu numai că vorbele pe care le ros- 
teai nu aveau legătură între ele, dar erau chiar fără rost şi se 
băteau cap în cap, încît erai în hartă mai mult cu tine decît cu 


1 Templul Concordiei, unde fusese convocat Senatul pentru a asculta 
dezvăluirile lui Cicero referitoare la conjurația lui Catilina, 
2 Tatăl vitreg al lui Antonius, Vezi mai sus, 

mine. Spuneai că tatăl tău vitreg a alunecat într-o crimă groaz- 
nică și te plîngeai că a fost pedepsit. Ai lăudat astfel ceea ce 
este numai al meu Și ai criticat întreaga acțiune a Senatului. 
Căci prinderea vinovaţilor a fost fapta mea, iar pedepsirea lor 
fapta Senatului. Omul „elocvent“ nu înțelege însă că acela 
împotriva căruia își ridică glasul este lăudat de dînsul, iar 
„criticaţi sînt cei pentru care pledează. Dar ce este această 
faptă, nu-i zic îndrăzneală (deși el doreşte să fie numit în- 
drăzneț), această nebunie (despre care nu vrea să se vorbească 
și în care îi întrece pe toți), nebunia de a pomeni despre colina 
Capitoliului, cînd forfoteau încoace şi încolo, printre băncile 
noastre, oameni înarmaţi, cînd, o, zei nemuritori, în acest 
templu al Concordiei — în care pe vremea cînd eram eu consul 
au fost rostite decrete salvatoare, sub imperiul cărora am trăit 
pînă acum — astăzi stau adunaţi oameni cu săbiile scoasc? 
Acuză Senatul, îi acuză pe cavaleri, care, pe atunci, erau una 
cu Senatul, acuză toate clasele sociale, pe toţi cetăţenii si măr- 
turisește că, chiar în această clipă, ordinul nostru senatorial este 
înconjurat de itirieni î. Tu rosteşti cuvintele cu atîta nerușinare 
nu datorită îndrăznelii tale, ci pentru că nu vezi colosala nepo- 
trivire a faptelor. Cu siguranță că nu pricepi nimic ; căci ce 
este mai deplasat decit a imputa altuia că foloseşte arme pen- 
tru salvarea statului, cînd tu le ai pe cele care ţintesc nimicirea 
acestuia ? Undeva, în cuvîntarea ta, ai vrut chiar să fii spiri- 
tual. O, zei binefăcători, nu ţi se cuvenea decît această glumă, 
în care constă vina ta. Ai fi putut împrumuta puţin spirit de 
la soția ta, comediana ?. „Armele să facă loc binefacerilor 
păcii.“ 3 Oare atunci armele n-au cedat locul păcii ? Iar mai 
apoi pacea a dat locul armelor tale. Să cercetăm dar ce a fost 
mai bine : să se dea arme criminalilor sau să se păstreze liber- 
tatea ? Cît despre versurile mele, nu mai vorbesc ; voi spune 
doar pe scurt că tu n-ai cunoscut nicicînd versurile sau litera- 
tura ; eu, fără a mă depărta vreodată de activitatea politică 
sau de prieteni, m-am îndeletnicit totuşi, în ceasurile de răgaz, 


1 Itirienii erau o populație barbară, din Ithyria, pe muntele Taurus, 
Arcaşi vestiți, erau aduși anume pentru paza incintei senatoriale. 

O comediană, prietena lui Antonius. O purta „cu el pretutindeni, 
dind-o drept soţia sa. Comedianele de mimi, decăzute în acea vreme, erau 
considerate femei ușoare. 

3 Aluzie la un cunoscut vers al lui Cicero din epopeea închinată consu- 
latului său, 

cu toate genurile literare, astfel ca vegherile şi scrierile mele. 
să aducă şi ceva folos tinerimii şi laudă numelui de roman. 
Dar acestea n-au rost în clipa de față; să vedem ce spun 
faptele, care sînt cu mult mai importante. 


IX. Ai afirmat că am plănuit uciderea lui Publius Clodius. 
Ce-ar fi zis lumea dacă el ar fi fost ucis atunci cînd tu l-ai 
urmărit prin piață cu sabia scoasă, în văzul poporului roman ? 
Ai fi dus oare pînă Ja capăt crima, dacă el nu s-ar fi repezit 
pe scările unui librar, dosindu-se, zădărnicindu-ți astfel atacul ? 
Mărturisesc că, în această împrejurare, te-am părtinit într-atât 
cît nici tu nu vrei să spui. Pe Milo însă n-am putut să-l ocro- 
tesc, deoarece a isprăvit mai înainte ca cineva să bănuiască ce 
va săvirși. L-am îndemnat eu oare la crimă ? Adică un astfel 
de suflet avea Milo încît să nu poată fi de folos republicii 
fără un sfătuitor? Sau m-am bucurat eu cumva? Trebuia, 
oare, ca eu singur să fiu mîhnit, cînd întreaga cetate clocotea 
de veselie ? Cu toate că cercetarea morţii lui Clodius nu s-a 
făcut cu destulă prudență, căci de ce trebuia să se cerceteze 
după o.nouă lege uciderea unui om, cînd se stabilise totul, 
cînd totul se cercetase conform procedurii legale ? Și cînd 
nimeni n-a spus ceva contra mea după ce s-a dezbătut pro- 
cesul, te-ai găsit tu acum să spui după atiţia ani? Ba, mai 
mult, ai mai îndrăznit să zici, printr-o mulțime de vorbe, că, 
la intervenţia mea, Pompeius s-a lepădat de prietenia cu 
Caesar. Și din această cauză, din vina mea, s-a iscat războiul 
civil. Aici te-ai înșelat nu numai asupra întimplării î în totali- 
tatea ei, dar, ceea ce este mai important, ai încurcat și data. 


X. Sub consulatul preadistinsului cetățean Marcus Bibu- 
lus2, eu n-am trecut nimic cu vederea; toate urzelile mele 
n-au reuşit decit să-l îndepărteze pe Pompeius de unirea cu 
Caesar. În această privinţă, Caesar a fost mai norocos, căci 
el a reușit să-l îndepărteze pe Pompeius de la intimitatea cu 

i SA e RI O : a 
mine. Mai tirziu însă, cind Pompeius se alipise cu totul de 
Caesar, zadarnic aș mai fi încercat să-i despart. Era o nebunie 


1 Titus Annius Papianus Milo, tribun al poporului, partizan al lui 
Cicero. 

2 Marcus Bibulus, colegul de consulat, al lui Caesar, a fost alungat 
de acesta din for întrucît nu se potriveau în păreri. Bibulus n-a înțeles să 
cedeze, fiind şi el un bărbat energic şi voluntar. 

a nădăjdui şi o ruşine a da sfaturi. Totuşi, au existat două 
momente în care eu, l-am sfătuit „pe Pompeius împotriva lui 
Caesar. As vrea să văd dacă ești în stare să afli şi aici vreun 
cusur : întfi, l-am sfătuit să nu se prelungească comanda su- 
premă a lui Caesar pe încă cinci ani și, al doilea, să nu se per- 
mită promulgarea legii, să se ţină seama că-i absent. De l-aș 
fi putut convinge măcar în privinţa uneia din aceste chestiuni, 
noi n-am fi căzut nicicînd în nenorocirile prezente. De, ase- 
meni, cînd Pompeius smulsese lui Caesar toate prerogativele, 
atît pe cele personale cît şi pe cele ale poporului roman, și 
după ce, mai tîrziu, a început să simtă ceea ce eu prevăzusem 
cu mult înainte, căci vedeam că se declară patriei un război 
nelegiuit, n-am pregetat o clipă de a fi slujitorul păcii, al 
bunei-înţelegeri şi al liniștii. Multora le sînt încă binecunoscute 
următoarele cuvinte ale mele: „O, Pompeius, ce bine-ar fi 
fost să nu fi făcur niciodată alianța cu Caesar, ori, dacă ai 
făcut-o, să n-o fi rupt niciodată ! Ai fi dat astfel dovadă de 
demnitate şi prevedere.“ Acestea, 0, Antonius, au fost întot- 
deauna părerile mele și despre Pompeius, și despre republică, 
iar dacă aceste păreri ale mele ar fi fost ascultate, republica ar 
fi și astăzi în picioare, în timp ce tu ai fi căzut, prin propriile 
tale nelegiuiri, în mizerie și defăimare. 


XI. Acestea sint însă învinuiri vechi, cea mai proaspătă 
fiind că Caesar a fost ucis după planul urzit de mine. Mă 
tem acum, senatorilor, să nu credeți cumva că mi-am asigurat 
un complice, care să nu se mărginească numai la a mă împo- 
dobi cu propriile mele laude, dar să mă copleșească chiar cu 
altele străine, ceea ce pentru mine este cu mult mai ruşinos. 
Dar cine a auzit pomenindu-se numele meu ca părtaş la săvâr- 
șirea acestei fapte cunoscute de toţi? Sau există vreunul din- 
tre asociați al cărui nume să nu se cunoască? Să nu se cu- 
noască, am zis? Să nu fi fost încă divulgat : ? Mai curînd aş 
zice că unii se laudă că s-ar număra printre complotiști — deşi 
nu s-au numărat — decît ca vreunul dintre complotiști să 
nege că a făcut parte dintre aceştia. Cât de puţin adevărat pare 
faptul că, între atîţia oameni — parte necunoscuţi în popor, 
parte prea tineri şi care, deci, n-ar fi trecut pe nimeni sub tă- 
cere — numele meu să fi putut fi ascuns! Căci dacă pen- 
tru eliberarea patriei ar dori făptuitori, eu aș împinge pe cei 
asemeni lui Brutus, care zi de zi nu aveau ochi decît pentru 

portretul lui Lucius Brutus! sau pentru al lui Ahala?! Dar 
oamenii cu astfel de strămoși cer mai degrabă sfaturi de la 
străini decît de la ai lor, mai bine dinafară decît din casă ? Mi 
s-ar da oare crezare dacă aș afirma că bărbatul născut dintr-o 
astfel de familie, care nu putea suferi nici dominația, nici stă- 
pînirea cuiva, acest bărbat, pe nume Caius Cassius, mi-ar fi 
cerut sfatul ? El, care, fără a cere sfatul bărbaţilor de seamă, 
ar fi comis măcclul în Cilicia, la gurile rîului Cydnus?, dacă 
Caesar s-ar fi oprit numai pe ţărmul de dincoace și n-ar fi 
debarcat, din prevedere, pe malul celălalt ? Oare trecerea de 
care mă bucur l-a putut influenţa pe Cncius Domitius 4, care, 
pentru răscumpărarea libertății, n-a fost mişcat nici de uci- 
derea tatălui său, un bărbat distins în toate privinţele, nici de 
omortrea bunicului său, nici de pierderea propriei sale demni- 
tăți ? Sau am convins eu pe Caius Trebonius5, căruia n-aş fi 
cutezat nici măcar să-i dau sfaturi ? Și aceasta, deoarece repu- 
blica îi datorează recunoştinţă, ca unuia ce a considerat liber- 
tatea poporului mai presus de prietenia cu o singură persoană, 
preferînd să fie distrugător al tiraniei decît părtașul ei. A ur- 
mat oare planul meu Lucius Tilius Cimber 6, beţivul, pe care 
l-am apreciat mai degrabă pentru curajul de a fi pretins că a 
săvirșit acest omor, decît să-l fi socotit vrednic a-l săvârși. 
L-am apreciat pentru că uitase binefacerile de care s-a bucu- 
rat, amintindu-și numai de patrie. De ce nu spune același lu- 
cru despre cei doi Servilii, despre Casca 7, ori despre Ahala ? 
Mai eşti totuși de părere că aceștia au fost influențați de auto- 
ritatea mea mai mult decit de dragostea lor de patrie ? E lung 
şirul celorlalți, al oamenilor de treabă, ca să-l pot urmări aici ; 


1 Chipul de ceară al lui L. Brutus, aşezat în atrium, un fel de cori- 
dor prevăzut cu stilpi. 

2 Ahala Servilius era tot din familia Brutus. 

3 Cydnus, rîu în Cilicia. După dezastrul de la Pharsalos (48 îen.), 
aici îl aştepta Caius Cassius pe Caesar. Numai printr-o întîmplare, Caesar 
scăpă să nu fie ucis. 

4 Cneius Domitius Ahenobarbus, fiul lui Lucius Domitius, mort în 
bătălia de la Pharsalos. 

5 Caius Trebonius, unul dintre prietenii lui Caesar. La Roma, acesta 
intervenise pentru prelungirea puterii militare a lui Caesar în Gallia. 

° Lucius Tilius Cimber, unul dintre conjuraţi, primul care l-a lovit 
pe Caesar, în 15 martie 44 î.e.n. 

7 Casca, altul dintre ucigașii lui Caesar. Istoricul Appian consideră 
că numărul conspiratorilor ar fi fost mult mai mare. 

şi cu cât șirul lor este mai mare, cu atît aceasta e mai demn de 
statul nostru și mai glorios pentru ei înşişi. 


XII. Amintiţi-vă numai în ce chip m-a învinuit omul 
acesta iscusit. „Îndată după uciderea lui Caesar, zicea dinsul, 
Marcus Brutus a rostit numele lui Cicero și, ridicînd în sus 
pumnalul însîngerat, l-a felicitat pentru restaurarea libertăţii.“ 
De ce m-a felicitat tocmai pe mine ? Fiindcă cunoșteam reali- 
tatea ? la seama, se prea poate ca motivul pentru care m-a 
numit să nu fi fost acela că Brutus, conducînd o acțiune ase- 
mănătoare cu cea înfăptuită de mine altădată, a crezut foarte 
nimerit să mă ia pe mine chezaș, el devenind astfel „rivalul 
laudelor mele. Numai tu, cel mai nebun dintre nebuni, nu în- 
yelegi că, dacă este o vină uciderea lui Caesar, fapt de care 
mă Învinuieşti, vină este și faptul că m-am bucurat de uci- 
derea lui Caesar ? Căci este oare vreo deosebire între autorul 
moral și făptaş ? Sau una este că am dorit să se comită și alta 
că mă bucur de crima comisă ? Este oare vreunul, în afară de 
cei care doreau cu tot dinadinsul ca Caesar să domnească, este 
vreunul care să nu fi voit să se săvîrşească acest lucru, sau, 
după săvirșirea lui, să nu-l fi aprobat ? 

Deci toți sînt vinovaţi, căci toți oamenii cinstiți l-au ucis 
pe Caesar, fiecare cum și cît a putut, unora le-a lipsit iniția- 
tiva, altora curajul, altora ocazia nimerită, dar voința de a-l 
înlătura n-a lipsit nimănui. Dar ascultați numai mirşăvia 
acestui om, pe care mai curînd l-aș numi vită. El zice : „Mar- 
cus Brutus, pe care-l dau pildă pentru cinstea lui, ţinînd sus 
în mînă pumnalul sîngerînd, a rostit numele lui Cicero ; tre- 
buie înţeles de aici că Cicero s-a aflat printre complici“. Deci, 
tu mă numești criminal numai pentru că bănuieşti că am știut 
ceva, iar cel care avea în mînă pumnalul picurînd de sînge este 
arătat de tine ca model de cinste ? Fie, rămtnă această mirşăvie 
numai în vorbele tale, nu și în fapte, unde mirşăvia mi se 
pare că este și mai mare. Hotărăște odată, tu, consule, cum 
vrei să fie socotită cauza Bruţilor, àa lui Caius Cassius, a lui 
Cneius Domitius, a lui Caius Trebonius, şi a celorlalți. Nu mai 
duhni a drojdie, deşteapră-te din beție! Trebuie oare să te 
atingem cu un cărbune aprins, ca să te poţi trezi, să nu mai 
dormi cînd se dezbate o cauză atît de importantă ? Oare nu 
înţelegi că trebuie să hotărăști dacă oamenii care au săvîrşit 
această faptă sînt ucigași, sau apărători ai libertăţii ? 

XIII. Dă-mi un pic ascultare şi împărtășeşte- te o clipă de 
cugetarea unui om treaz. Eu, care sînt prietenul lor intim, 
după cum însumi mărturisesc, iar după cum mă Învinuieşti tu, 
sînt complicele lor, eu tăgăduiesc aceasta și afirm cu hotărîre 
că, dacă aceștia nu sînt eliberatorii poporului roman, nici con- 
servatorii republicii, atunci, o spun răspicat, sînt mai mult 
decît niște Cuţitari, mai mult decît nişte ucigași, mai mult decît 
nişte paricizi, căci, ce-i drept, e mai crud să ucizi pe părintele 
patriei decît pe propriul tău părinte. Tu, cel înţelept și plin 
de demnitate, ce zici? Dacă sint ucigași de patrie, atunci de 
ce îi numești oameni onorabili, cetățeni cinstiţi, în Senat ca şi 
în faţa poporului roman ? Pentru ce M. Brutus a fost scutit, 
la propunerea ta, de asprimea legilor, ca să poată lipsi din 
oraş mai mult de zece zile 1? Pentru ce au fost sărbătorite de 
Marcus Brutus jocurile apolinare? cu o solemnitate nemaipome- 
nită ? Pentru ce au fost fixate provincii lui Brutus şi Cassius ? 
Pentru ce le-au fost atașați chestori ? Pentru ce li s-a mărit 
numărul delegaților ? Căci toate aceste acte au fost săvârșite 
prin mijlocirea ta. Prin urmare, aceștia nu sint ucigași. După 
socoteala ta, ei trebuie consideraţi eliberatori, deoarece a treia 
posibilitate nu există. Te supăr cumva? Sau nu înţelegi vor- 
bele ce-ţi sînt adresate cu atita claritate ? Acestea sînt punc- 
tele cele mai de seamă ale concluziei mele, anume că tu i-ai 
socotit ca foarte potriviţi pentru mari premii, deoarece au fost 
eliberaţi de orice învinuire de crimă, tot prin tine. De aceea 
combat ceea ce am susținut: o să le scriu că, dacă din întîm- 
plare o să-i întrebe cineva care-i adevărul asupra învinuirii ce 
mi-ai adus, ei, ştiindu-l, să nu-l tăgăduiască. Căci mi-e teamă 
să nu le par necinstit că am fost acoperit sau că, poftit fiind, 
nu m-am prezentat, ceea ce, pentru mine, ar fi destul de ruși- 
nos. Dar, o, preasfinte Iupiter, ce faptă mai mare, mai glo- 
rioasă, mai vrednică de amintirea eternă a oamenilor s-a sà- 
vîrșit vreodată, nu numai în oraşul nostru, dar în oricare altă 
cetate de pe faţa pămîntului ? Tu mă numeri printre complicii 
acestui plan, printre capii lui, tocmai cum de-a valma au fost 


t Legea îi oprea pe pretori să lipsească din Roma mai mult de 
zece zile. 

2 Jocurile apolinare, sărbătorite la Roma în cinstea zeului Apolo, erau 
deschise de pretorul urban cu fast şi solemnitate deosebită. Magistraţii su- 
periori, împreună cu marele pontif, asistau la desfăşurarea lor. Cu această 
ocazie, pretorii căutau să atragă simpatia plebei pentru alegerile ce urmau. 

băgaţi ostaşi în calul troian. Nu-ţi aduc nici o mustrare, ci 
mai degrabă-ți mulțumesc şi te felicit pentru curajul cu care 
îndeplinești acestea. Fapta este atît de mare, încît ura ce vrei 
să îndrepţi asupră-mi n-o voi asemui nicicînd cu gloria. Căci 
ce mai rămîne bun pentru cei pe care te lauzi că i-ai exilat? 
Ce loc este atit de pustiu și nelocuit de oameni, încît să pară 
că n-o să-i primească ori n-o să-i dorească ? Ce bărbaţi vor [i 
atît de grosolani, încît să nu socoată că s-au bucurat de cea 
mai mare favoare în viaţă numai zărindu-i ? Ce urmaşi vor 
fi atît de nerecunoscători, ce scrieri atit de ingrate ca să nu 
treacă în nemurire gloria acestora ? Înscrie-mă atunci şi pe 
mine printre aceştia. 


XIV. Un singur lucru mă tem că n-ai putea să-l faci de 
crezut : nu cumva să nu te aprobe nimeni. Căci de-aș fi fost 
printre ei, n-aş fi înlăturat din republică numai pe tiran, ci și 
tirania, și dacă, precum se spune, aceasta ar fi fost opera mea, 
atunci n-aş fi jucat numai un act, ci piesa întreagă. Deși, dacă 
este o vină să fi dorit ca Caesar să fie ucis, ia seama, rogu-te, 
o, Antonius, la ceea ce se va întîmpla cu tine, care ai urzit 
planul uciderii împreună cu Trebonius, în oraşul Narbona 4, 
lucru ce văd că-i pat ic Din pricina adeziunii tale la 
acest plan, ai fost chemat deoparte de Trebonius, chiar în 
momentul în care îl ucideau pe Caesar. Eu însă te laud că ai 
putut cugeta cîndva de bine (observă cît de prietenos își vor- 
besc), îţi mulțumesc că n-ai divulgat fapta, te iert că n-ai să- 
virşit-o. Uciderca cerea un bărbat. Dacă cineva te-ar chema 
în faţa judecății şi, folosind dictonul lui Cassius, te-ar întreba : 
„În folosul cui s-a săvîrşii fapta ?“? Ia seama atunci să nu 
te încurci. Deși spui că acea faptă s-a comis spre binele tutu- 
ror celor ce nu mai voiau să fie sclavi, ea a fost săvirşită mai 
ales spre binele tău personal, care nu numai că nu ești sclav, 
dar chiar domnești și te-a scăpat de o însemnată datorie bă- 
nească, pe care al acoperit-o furînd din tezaurul zeiţei Ops ê 


1 Narbona, oraş în Gallia, în care Antonius pusese la cale uciderea 
lui Caesar. El aștepta aici, împreună cu Trebonius, sosirea lui Caesar, la 
întoarcerea acestuia din Spania, unde îi bătuse pe fiii lui Pompeius. Pla- 
nul nu s-a putut pune în aplicare, Antonius însă păstrase secretul. 

2 Se referă la uciderea lui Clodius de către Milo. 

3 Ops, zeița Delşugului, în templul căreia Caesar depusese o mare 
cantitate din bogăţiile adunate de la proscrişii lui Pompeius. După uciderea 


32 


o sumă însemnată, falsificind registrele, atunci cînd în acel 
templu au fost aduse sumedenie de bogății din casa lui Caesar, 
casă ce era o mașină care producea din plin comentarii şi 
registre false, atribuiri rușinoase de ogoare, conduceri de oraşe, 
banchete, biruri... Ce alta te-ar fi putut ajuta să scapi de da- 
torii, decit omortrea lui Caesar ? Nu pricep de ce pari tulbu- 
rat? Te îngrozești oare la gîndul ca nu cumva să se întrevadă 
că vina te vizează pe tine? Te scap cu de teamă: nimeni nu 
va crede vreodată că nu este în firea ta să aduci servicii pa- 
triei. Republica are, pentru această preafrumoasă faptă, băr- 
baţi de seamă, iluştri ; îşi spun acestea numai ca să te bucuri. 
Nu te învinuiesc că al săvirșit-o. 

Am răspuns pină acum la învinuirile cele mai grave, la 
cele de crimă ; rămîne să răspund şi la celelalte. 


XV. Mi-ai reproșat întregul timp petrecut în tabăra lui 
Pompeius. Într-adevăr, așa ar fi dacă, precum am arătat, în 
acea vreme, așa au cerut planul pus la cale și autoritatea mea, 
astăzi tu ai fi sărac, iar noi liberi şi statul n-ar fi pierdut atâţia 
-comandanți și atitea trupe. Mărturisesc însă că am fost atît 
de mâhnit, căci prevedeam cele ce s-au întîmplat, cum ar fi 
fost și ceilalți cetăţeni cumsecade dacă ar fi prevăzut același 
lucru. Mă durea, mă durea cumplit, o, senatori, că republica, 
salvată odinioară prin planurile voastre şi ale mele, avea să 
fie nimicită așa de repede. Și nu eram atît de neinformat sau 
necunoscător al faptelor încît să-mi frîng sufletul din dorința 
de a rămîne în viață — care viaţă, răminindu-mi, mă încărca 
de amaruri, iar pierzind-o, scăpam de toate necazurile. Do- 
recam să trăiască fruntașii, fala republicii, atîția foşti consuli, 
atîia foşti pretori, onorabili senatori, și pe lingă aceștia toată 
floarea tinerimii, pe atunci armata celor mai buni cetățeni, 
care, dac-ar mai trăi, chiar în condiţii de pace nedreaptă (şı 


lui Caesar, Antonius ocupă acest templu, însușindu-şi bogăţiile prin falsifi- 
carea Comentariilor lui Caesar. Secretarul Faberius este forţar să scrie alt 
pasaj în Comentarii, irecînd nişte cantități cu totul neînsemnate față de 
cele ce se aflau în templu. Din această cauză Cicero îl numeşte plastograf. 
Deznădăjduită, Calpurnia, soția lui Caesar, după asasinat se prezentase. 
la Antonius, care era consul, și pe care-l socotea sincer şi devotat soțului 
ei, predîndu-i banii, o sumă destul de însemnată împreună cu registrele, 
în care Caesar, cu mîna lui, notase ce urma să se facă cu acei bani. Prin 
asemenea mijloace necinstite se îmbogăţise Antonius. 
1 Aluzie la trupele sacrilicate zadarnic în timpul războaielor civile. 

mie orice condiții de pace cu cetățenii țării mi se păreau mai 
utile decît un război civil), am avea și astăzi republica. Dacă 
părerea mea ar fi fost luată în seamă și nu mi s-ar fi împotri- 
vit, mînaţi de nădejdea victoriei, mai ales aceia a căror viaţă 
am apărat-o, ca să las la o parte altele, tu, de bună seamă, 
n-ai mai îi fost în acest ordin senatorial, ba n-ai mai fi rămas 
nici măcar în oraşul nostru. Mă mai învinuiești că discursul 
meu îmi înstrăina bunele sentimente ale lui Pompeius. Dar oare 
pe cine a îndrăgit el mai mult? Cu cine avut-a el mai des 
întilniri și consfătuiri ? Ceea ce era într-adevăr important, ori 
de cîte ori nu ne înțelegeam în problemele de seamă ale repu- 
blicii, este că tocmai atunci persistam în acea strânsă prietenie. 
Și el știa ce simțeam și gîndeam eu, pentru sau contra, şi eu 
ştiam ce gîndea și simţea el. 

Eu mă gîndeam în primul rînd la siguranța cetățenilor, ca 
să ne putem gîndi apoi la demnitatea lor; el se gîndea mai 
întîi la demnitatea. prezentă decir la siguranță. Cum fiecare 
dintre noi ştia ce urmărea celălalt, tocmai de aceea neînţele- 
gerea dintre noi era suportabilă. O știu prea bine cei ce l-au 
urmat în retragerea de la Pharsalos la Paphos +. El n-a pome- 
nit niciodată de mine decit cu cinste și cea mai prietenoasă 
afecțiune, subliniind, prin aceasta, că eu am văzut mai clar și 
el a avut o ţintă mai înaltă. Și tu îndrăzneşti să mă tot ur- 
măreşti în numele acestui bărbat, căruia mărturisești singur că 
eu i-am fost prieten, iar tu ucigaș ? 

Dar să nu mai vorbim despre acel război, în care tu ai fost 
prea norocos. Nu-ţi voi vorbi nici despre glumele de care ai 
amintit că m-am folosit în tabăra lui Pompeius. Era, ce-i drept, 
foarte multă îngrijorare în acea tabără, dar oamenii, cu toate 
că sînt uneori în situaţii tulburi, totuși, oameni fiind, îşi mai 
destfată câteodată inima. Criticindu-mi pe de o parte întrista- 
rea, iar pe de alta gluma ?, aduci un argument puternic că am 
fost cumpătat şi într-una și în cealaltă. 


1 Paphos, oraş în Cipru. Aici se refugiase Pompeius după dezastrul 
de la Pharsalos. 

2 După mărturiile lăsate de Plutarh, Cicero era într-adevăr spiritual. 
Ajuns în tabăra de luptă a lui Pompeius, acesta îl întreabă; „Unde-i gine- 
rele tău Dolabella ?“ „E cu socrul rău“, răspunde Cicero. Ambii serveau 
în tabăra adversă, sub Caesar. În altă împrejurare, văzind pe ginerele 
său, om mărunt de statură, Cicero întreabă: „Nu cumva ştiţi cine l-a 
legat pe ginerele meu de sabie ? (Cf. Plutarh, Vzeţi paralele.) 

XVI. Ai spus că mie nu-mi lasă nimeni moşteniri !. O, ce 
Bine-ar fi dacă această învinuire a ta ar fi adevărată. Atunci 
cei mai mulți dintre prietenii mei ar trăi. Dar cum de ţi-a 
venit asta în minte? Căci eu am primit, ca moștenire, mai 
mult de 200 000 de sesterți. Tu ai fost mai norocos însă în 
privinţa moştenirilor. Pe mine nu m-a lăsat moștenitor decît 
vreun prieten, încît, împreună cu partea materială, dacă exista 
ceva material, îmi lăsa totodată moștenire și durerea sufle- 
mească. Pe tine însă te-a lăsat moştenitor Lucius Rubrius din 
orășelul Casina, om pe care nu l-ai văzut niciodată. Cunoaşte 
deci, după asta, cît de mult te-a iubit Rubrius, care nu ştia 
dacă ești alb sau ncgru, ca să-l dea la o parte pe fiul fratelui 
său, pe Quintus Fufius, cel mai cinstit cavaler roman şi cel 
mai bun prieten al său şi pe care declara mereu, de faţă cu 
toţi, că-l va lăsa moştenitor; dar pe dînsul nici măcar nu-l 
numeşte în testament, iar pe tine, pe care nu te-a văzut, nu 
te-a salutat vreodată, te trece moştenitor. Aş vrea să-mi spui, 
dacă nu-i cu supărare, cum arăta la faţă, ce statură avea Lucius 
Turselius, din ce oraș era sau din ce trib. „Nu ştiu, vei zice, 
decît ce moşii a posedat.“ Prin urmare, dezmoștenind pe un 
frate, te făceai pe tine moştenitor. Pe lîngă acestea, Antonius 
a luat în stăpânire cu sila multe averi ale unor oameni străini, 
azvîrlind deoparte cu forța pe adevărații moştenitori, ca şi 
cum el ar fi fost moștenitorul legal. M-am mirat, îndeosebi, 
că ai îndrăznit să faci menţiunea atttor moşteniri, cînd tu În- 
suți ai renunțat la moştenirea tatălui tău! 


XVII. Ca să aduni laolaltă toate acestea, om smintit ce 
eşti, ai declamat zile întregi de-a rîndul într-o vilă străină 2? 
Deși tu te îndeletnicești cu declamaţia, după cum confirmă cei 
mai apropiaţi prieteni ai tăi, ca să alungi mirosul vinului, nu 
ca să-ţi perfecționezi talentul. Dar tu ai şi un profesor de glume, 
un om cum nu se poate mai spiritual, numit, după chibzuința 
ta şi a tovarășilor tăi de băutură, retor?, căruia îi îngădui 


t La romani era obiceiul ca persoane cu vază să primească moșteniri. 
Cu cît un consul, spre exemplu, primea mai multe moşteniri, cu atit se 
bucura de mai multă consideratie. 

2 Vila lui Scipio de la Tibur, nu departe de Roma (astăzi Tivoli). 
unde Antonius se retrăsese ca să se exerseze în arta declamației pentru a-l 
înfrunta pe Cicero. 

3 Profesor de la școala de retorică. Antonius îl numește pe măscăriciul 
său cu acest titlu pompos. 

să spună orice împotriva ta ! Este însă ușuratic a spune glume 
contra ta și alor tăi.;Vezi ce deosebire este între tine şi buni- 
cul tău ; el vorbea cât se poate de calculat, ceea ce folosea cau- 
zel lui, iar tu rosteşti din goană vorbe ce nu se potrivesc de'fel 
cauzei tale. Și ce de plată s-a dat acestui măscărici ! Ascultaţi, 
ascultați numai, o, senatori, și aflați plăgile republicii. Ai fixat 
măscăriciului Sextus Clodius 2000 de iugăre din ţinutul leontin ! 
și scutire de biruri, ca să înveţi de la dînsul a nu pricepe ni- 
mic, în schimbul unei plăţi colosale pe spinarea bietului norod. 
Oare și această menţiune, o, preaîndrăznețule, se găseşte tot în 
Însemnările lui Caesar ? În alt loc însă o să vorbesc și des- 
pre ținutul leontin și despre cel campan, care pământuri, după 
ce le-a smuls de la stat, le-a pîngărit cu cei mai ticăloși pose- 
sori. Şi acum, fiindcă am vorbit destul despre învinuirile lui, 
trebuie să spun cîteva cuvinte despre sfătuitorul și corectorul 
greşelilor mele. N-am să dezgrop totul, căci, dacă va trebui să 
mă hărțuiesc mai, des — și aceasta se va întîmpla, cu sigu- 
ranţă — trebuie să vin mereu cu ceva nou ; și această posibili- 
tate mi-o dă cu prisosinţă noianul greselilor şi viților lui. 


XVII. Vrei oare să începem a ne spiona chiar din vârsta 
copilăriei ? Mă învoiesc şi cu asta ; deci, să începem cu începu- 
tul începutului. Mai ţii minte că te ruinaseşi încă de copil ? 
„Asta-i vina tatei“, vei spune. Da, fie, căci apärarea-ți este 
plină de pietate. Cu îndrăzneala ta, ai stat între cele 14 şi- 
ruri de bănci, în loc să te fi așezat alături de cei ruinaţi, în 
locurile fixate după legea Roscia?, chiar dacă aceştia decă- 
zuseră din vina sorții şi nu dintr-a lor. Ai îmbrăcat apoi 
toga virilă 3%, pe care în scurt timp ai schimbat-o cu haina 
femeilor ușoare 4. La început ai fost o curtezană de rînd, cu 
o plată fixă pentru desfrînare — nu mică. Curînd a interve- 
nit Însă Curio, te-a smuls din bălăceala cu desfrînatele” şi te-a 
pus în rîndul oamenilor așezați, îmbrăcîndu-te în aşa- zisa 
haină a matroanelor cinstite, printr-o căsătorie statornică. Nici 


t "Ținutul leontin era cel mai rodnic din cîmpiile arabile din Sicilia, 
proprietate a statului. 

2? Roscius, tribunul plebei, legiferase asistenta la spectacole. În pri- 
mele 14 șiruri de bănci era îngăduit să se aşeze doar oameni cu vază, fosti 
consuli. senatori, alți patricieni, cavaleri. 

3 Romanii îmbrăcau toga virilă, semn al bărbăţiei și al majoratului, 
cînd împlineau vîrsta de 17 ani. 

4 Curtezanele purtau toga, iar matroanele stola, un fel de rochie lungă. 

un copil de casă, cumpărat pentru plăcere, n-a fost cîndva atât 
de supus stăpînului său cum ai fost tu lui Curio. De cîte ori 
nu te-a azvirlit taică-său afară din casă, de câte ori n-a pus 
sclavi de pază ca să nu-i treci pragul și totuși, tu, favorizat de 
întuneric și îndemnat de pofte, lacom de cîştig, pătrundeai în 
casă pe acoperiș. Dar casa n-a putut suporta multă vreme 
aceste destrăbălări. Ştii oare că vorbesc de fapte pe care le 
cunosc perfect? Aminteşte-ţi de timpul cînd tatăl lui Curio 
zăcea în pat jeluindu-sc, și fiul său, căzîndu-mi la picioare, 
mă ruga cu lacrimi, recomandîndu-mi-te, să te apăr împo- 
triva tatălui său, dacă i-ar cere cei 600000 de sesterți, cît 
spunea că a pus gaj pentru tinc, Aprins de dragoste pentru 
tine, zicea că e gata să pornească în exil, pentru că n-ar pu- 
tea suporta despărţirea de tine. În acea vreme, cu am poto- 
lit, ba chiar am înlăturat marile necazuri ale acestei familii 
deosebit de înfloritoare. L-am convins pe tată să achite da- 
toria fiului, să readucă pe calca cea bună, prin mijlocirea averii 
sale, pe tinărul care promitea vioiciune. ȘI talent, iar prin pu- 
terea și dreptul său de părinte să-l oprească nu numai de la 
intimitatea, dar chiar de la orice întîlnire cu tine. Cînd îţi 
aminteai perfect că acestea sînt faptele săvîrşite de mine, ai mai 
fi îndrăznit să mă provoci cu ocări, dacă nu te-ai fi bizuit 
pe săbiile pe care le vedem ? 


XIX. Să lăsăm acum desfrinările și destrăbălările tale, 
căci sînt unele pe care eu nu cutez nici măcar să le rostesc. 
Pe cît ești de obraznic, nu suporţi să auzi de la un duşman, 
fie el cît de plin de cuviinţă, cele ce ai făcut tu. Dar hai 
să vedeţi altă latură a vieţii sale, pe care o voi dezvălui în 
treacăt. Căci mă zoreşte gîndul la cele ce a făptuit în vre- 
mea războiului civil, cînd asupra statului s-au abătut cele mai 
crîncene nenorociri, și la cele ce făptuieşte zilnic. Deşi aceste 
fapte vă sînt mult mai cunoscute decît mie, eu vă cer totuși 
să mă ascultați cu atenţie, ceea ce văd că și faceţi. Căci în 
astfel de cazuri este necesară „Cunoașterea amănunțită a fapte- 
lor, pentru ca pînă și pomenirea lor să zguduie sufletele, deși 
cu aș zice să trecem peste intervalul dintre copilărie și adoles- 
cență, ca să nu ajungem prea tîrziu la vîrsta maturității. În 
vremea tribunatului, Antonius, torța tuturor incendiilor, care 
amintește binefacerile sale față de mine, cra cel mai apro- 
piat prieten al lui Clodius, în casa căruia se uneltea pe as- 

cuns. El înțelege foarte bine ce o să spun. După aceea a por- 
nit spre Alexandria 1, fără voia Senatului, împotriva voinţei 
republicii, împotriva auspiciilor. El avea, în schimb, condu- 
cător militar pe Gabinius, cu care lesne putea săvîrși orice. 
Cînd şi în ce chip s-a întors acasă din Alexandria ? Din Egipt 
a preferat să se îndrepte spre îndepărtata Gallie decît spre 
Roma. Dar unde acasă ? Căci, pe cînd fiecare îşi avea casa 
lui, a ta nu era nicăieri. Dar ce vorbesc eu de casă? Se afla 
pe pămînt alt locșor unde să-ţi pui piciorul ca la tine acasă, 
în afară de unul singur, la Misenum?, pe care-l ţineai cu 
ajutorul tovarășilor tăi, așa cum țin spaniolii orașul industrial 
Sisapone 5 ? à 


XX. Din Gallia ai venit la Roma ca să candidezi la ches- 
tură +. Îndrăzneşte să spui că ai venit mai întîi la maică-ta şi 
apoi la mine. Primisem mai înainte o scrisoare de la Caesar, 
ca să-ţi îngădui să-mi dai satisfacție ; de aceea nici măcar n-am 
permis să-mi vorbeşti de împăcare. După aceea, am fost res- 
pectat de tine și tu ai fost în atenția mea pentru căpătarea 
chesturii. În această vreme, în for, ai încercat să-l ucizi pe 
ATA ; lui : ndi 
Publius Clodius cu aprobarea poporului roman și, pe cind în- 
cercai să săvîrșești această faptă fără să te silească nimeni, nici 
eu, totuși te tot făleai că nu mă vei împăca altfel pentru in- 
. . Lă . N A 
juriile tale, decît omorîndu-l pe Clodius. Şi tare mă mir de 

, Eat r ; : r 
ce spui acuma că Milo ar fi săvîrșit crima la îndemnul meu, 
-. Lo . A 
cînd pe tine, care te lăudai cu aceasta, nu te-am îndemnat 
niciodată. Dacă ai fi stăruit, cu preferam să atribui fapta bra- 

1 Alexandria, capitala Egiptului. Antonius plecase în Egipt fără apro- 
barea Senatului. Planul romanilor era să nu dea posibilitate lui Prolemeu 
a se înscăuna, deoarece doreau să ocupe acest grinar vestit. Sibyla de la 
Cumae prevestise un drum funest pentru statul roman, deci toate erau po- 
Livnice acestei acțiuni temerare. Cu rang de general, comandant al cava- 
leriei, Antonius pleacă totuşi. Conducătorul militar al expediției era Gabi- 
mus, dușmanul lui Cicero, întrucît, în anul 57 îe.n., cînd Gabinius era 
consul, Cicero fusese exilat, cu încuviințarea lui. Prolemeu îl mituiește 
pe Antonius, care, prin uneltiri, obține pentru Prolemeu înscăunarea pe 
tronul Egiptului. Temindu-se de judecata poporului din Egipt, Antonius 
se îndreaptă spre Gallia. 

> Promontoriu în sudul Italici, aproape de Neapole. 

3 Sisapone, oraş în Spania, renumit pentru minele sale. Cei ce le ex- 
ploatau n-aveau decît o locuință comună. Cicero îl ia în deridere pe Anto- 
nius, întrucît nici el nu are încă o casă de locuit. 

4 Prima treaptă de demnitar la romani, avînd în sarcină administrarea 
finanțelor şi supravegherea lucrărilor de arhivă. 

vurii tale, şi nu recunoștinței faţă de mine. Cum ai ajuns ches- 

, pe dată ai dat fuga la Caesar, fără vreun decret sena- 
torial, fără tragere la sorți, fără lege. Căci socoteai că acesta 
e unicul refugiu, unica posibilitate de a scăpa de sărăcie, de 
datorie, de nevolnicie a celor care și-au pierdut raţiunea de 
a trăi. De acolo, după ce te-ai săturat de ofertele lui şi de 
jafurile săvîrşite de tine dacă e cu putinţă să se sature 
vreodată cel ce risipește pe ej — te-ai şi grăbit să ajungi la 
tribunat, ca să poţi, în această magistratură, să fii asemeni lui 
Curio, bărbatul tău. 


XXI. Acum ascultați, zogu-vă, atit mârșăviile și nelegiuirile 
săvirșite contra lui î însuși ŞI contra demnităţii lui de om, cît 
şi pe cele comise în chip josnic şi fără măsură contra noastră, 
a bunurilor noastre și chiar contra întregii republici. Căci veţi 
afla că începutul tuturor relelor se trage din crima lui Anto- 
nius. Pe cînd voi, senatori, doreaţi, la calendele lui ianuarie, 
pe vremea consulilor Lucius Lentulus și Caius Marcellus, să 
sprijiniți republica ce aluneca spre cădere şi voiaţi să-l sfătuiţi 
de bine chiar pe Caius Iulius Caesar, dacă ar fi avut mintea în- 
treagă, atunci acest Antonius opuse planurilor voastre un tri- 
bunat vindut și încredinţat lui Caesar, își supuse gitul securii 
lui, „de care au căzut mulți oameni cu greșeli mai miei. Nefiind 
încă stinse toate luminile, întregul Senat a votat decretul 
împotriva ta, 0, Antonius, precum se obișnuiește, după datină 
strămoșească, a se decreta împotriva unui dușman care a îmbră- 
cat strai de pace. Și tu ai îndrăznit, în faţa senatorilor, să 
ridici glasul împotriva mea şi să mă socoţi duşmanul repu- 
blicii, cînd aceştia mă considerau salvatorul ci? Pomenirea 
acelei crime s-a stins, dar memoria nu a fost distrusă, De 
această nenorocită intervenţie a ta se va pomeni cît va dăinui 
neamul omenesc, cit va dăinui numele poporului roman —-- 
care va fi cu adevărat veșnic, dacă tu îl vei lăsa în pace. 

Nu ai îngăduit mäcar să se vorbească cu tine despre auto- 
ritatea Senatului, despre ceea ce Senatul lucra cu dragoste și 
hotărire, cînd tu singur, bărbat tînăr fiind, ai împiedicat 
întregul ordin senatorial să dea decrete pentru salvarea re- 
publicii — şi nu numai o dată, ci de mai multe ori. Dar ce 
alta se dezbătea în Senat, decît ca tu să nu-ţi îndeplineșt sco- 
pul de a nimici ori răsturna din temelie republica ? Cînd pe 
tine nu te-au putut clinti dintr-o hotărire vîndută și înstrăi- 

nată nici capii cetăţii rugîndu-te, nici cei mai în vîrstă sfă- 
tuindu- -te,, nici întregul Senat hotărînd, atunci, după ce se 
încercaseră multe mai înainte, ai fost însemnat cu fierul cum 
puţini fuseseră mai înainte şi dintre care nu scăpase nici unul 
cu viață, Atunci Senatul a dat consulilor și celorlalte puteri 
şi autorități arme împotriva ta — şi n-ai fi scăpat de ele 
dacă n-ai fi dat fuga în lagărul lui Caesar. 


XXII. Tu, tu, ţi-o spun, 0, Antonius, ai dat cel dintii ocazia 
lui Caesar să pornească război î împotriva patriei 1, lui Caesar, 
care voia să tulbure toate. Căci ce altceva spunea, ce pre- 
text aducea planului, său nebunesc, decît că opoziția ta nu 
fusese luată în seamă, că drepturile ce le aveau tribunii fu- 
seseră călcate că Antonius fusese îngrădit de senat ? 

Las la o parte aceste false și ușuratice motive, toată lu- 
mea știind că nimeni nu poate avea motiv întemeiat a lua 
armele contra patriei sale. Dar să-l lăsăm în pace pe Caesar. 
ie trebuie să-ți atribuim, fără îndoială, vina unui răbzoi 
care a adus atîtea nenorociri. Cauza n-a fost alta decît per- 
soana ta. O, nefericite dacă înţelegi acestea, și cu atît mai ne- 
fericit dacă nu înţelegi că ele vor fi scrise spre a fi transmise 
tuturor veacurilor, ca nu cumva posteritatea să uite această 
faptă ; consulii au "fost alungaţi din Italia și cu ei Cneius Pom- 
peius, podoaba luminoasă a poporului roman, au mai fost 
expulzați toți consularii cărora sănătatea le îngăduia să ia ca- 
lea luptei sau a fugii, au mai fost alungați pretorii, foştii 
pretori, tribunii poporului, o mare parte din senatori, toată 
floarca tinerimii, într-un cuvint, toată republica a fost ex- 
pulzată şi îndepărtată de la aşezămintele el. După cum ori- 
ginea arborilor se află în semințe, tot aşa tu ai fost sămînţa 
acestui război plin de jale. Plingeţi că în trei rînduri au fost 
nimicite armatele poporului roman: Antonius le-a nimicit. 
Plingeţi pe cei mai de seamă cetăţeni: Antonius ni i-a răpit. 
Autoritatea acestui ordin senatorial a fost ştirbită: Antonius 
a știrbit-o. Toate, în fine, pe care le vedem după acest pră- 
păd — şi ce prăpăd am văzut ! — dacă vom chibzui cu drep- 
tate, vom afla că toate s-au întîmplat numai din vina lui 
Antonius. 


5 PIN : aei 
1 Aluzie la războiul civil purtat de Caesar în 48 î.e.n., iscat însă de 
Antonius, 

După cum Elena a fost cauza nimicirii Troiei, așa şi acesta 
a fost cauza războiului, pacostea statului și cauza nimicirii 
republicii. Celălalt timp al tribunatului său este asemănător 
începutului. El a făcut tot ceea ce Senatul luase măsură să nu 

erele gina $ n de 
poată fi făcut atîta timp. cît republica mai exista încă. Cău- 
taţi totuși crima lui tot într-o crimă, 


XXIII. Și anume: Antonius rechema în patrie pe mulţi 
aducători de pacoste ; între aceștia, nici pomeneală de un- 
chiul 1 său. Dacă e sever, de ce nu e cu toți? Dacă e milos, 
de ce nu e și față de ai săi? Îi trec cu vederea pe ceilalți : 
a rechemat însă pe Licinius Dentriculus, condamnat pentru 
jocuri de noroc, tovarășul său de joc. deși nu era permis să 
joci cu un condamnat, ci doar să achiţi, prin beneficiul legii, 
ceea ce ai pierdut la joc. Ce motive ai invocat în faţa po- 
porului roman ca să se convingă că acesta trebuia să fir reche- 
mat din exil? A fost oare trecut între acuzaţii absenți? Pro- 
cesul s-a judecat fără ca el să fie ascultat. N-a avut loc nici o 
judecată legală privitoare la jocurile de noroc. A fost silit de 
forța armelor ? Mai tîrziu, unchiul tău spunea că a corupt pe 
judecători cu bani. Nici vorbă însă de așa ceva. El este un om 
cinstit, demn cetăţean al republicii. Altul este argumentul. Eu 
l-25 ierta totuși, fiindcă a fost condamnat fără vină. Dar cel 
care a reinteprat în drepturi cea mai nemernică persoană, cel 
care nu şovăia să se îndeletnicească cu jocuri de noroc chiar 
în for, cel care a fost condamnat de legea privitoare la jocurile 
de noroc, prin acestea nu-și dezvăluie oare patima ? Și totuși, 
în timpul aceluiași tribunat, plecînd Caesar în Spania, l-a lăsat 
pe dînsul ca să calce în picioare Italia, să pustiască ogoarele 
în drumu-i, să cutreiere orașele în desfrîu. Ştiu că lucrurile de 
care e vorba în cuvîntarea mea vă sînt prea binecunoscute, atît 
cele ce spun acuma cît și cele ce am de gînd să mai spun, fiind 
și mai binecunoscute tuturor celor care, pe atunci, se aflau în 
Italia decît mie, care eram departe. Voi arăta totuși cîteva 
fapte, deşi cuvîntarea mea, sînt sigur, nu se va putea compara 
cu ceea ce știți cu toţii. Căci unde s-a mai auzit să fi existat 
pe pămînt atîta nelegiuire, atita mârşăvie şi atâta desfriu ? 


1 Este vorba despre Caius Antonius, colegul de consular al lui Cicero 
şi unchiul lui Marcus Antonius. 

XXIV. Tribunul poporului era purtat într-o căruță cu două 
roți, îÎnainte-i păşeau slujitorii magistraților împodobiți cu 
laur, iar între căruţă și slujitori era purtată în lectică deschisă 
o comediană. Orăşeni respectabili, ieșindu-i în cale, o salutau 
nu cu numele de comediană, ci cu acela de Volumnia t. Urma 
apoi o trăsură pompoasă, cu, nişte codoși, tovarășii săi ne- 
mernici. La spate, mamă-sa o însoțea pe amanta fiului netreb- 
nic, ca pe o adevărată noră ! O, blestemată fecunditate a unei 
femei nenorocite ! | 

Antonius a pus pecetea acestor nelegiuiri în toate munici- 
piile, prefecturile, coloniile, în fine, în toată Italia. 

Criticarea celorlalte fapte ale sale, o, senatori, este grea 
și primejdioasă. S-a perfecţionat în luptă, s-a îndestular cu 
sîngele cetăţenilor, care întru nimic nu semănau cu el; a fost 
fericit, dacă poate exista fericire în vreo crimă. Dar pentru că 
vreau să fiu atent cu veteranii care te-au urmat cînd căutai 
un comandant — deşi cauza soldaţilor este cu totul alta decât 
a ta — nu voi spune totuşi nimic despre felul acestui război, 
ca să nu stîrnesc invidie. Din Tesalia te-ai întors victorios cu 
legiunile, la Brundisium. Acolo nu m-ai ucis. Mare binefacere, 
căci recunosc că puteai să mă ucizi. Cu toate că nici unul din- 
tre cei care se aflau atunci cu tine nu era de altă părere de- 
cît că trebuie să fiu cruțat. Pentru că dragostea de patrie este 
atît de puternică, încît eram socotit sacru chiar și de către 
legiunile tale, care îşi aminteau bine că eu salvasem repu- 
blica 2. Admite însă că mi-ai dat viaţa pe care nu mi-ai luat-o 
și că astăzi o am de la tine, pentru că n-a fost răpită de tine. 
Îmi era permis oare, față de insultele ce mi-ai adresat, să mai 
consider aceasta o binefacere, așa cum o considerăm, mai ales 
cînd știam că tu vei auzi aceasta? 


XXV. Ai sosit la Brundisium în braţele comedianei tale. 
Nu cumva mint? Din nefericire, nu se poate tăgădui ceea ce 
rușinos iese la iveală. Dacă nu te sfiai de orăşeni, să te fi sfiit 


1 Fiindcă era și iubita lui Volumnius Eurrapelus, un demnitar, amic 
al lui Antonius. 

2 O dovadă în plus de lăudăroșenia şi vanitatea lui Cicero, semnalate 
de cunoscători (Mommsen etc.) ca o trăsătură a temperamentului său. Ma- 
rele orator nu oboseşte să-și atribuie calitatea de salvator al republicii 
prevalindu-se în primul rind de rolul hotăritor ce l-a jucat în înăbușirea 
conjuraţiei lui Catilina, 

cel puţin de ostaşii veterani. Care ostaș nu a văzut-o la Brun- 
disium ? Și care ostaș nu știa că ea bătuse cale de-atîtea zile, 
numai ca să te felicite ? Care ostaș nu şi-a simţit sufletul frînr 
pentru că a descoperit prea târziu ce fel de nemernic a urmat ? 
Apoi ai cutreierat Italia cu aceeași comediană, în timp ce carti- 
ruirea ostașilor, prin orașe, era cum nu se poate mai mizerabilă, 
iar în Roma se dezlănţuise un jaf mîrșav după aur, după argint, 
și mai cu seamă după vin. S-a întîmplat însă că Antonius, prin 
stăruința prietenilor, a fost numit comandant al cavalerilor, în 
lipsa lui Caesar, care se afla la Alexandria și deci nu ştia nimic. 
Atunci a socotit cu cale, după cît îl ajuta chibzuinţa sa, să şi-o 
ia ţiitoare pe Hippia !, și să predea caii de rechiziţie comedianu- 
lui Sergius. Pe atunci nu-și alesese încă drept locuință casa pe 
care azi o defăimează, ci pe accea a lui M. Piso. Ce să mai 
vorbesc de decretele lui, de jafurile la care se deda, de ave- 
rile pe care le-a dat sau de cele pe care le-a răpit? Era oare 
silit de sărăcie, nu avea nimic încotro s-ar fi întors, sau nu-i 
sosise încă moștenirea cea mare de la Lucius Rubrius sau de la 
Lucius Turselius, nu se furișase încă pe neașteptate în locul lui 
Cneius Pompeius și al multor altora care lipseau din Roma? 
Trebuia deci să ducă trai de hoţ, adică să aibă atîta cît poate 
jefui. 

Dar să lăsăm la o parte aceste nelegiuiri, care sînt de o neîn- 
chipuită îndrăzneală. Să vorbim mai degrabă despre chipul cel 
mai josnic în care şi-a vădit ușurința. 

Tu, om cu astfel de girlej, cu astfel de coaste şi cu o putere 
fizică de gladiator, ai înghiţit, la nunta Hippiei, atîta vin, 
încît a doua zi vărsai în faţa norodului. O, ce faptă oribilă — 
nu de văzut, dar chiar numai de auzit. Cine n-ar fi socotit 
rușinoasă această faptă, chiar de s-ar fi întîmplat să fie numai 
la masa ta obișnuită, între cupele-ți uriașe? Dar tu, coman- 
dantul cavaleriei la o adunare a poporului roman, îndeplinind 
un serviciu public, la care oricui i-ar şedea urît chiar numai 
să rîgtie, tu îți umpluseși pieptul și întregul cort cu resturi de 
mincare îmbibate cu vin. Cum, însă, el singur recunoaşte că 
acestea sînt murdăriile salc, să trecem acum la faptele-i mai 
frumoase. 


1 Cicero face o glumă răutăcioasă la adresa lui Antonius, care era 
comandant al cavaleriei. Cal, pe grecește, se spune bippos. 

XXVI. Caesar se întorcea fericit din Alexandria, după cum 
i se părea lui ; după socoteala mea însă, cine este dușmanul re- 
publicii nu poate fi'fericit. Adunîndu-se lumea în fața templu- 
lui lui Jupiter Stator 1, bunurile materiale ale lui Cneius Pom- 
peius — 0, nenorocitul de mine, căci nu mai am lacrimi, iar 
durerea îmi stă înfiptă adînc în inimă — bunurile, zic, ale 
marelui Pompeius au fost scoase la mezat şi strigate pe rînd de 
glasul groaznic al crainicului. În această situație cum n-a mai 
fost alia, cetatea, uitînd de supunere, a gemut adînc. A gemut, 
cu toate că inimile erau înrobite. Deşi groaza domnea pretu- 
tindeni, totuşi geamătul de jale al poporului roman a fost liber. 
În vremea aceasta toți așteptau, curioși să afle care va fi omul 
atit de nelegiuit, atît de nebun, atît de învrăjbit cu zeii şi cu 
oamenii, încît să îndrăznească să se apropie de acca criminală 
licitație. În afară de Antonius nu s-a găsit nimeni dintre cei 
care stăteau în jurul lăncii ?, deși cu toţii eram în stare să în- 
drăznim orice. Unul singur s-a aflat care să cuteze acest lu- 
cru de care toți au fugit și s-au îngrozit, cu toată îndrăzneala 
lor. Așadar, atîta inconştiență sau, hai să-i zic pe numele ade- 
vărat, atîta nebunie te-a copleșit, încît n-ai mai vrut să ştii că 
tu, om născut dintr-o familie ca a ta, dacă te faci licitator. şi 
mai ales licitatorul averii lui Cneius Pompeius, îţi vei atrage 
blestemul poporului roman, vei ajunge nu numai urit de toți 
zeii, de toți oamenii, dar chiar duşmanul lor ? Nu mai spun cu 
cîtă obrăznicie s-a repezit asupra avutului acelui bărbat, dato- 
rità virtuţii căruia justiția poporului roman se făcuse mai ves- 
tită și mai scumpă chiar celor mai îndepărtate popoare. 


XXVII. Prin urmare, îndată ce înghiţise la rapezeală bu- 
nurile acestui bărbat, sărea de bucurie ca un comediant ; sărac 
lipit pînă atunci, a ajuns pe neaşteptate bogat. Dar, după cum 
zice versul nu știu cărui poet: „averea lesne câștigată, lesne 
se iroseşte'“, Este de necrezut, aproape că pare o poveste cum 


L Jupiter Stator, supranumele lui Iupiter, adică gardianul, cel ce-i 
opreşte pe fugari. 

2 Bunurile confiscate ca pradă de război se stringeau la un loc, pe 
un cîmp, și se vindeau la mezat. O lance înfipră în pămînt străjuia aceste 
obiecte ca să arate proveniența lor. Averea proscrişilor se vindea tot în 
felul acesta. Un om din plebe nu avea dreptul să cumpere obiecte de va- 
loare mare, cum era cazul cu bunurile lui Pompeius. 

E vorba de Naevius, poet satiric, a scris mai ales comedii după mo- 
dele greceşti. 

a putut risipi atît de multe bogății, nu în citeva luni, ci în 
câteva zile. Ce nu se afla în acea casă ? O însemnată cantitate 
de vin, o și mai mare cantitate de argintărie de prima calitate, 
veşminte scumpe, multă și aleasă mobilă din multe locuri adusă, 
ca în casa unui om nicidecum risipitor, ci înstărit. Ce Caribdă ! 
a fost mai lacomă ? Caribdă spun, care, dacă a existat vreodată, 
apoi a fost un balaur : un ocean nu cred că ar fi putut să în- 
ghită cu atita repeziciune averi atît de împrăștiate, așezate în 
locuri atît de îndepărtate. Nimic nu era încuiat, nimic nu era 
sub sigiliu, nimic nu era inventariat. Pivniţe întregi au fost dă- 
ruite celor mai nemernici oameni ; pe unele le jefuiau come- 
dianţii, pe altele comedienele ; casa era ticsită de jucători cu 
zarul şi de oameni beţi ; zile de-a rîndul se bea, și în mai multe 
case deodată. Deseori se mai adăugau și pierderile la joc, căci 
jocul nu-i totdeauna norocos. De-ai fi văzut cum cuverturile 
de purpură ale lui Cneius Pompeius ajunseseră în odăile scla- 
vilor !... 

Să nu vă miraţi deci că acele avuţii au fost irosite atît 
de repede. O asemenea nemernicie ar fi putut sfişia, în grabă, 
oraşe sau regate întregi, ce să mai spun despre înjehebarea unui 
singur om, oricît de mare ar fi fost. Tot el i-a răpit şi casele, 
şi grădinile. O, îndrăzneală fără margini ! Cum ai cutezat să pă- 
trunzi Și să trăieşti în casa, în sacra încăpere a aceluia, și 
să înfăţişezi penaţilor ? figura ta murdară ? Nu te ruşinezi 
că de atîta vreme te serveşti de această casă, pe care odinioară 
nimeni nu putea s-o, privească, să treacă pe lingă ea fără la- 
crimi, casă în care nimic nu poate să-ți fie plăcut, oricât de ne- 
simşitor ai fi? Te puteai amăgi oare că intri în casa ta, cînd 
chiar în sala de intrare dădeai cu ochii de tribunele și trofeele 3 
adunate acolo ? E cu neputinţă! 


XXVIII. Deși fără minte şi fără simtire cum eşti, te cu- 
noşti totuși pe tine însuți, îţi cunoști faptele și pe ai tăi, și nicio- 
dară, cred, treaz sau dormind, nu te poți opri la un gînd bun. 
Oricît de violent şi furios ai fi — şi eşti destul! — ar trebui 


1 Aluzie la Carybda şi Scylla, două stînci în strimtoarea Siciliei de 
care se izbeau adesea corăbiile, înecîndu-se. 


2 Zeii casei, sau chiar casa Însăși. 

3 În vestibulum se păstrau trofeele : ciocuri de corăbii, arme, veșminte 
de la duşmani, prin care stăpînul casei îşi arăta vitejia. Lui Antonius 
trofeele trebuiau să-i amintească faptul că se afla într-o casă străină. 

ca, atunci cînd ti se înfățișează chipul acestui bărbat unic, să 
sari din somn îngrozit, iar dacă eşti treaz, să te înfricoşezi. 
Mie mi-e milă pînă și de pereții şi de acoperișul acelei case. 
Căci ce alta a văzut vreodată această casă decît cinste, res- 
pect, obiceiuri curate şi disciplina cea mai dreaptă ? Căci a 
fost acel bărbat, o, senatori, după cum ştiţi, pe cît de strălucit 
în viața publică, pe atît de admirat în casă şi nu trebuie să 
fie lăudat mai mult cu faptele lui publice decît cu cele private. 
Acum, în locuința lui, în camerele de culcare sînt stabilimente, 
în sălile de mese sînt tarabe. Antonius o neagă acum. Nu-l mai 
întrebaţi : a devenit cumpărat. Lutiilu-i cheile !, după legea 
celor douăsprezece table, Antonius a poruncit comedianei sale 
să-şi ia ce-i al său şi să plece. Ce cetăţean respectat și respecta- 
bil, în viaţa căruia nu se găsește altceva cinstit decît divorțul 
său de comediană ! Și ce des rostește el vorbele consul și Anto- 
nius. Ar trebui să zică : consul şi desfrinat, consul şi ticălos. 
Căci ce alta este Antonius ? Dacă demnitatea s-ar ilustra prin 
nume, atunci cred că unchiul tău ar putea zice: „eu am fost 
odată consul și Antonius“ ? El n-a zis-o niciodată. Unchiul tău 
şi colegul meu ar fi zis-o, dacă tu nu ai fi tot Antonius, 


XXIX. Dar las la o parte greşelile care nu sînt proprii ace- 
lora împreună cu care ai zdruncinat republica. Mă întorc la ro- 
lul tău, adică la războiul civil, care s-a iscat, s-a aprins și s-a 
dezlănțuit datorită uneltirilor tale 3. Deși n-ai luat parte la 
acest război, din cauza lașităţii sau, poate, din cauza desfri- 
nărilor talc, căci gustaseși sînge de cetăţean roman, sau mai de- 
grabă îl sorbiscşi, cînd ai fost în bătălia de la Pharsalos lup- 
tind înaintea stegarilor. Uciseseși acolo pe L. Domitius, cel mai 
strălucit și cel mai de seamă bărbat, şi pe lîngă acesta, pe mulți 
alţii care fugiseră din bătălie, și măcelăriseşi în chipul cel mai 
crud, urmărind pe unii pe care Caesar i-ar fi iertat, cum o mai 
făcuse şi altă dată. Care a fost atunci motivul că, după ase- 
menea bravuri, nu l-ai urmat pe Caesar în Africa, mai cu 
seamă că războiul încă nu se terminase ? Și ce rang ai obținut, 
chiar sub puterea lui Caesar, după întoarcerea lui din Africa ? 


1 Cînd bărbatul lua cheile de la stăpina casei, era semn de divorț. 
„I-a luat cheile“ = s-au despărțit, 

2 Caius Antonius. 

3 Se referă la războiul dus de Caesar în Africa (bellum Africanum), 
la care Antonius nu participase. 

Printre ce oameni te-ai numărat? Tu, care fuseseşi chestorul 
acestui general, comandantul cavalerilor aceluiași dictator, cam- 
pionul războiului, autorul cruzimilor, tovarăș de pradă cu 
el, care fuseseşi fiul său prin testament, așa cum singur spu- 
neai, ai fost dat în judecată de Caesar pentru banii împru- 
mutaţi la casa, la grădinile ce i le datorai prin confiscare. De 
la început ai răspuns de-a dreptul furios şi, ca să nu zici că 
sînt pornit împotriva-ţi, îi spuneai vorbe oarecum îndreptățite 
şi anume : „Caesar cere bani de la mine ? De ce să nu cer eu de 
la el? A cîștigat cl victoria fără mine ? Cu siguranţă că n-ar fi 
putut. Eu i-am oferit pretextul războiului civil, eu am promul- 
gat legile primejdioase, cu am îndreptat armele împotriva con- 
sulilor și generalilor poporului roman, împotriva Senatului și 
poporului roman, împotriva zeilor strămoșești, a altarelor și 
căminelor, a patrici chiar. A învins oare numai pentru dînsul ? 
Dacă fapta criminală este comună, de ce să nu fie comună şi 
prada 2?“ 

Tu-ţi cereai dreptul, dar ce are a face ? El avea mai multă 
putere. Și astfel, fără să ia în seamă vorbele tale, Caesar tri- 
mise ostași și la tine, și la bunurile tale, cînd, pe neașteptate, 
ai adus acel vestit registru-inventar. Ce rîs a fost cînd oamenii 
au văzut un registru atit de mare, cu posesiuni atît de multe şi 
de variate, din care cel ce le-ar fi cumpărat n-ar fi putut zice 
că-i al său decît o parte din Misenum, încolo nimic. Aspectul 
acelui mezat cra detestabil : cîteva din hainele lui Pompeius, 
şi acelea pătate, cîteva cioburi din argintărie, nişte sclavi zdren- 
țăroşi, încît mă durea inima numai la vederea a ceea ce mai 
rămăsese. Printr-un decret al lui Caesar, moştenitorii lui Lucius 
Rubrius au oprit această vînzare la mezat. Buimacul (Antonius) 
rămase înţepenit, nu mai avea incotro s-o ia. Ba încă se spunea 
că, în acele clipe chiar, a fost prins acasă la Caesar un ucigaș 
cu pumnalul în mînă, trimis de el (de Antonius) ; despre care 
faptă Caesar s-a plîns în Senat, învinuindu-te pe faţă. Plecînd 
Caesar în Spania, îţi acordă, din cauza sărăciei tale, un răgaz 
de cîteva zile ca să plăteşti. Nici măcar atunci nu l-ai urmat. 
Tu gladiator atît de încercat, aşa de repede ai ajuns la baston ? 1 
Să se mai înspăimînte cineva de acest om, care a fost așa de laş 
cu partidul său și cu averile sale ! 


1 Gladiatorul eliberat primea un baston, ca semn distinctiv. 


XXX. În fine, ai plecat apoi în Spania“, dar, precum 
spui, n-ai putut ajunge acolo î în siguranţă. Dar cum de a ajuns 
Dolabella ? Acest atac împotriva statului, o, Antonius, sau nu 
trebuia să-l iei asupră-ți, sau, dacă I-ai luat, trebuia să-l aperi 
pînă la capăt. În trei rînduri s-a luptat Caesar cu cetăţenii : 
în Tesalia, în Africa și în Spania. La toate luptele a luat parte 
Şi Dolabella ; ; În cea din Spania a căpătat chiar o rană. Dacă-mi 
ceri părerea, află că eu nu voiam să fie război; Ă chiar dacă 
ai criticat planul de luptă de la început, trebuia însă lăudată 
statornicia lui Caesar. Pe cînd tu ce ești? Copiii lui Cneius 
Pompeius se întorceau chiar atunci în patrie, cerînd învoirea 
Senatului. Fie. Să zicem că aceasta a fost părerea comună, 
a întregului partid. Dar, o dată cu ei, trebuiau să se întoarcă 
şi zeii strămoșești, altarele, căminurile și averea familială pe 
care o prădaseşi tu. Pe cînd ei cereau cu arma în mină ce 
era al lor după legi — dar ce mai poate fi drept în cele mai 
nedrepte situaţii ? — era foarte legal totuşi a lupta împotriva 
copiilor lui Pompeius. Cine lupta ? Tu, cumpărătorul la mezat 
al averii lor. Sau Dolabella trebuia să lupte pentru tine 
Spania, iar tu să verși la masă, la Narbona, peste oaspeţi? 

Dar cum s-a retras din Narbona ! Chiar mă întreba cineva 
pentru ce mi-am întors subit faţa la întîlnirea cu dînsul. Am 
motivat acum de curînd, o, senatori, cauza întoarcerii mele în 
patrie. Voiam să pot fi folositor republicii, chiar înainte de 
calendele lui ianuarie. Mă întrebai însă cum m-am întors. Răs- 
pund : ziua, nu pe întuneric, cu încălțăminte și togă, nu cu pa- 
puci galici şi mantâ de ploaie cu glugă ?. Te uiţi la mine şi-mi 
pari mîniat. Ai face orice ca să nu te mai învrednicesc cu 
atenția mea. Dac-ai ști cît mă rușinez de nemernicia ta, de 
care tu nici nu roșeşti măcar! Eu unul n-am văzut şi n-am 
auzit să existe ceva mai josnic în toate fărădelegile de pe lume. 
Tie, care îți dădeai ifose că ai fost comandantul călăreţilor. 
care cereai, sau mai degrabă cerșeai consulatul pentru anul 
următor, atunci cînd obiceiul era să cerem consulatul, nu să-l 
cerşim, tu, zic, ai cutreierat orașele și coloniile Galliei în san- 
dale.și cu manta de ploaie cu glugă. 


1 De teama răzbunării, Antonius se oprise în Gallia, pretextind că 
mu poate înainta spre Spania, deoarece toate căile sînt apărate de pom- 
peiani. 

2 Întorcîndu-se de la un local de petrecere, unde-l prinsese ziua, An- 
tonius se deghizase, acoperindu-şi fața în manta de ploaie cu glugă, încălțat 
cu sandale galice. 

XXXI. Luaţi aminte cât de ușuratic este acest om: so- 
sind pe la al zecelea ceas al zilei la Stîncile Roşii t, s-a furișat 
într-o tavernă, unde a băut pînă seara, apoi a fost adus la 1u- 
țeală într-o brişcă la Roma şi s-a prezentat acasă cu faţa aco- 
perită. Portarul a întrebat: „Cine eşti?“ „Un curier de la 
Wlarcus Antonius“, a răspuns el. Şi îndată s-a îndreptat spre 
cea pentru care venise și i-a înmînat scrisoarea. Ea plîngea 
în timp ce citea scrisoarea, căci era scrisă cu dragoste. Lucrul 
principal din scrisoare era că Antonius nu va mai avea nici 
o legătură cu acea comediană, că şi-a îndepărtat dragostea de 
la ea și că-şi îndreaptă din nou atenţia spre cea care citește. 
Cînd temeia ? plingea mai tare, el, om milos3, n-a mai putut 
răbda, și-a descoperit faţa şi a sării de gâtul ei. O, om nemer- 
nic ! căci ce alta aș putea să-ţi spun? Altceva mai potrivit cu 
tine nu găsesc. Cînd nu mai nădăjduia să te mai vadă vreodată, 
ai apărut fără veste în faţa nevestei tale ca un desfrînat ; de 
aceea oare ai zdruncinat Roma într-o noapte de groază şi 
Italia multe zile de-a rîndul ? Pretextul întoarcerii tale acasă 
a fost dragostea, dar motivul adevărat este mai rușinos, anume 
ca Lucius Plancus + să nu-ți vîndă lucrurile. Fiind adus în şe- 
dință publică de către un tribun, ai răspuns că veniseşi pen- 
tru treburile tale private şi, prin acest răspuns, ţi-ai atras 
asupră-ți vociferările poporului. Dar am vorbit prea mult 
despre nimicuri, să mă întorc la chestiuni mai de seamă. 


XXXII. Te-ai grăbit să-i ieși în cale lui Caesar, care se 
întorcea din Spania. Repede te-ai dus, repede te-ai întors, 
ca să afle că, dacă ești mai puţin viteaz, eşti totuși punctual. 
După întoarcerea lui, ai făcut ce-ai făcur ȘI-ai ajuns iarăși, 
nu ştiu cum, prietenul său apropiat. Căci Caesar avea un su- 
flet deosebit : primea cu mult drag, în intimitate, un om, fie 
cl înecat în datorii şi sărac, chiar de nimic, dacă descoperea 
că este curajos. Deci, recomandat în chip deosebit prin aceste 
calități, Caesar a poruncit să fii numit consul și chiar împre- 
ună cu el. Nu mă pling întru nimic de Dolabella, care atunci 
a fost împins, dus în Senat şi înșelat. Dar cine nu ştie, privi- 


1 Numele unui local rău famat, nu departe de Roma. 

2 Se referă la Fulvia, soția legitimă a lui Antonius, 

3 Cicero îl numește în ironie „milos? pe cel care ucisese atîta lume. 

* Lucius Plancus Muna:ius, pretorul pe care Caesar, plecînd în Spania, 
; în lase să-l urmărească pe Antonius în cazul cînd nu-și va plău 
atoriile 

tor la aceasta, cît de mare a fost perfidia voastră, şi a unuia 
şi a celuilalt, față de Dolabella ? Caesar întoarse asupra sa 
consulatul promis şi! primit pentru Dolabella iar tu ţi-ai unit 
voința cu perfidia lui. Sosesc calendele lui ianuarie : sîntem 
adunaţi în şedinţa Senatului. Dolabella îl apostrofează pe 
Antonius mult mai bine pregătit decît sînt eu acum, sprijinit 
pe mai multe fapte. El însă, mîniat, ce a zis, o, zei binefăcă- 
tori ? Mai întîi că Caesar arătase, înainte de a pleca, că va po- 
runci ca Dolabella să fie consul — nu se spune că era un rege 
cel care acționa și vorbea totdeauna astfel — dar dacă Caesar 
a spus asta, apoi a rostit-o după un bun augur, înzestrat cu 
har, ca să poată nimici și împiedica adunările populare, prin 
prevestirile păsărilor t, și susținea că o va face. Aflaţi mai în- 
tii pînă unde merge neghiobia fără seamăn a acestui om. Cum 
adică ? Dacă n-ai fi fost augur şi erai deci consul, ceea ce ai 
spus că puteai face după dreptul sacerdotal ? nu l-ai mai fi pu- 
tut face ? S-o crezi tu că n-ai mai fi putut. Căci noi avem nu- 
mai dreptul de anunțare a prevestirilor, pe cînd consulii și 
restul magistraţilor au și dreptul de cercetare a cerului. Fie şi 
așa. Să zicem că ai făcut-o din nepricepere ; căci nu trebuie 
să se ceară prudenţă de la un om care nu e niciodată treaz. 
Dar să vedeţi acum ce nerușinare. El a spus în Senat, cu multe 
luni înainte, că sau va opri, prin prevestiri, adunările popu- 
lare pentru alegerea lui Dolabella, sau va face ceea ce a făcut 2. 
Cine oare poate ghici ce va fi în prevestiri, afară de cel care 
e însărcinat să supravegheze cerul ? Această supraveghere nu 
este îngăduită prin legi în timpul adunărilor populare, iar dacă 
vreunul a cercetat cerul, trebuia să anunțe înainte de yi- 


nerea adunărilor populare şi nu în timp ce se ţin. Într-adevăr, 
aici ignoranța e amestecată cu nerușinarea. Antonius nu Ştie 
că augurul nu face ceea ce trebuia să facă un om cuviincios ? 
Dar gândiţi-vă la consulatul lui, din acea zi şi pînă la idele 
lui martie. Care slujitor mărunt a fost vreodată aşa de umil, 
s-a înjosit pînă într-atita ? El însuşi nu putea nimic prin sine, 


1 Prin legea Aclia-Fufia, consulii aveau dreptul să observe cerul, să 
cerceteze zborul păsărilor și apoi să decreteze. Deci, dreptul lor depășea 
pe cel al augurilor. 

2 Sacerdotium era slujba de prevestire. Magistraţi anume erau Înves- 
iţi în acest scop. Augurii erau magistraţii care îndeplineau această funcție 
(în ajun de războaie, de alegeri, pentru înlăturarea molimelor). 

1 A declarat comiţiile, adică adunările populare, ilegale. 

toate le cerea de la alții. Vîrîndu-și capul pe la spate în lectica 
lui Caesar, cerşea de la colegul său beneficii pe care le vindea. 


XXXII. Iată și ziua alegerii lui Dolabella. Tragerea la 
sorţ a centuriei care va vota cea dintii. Antonius stă liniştit. 
Se anunţă voturile, el tace. Este strigată clasa întîi t, se anunță 
voturile, apoi, după obicei, este strigată clasa a doua ; toate 
acestea au durat mai puțin timp decît Îmi trebuie mie ca să 
vi le povestesc acum. Terminîndu-se operația votării, bunul 
augur — parc-ar fi fost leit Caius Laelius — zise: „Ami- 
näm pentru altă zi2“. 

O, nemaipomenită neruşinare ! Ce văzuseşi, ce simţiseşi, 
ce auziseși ? Căci nici atunci n-ai spus ce ai observat pe cer, 
cum nu spui nici acum. Trebuie să-ți fi venit la moment 
acel viţiu, pe care-l prevăzuseşi că va fi la calendele lui ianua- 
rie şi-l preziseseși cu atîta timp înainte. Mă jur pe Hercule 
că ai falsificat prevestirile, dar nădăjduiesc că mai degrabă 
spre marea ta nenorocire, decît spre pacostea republicii. Ai 
constriîns astfel poporul roman cu ajutorul religiei, ca augur 
ai luat-o înaintea celuilalt augur 3 iar în calitate de consul, 
ai luat-o înainte și celuilalt consul. Nu spun mai multe, ca 
să nu vi se pară că răstorn actele lui Dolabella, care odată 
și odată trebuie să fie aduse chiar în scris în fața colegiului 
nostru. Nu treceţi însă cu vederea aropganţa acestui om. Do- 
labella rămînea consul nelegal cît timp voiai tu și avea să fie 
ales după lege numai cînd ai fi voit tu să cercetezi din nou 
prevestirile. Dacă nu înseamnă nimic cînd augurul își rostește 
prevestirea cu vorbele rostite de tine „pentru altă zi“, atunci 
eu declar că în clipa aceea nu erai treaz, iar dacă aceste cu- 
vinte conțin o părticică oricît de mică de adevăr, eu, ca au- 
gur, cer colegului meu să-mi arate ce însemnătate au. 


XXXIV. Dar, o, senatori, pentru ca discursul meu să nu 
treacă cu vederea cumva cea mai strălucită din numeroasele 
fapte de arme ale lui Antonius, să ne oprim la Lupercalii 4. 


1 Centuria întîi, întrucît romanii mergeau la vot organizat, pe cen- 
turii. Poporul roman era împărțit în 193 de clase sau centurii. 

2 Alio die era formula sacramentală prin care augurul dizolva adu- 
narea, ca neavînd auspicii favorabile. 

3 Caesar, ocupat pe atunci cu luptele din răsărit. 

4 Lupercalia erau sărbători cu petreceri licențioase. Se celebrau în 
cinstea lui Faunus, zeul cîmpurilor și al turmelor. Preoţii alergau pe uliţe, 

Nu se preface, o, senatori, se vede limpede că e mișcat, asudă, 
s-a făcut galben la față. La urma urmei, facă orice poftește, 
numai să nu verse, dșa cum a făcut în grădina Minucia. Există 
ceva ce poate fi invocat în apărarea unci mîrşăvii atît de mari? 
Vreau să-l ascult, ca să văd rodul plății uriașe acordate măscă- 
riciului. Colegul tău 1 se află la tribună, aşezat pe un tron de 
aur, îmbrăcat în togă de purpură, cu cunună pe cap. Te-ai urcat 
şi tu la tribună, te-ai apropiat de scaun şi ai înfățișat o co- 
roană ? (erai ca un Lupercus-actor la serbările licențioase), 
deşi se cuvenea să-ţi amintești că ești consul. Un geamăt s-a 
răspîndit în tot forul. De unde coroana ? Căci n-o ridicaseși 
ca pe un, obiect pierdut de pe jos, ci o aduseseşi de acasă pen- 
tru vreo crimă îndelung premeditată. Tu așezai coroana pe 
capul lui Caesar, în plînsetele poporului, iar cînd el o res- 
pingea, poporul aplauda. Deci tu singur te-ai găsit, tică- 
losule, să fii adeptul regalității şi voiai să-l ai stăpîn pe cel 
pe care-l aveai coleg de consulat și, prin aceasta, încercai să 
vezi cît poate răbda poporul roman. Încercai chiar să dobîn- 
deşti mila lui Caesar, te aruncai rugător la picioarele lui, ce- 
rîindu-i — ce ? Să fii sclav ? Puteai s-o ceri numai pentru tine, 
care îți duseseşi astfel traiul de copil, ca să poţi sluji şi să 
înduri toate cu ușurință ; nu primiseşi însă această însărcinare 
din partea noastră și a poporului roman. O, ce strălucită a 
fost cuvîntarea ta, atunci cînd, gol-goluț, ai vorbit poporului! 
Ce poate fi mai murdar, mai dezgustător și mai vrednic de cea 
mai prea pedeapsă decît o asemenea cuvintare ? Oare aștep- 
tai să te străpungă cu sabia? Dacă în fiinţa ta se mai găseşte 
un pic de simţire, atunci acest discurs trebuia să te sfișie, să te 
rănească de moarte. Deşi mă tem să nu știrbesc gloria celor 
mai de seamă bărbaţi, voi spune totuși ceea ce am de spus, 
copleşit de durere. Căci ce poate fi mai degradant decît faptul 
că cel care a aşezat coroana trăiește, cînd toți mărturisesc că 
pe drept a fost ucis, cel care a aruncat-o? Antonius însuși a 
poruncit să se scrie în analele festive, la Lupercalii, că, din or- 
dinul poporului, consulul Marcus Antonius a predat regatul 
dictatorului C. Caesar, dictator pe vecie, şi că Caesar l-a refu- 


îmbrăcaţi numai în pieile țapilor sacrificați, dedîndu-se la tot felul de 
acte obscene. Octavius fu nevoit să limiteze, printr-un decret, această libet- 
tate, permiţind-o numai tinerilor pînă la virsta de 14 ani. 
1 Caius Iulius Caesar. g 
2 Cvnuna regalităşii, o coroană împletită din panglici de culoare albă. 

zat? Acum, acum nu mă mai mir câtuşi de puţin că te neli- 
niștește răgazul de pace, că urăşti nu numai Roma, dar chiar și 
viața ei, că trăieşti alături de cei mai nemernici hoţi, nu numai 
din, zori şi pînă seara, ci şi de seară pînă în zori. Căci unde 
poţi tu să te aşezi în pace? Ce loc poţi avea tu în limita le- 
gilor, legi pe care ai tăcut tot ce-ai putut ca să le nimiceşti 
prin instaurarea stăpinimti regeşti ? De aceea oare a fost izgonit 
Lucius Tarquinius î, au fost uciși Spurius Casius, Spurius Mae- 
lius și Marcus Manlius, ca acum, după atitea veacuri, Marcus 
Antonius să pună iarăşi un rege în fruntea Romei? 


XXXV. Dar să ne întoarcem la prevestiri, despre care, 
la idele lui martie ?, avea de gînd să vorbească Caesar în 
Senat. Te întreb : ce-ai făcut tu atunci? Am auzit că ai venit 
pregătit să vorbeşti 3, deoarece socoteai că eu voi vorbi despre 
aceste prevestiri mincinoase, de care trebuia totuşi să ascultăm. 
Destinul republicii însă a înlăturat acea zi. Oare și credința 
ta despre prorociri a înlăturat uciderea lui Caesar ? lată că 
am ajuns la acel moment despre care trebuie să vorbesc, mo- 
ment anterior acelora despre care am vorbit la începutul cu- 
vîntării mele. Ce a fost fuga aceea, groaza din ziua aceca me- 
morabilă, ce a însemnat deznădejdea ta, cînd ţi-ai dat seama 
de crimele tale, cînd după fuga ta unii au vrut să fii salvat, 
numai dacă vei fi teafăr la minte ? De ce te-ai întors atunci 
pe-ascuns acasă ? O, întotdeauna s-au dovedit zadarnice — 
vai! — preaadevăratele mele prevestiri! Căci cu le-am spus 
în Capitoliu eliberatorilor noștri, cînd aceştia au vrut să vin 
la tine ca să te îndemn să aperi republica, le-am spus că vei pro- 
mite orice cîtă vreme vei avea de ce să te temi, dar de îndată 
ce vei înceta de a te teme, vei redeveni cel care ești acum. Aşa 
se face că am rămas la părerea mea, pe cînd celorlalți foşti 
consuli le umbla gîndul încoace și încolo. Nici în acea zi și nici 
În ziua următoare nu te-am văzut, căci socoieam că nu se 
poate închega o tovărăşie între cei mai buni cetățeni și cel 


1 Tarquinius Superbus, ultimul dintre cei șapte regi, fusese alungat 
de popor. I se dăduse cognomenul de Trufașul, pentru faptele lui. Art 
de urit devenise în ochii poporului numele de rege datorită purtărilor lui 
neomeneşti, încît, chiar după cinci sute de ani de viață republicană, po- 
porul nu voia nici să audă măcar de această odioasă formă de guver- 
nămiînt. 

2 Anul 44 îemn. 

3 La funeraliile lui Caesar, necrologul a fost rostit de Antonius. 

mai netrebnic duşman. După trei zile am venit la templul 
zeiţei Tellus; am vepit fără voie, căci la toate intrările stä- 
teau oameni înarmaţi, Cum a fost acea zi pentru tine, Marcus 
Antonius ? Cu toate că, de la început, te-ai înfățișat ca duş- 
man al meu, totuși mi-era milă de tine, pentru că te invidiai 
tu însuți. 


XXXVI. Ce mai bărbat și cît de mare ar fi fost într- 
adevăr, pe zeii nemuritori, dacă ţi-ai fi putut păstra mintea în 
acea zi! Am avea și astăzi pacea, care s-ar fi încheiat prin- 
tr-un ostatic, un copil vestit, nepotul lui Bambilion 1. Groaza 
te făcea bun, dar acest povăţuitor al datoriei nu fu de lungă 
durată, căci te făcu nemernic îndrăzneala care, cînd lipseşte 
groaza, nu se depărtează de tine. Cu toate că unii te socoteau 
tare cumsecade, în afară de mine, care mă abţineam, de la orice 
apreciere, tu ai prezidat, în chipul cel mai criminal, înmormîn- 
tarea tiranului, dacă şi aceea se poate numi înmormâîntare. Lau- 
dele, mila, instigarea erau pentru tine ; tu, tu, O spun tare, tu 
ai aprins flăcările în care a ars Caesar, dar şi pe acelea cu care 
a fost aprinsă casa lui Bellienus 2. Tu ai trimis asupra casei mele 
năvala oamenilor aceia pierduţi, cei mai mulți robiţi ție, ale că- 
ror atacuri le-am respins cu propriile mele puteri și cu ostașii. 
Apoi, în zilele următoare, cînd abia se ştersese funinginea po- 
jarului, tot tu, în Capitoliu, ai dat acele splendide hotărtri se- 
natoriale, ca, după idele lui martie, să nu se mai afișeze nici o 
listă de scutiri de impozite sau de premiere a cuiva. Își mai 
aduci aminte ce-ai spus de exilați, mai ştii ce-ai scris despre scu- 
tire ? Cel mai bun lucru pe care l-ai făcut a fost că ai înlă- 
turat pentru totdeauna din republică numele de dictatură. Prin 
această faptă, într-adevăr, ne făceai să credem că ai prins atita 
ură față de regalitate, încît înlăturai orice teamă de ca, de 
vreme ce ultimul dictator pierise. Unora li se părea că repu- 
blica va fi restabilită, eu însă nu puteam să mă las cu nici un 
chip amăgit cîtă vreme guvernai tu și, prin urmare, mă te- 
meam de o răsturnare. M-am înșelat oare ? Putut-a el fi multă 
vreme neasemeni sieși ? În văzul vostru se afişau, cît e Capi- 
toliul de mare, scutiri de impozite, care scutiri se vindeau nu 


1 Antonius avea un băiat cu fiica unui libert, Fadius Bambilion. Este 
numit de către Cicero „vesti“ în sens ironic, avind în vedere originea sa 
obscură. 

2 Lucius Bellienus, un pompeian. 

numai la cetățeni, ci chiar la „popoare întregi. Cetăţenia se 
acorda nu pe cap, ci pe provincii întregi. Dacă aceste samavol- 
nicii continuă — și nu pot continua, cîtă vreme republica e în 
picioare — atunci aţi pierdut, o, senatori, nu numai tributurile 
din provincii întregi ; pînă și puterea poporului roman este 
micșorată prin bilciul privat al acestuia. 


XXXVII. Cele 700 de milioane de sesterţi, sumă ce se 
află înscrisă în registrele din templul zeiței Ops, unde sînt? 
Banii acelui templu erau, ce-i drept, aducători de nenorocire, 
dar erau totuși bani pe care-i puteam folosi la achitarea tribu- 
tului, dacă nu se dădeau înapoi celor ai cărora erau. Cum se 
face că înainte de calendele lui aprilie nu mai aveai nici o da- 
torie, cînd la 15 marte erai dator 40000 de sesterți? În- 
tr-adevăr, nenumărate erau obiectele pe care le cumpărau ai 
tăi, şi nu fără știrea ta, dar cu deosebire interesant a fost un 
decret afișat la vedere, în Capitoliu, privitor la regele Deiota- 
rus !, cel mai bun prieten al poporului roman ; la citirea celor 
cuprinse în decret, nu s-a aflat nimeni care să-și poată stăpîni 
rîsul, chiar în acea durere. Căci cine a fost vreodată mai mare 
dușman cuiva, decît Caesar lui Deiotarus ? Aceasta o simțeau 
deopotrivă și ordinul senatorial, şi cel a] cavalerilor, și masi- 
lienii ?, precum şi toţi cei cărora le era scumpă republica ro- 
mană. " Așadar, regele Deiotarus care nici „prezent, nici absent 
nu s-a bucurat de dreptatea lui Caesar cît a trăit, a devenit 
favoritul său după moarte, Aflindu-se la Caesar, care-l ata- 
case, deși oaspete, acesta îi ceruse banii, aşezase în a patra 
parte? din ţinutul său pe un grec, unul dintre î însoțitorii lui și 
îi luase Armenia, pe care i-o dăduse Senatul. Toate acestea i le 
smulsese în viaţă fiind; iar mort, i le-a înapoiat. Și cu ce 
vorbe motiva aceste hotăriri care se băteau cap în cap și care 
lui Caesar i se păreau cînd drepte, cînd nedrepte ? O, minu- 
natà înlănțuire de vorbe ! Dar Caesar n-a spus niciodată că i 


1 Deiovarus, regele Armeniei, detronat de Caesar, apoi iertat, a primit 
înapoi o parte din vechiul său regat. În vremea războiului civil dintre 
Pompeius și Caesar, regele trece de partea lui Pompeius. La primirea 
acestei vești, Caesar îl deposedează de statele mici, precum şi de o bună 
parte din Armenia. Deiotarus se bucura de simpatia lui Cicero, care-l apără 
într-un discurs. 

2 Locuitori ai cetății Massilia (azi Marsilia), din provincia Narbonă 
în Gallia, cărora Caesar le purtase o ură nestinsă. 

3 Tetrarhiile erau teritoriile conduse de un tiran, numit tetrarh. 

s-ar părea echitabil ceva din ceea ce ceream noi pentru Deio- 
tarus, iar eu am fost întotdeauna de partea lui Deiotarus, deşi 
era absent. Contractul de zece milioane de sesterți s-a înscris 
prin solii săi, oameni de treabă dar timizi și nepricepuţi, şi, 
fără a se cere părerea noastră şi a celorlalți oaspeți din garda 
regelui, s-a întocmit și s-a semnat în gineceul t Fulviei, loc în 
care multe s-au vîndut şi se vînd. Te sfătuiesc să meditezi 
înainte de a hotări ce ai să faci cu acel act. Căci regele însuși, 
cu de la sine putere, îndată ce a aflat de moartea lui Caesar și 
fără să mai aştepte Însemnările lui, şi-a luat îndărăt bunurile, 
prin puterea armelor. Om înţelept, el ştia că întotdeauna așa 
s-a făcut dreptate cu bunurile unui tiran: la moartea tirani- 
lor, acestea să fie luate din nou în stăpinire de cei de la care 
fuseseră răpite. Prin urmare, nici o hotărtre judecătorească, 
nici chiar accea după care tu faci toate, nu va spune că, după 
acest act, ţi se datorează ceva din obiectele care erau redo- 
bîndite înainte de redactarea învoiclii scrise. Căci Deiotarus 
n-a cumpărat nimic de la tine, pentru că el era posesorul bunu- 
rilor sale mai înainte ca tu să i le vinzi. Acela bărbat! Iar 
noi sîntem demni de dispreţ, căci urîm pe autor, dar îi apă- 
răm actele. 


XXX VIII. Ce să mai vorbesc despre comentariile fără 
număr sau despre și mai nenumăratele scrisori cu semnătură 
pe care falsificatorii le vînd publicului ca pe niște programe 
ale luptelor de gladiatori ? Adevărate grămezi de băner se 
îngrămădesc la el, încît banii nu se mai numără, ci se mă- 
soară cu cîntarul. Şi cît de oarbă este avariția ! De curind s-a 
fixat o tablă? prin care se anunţă scutirea de biruri pentru 
cetăţenii Cretei, provincie foarte bogată, şi se hotărăște ca, 
după plecarea lui Marcus Brutus, aceasta să nu mai fie gu- 
vernată de un fost consul. Oare eşti întreg la minte? Nu 
cumva ești bun de legat? După plecarea lui Marcus Brutus, 
Creta a putut oare fi scutită numai printr-un decret al lui 
Caesar, cînd, de drept, Creta nici nu ţinea de Marcus Brutus, 
Caesar fiind încă în viaţă ? Prin vinderea acestui decret — să 


1 Gineceu, camera femeilor. În ginecen ascunsese Antonius bogățiile 
luate din templul zeiței Ops. Tot aici au fost falsificate și polițele lui 
Deiotarus. 

> În Capiroliu, pe tăblițe, se afișau anunţuri de spectacole, decrete, în 
fraze scurte, ca să poată fi uşor înţelese de cetăţeni. 

nu vă amăgiţi că vînzarea nu s-a făcut — aţi pierdut Creta. Nu 
a existat lucru cumpărat de cineva, pe care să nu-l fi vîndut 
Antonius. Oare Caesar a promulgat şi legea despre exilați, pe 
care a afișat-o Antonius? Nu mă bucur de nenorocirea ni- 
mănui, mă tîngui doar de reîntoarcerea acelor desfrinaţi a 
căror cauză Caesar o socotise aparte. Apoi, nu înțeleg de ce nu 
acorzi și celorlalţi aceeaşi favoare ? Căci n-au mai rămas decît 
trei sau patru. De ce să nu sc bucure, din parte-ţi, de aceeași 
milă toţi cei aflaţi în aceeași situație nenorocită, de ce pe 
aceştia îi socoţi la fel cu unchiul tău, despre care n-ai vrut 
să pomeneşti cînd ai vorbit despre ceilalți, ba l-ai împins 
chiar să ceară cenzura, ticluind tu însuţi această cerere, care 
stîrnea și rîsul, și plînsul oamenilor. Pentru ce n-ai ţinut adu- 
mările populare ? Poate fiindcă tribunul anunța poporului 
un fulger aducător de jale ? Prevestirile nu au tărie când in- 
teresează actele tale, dar cînd interesează actele alor tăi devii 
religios. Ce ? Oare nu l-ai părăsit în colegiul celor șapte?! 
Cred că a intervenit cineva de care te-ai temut că n-o să-l 
poți apăra fără a-ţi pune capul în primejdie. Ai împovărat cu 
toate insultele pe cel pe care se cuvenea să-l respecţi ca pe 
tatăl tău, dacă în fiinţa ta mai există vreun pic de respect. Ai 
repudiat-o pe fiica? unchiului tău, pe vara ta deci, căutin- 
du-ți o altă partidă, ochită de mai înainte. Dar nu-i numai 
atît: ai învinuit de necinste pe cea mai cinstită femeie. Ce 
s-ar mai putea adăusa la acestea? Nu ai fost mulţumit cu 
atîta : la calendele lui ianuarie, într-o foarte populată ședință 
a Senatului. la care asista și unchiul tău, ai îndrăznit să spui 
că ai motiv să-l urăşti pe Dolabella. pentru că ai aflat că a 
avut legături cu soția ta, fiica lui Caius Antonius. Cine poate 
deosebi dacă ai fost neruşinat cînd ai vorbit cu atîta lipsă de 
respect în faţa Senatului, sau necinstit cînd ai vorbit contra 
lui Dolabella, sau josnic cînd ai vorbit în fața tatălui, sau 
criminal cînd ai vorbit atît de spurcat la adresa unei nefe- 
ricite ? 


1 E vorba de comisia militară instituită ad-hoc, cu misiunea specială 
de a împărţi ţinutul campan și leontin despre care se aminteşte în cuprinsul 
acestui discurs, 

2 Antonius a avut trei soţii: pe Fadia, pe Antonia (fiica lui Caine 
Antonius), despre care e vorba aici, femeie vrednică de laudă, pn care 
Antonins o alungă totuşi spre a se căsători, pentru a treia oară, cu Fulvia, 
rare si ca mai fusese căsătorită de două ori; cu Clodius şi cu Quinti 
Curio. 

XXXIX. Dar să ne întoarcem la falsurile tale. Ce con- 
știință ai avut ? Căci actele 1 au fost întărite de Senat pentru 
pacea moștenitorilor: e vorba de actele pe care le-a făcut 
Caesar, nu de cele pe care Antonius spune că le-ar fi făcut 
Caesar. De unde izvorăsc toate aceste subterfugit, cine le dă 
la iveală ? Dacă sînt false, pentru ce-s aprobate ? Dacă-s ade- 
vărate, pentru ce se vind? Dacă nu mă înșel, se stabilise ca, 
începînd cu calendele lui iunie, să fiţi informaţi de un con- 
siliu despre actele lui Caesar. Care a fost acel consiliu, pe cine 
ați convocat vreodată, calendele cărui iunie le aşteptaţi? 
Poate pe acelea la care te-ai întors tu, după ce coloniile vete- 
ranilor fuseseră călcate de tine, sub apărarea armelor. O, prea- 
strălucită a fost raita pe care ai dat-o în lunile aprilie și mai, 
atunci cînd ai încercat chiar să înfiinţezi o colonie la Capua ?. 
Ştiu în ce chip ai plecat, adică în ce chip era cît pe-aci-să nu 
mai pleci de-acolo. De aceea ameninţi mereu acest oraş. Ehei, 
dac-ai încerca să-ţi pui în aplicare amenințarea, s-ar putea 
să nu mai scapi ca odinioară ! Dar cum s-a dus vestea despre 
raita aceea ! Ce festinuri rafinate ! Ca să nu mai vorbesc de 
orgiile-ţi nebunești ! Acestea-s pagube pentru tine, iar cele- 
lalte pentru noi. Atunci cînd se excepta de la dări ogorul 
campan ca să se dea ostașilor, eu socoteam că se produce o 
rană adîncă republicii, pentru că tu distribuiai acest ogor co- 
mesenilor și tovarășilor tăi de zaruri. Să spunem lucrurilor pe 
nume, O, senatori : comedieni şi comediene au fost așezați stă- 
pîni în ogorul campan. La ce bun să mai plîng ogorul leon- 
tin? Căci odinioară, aceste ogoare, campan și leontin, erau 
socotite drept cele mai roditoare din întreg teritoriul poporu- 
lui roman. Ce, e mult că ai dat trei mii de iugăre medicului 
tău, parcă te-ar fi putut vindeca, iar retorului două mii, parcă 
te-ar fi putut face elocvent ? 


XL. Dar să ne întoarcem la raita pe care ai dat-o prin 
Italia. Ai așezat o colonie la Casilin 5, unde mai înființase una 
şi Caesar. Cînd mi-ai cerut sfatul printr-o scrisoare, dacă ai 


1 Întrucât circulau o mulțime de zvonuri despre averea lăsată de 
Caesar, Senatul a instituit o comisie, sub președinția unui magistrat supe- 
rior, care să restabilească adevărul, verificînd testamentul și semnalind orice 
bănuială de fals. 

2 Capua, colonie pe care Antonius o promitea veteranilor. 

3 Oraș în Campania, unde Caesar fondase o colonie pentru veterani. 

dreptul să înființezi o colonie nouă la Capua, unde exista deja 
o colonie, ţi-am răspuns ca și în privinţa celei de la Casilin. 
Anume, ţi-am spus că, după lege, nu se poate înființa o colonie 
nouă acolo unde. există una „nevătămată, întemeiată în urma 
prevestirilor ; ţi-am răspuns insă în scris că se pot înființa noi 
colonii acolo unde nu sînt de loc. Dar tu, nemaiîncăpîndu-ți în 
piele de atita obrăznicie, călcînd orice drept al prevestirilor, 
ai înfiinţat o colonie la Casilin, unde mai exista una, Înteme- 
iată cu puțini ani mai înainte, numai ca să înalți un steag şi 
să însemni ogorul, înconjurîndu- | cu plugul, al cărui brăzdar 
aproape că a tăiat poarta Capuei, și să micşorezi astfel teri- 
toriul unei înfloritoare colonii. De la această încălcare a le- 
gilor sacre ai alergat în zbor la Casina, moșia lui Varro 1, cel 
mai de treabă și mai cinstit bărbat. Cu ce drept ? ? Cu ce obraz ? 
Cu același, vei răspunde, cu care te-ai năpustit asupra bunu- 
rilor moştenitorilor lui Lucius Rubrius sau ai lui Lucius Tur- 
selius, sau asupra atitor și avitor posesiuni ale altora. lar dacă 
sînt luate de la lanca, să aibă valoare licitaţia, să aibă tărie 
registrele, ale lui Caesar, nu ale tale, în care eşti, înscris ca 
datornic sau ești liberat de datorii. Dar cine zice că a vîndut 
ogorul lui Varro de la Casina ? Cine a văzut lancea folosită 
la acea vinzare ? Cine a auzit glasul crainicului ? Tu zici că ai 
trimis pe cineva la Alexandria ca să-l cumpere de la Caesar, 
căci — ce e drept — era lucru mare să-l aştepţi chiar pe el. 
Dar cine auzit-a vreodată să fi fost proscrisă vreo parte din 
averea lui Varro? Salvarea unuia nu i-a interesat pe mai 
mulți. Cum ? Dacă însuși Caesar ţi-a scris să le dai înapoi, ce 
cuvinte se pot găsi, ce se poate spune despre o asemenea ne- 
ruşinare ? Dă puţin la o parte săbiile pe care le vedem și vei 
pricepe că alta este cauza licitaţiei făcute de Caesar, și alta în- 
crederea şi îndrăzneala ta. Căci din acea locuință nu numai 
' proprietarul te va alunga, dar chiar orice prieten, orice vecin, 
orice oaspete, orice procurator care îngrijește de bunul altuia. 


XLI. Şi câte zile în șir a benchetuit într-un chip dezgus- 
tător în acea vilă ! De pe la al nouălea ceas al zilei începeau să 
bea, să joace, să verse. O, sărmană casă, cît de puţin semeni cu 


1 Este vorba despre Marcus Terentius Varro (116— 27 îe.n.), cel mai 


mare învățat și cel mai fecund scriitor al romanilor. În războiul civil din- 
we Caesar şi Pompeius, el s-a alăturat acestuia din urmă. 

stăpînul tău ! 1 Cu toate că nu aflăm chip să zicem că şi acesta 
ar fi un stăpîn, atît de mare este deosebirea. Varro dorise ca 
acea casă să fie un loc pentru studiile sale, nu pentru poftele 
detracaţilor. Ce cuvinte măreţe se rosteau altădată în acea 
vilă ! Ce cugetări! Ce scrieri se compuneau : legile poporului 
roman, memoria strămoșilor, intreaga cugetare filozofică, te- 
meiurile oricărei discipline. De cînd tu erai chiriașul, nu pro- 
prietarul casei, toate sălile răsunau de glasurile beţivilor, po- 
delele înotau în vin, pereţii picurau, bastarzi stăteau alături 
de copii legitimi, femei josnice între mame serioase. Veneau să 
te salute oameni din Casinum, din Aquinum ?, din Interamna 8, 
dar nimeni nu era primit înăuntru. Lucru de înțeles, căci la un 
om așa de decăzut toate semnele demnităţii erau înjosite. Cînd 
a plecat apoi spre Roma, trecînd pe lîngă Aquinum, o mare 
mulțime i-a ieșit întru întimpinare, căci orașul era foarte 
populat. Dar Antonius, cu lectica acoperită, a fost purtat prin 
oraş ca un mort. Aquinaţii, care se aflau în calea lui, l-au 
aclamat nebunește. Ce să mai spun de anagnini 4, care, aflîn- 
du-se departe de drumul său, au coborit ca să-l salute ca pe 
un consul? E de necrezut, dar toţi au putut constata că n-a 
răspuns nimănui la salut, cu toate că avea cu sine doi anag- 
nini, pe Mustella şi pe Laco, unul şeful săbierilor, celălalt al 
cupelor. Ce să mai pomenesc de amenințările și ocările adre- 
sate de el sidicinilor 5, sau de chinurile la care i-a supus pe pu- 
telioni ê, pentru că-şi luaseră ca protectori pe Brutus și pe 
Cassius ? Dar aceştia îi supuseseră prin blîndeţe, chibzuinţă, 
bunăvoință, milă și nu prin forță sau prin arme, ca tine, ca 
Basilus 7 şi ca ceilalți asemenea vouă, pe care nimeni n-ar fi 
vrut nici să-i aibă clienţi, nici să le fie clienţi °. 


1 Vers păstrat de Cicero în Despre îndatoriri, 1, 39: 

O, domus antiqua, heu! quam dispari dominare domine !“ 

Oraş din Latium, patria satiricului luvenal. 

Orășel ce va ajunge renumit ca loc de naștere al istoricului Tacitus. 
Locuitorii orașului Anagnia, din provincia Latium. 

Din Sidicinum, oraş în Campania. 

Locuitorii oraşului maritim Puteoli, în Campania, aproape de 
Neapole. 

1 Tovarăş de desfriu al lui Antonius. 

8 Clienţii (etimologic : „cei ce atrnă de un potentat“) erau la origine 
cetățeni fără drepturi depline, obligaţi să aducă servicii unui patrician (pa- 
tron). În multe cazuri, erau țărani sau arendaşi pe domeniile patricienilor- 
patroni. 

XLII, În vremea aceasta, cînd tu lipseai, ce însemnată a 
fost pentru colegul tău, ziua cînd a răsturnat din for bustul 1 
pe care tu îl venerai ! Cind ai aflat, ai căzut jos de necaz, 
după cum mărturisesc cei care au fost atunci alături de tine. 
Nu știu ce s-a mai întîmplat după aceea; cred că totul s-a 
petrecut sub imperiul fricii și al armelor; l-ai coborit din 
slavă pe colegul tău şi, din egalul de pînă atunci, ai văzut în 
el un rival. 

Dar cum a fost întoarcerea ta la Roma, ce neliniște a cu- 
prins întreaga urbe! Ne-am adus aminte de Cinna, cînd era 
în toată puterea, apoi de dominaţia lui Sulla, îl văzusem chiar 
şi pe Caesar domnind. Poate erau și atunci săbii, dar ascunse 
şi nu așa de multe. Ce barbarie fără seamăn ! Era urmat de o 
trupă încolonată, purtind săbii și scuturi. Dar, o, senatori, pe 
noi nu ne mai impresionează aceste obiceiuri învechite. Am 
vrut să venim în Senat, la calendele lui iunie, aşa cum se 
hotărise, dar am luat-o îngroziţi la fugă. Însă el, care nu lucra 
mînă-n mînă cu Senatul, nici nu dorea pe nimeni, mai de- 
grabă s-a bucurat de plecarea noastră, săvirșind pe dară acele 
uluitoare fapte criminale. Cel care apărase semnătura lui 
Caesar, pentru interesul său, tot el răsturna legile cele bune 
ale acestuia ca să poată zdruncina republica. 'Tot el a pre- 
lungit numărul anilor pentru acordarea provinciilor, el, care 
trebuia să fie apărătorul actelor lui Caesar. A nimicit astfel 
toate acţiunile lui Caesar — și pe cele publice, și pe cele pri- 
vate. Faţă de cele publice, nimic nu e mai puternic ca legea ; 
faţă de cele particulare, nimic mai tare ca testamentul. A în- 
lăturat legi fără nici o promulgare, iar pe altele le promulgă 
ca să le desființeze. El a anulat testamentul pe care l-au res- 
pectat toideauna chiar și cei mai de jos oameni. Statuile, re- 
gistrele pe care Caesar le-a lăsat prin testament poporului îm- 
preună cu grădinile? sale, pe unele le-a dus în grădinile lui 
Pompeius, pe altele în vila lui Scipio 3. 


XLII. Va să zică tu respecţi memoria lui Caesar și-l iu- 
beşti numai mort ? Căci ce onoare mai mare a căpătat el decât 


1 Chipul dictatorului Cinna (cf. Analele lui Tacit, I, 1). 

2 Grădinile lui Caesar erau situate pe coastele Palatinului, înfrumu- 
sețate după model oriental, 

3 Cognomenul unei vechi şi respectate familii, din vremea războaielor 
punice, 

aceea de a avea un altar sacru, o statuie, un templu, un slu- 
jitor 1 ? Deci, după cum cite un preot aveau și Iupiter, şi Marte, 
și Quirinus 2, tot aşa și divul Iulius Caesar are acum un preot, 
pe Antonius. Ce mai stai? „Pentru ce nu faci inaugurarea ? 
Ia-ţi o zi, alege pe cineva să-ți facă inaugurarea. Sîntem co- 
legi, nimeni nu va refuza. O, de două ori blestemat, o dată că 
eşti preotul unui tiran, a doua oară că ești preotul unui mort! 
Te mai întreb o dată : oare nu știi ce zi e astăzi? Nu știi că 
ieri a fost, în circ, a patra zi a jocurilor romane ? Nu știi că 
tu însuţi ai adus poporului vestea că sc va adăuga acestora a 
cincea zi, pentru Caesar ? Atunci, cum de nu ne-am îmbrăcat 
în haină de sărbătoare ? Pentru ce nu îngăduim să se acorde 
lui Caesar onoarea hotărîtă de tine, prin legea ta ? Ai îngăduit 
să se pîngărească ziua prin adăugarea altor rugăciuni publice 
și n-ai mai vrut să pingăreşti altarele de jerttă ? Sau înlătură-i 
de tot venerarea, sau păstrează-i-o întreagă. Mă întrebi dacă 
mi-ar plăcea să am altare, temple și un slujitor sacru. Mie 
nu-mi place nimic din toate acestea. Dar tu, care pretinzi că 
aperi faptele lui Caesar, cum se face că pe unele le aperi, iar 
de altele nici nu-ți pasă ? Doar nu vei fi vrind să spui că toate 
sînt cîntărite după cum ai plănuit zu și nu după cum cere pres- 
tigiul lui Caesar ? Ei bine, ce ai de zis la toate acestea? Căci 
cu aştept cuvîntarea ta. L-am cunoscut pe unchiul tău ca pe 
un orator de frunte, pe tine însă te ştiu sărac în darul vor- 
birii. Unchiul tău n-a vorbit niciodată dezbrăcat în faţa adu- 
nării, pieptul tău gol însă l-am văzut. Vei răspunde oare la 
toate acestea, sau nu vei îndrăzni nici măcar să deschizi gura ? 
În cuvintarea mea atît de lungă vei găsi măcar un singur 
cuvint căruia să crezi că ești în stare să-i răspunzi? 


XLIV. Dar să lăsăm la o parte faptele trecute. Apără, 
dacă poţi, o singură zi, una măcar, ziua de astăzi, această 
clipă în care-ţi vorbesc. Pentru ce palatul Senatului este în- 
grădit cu cunună de ostași, pentru ce slujitorii tăi mă ascultă 
cu săbiile scoase ? Pentru ce nu stau deschise porţile templului 
Concordiei ? Pentru ce cobori în for oameni din toate ginţile, 


1 Flamen era un magistrat care îndeplinea o sarcină politico- religioasă. 


Zeii aveau şi ei cîte un Hamen. 
2 Veche zeitate romană, uneori confundată cu zeul Marte, alteori folo- 


sită pentru a-l desemna pe Romulus. 

barbari şi itirieni! cu sulițe? E] zice că face aceasta pentru 
propria sa protecţie. Dar nu- -i oare de o mie de ori mai bine 
să pieri decît să nu poţi trăi în cetatea ta fără protecţia gărzii 
înaintate ? Crede-mă, nu-i bună de nimic această pavăză. 
Trebuie să fii îngrădit de dragostea, de bunăvoința cetățenilor, 
nu de arme. Poporul îţi va smulge aceste arme şi le va în- 
toarce împotriva ta, atunci, 0, cînd vom fi salvaţi! Dar 
oricum ai proceda cu noi, nu poţi veșnic izbîndi, crede-mă, 
cu planurile pe care le nutreşti acum. Căci soţia ta, pe care o 
zugrăvesc fără a avea cituşi de puțin intenţia s-o insult, nu 
este de loc zgârcită ; prea de multă vreme ia a treia pensie 2 din 
sudoarea poporului. Are însă poporul roman cui să dea cîr- 
muirea „republicii. Acolo unde se găsesc cei vrednici, acolo este 
și toată protecţia statului sau chiar întreaga. republică, care 
pînă acum doar s-a răzbunat, dar n-a intrat încă în drep- 
turile sale. Republica are cu siguranță tineri aleși și pregătiți 
apărători. Să se bucure de acest răgaz ; vor fi chemați de re- 
publică atunci cînd îi vor fi necesari. Dulce şi salutar este nu- 
mele păcii, este însă mare distanță de la pace pînă la sclavie. 
Pacea este o libertate fără grijă, pe cînd sclavia este cel mai 
mare dintre toate relele, care rău trebuie înlăturat nu numai 
cu război, dar chiar prin moarte. Căci dacă eliberatorii în- 
şişi au plecat dintre noi, ne-au lăsat însă exemplul faptei lor. 
Ei au înfăptuit ceea ce nu făcuse nimeni. Brutus a izgonit cu 
război pe Tarquinius, care a fost rege la Roma atunci cînd 
se înpăduia să existe regi. Spurius Cassius, Spurius Maelius, 
Marcus Manlius au fost uciși numai pentru că au fost bănuiţi 
că ar dori regalitatea. Fi şi-au îndreptat săbiile nu împotriva 
celui care voia regatul, ci în primul rînd chiar împotriva ace- 
luia care domnea ca rege. Această faptă, preastrălucită și di- 
vină prin ea însăși, este demnă de imitat, căci ei și-au dobîn- 
dit o glorie ce pare să se înalțe pînă la cer. Deşi fructul re- 
cunoștinței unei preafrumoase fapte este în însăși conștiința 
noastră, totuși socot că nici nemurirea nu trebuie dispreţuită 
de un muritor. 


1 Ţtirieni Sau îturieni din provincia Ituree, în Siria. Itirienii erau recu- 
noscuti ca sulițași și arcași foarte dibaci, 

2 Fulvia, cea de-a treia soție a lui Antonius, renumită prin şiretenia 
și ambiția ei de a juca un rol în viaţa politică. 

XLV. Aminteşte-ţi, aşadar, Antonius de ziua în care ai 
înlăturat dictatura și adu-ţi înaintea ochilor bucuria de atunci 
a Senatului și a poporului roman. Compar-o cu lăcomia ta de 
bani și alor tăi. Atunci abia vei înţelege ce deosebire este între 
acaparare și laudă. Dar după cum din cauza unei preaânde- 
lungate boli simțurile se atrofiază de nu mai simţi gustul min- 
Căril, tot aşa şi desirinaţii, Zgirciții și criminalii nu mai, simt 
adevărata laudă, Dacă însă gloria nu te poate face să ac- 
ţionezi drept, nici măcar teama nu 'te poate depărta de la 
faptele cele mai josnice ? De judecăți nu te mai temi. Nu știu 
însă dacă din pricina inocenței sau a violenței nu înţelegi de 
ce ar trebui să se teamă cel ce nu se teme de judecăţi? Căci 
dacă n-ai teamă de bărbaţii potentaţi, de cetăţenii de frunte, 
pentru că sînt opriţi cu armele să se atingă de tine, crede-mă 
că pînă şi ai tăi nu te vor mai răbda mult timp. Ce viață este 
însă aceasta, să te temi de ai tăi zi şi noapte? Dacă nu cumva 
îi vei fi avînd obligați prin binefaceri mai mari decit i-a avut 
Caesar pe unii dintre aceia de către care a fost ucis; sau 
crezi că trebuie să te comparăm cu Caesar în privinţa vreunei 
fapte ? El a avut talent, dreaptă judecată, memorie, însușiri li- 
terare, rîvnă, cugetare, sîrguinţă ; săvirșise în război fapte de 
arme care, deși aducătoare de nenorociri pentru republică, sînt 
totuși mari. S-a gîndit mulți ani la regat şi cu mare strădanie, 
cu mari primejdii a înfăptuit cele ce gîndise. Înduplecase 

multimea nepricepută prin dărnicie, împărțire de bani, ospețe, 
e ai săi cu premii, iar pe dușmani î îi supusese prin aparența 
blindeţii. Dar la ce bun să mai înşir atitea ? Adusese î în libera 
cetate obișnuinţa înrobirii, prin teama inspirată sau prin răb- 
darea cetățenilor. 


XLVI. Eu „pot să te compar cu Caesar numai în pofta, de 
a domni, dar în celelalte fapte nu, în nici un chip nu poți fi 
comparat. Între multele rele, întipărite de Caesar cu fierul 
roșu pe spatele republicii, este totuși ceva bun, învățat acuma 
de popor. Anume, încrederea ce trebuie s-o aibă în fiecare, cu 
cine să conlucreze, de cine să se păzească. Tu nu cugeţi la 
acestea, nu înţelegi că este destul pentru bărbaţii de stat că au 
aflat ce frumoasă faptă, ce plăcută binefacere, ce faimă glo- 
rioasă este a ucide un tiran ? Oare crezi că oamenii care nu 
l-au suportat pe Caesar te vor suporta pe tine ? Crede-mă, vor 
alerga pe întrecute la treaba asta şi nu vor mai zăbovi aștep- 

tînd ocazia nimerită. Priveşte, rogu-te, înapoi, Marcus Anto- 
nius, la republică Și apreciază pe cei din care te-ai născut, nu 
pe cei cu care trăieşti, Cu mine poartă-te cum vei vrea, în- 
toarce-ţi însă atenția către republică. Vezi-ţi de tine însuţi, 
căci eu voi mărturisi despre mine însumi. Tinär, am apărat re- 
publica ; bătrîn, nu o vor părăsi; am disprețuit săbiile lui Ca- 
tilina, nu mă tem de ale zale. Mi-aş da, cu multă plăcere, 
chiar viaţa, dacă prin moartea mea ar putea fi restabilită li- 
bertatea Romei, pentru ca durerea poporului roman să facă 
o dată ceea ce de mult se căznea să înfăptuiască. Căci, dacă 
acum aproape douăzeci de ani am spus, chiar în acest tem- 
plu, că nu poate fi prematură moartea unui fost consul, cu 
atit mai vârtos voi nega acum ca bătrin. Acum, ce-i drept, o, 
senatori, după ce mi-am făcut datoria, trebuie să doresc moar- 
tea. Din două motive o doresc: întîi ca, murind, să las po- 
porul liber — mai mult nu mi se poate acorda nici din partea 
zeilor nemuritori — al doilea, ca fiecăruia să i se întîmple 
după cum va binemerita de la patrie. 


Filipica a Il-a 


Trecuseră trei luni încheiate de cînd Antonius îi răspunsese 
lui Cicero la prima Filipică. Sîntem în decembrie 44; ilegali- 
tățile săvârşite de Antonius se țineau lanț. Pentru anul următor, 
Caesar stabilise care anume bărbaţi să fie în fruntea provin- 
ciilor. Antonius îi schimbă fără consimţămintul Senatului, nu- 
mai prin vot popular, spre a-și însuși Gallia Cisalpină în locul 
lui Decimus Brutus şi spre a putea stăpini Roma, cu legiunile 
lui. Surveni însă un fapt neprevăzut de Antonius : Octavius, 
nepot şi fiu adoptiv al dictatorului Caesar, al cărui nume îl 
poartă acum (Caius Iulius Caesar Octavianus, sau simplu : 
Caesar, cum îi spune Cicero în această filipică) cutreieră Italia 
în lung şi în lat, strînge veterani și atrage de partea sa două 
dintre legiunile lui Antonius. 

Așadar, legiunile la care nădăjduia Antonius ajung în mîna 
lui Octavius. 

Trecînd în Gallia Cisalpină, Antonius se ciocneșşte cu legin- 
nile comandate de consulul desemnat Decimus Brutus, care 
primise această însărcinare din partea Senatului. Lupta de la 
Mutina. spulberă definitiv pretenţiile dictutoriale ale lui An- 
tonius, 

Printr-un decret, să dă putere de lege actelor lui Decimus 
Brutus. Senatul, poporul, înalții magistrați sînt mulţumiţi. Bă- 
trinul Cicero revine în Roma și este apărătorul fervent al iniția- 
tivelor lui Octavius, moștenitorul lui Caesar, nădejdea de mo- 
ment a republicii. 

În ședința Senatului din 20 decembrie, anul 44, Cicero ros- 
teşte cea de-a treia Filipică, propunind cetăţii să apere liberta- 

tea şi să se aducă mulțumiri publice lui Octavius pentru actele 
sale patriotice, ca şi lui Decimus Brutus, 

Hotăririle Senatului, luate în această ședință, sînt redac- 
tate cu pricepere de Cicero, care slujea cu devotament cauza 
apărării republicii, în aceste zile de grave amenințări şi mari 
neînţelegeri. 


D.C. 


I. Ţinînd seama de interesele republicii, pot spune, sena- 
tori, că am fost convocați prea târziu, că am pierdut momen- 
tul cel mai prielnic. Într-adevăr, zi de zi ceream o adunare, 
deoarece vedeam bine că un risipitor decăzut pregătește un 
război nelegiuit împotriva altarelor și vetrelor noastre, împo- 
triva vieţii și avutului nostru, al tuturora. Pentru aceasta se 
așteptau 'calendele lunii ianuarie !, pe care însă numai An- 
tonius nu le aștepta, căci el căuta să se năpustească asupra pro- 
vincici lui Decimus Brutus 2, cel mai de seamă bărbat al repu- 
blicii, amenințind ca din această provincie să pornească cu ar- 
mata asupra Romei. Ce ar însemna oare, în această situaţie, 
o așteptare sau o aminare de oricît de scurtă durată ?. Cu 
toate că nu mai e mult ptnă la calendele lui ianuarie, totuși, 
pentru cei nepregătiți, timpul acesta 'scurt este încă destul. 
de lung. Căci dacă nu vom fi prevăzători, o zi, ba chiar un 
singur ceas ne poate aduce cele mai mari nenorociri. Doar nu 
este obiceiul să se aștepte. ca pentru sacrificii, o anumită zi 
pentru convocarea consiliilor. Dacă şi calendele lui ianuarie ar 
fi căzut în aceeaşi zi în care Antonius a fugit pentru prima 
oară din Roma 3, atunci cu siguranță că aceste calende n-ar 
mai fi fost așteptate, şi astăzi n-am avea război. Sprijiniți pe 
autoritatea Senatului și pe consimțămîntul poporului, lesne 
am fi putut sfărtma îndrăzneala unui nebun. Sînt convins, de 
altfel, că lucrul acesta îl vor face consulii desemnați 4, îndată 
ce vor intra-n magistratură ; ei sînt însuflețiți de cele mai bune 
gînduri, planul lor de acţiune este cel ma: bun şi, mai cu seamă, 
lucrează în deplină înțelegere. Nu sînt atît de nerăbdător să cîș- 
tigăm victoria, cît sînt de nerăbdător să văd grăbindu-se pre- 
gătirile. 


1 La calendele lunii ianuarie intrau în funcţiune noii consuli. 

2 Decimus Brutus era consul desemnat și guverna Gallia Cisalpină. 

3 Antonius plecase din Roma iure ca fulgerul, pe poteci lăturalnice, 
îmbrăcat în veșmînt de război. 

4 Cei ce urmau să intre în funcțiune. Fi se bucurau încă în perioada 
dintre alegere și intrarea efectivă în funcţiune de unele prerogative şi fo- 
loseau răstimpul pentru a se iniţia în treburile noii magistraturi, 


68 


E cu putință oare ca un război atît de întins, de crud şi 
de nelegiuit să fie mereu respins numai din inițiativele parti- 
culare, cînd autoritatea publică ar trebui să aibă aici cuvîn- 
tul hotărâtor ? 


+ Cînd furia lui Antonius ardea mai înflăcărat, tînărul 
Cn pe atunci aproape un copil t, dar dînd dovadă de o 
maturitate de gîndire şi de o cutezanţă de neînchipuit, fără să 
i-o cerem, fără să ne treacă măcar prin gînd, fără să ne ex- 
primăm dorința, deoarece părea irealizabilă, a pregătit o pu- 
ternică și invincibilă armată, alcătuită din veterani, tocmai 
cînd Roma se temea mai mult de întoarcerea nefastă a lui An- 
tonius de la Brundisium. Pentru atingerea acestui nobil țel, el 
și-a risipit — dar ce zic, n-am întrebuințat cuvintul nimerit — 
nu și-a risipit, ci Și-a cheltuit întregul avut pentru salvarea sta- 
tului. Dacă nu i se poate aduce atita mulțumire cîtă merită, 
trebuie să i-o păstrăm în inimile noastre, atîta cît pot ele cu- 
prinde. Căci cine cunoaşte atît de puţin evenimentele, cui îi 
este atît de indiferentă republica încît să nu-și dea seama că, 
dacă Antonius ar fi putut ajunge de la Brundisium la Roma, 
cum avea de gind, cu trupele de care dispunea, nu s-ar fi dat 
în lături de ja nici una din cruzimile cu care ne ameninţa ? 
Doar el a poruncit, la Brundisium, în casele gazdei sale, 
să fie măcelăriți bărbați viteji şi cetățeni de seamă; 
știm sigur că sîngele celor care au fost doboriți chiar 
la picioarele lui a stropit obrazul soției sale. Plin de 
cruzime, deoarece venea asupra noastră mai înfuriat de- 
cît fusese împotriva celor uciși? în fața dui, pe care dintre 
noi, sau pc care dintre cetățenii pașnici l-ar fi cruțat? Numai 
datorită iscusinței lui Octavius republica a fost ferită de această 
primejdie, altfel nu aveam nici o scăpare. Dacă el nu s-ar fi 
născut în acest stat, fapta criminală a lui Antonius ne-ar fi 
desființat republica. Căci, oricum aş socoti, nu pot să nu-mi 
dau seama că dacă acest tînăr n-ar fi înăbuşit crudele por- 
niri și atacuri ale smintitului, republica ar fi pierit definitiv. 
De aceea, acestui tînăr trebuie să-i acordăm astăzi, cu toată 
încrederea, o, senatori, autoritatea de a lua asupră-şi condu- 
cerea statului, pentru apărarea căruia îi vom da tot sprijinul 

1 Octavius era doar de 19 ani (Caius Caesar Octavius). 
2 Cei trei sute de ostaşi (soldaţi și centurioni) care au refuzat să-l 


urmeze pe Antonius. 

nostru (căci de-abia acum, în această adunare, ne exprimăm 
pentru prima dată ceea ce simțim, și aceasta numai datorită 
faptei lui binefăcătoare 1). 


III. Şi fiindcă, după un lung interval ne este îngăduit a 
vorbi despre republică, nu putem trece cu vederea legiunea 
Marua. Care altă legiune a fost vreodată mai vitează, mai 
devotată republicii decît legiunea Martia ? Din clipa în care 
s-a convins că Antonius este dușmanul poporului, ea a refu- 
zat să fie tovarășa nebuniei lui; ca urmare, şi-a părăsit con- 
sulul, faptă pe care cu siguranță că n-ar fi săvîrşit-o, dacă 
l-ar fi considerat demn de acest titlu pe acela pe care nu-l ve- 
dea făcînd altceva decît să uneltească măcelărirea cetăţenilor și 
distrugerea Romei. Legiunea s-a așezat apoi în Alba. Care alt 
oraş ar fi fost mai potrivit pentru acţiuni militare, care altul 
era mai credincios, plin de, cetățeni viteji, animați de senti- 
mente republicane ? Imitînd bravura acestei legiuni, a IV-a 
legiune, comandată de consulul Lucius Egnatuleius, cetăţean 
viteaz şi loial, s-a alăturat și ea armatei lui Octavius, recu- 
noscînd autoritatea acestuia. Ceea ce a făcut şi face din proprie 
iniţiativă acest preadistins tînăr, care şi-a dobîndit o glorie 
mai presus de a tuturor, trebuie să capete, o, senatori, vo- 
tul și aprobarea noastră. De asemenea, admirabila înţelegere 
dintre puternicii veterani ai legiunilor Martia şi a IV-a întru 
restabilirea ordinii în stat trebuie să fie pecetluită prin elogiul 
și aprobarea noastră ; aceste două legiuni să fie încredințate 
chiar de astăzi, că, îndată ce consulii vor intra în funcţiune, ele 
se vor bucura de toată atenţia noastră pentru acordarea de 
privilegii, onoruri, premii. 


TV. Cele ce am spus despre Octavius şi armata lui ne sînt 
bine și de mult cunoscute. Știm cu toţii că Antonius a fost 
azvârlit de pe umerii noştri datorită vitejiei admirabile a lui 
Octavius, precum şi devotamentului veteranilor celor două 
legiuni, care, dînd dovadă de o matură chibzuinţă, s-au su- 
pus autorității voastre, apărînd libertatea poporului roman. 
Dar, precum am spus, acestea sînt fapte trecute ; ultimul edict 
însă, al lui Decimus Brutus, care a fost propus cu puțin mai 


1 Legiunea a IV-a trecuse de partea lui Octavius. De teamă, Antonius 
fugise din Roma. 

înainte, nu poate [i trecut sub tăcere. Căci el ne promite să păs- 
treze, neștirbită autoritatea Senatului şi poporului roman asupra 
provinciei Gallia. O, tu, cetățean parcă anume născut pen- 
tru republică, aducător aminte de numele glorios al străbunilor 
tăi, a căror pildă p urmezi! Căci libertatea n-a fost nicicînd 
atât de dorită de strămoşii noştri, nici chiar după alungarea lui 
Tarquinius Superbus 1, pe cît dorim noi s-o păstrăm „acuma, 
după îndepărtarea lui Antonius. Cei vechi învăţaseră să se su- 
pună regilor chiar după întemeierea Romei; noi însă, am în- 
ceput să uităm de sclavie îndată după alungarea regilor. Şi 
să nu uităm: Tarquinius, pe care nu l-au putut răbda stră- 
bunii noştri, n-a fost nici crud, nici nelegiuit, n-a avut decît o 
meteahnă : cra mîndru. Acest viţiu, pe care noi îl suportăm în 
particular, strămoşii noștri nu l-au îngăduit unui rege. Lucius 
Brutus n-a putut suporta un rege îngîmfat: Decimus Brutus 
va suporta oare să fie rege Antonius, un criminal nelegiuit ? 
Ce faptă a lui Tarquinius se poate asemăna cu nenumăratele 
fărădelegi pe care le săvîrşeşte și le-a săvîrşit Antonius ? Pînă 
şi regii aveau un senat. Dar în consiliul regelui nu patrulau 
barbari înarmați, ca atunci cînd Antonius ţinea şedinţă în 
Senat. Regii respectau auspiciile, pe care Antonius, în calitate 
de consul şi augur, le-a nesocotit nu numai propunând le- 
gile contra auspiciilor, dar falsificînd pînă şi alegerea colegului 
său care lipsea. Ce rege a fost vreodată atît de neruşinat încît 
să scoată în vînzare toate privilegiile, beneficiile şi prerogativele 
domniei ? ? Şi ce n-a vîndut el : scutiri de i impozite, dreptul de ce- 
tăţenie, premii, date deopotrivă la civili, la cetăţi sau la pro- 
vincii întregi.. Despre Tarquinius nu s-a aflat nimic josnic, ni- 
mic murdar. Acasă la Antonius însă aurul se cîntărea printre 
coșurile cu lină, pretutindeni se numărau banii, numai în 
această casă oricine putea cumpăra la mezat orice lucru de care 
avea nevoie, chiar și întregul i imperiu al poporului roman, Nu 
s-a aflat ca Tarquinius să fi supus cetățeni romani la supliciu, 
pe cînd Antonius, la Suessa?, a măcelărit pe cei aflaţi în 
arestul preventiv, iar la Brundisium a ucis trei sute de băr- 
baţi, toţi cetăţeni de seamă. Apoi Tarquinius, chiar izgonit de 


* Ultimul rege al Romei, cunoscut pentru cruzimea lui. Cicero ni-l 
prezintă aici numai „Mîndru“, tocmai pentru a-l pune în contrast cu 
Antonius. 

2 E vorba de Suessa-Aurunca din Campania, nu de Suessa-Pornetia 
din Latium. 

pe tron, purta încă război pentru apărarea poporului romani, 
pe cînd Antonius, dimpotrivă, și-a minat armata împotriva 
poporului, atunci "când, părăsit de legiuni, temîndu-se pînă și 
de numele lui Octavius și neglijind sacrificiile sacre, făcea pro- 
misiuni pînă-n zori, pe care nu le-a ţinut nicicînd, iar în clipa 
de faţă încearcă să cotropească o provincie care aparţine po- 
porului roman. De aceea poporul roman aşteaptă acum de la 
Decimus Brutus o binefacere mai mare decît au avut strămoșii 
noştri de la Lucius Brutus !, cel dintii din această gintă, pe 
care trebuie s-o păstrăm cît mai mult cu putință. 


. Orice robie este mizerabilă, dar cea mai nesuferită este 
accea ME e a sluji unui om josnic, lipsit de rușine, stricat pînă-n 
măduva oaselor, pe care nimic nu-l mai poate trezi la realitate. 
Oprindu-l din proprie inițiativă pe Antonius să intre în Gallia, 
Brutus a judecat foarte drept nemaiconsiderîndu-l consul. Da- 
toria noastră, senatori, este să întărim acțiunea privată a lui 
Decimus Brutus, acordindu-i autoritatea unui act public. Pe 
Antonius trebuia să nu-l mai consideraţi consul încă de la 
Lupercalii. Din ziua în care poporul a avut prilejul să-l vadă 
gol, uns, beat, luînd cuvîntul la adunare, cînd a pus colegului 
său coroana rușinoasă pe frunte, din ziua aceea el a abdicat 
nu numai de la consulat, ci şi de la libertate. Lui ar fi trebuit 
să-i slujim, dacă Octavius ar fi acceptat de la dînsul însemnele 
regalității. Îl pot eu oare socoti consul, cetățean roman, om 
liber, om măcar, pe acela care în ziua aceea oribilă ne-a ară- 
tat în chipul cel mai dezmăţat și ce a putut suporta în timpul 
vieții lui Caesar, şi ce dorea să devină după moartea acestuia ? 

De asemenea, nu se poate aşterne vălul tăcerii nici peste 
vitejia, statornicia și prestigiul provinciei Gallia. Ea este floa- 
rea Italiei, baza puterii poporului roman, podoaba demnității 
noastre. Unirea, legătura dintre orașele și coloniile ţărăneşti 
din Gallia este atît de strinsă, încît toate s-au ridicat ca una 
singură întru apărarea autorității ordinului senatorial şi a pu- 
terii poporului roman. Deși voi, tribuni ai poporului, nu ați 
raportat altceva decît despre garda care să asigure ținerea șe- 
dinţei Senatului 2 convocată de consuli la calendele lui ianuarie, 


1 Lucius Junius Brutus, cel mai vechi nume cunoscut din vestita fami- 
lie a Iunilor. Legenda spune că a avut un rol hotăritor în alungarea regilor 
și instaurarea instituțiilor republicane. 

: 2 De wama paruzanilor lui Antonius rămași la Roma. 

totuși, eu v-am înțeles gîndul ascuns și am vorbit despre toate 
treburile republicii. Căci mi-am dat seama că, atunci cînd aţi 
judecat că Senatul nu poate ține ședință fără să se bizuie pe o 
gardă sigură, eraţi încredințați că primejdia pe care o pre- 
zintă cutezanța și fapta criminală a lui Antonius ne amenință 
chiar între zidurile cetăţii. 


VI. De aceea, cu aprobarea voastră, după cîte am înţeles, 
pot vorbi, după obiceiul meu, despre toate treburile i importante. 
În primul rînd, socot că trebuje si-i întărim în autoritatea lor 
pe comandanții care s-au distins în luptă, vitejilor ostaşi să le 
confirmăm speranţa în premii, iar în ceea ce-l privește pe An- 
tonius, să se arate nu numai prin vorbe, ci și prin fapte că a în- 
cetat a mai fi consul din clipa în care s-a dovedit dușman al po- 
porului. Dacă el ar mai fi considerat consul, atunci legiunile care 
l-au părăsit ar trebui biciuite, Octavius ar fi un criminal, ia 
Brutus un nelegiuit, deoarece au pregătit, din inițiativă fă 
vată trupe împotriva consulului. Dar cum am putea să nu acor- 
dăm ostașilor onoruri pentru meritele lor divine, nemuritoare, 
cum am putea să nu aducem mulțumiri comandanților ? Căci 
cine este cel care să nu socotească dușman pe un om urmărit 
cu armele, ai cărui urmăritori sînt consideraţi drept salvatori ai 
republicii ? Şi cît de batjocoritor, cît de barbar, cît de grosolan 
se arată Antonius în edictele sale ! Chiar de la început a îngră- 
mădit tot felul de bîrfeli pe socoteala lui Octavius, bîrfeli luate 
din vocabularul nerușinării și destrăbălărilor sale. Dar cine este 
mai cast şi mai modest decît tînărul Octavius ? Încă din ve- 
chime, ce exemplu mai vestit găsim la întreaga tinerime ? Şi 
cine este mai murdar decît cel care-l bîrfeşte ? Obiectează 
fiului adoptiv al lui Caesar obîrşia umilă, dar tatăl său ade- 
vărat ar fi ajuns consul dacă n-ar fi murit prematur !. Mai- 
că-sa era ariciniană 2, dar după vorbă ai socoti-o din Trallia $ 
ori din Ephes 4. Vedeţi, dar, cît de disprețuiţi sîntem noi, cei 
născuţi în municipii, adică aproape toți câţi sîntem de faţă! 
Cîţi dintre noi nu sînt din afara Romei ? Dar există oare vreun 
oraș pe care să nu-l disprețuiască Antonius, care se uită aşa 


1 Cneius Octavius, tatăl natural al lui Octavius. 

2 Mama lui Antonius, Iulia, era tot din Aricinum, ca și tribunii Voco- 
nius și Antinius. 

3, 4 Trallia, oraş în Lydia, iar Ephes, pe coasta ioniană a Asiei 
minore. 

de urît la Aricinum, oraş aliat odinioară Romei, cu faimă, 
veche, vecin cu nol, vestit prin calităţile cetăţenilor săi? De 
aici ne-au venit legile lui Voconius, ale lui Antinius, de aici 
scaunele curule, cunoscute atît de strămoși cît şi de noi, de 
aici foarte muli şi foarte vestiți cavaleri romani, Dacă nu ad- 
miţi o soție din Aricinum, atunci cum admiţi una din Tuscu- 
lum 1? "Tatăl acestei preacaste și de treabă femei este Marcus 
Attius Balbus, fost pretor, om onest, fruntaș între fruntași, pe 
cînd tatăl soției sale, femeie cinstită, ce-i drept, dar mai cu 
seamă bogată, a fost Bambalion, un om oarecare, urit din pri- 
cina bilbtielii sale, de unde și-a căpătat și porecla de Bilbiitul. 
Vestitul său strămoș, Tuditanus, obişnuia ca, de pe scenă, în 
mantie și coturni, să arunce bani poporului. Ar fi fost mai 
bine să nu fi lăsat moştenire alor săi această dispreţuire a ba- 
nului ! Ai o glorioasă nobleţe a neamului. Dar cum se face că-ți 
pare umil cel născut din Iulia, câtă vreme tu te fălești cu nea- 
mul mamei tale, tot din Aricinum ? Nu este oare nebunie să 
vorbeşti despre obscuritatea neamului soțiilor altora cînd tatăl 
tău a avut-o de soţie pe Numitoria, din Fregelae, fiica unui 
trădător care, la rîndu-, a avut copii cu fata unui libert ? Au 
fost însă bărbați de seamă ca: Lucius Philippus, care ţine so- 
tie? din Aricinum, sau Caius Marcellus, care ţine pe fiica unei 
Femei din Aricinum și știu sigur că aceștia n-au avut a se plinge 
de demnitatea soțiilor lor. 


VII. În același edict, același Antonius jigneşte pe Quin- 
tus Cicero, fiul fratelui meu, fără să-și dea seama, sminti- 
tul, că această jignire este de fapt o recomandare. Căci ce pu- 
tea să-și dorească mai mult acest tînăr, decît să fie cunoscut 
de toţi ca aliat al planurilor lui Octavius şi dușman al nebu- 
niei lui Antonius ? Gladiatorul a îndrăznit chiar să scrie că ti- 
nărul Cicero % a plănuit să-și ucidă tatăl și unchiul. Ce ne- 
maipomenită nerușinare, ce obrăznicie să cutezi a scrie acestea 
despre un tînăr, pe care eu și fratele meu îl îmbrăţișăm, îl 
iubim şi-l ţinem mereu sub ochii și urechile noastre, atît din 
pricina moravurilor sale preaplăcute și dintre cele mai bune, 


1 Una din soșiile lui Antonius, dintr-o căsătorie anterioară, Fadia, era 
originară din Tusculum. i 

2 Octavia, sora lui Octavius și mama lui Marcellus. 

3 E vorba de Quintus Cicero, nepotul de frate al oratorului, care se 
oferi să fie ucis în locul tatälui său, 

cât și din pricina caracterului său ales ! În aceleași edicte însă 
pe mine nu ştie dacă trebuie să mă jignească ori să mă laude. 
Cînd îi ameninţă pe cetăţenii de treabă cu același chin cu care 
eu am pedepsit pe cei mai răi criminali !, atunci pare că mă 
laudă, vrînd parcă să mă imite, dar cînd reînvie amintirea ce- 
lei mai frumoase fapte, atunci socoate că stîrneşte împo- 
trivă-mi ura celor asemenea sieși. 


VIII. Dar ce credeţi că a făcut? După ce a propus atitea 
edicte, a decretat apoi adunarea Senatului în planul lui, cu 
opt zile înaintea calendelor lui decembrie, zi în care el nu a 
fost de faţă. Şi în ce chip a decretat această adunare ? Aces- 
tea sînt, cred cuvintele de la sfîrșitul edictului : „Cine nu va 
veni, va fi de toți considerat autor al pieirii mele și al pla- 
nurilor mele primejdioase“. Care-s acele planuri primejdioase ? 
Se gîndeşte oare la cele care privesc redobîndirea libertăţii 
poporului ? Mărturisesc că cu am fost și sînt autorul planuri- 
lor lui Octavius şi sfătuitorul lui. Nu pentru că el ar avea ne- 
voie de sfatul cuiva ; mă 'mindresc doar că i-am dat imbold, 
ca să zic așa, în alegerea sa. Dar care om de treabă, în mîna 
căruia ar sta salvarea statului, viața tuturor celor buni, liber- 
tatea şi demnitatea poporului roman, n-ar vrea să fie urzitorul 
nimicirii tale? De ce a lipsit tocmai el, care ne-a convocat 
printr-un edict atit de aspru ? Credeţi că a fost reţinut de vreo 
împrejurare tristă sau gravă ? Nu, ci de vin și chefuri, dacă 
pot fi numite chefuri orgiile sale destrăbălate ; din această pri- 
cină n-a ţinut seamă de data adunării, amînînd-o pentru a patra 
zi înaintea calendelor lunii decembrie. A poruncit să ne strîn- 
gem pe Capitoliu, unde el a urcat ocolind cine ştie pe unde, pe 
cărarea gallilor 2. În afară de cei pe care-i rugase anume, au mai 
venit câțiva oameni cu vază, care uitaseră însă de demnitatea 
lor. Atît de amenințătoare părea ziua, ca și zvonul care se îm- 
prăștiase ; de cel care ne convocase ce să mai vorbesc, încît pen- 
tru oricare senator ar fi fost rușinos să nu se teamă, Anto- 
nius n-a îndrăznit să scoată o vorbă măcar despre Octavius, 
cel puţin în faţa celor adunați, deși se hotărîse să se rapor- 
teze Senatului. Un fost consul își adusese chiar părerea în 
scris. Ce însemna însă lipsa lui de îndrăzneală de a raporta 


1 Complicii lui Catilina. 
2 Aluzie la gallii care invadaseră Capitoliul, pe ascuns, noaptea, furi- 
: $ E GA 
şîndu-se printr-o subterană pe care o săpaseră în acest scop. 

despre acela care conducea armata împotriva consulului, de- 
cît că el însuşi se considera duşman ? Unul dintre ei doi tre- 
buia să fie dușman; altfel nu se putea trage nici o concluzie 
din vrăjmășia comandanților. Dacă însă Octavius era duşma- 
nul, atunci de ce consulul nu raporta Senatului despre aceasta ? 
Ce se poate spune despre cel care n-a fost pedepsit de Senat, 
decît că, tăcînd, a recunoscut el singur că-i dușman ? În edicte 
îl numea Spartacus, iar în Senat nu l-a numărat nici măcar 
printre cetăţenii necinstiţi. 


IX. Pînă şi cu faptele cele mai triste stîrnea rîsul ! Mi-aduc 
aminte de nişte neînsemnate hotăriri dintr-un edict al său, pe 
care se pare că el le considera pline de duh, dar eu n-am aflat 
pînă acum pe nimeni care să înțeleagă ce a vrut să spună. „Nu 
mai este socotită batjocură, dacă a săvirșit-o un om vrednic.“ 
Mai întii, ce vrea să zică „vrednic“ ? Căci mulţi sînt vrednici 
la rele, aşa cum e şi dînsul. Oare săvârşeşte o batjocură un om 
cu demnitate ? Poate să existe atunci o batjocură mai mare? 
Ce înseamnă apoi : a săvirşi o batjocură ? Cine se exprimă ast- 
fel 2 Edictul se încheie cu cuvintele: „Nu e socotită teamă 
dacă o denunţă un duşman“. Adică cum ? Teama porneşte de 
la un prieten ? Și asemenea incoerenţe sînt multe. Nu era oare 
mai bine să fi fost mut, decît să vorbească ce nu înţelege ni- 
meni ? Acum îmi explic pentru ce profesorul lui din orator 
s-a făcut plugar, ca să stăpînească în ogorul leontin mai mult 
de două mii de iugăre din domeniul public al poporului şi, cu o 
plată de la stat pe deasupra, să tîmpească Și mai mult pe un 
tîmpit. Poate că aceste lucruri vi se par neînsemnate; mă în- 
treb însă cum poate să se arate așa de blind în faţa Senatului, 
cînd în edicte este atit de sălbatic ? Ce urmărea oare cînd se 
fălea c-o să-l ucidă pe tribunul poporului Lucius Cassius 1, ce- 
tăyean destoinic şi om dintr-o bucată, dacă acesta ar cuteza să 
vină în sedina Senatului, sau cînd i izgonea din Senat cu forţa 
și ameninţări cu moartea pe Cartulenus ?, bărbat cu admirabile 
sentimente republicane ? Pe Tiberius Canutius nu l-a Oprit nu 
numai de la intrarea în templu, dar chiar de la intrarea în Ca- 
pitoliu, numai și numai pentru că fusese hăruit de acest Canu- 


1 Lucius Cassius, fratele lui Caius Cassius, unul dintre ucigașii lui 
Caius Iulius Caesar, în 44 î.e.n. 

2 Decimus Carfulenus, locotenent al consulului Pansa în lupta de la 
Muuna (cf. şi Scrisori către Atticus, I, 12). 

tius în discursuri frumoase şi îndreptăşite : ? Se temea oare ca 
hotărîrile lui să nu întîmpine opoziţie din partea acestuia ? Căci 
cu nu cred că se putea teme de opoziţie cu ocazia serbărilor 
de mulțumire pentru Marcus Lepidus 1, bărbat de o aleasă 
distincţie. De unde pericolul de a se opune cincva la onorurile 
cuvenite tuiva, la a cărui glorie extraordinară ne gîndim zi 
de zi? Dar, ca să nu i sc pară cuiva că a dat fără motive 
un edict de convocare a Senatului în ședință : avea de gînd 
să raporteze despre treburile republicii. Aducîndu-i-se pe neaş- 
teptate vestea despre legiunea a IV-a și-a ieșit din minte şi, 
grăbindu-se să fugă, a făcut numai un consult printre senatori, 
votindu-se prin așezare la stînga şi la dreapta pentru rugăciuni 
Supe așa cum nu mai făcuse nimeni mai înainte — nici- 
odată. 


X. Dar plecarea lui, după accea! Halal plecare de ostaș; 
cum se mai ferea de ochii tuturor, de lumină, de Roma, de for, 
o adevărată fugă mizerabilă, rușinoasă și josnică! Au rămas 
celebre hotărtrile senatoriale 2 din seara aceleiaşi zile, ca şi tra- 
gerea la sorți — pasămite hotărită de zei! — a provinciilor. 
Ce potriveală stranie să-i cadă fiecăruia la sorţi tocmai după 
gustul său ! Acum, tribuni ai poporului, procedaţi așa cum se cu- 
vine, raportind despre paza consulilor şi a Senatului. Pentru 
aceasta trebuie să vă aducem mulțumiri și să vă păstrăm cea 
mai mare recunoştinţă. Cum să scăpăm de primejdia unei 
lăcomii atît de nesăţioase, asociate cu o îndrăzneală fără mar- 
gini : ? Ce judecată mai aspră așteaptă acest nemernic și de- 
căzut, decît pe aceea a prietenilor săi ? Prietenul său intim Lu- 
cius Lentulus, de care mă leagă şi pe mine prietenia, ca și 
Publius Naso, bărbat foarte cumpätat, lipsit de orice poftă 
de mărire, socot că tragerea la sorți a provinciilor făcută de 
Antonius este nulă. La fel a considerat şi Lucius Philippus, 
vrednic urmaș al tatălui, unchiului și strămoşilor săi; de ace- 
eași părere a fost și Marcus Turranius, om de cea mai mare 
integritate şi cinste ; la fel Spurius, Opius, ca și aceia care s-au 
temut de prietenia lui Antonius şi i-au acordat mai mult decît 
au vrut, prietenul meu, Marcus Piso, bărbat şi cetățean cu 


1 Marcus Lepidus, care va face parte din cel de-al doilea triumvirat, 
în anul 43 î.e.n. 

2 Hotăririle senatoriale (senatus consulta) luate înainte de răsăritul sau 
după apusul soarelui, nu erau considerate valabile. 

vază, de o mare corectitudine, Marcus Vehilius, care au de- 
clarat că se vor supune autorităţii Senatului. Ca să nu mai vor- 
besc de Lucius Cinna, a cărui integritate neegalată de nimeni, 
admirată în numeroase şi grele împrejurări, l-a făcut să-și 
adauge gloria încă unei preaonorabile acțiuni, deoarece a re- 
fuzat net provincia pe care cu mult curaj şi hotărîre a refu- 
zat-o şi Caius Cestius 1. Care sînt deci ceilalți pe care-i răsfaţă o 
soartă divină ? Răspund: Lucius Antonius? şi Marcus Anto- 
nius. Ferice de dînşu ! Nu mai au ce-și dori. Caius Antonius 8 
stăpînește Macedonia. Ferice și de el, căci mereu avea pe buze 
această provincie. Caius Calvisius + are Africa. Cum nu se poate 
mai bine ! Căci de-abia plecase din Africa, lăsind, de parcă ar 
fi ghicit că se va-ntoarce, doi delegaţi la Utica. În fine, lui Mar- 
cus Icctus 5 i-a revenit Sicilia, iar lui Lucius Cassius 6, Spania. 
N-am ce zice, sorții acestor două provincii au fost mai puțin 
NOrocoșI. 


XI. O, tu, Caius Caesar (mă refer la cel tînăr) Octavius?, 
ai adus salvarea republicii, la care nimeni nu se mai aștepta ! 
S ; A şi Sue i dle 
Dacă Antonius, fugind, a făcut acestea, ce ar fi făcut dacă noi 
am fi fost alungați de el? S-a declarat în faţa mulţimii drept 
v o“ Lă A N . 
păzitor al Romei, spunînd că va ţine armata lingă oraș pînă 
la calendele lunii mai. Cum s-ar zice, s-a făcut lupul păzitor 
de oi! Păzitor al Romei să fie Antonius, sau jefuitorul şi im- 
ilatorul ei ? A declarat chiar că va intra și va ieşi din Roma 
A . A Ei . Li . 
cînd va voi. Nu tot el a spus în faţa poporului adunat dina- 
intea templului lui Castor că numai învingătorul va rămîne 
în viață ? 
Pentru prima dată astăzi, senatori, după lungă vreme, 
Gai EAR ; 
pășim sub scutul libertăţii, pe care eu, pe cât mi-a stat în pu- 
tinţă, nu numai că am apărat-o, dar am şi păstrat-o. Cînd 
n-am mai putut-o face, m-am tras deoparte, îndurind neno- 
1 Caius Cestius, cavaler roman, prieten al lui Ligarius, pe care Cicero 
l-a apărat într-un proces (v. Pro Ligario). 
2, 3 Lucius și Caius Antonius, frații consulului Marcus Antonius: în 
anul 44 î.e.n. ei erau pretori. | 
4 Caius Calvisius deţinea Africa drept provincie proconsulară, adică 
administrată de un fost consul. 
5, 6 Marcus Iccius și Lucius Cassius erau cetăţeni cu vază, așa că nu 
cra nevoie de o tragere la sorți pentru atribuirea provinciilor. 
7 C. Caesar Octavius, numit mai tîrziu Octavianus, a devenit primul 
împărat roman sub numele de Octavianus Augustus. 

rocirea și durerea acelor vremi cu demnitate, fără a mă înjosi. 
Dar cine și cum l-ar putea răbda pe acest dezgustător balaur ? 
Ce alta se poate afla în persoana lui Antonius decît patimă, 
cruzime, obrăznicie, îndrăzneală ? Căci el este plămădit din 
aceste viţii. Încă de la naștere, într-insul n-a licărit nimic 
ales, nimic cumpătat, nici o sfială, nimic vrednic de respect. 
Și fiindcă am ajuns la ceasul de cumpănă în care ne aflăm, 
cînd nu se mai poate decît una din două : ori el să ispăşească 
pedeapsa hotăriră de stat, ori noi să-i fim robi, pe zeii nemuri- 
tori, senatori, a sosit vremea să ne aducem aminte de bărbăţia 
moștenită de la strămoși și — sau să ne recăpătăm libertatea 
cuvenită numelui și neamului roman, sau să preferăm robiei 
moartea ! Am suferit și suferim încă multe care nu trebuiau 
suferite într-o cetate liberă, unii pentru că trăgeau nădejde să-și 
recapete libertatea, alţii pentru că voiau să trăiască cu orice 
preţ ; dar dacă am suferit cele ce nevoia ne-a silit să suferim 
(dintre care multe nu le-am suferit totuşi), de ce să suferim 
acum despotismul groaznic al acestui bandit ? 


XII. Cite n-ar face el la mînie, dac-ar putea ! Cînd n-avea 
motiv să se înfurie pe nimeni, se declara dușmanul tuturor oa- 
menilor de treabă. Cînd el ar ieși învingător, ce n-ar îndrăzni 
să făptuiască dacă, fără să cîştige vreo victorie, a săvârșit, după 
uciderea lui Caesar, atât de mari crime : casa ticsită de lucruri 
alese i-a golit-o, grădinile i le-a despuiat, cărînd la el acasă 
toate podoabele, motiv de măcel și ceartă a căutat pînă și.în 
funeralii +. A schimbat spre cîştig și pradă toate hotăririle Se- 
natului, în afară de vreo două-trei, care au fost, ca prin mi- 
nune, votate spre binele republicii, a vindut scutirile de impo- 
zite, a acordat eliberări cetățenilor, -a scos de sub puterea po- 
porului roman provincii întregi, a rechemat pe exilați, a pus 
să se scrie pe tablele de aramă legi false. date în numele lui 
Caesar, și a publicat la vedere, în Capitoliu, decrete plăsmuite. 
A vîndut chiar în casa sa, la mezat toate aceste obiecte particu- 
lare, a pus legi aspre în spinarea poporului, a alungat din for 
cu gărzi înarmate poporul și pe magistrați, a încercuit Senatul 
cu armata, a adus ostași în templul Concordiei, în timp ce 
Senatul era în şedinţă. A pus pe fugă legiunile la Brundisium, 


1 Aluzie la discursul rostit de Antonius, în calitatea-i de consul și 


prieten, la funeraliile lui Caesar, prin care căuta să aţîțe poporul împotriva 
lui Brutus şi Cassius. 

a tăiat capul centurionilor credincioși republicii, ba n-a în- 
cercat oare chiar să'vină cu armată la Roma ca să ne nimi- 
cească pe noi şi să distrugă orașul? Acest atac a fost însă ză- 
dărnicit de chibzuința și trupele lui Octavius, de devotamentul 
veteranilor și de vitejia legiunilor. Deși înfrînt de destin, În- 
drăzneala lui n-a scăzut, smintitul nu și-a înfrînat nici avântul, 
nici furia. A condus în Gallia o armată decimată, cu o singură 
şovăielnică legiune, își aștepta fratele, pe Lucius 1, cu care se 
asemăna pînă într-atita încît n-ar fi putut găsi altul mai pe 
potrivă sieși. Ajuns comandant din învățăcel de gladiator, ge- 
neral din gladiator, a făcut prăpăd oriunde și-a pus piciorul ! 
A deșertat pivnițele, a măcelărit turme întregi de vite mari și 
mici, a distrus orice a întîlnit în cale ; ostașii săi se ţineau 
numai de chefuri. El însuși, ca să nu se lase mai prejos decît 
fratele său, se îneca în vin ; ogoarele erau pustiite, gospodăriile 
jefuite, mame, fecioare, copii erau răpiți şi predaţi ostașilor. 
Oriunde şi-a purtat armata, Antonius a săvirșit aceleași 
nelegiuiri. 


XIII. Veţi deschide oare porțile acestor „frați“ semănă- 
tori de groază, îi veţi primi vreodată în Roma ? Nu veți folosi 
oare binefacerea zeilor nemuritori, acum, în clipa cea mai 
prielnică — acum, cînd comandanții sînt pregătiţi, cînd sufle- 
tele ostașilor sînt pline de avint, cînd poporul nu așteaptă 
decît un semn. cînd întreaga Italie e gata să se ridice pentru 
a-și reciștiga libertatea ? Dacă pierdem această clipă, nu se 
va mai ivi alta. Cînd Antonius va sosi în Gallia, îl vom strînge, 
ca într-un cleşte, din faţă, din spate şi din coaste. Și nu numai 
cu armele trebuie încolţit ci și cu decretele noastre. Hotărîrea 
unanimă a senatorilor va: insufla mai multă forţă, mai mult 
entuziasm poporului. Nu vedeţi forul ticsit de mulţimea care 
s-a ridicat cu mic, cu mare în speranța redobîndirii libertăşii ? 
Această mulțime, văzindu-ne adunaţi iarăși după atita vreme, 
nădăjduiește că sîntem liberi. Așteptind această zi, am evitat 
armele criminale ale lui Antonius, care n-a priceput, atunci 
cînd mă ataca în lipsă, că îmi cruţam puterile, rezervîndu- 
mi-le pentru momentul acesta. Dacă i-aş fi răspuns atunci, 
cînd căuta să înceapă măcelul cu mine, acum n-aș mai putea să 


1 Cel mai mic dintre fraţi. Fusese tribun al plebei în același an în 
care Marcus Antonius fusese consul, iar Caius pretor. 

slujesc republica. Acum, cînd mi s-a ivit ocazia, senatori, nu 
voi înceta nici măcar pentru o clipă, fie noapte, fie zi, să mă 
gîndesc la libertatea poporului şi la restabilirea autorităţii 
voastre (pentru atingerea acestui scop trebuie să fac tot ce-mi 
stă în putință). Da, senatori, aceasta mi-e datoria pe care 
vreau s-o îndeplinesc neapărat. Căci n-am făcut niciodată alt- 
ceva atunci cînd mi s-a îngăduit, iar cînd nu mi s-a îngăduit, 
am amânat doar îndeplinirea scopului. Acum nu numai că mi 
se îngăduie aceasta, dar chiar mi se cere imperios, dacă nu vrem 
să ajungem robi ; braţele noastre înarmate, inimile noastre ho- 
tărăsc să nu fim robi. Zeii nemuritori au dat drept pavăză 
Romei pe Octavius, iar Galliei pe Brutus. Dacă Antonius ar fi 
fost în stare să înăbușe Roma și să stăpînească Gallia, în scurt 
timp toţi cei buni ar fi trebuit să piară, iar restul să robească. 


XIV. Pe zeii nemuritori, o, senatori, vă conjur să stăpîniți 
clipa de față; folosiţi-vă de prilejul ce vi se oferă, nu uitaţi 
că sînteţi reprezentanţii celui mai măreț consiliu din lume ! 
Arătaţi poporului roman cum știți voi, prin consiliul vostru, 
să vă faceţi datoria faţă de republică, căci și Antonius mărtu- 
risește, la rindu-i, că nu renunţă la planurile-i semeţe. Eu nu 
vă mai dau nici un sfat. Căci nici unul dintre noi nu este atit 
de nesăbuit încît să nu-și dea seama că, dacă vom închide 
ochii acum, va trebui să îndurăm apoi o tiranie pe cît de crudă 
şi semeață, pe atit de umilitoare. Obrăznicia lui Antonius o 
cunoaşteţi, pe prietenii lui, casa lui, de asemeni. Căci casa lui 
adăposteşte numai oameni desfrînați, puși pe harţă, josnici, ne- 
cinstiți, paiaţe, beţivani, casa lui este însăși mizeria supremă, 
asociată cu nerușinarea supremă. Dacă acesta este ultimul destin 
al republicii noastre (zeii să abată nenorocirea care atîrnă dea- 
supra capului ei !), atunci mai bine să cădem cu demnitate 
decît să slujim în umilință. Să fim și noi, capii lumii, asemenea 
gladiatorilor care cad cu cinste în arenă. Nimic nu este mai 
detestabil ca dezonoarea, nimic mai odios decît servitutea. 
Ne-am născut pentru onoare si libertate ; ori să le păstrăm, ori 
să murim cu demnitate. Am tăinuit prea multă vreme ceea ce 
simţeam ; acum totul e dat în vileag ; toți, fie de o parte, fie 
de cealaltă, î îşi arată făţiş ce simt şi ce țintesc. Dacă, judecînd 
după dragostea datorată patriei, există prea mulți cetăţeni ne- 
legiuiţi, iar, după mulțimea celor cu gînduri bune, prea puţini — 
pentru înăbușirea acestora, zeii nemuritori au dat republicii un 

destin glorios și o putere de necrezut. Scutului pe care îl avem în 
Octavius i se adaugă consulii de acum, care au cîntărit cu chib- 
zuință și în perfectă! înţelegere, luni de-a rîndul, toate șansele 
de a redobîndi libertatea poporului. Urmînd hotărârile acestor 
conducători, ajutați de zei și de veghea noastră neîntreruptă 
— căci trebuie să fim mereu cu ochii în patru — precum și cu 
sprijinul întregului popor roman, vom fi în scurtă vreme li- 
beri. Amintirea robiei de care am scăpat ne va face cu sigu- 
ranță libertatea mai scumpă. 


XV. Din aceste pricini Și pentru că tribunii plebei au ho- 
tărît ca Senatul să-și ţină ședința în toată siguranţa, la calen- 
dele lui ianuarie, ca să ne putem spune liber părerea despre 
stat, sînt încredințat că cei doi consuli, C. Pansa şi A. Hirtius, 
o să-şi dea și ei toată osteneala ca Senatul să-şi poată pine ne- 
tulburat ședința la această dată. Edictul propus îi aparţine lui 
D. Brutus, pe care Senatul îl consideră general şi consul de- 
semnat, meritind întreaga recunoştinţă a patriei, deoarece 
apără autoritatea Senatului, libertatea și puterea poporului. El 
a ocupat, în numele statului roman, provincia Gallia de din- 
coace de Alpi, ai cărei viteji cetățeni sînt prieteni republicii 
noastre, iar trupele comandate de el au rămas supuse autori- 
tăţii Senatului. Aceste trupe, ca și orașele și coloniile Galliei, 
n-au făcut nimic care să nu fie în interesul republicii romane. 
Senatul socoate că, în virtutea legii Iulia t, aceste provincii 
trebuie să rămînă sub conducerea generalilor și consulilor de- 
semnaţi D. Brutus și L. Plancus, așa cum trebuie să rămînă și 
celelalte provincii cîrmuite de romani, pînă cînd li se vor 
fixa, printr-o hotărire a Senatului, succesorii. Ei trebuie să-și 
dea osteneala ca aceste armate și provincii să rămină în pu- 
terea poporului roman, pentru apărarea republicii. Iar pentru 
că republica și poporul roman au fost și sînt apăraţi și în clipa 
de față datorită strădaniei, curajului şi iscusinței lui Octavius, 
"sprijinit de veteranii care au rămas supuși autorității statului ; 
de asemenea, pentru că legiunea Martia s-a oprit la Alba, oraș 
întărit, rămas credincios republicii, punîndu-se la dispoziția 


1 Legea Iulia, promulgată de Caesar cu un an înainte, prin care se 
hotărau provinciile atribuite lui Decimus Brutus, Lucius Plancus, Caius 
Cassius. 

Senatului pentru a apăra libertatea poporului ; acesteia, adău- 
gîndu-i-se, cu aceeași chibzuinţă și bravură, legiunea a IV-a 
aflată sub comanda chestorului Lucius Egnatuleius, Senatul va 
avea grijă deosebită ca să le aducă onoruri și mulțumiri pentru 
meritele lor mari. Senatul trebuie să hotărască dacă este în- 
dreptăţit ca, atunci cînd consulii «desemnaţi Caius Pansa și 
Aulus Hirtius vor intra în funcțiune t, să raporteze chiar din 
primul moment Senatului despre aceste acte de credință faţă 
de republică. 


— 


1 La 1 ianuarie 43 î.e.n 


Filipica a IV-a 


În după-amiaza aceleiaşi zile, 20 decembrie anul 44 î.e.n., 
în care rostise în fața senatorilor cea de-a treia cuvîntare, Ci- 
cero pronunță în fața poporului, adunat în for, cea de-a pa- 
tra Filipică, 

Marele orator informează poporul asupra celor discutate 
în senat în dimineața aceleiași zile, fiind mereu întrerupt de 
ovațiile mulțimii, care-l aclama cu titlul de pater patriae. Cu- 
vîntarea a patra nu este, prin urmare, decît o prescurtare a 
celei precedente. Cicero laudă în fața poporului, în fraze avîn- 
tate, pe tînărul Octavius, pe consulul desemnat Decimus Bru- 
tus, legiunile a IV-a şi Martia, adresează apoi poporului, așa 
cum procedase şi față de senatori, îndemnuri stăruitoare de 
a-l considera pe Marcus Antonius duşmanul neîmpăcat al re- 
publici. 

El îşi încheie cuvîntarea cu felicitări adresate poporului, 
pentru înjlăcărarea cu care a îmbrățișat cauza dreaptă a re- 
publicii. 

Discursul cuprinde o serie de repetiţii care nu-i micşorează 
întru nimic valoarea estetică ci, dimpotrivă, sînt absolut ne- 
cesare, deoarece nu se putea vorbi altfel în fața unei adunări 
atit de numeroase cum erau adunările populare din for, numit 
pe drept cuvint de cei vechi „gălăgiosul for“ (verbosum fo- 
rum — cf. Ovidiu, Tristia, 711,12). 


D. C. 


I. Mulțimea colosală, cetăţeni, marea voastră adunare de 
astăzi, atîta cît nu-mi amintesc să fi văzut vreodată, precum 
şi însuflețirea voastră, îmi dau cea mai mare speranţă pentru 
redobindirea şi păstrarea libertăţii republicii noastre. Curaj am 
avut eu totdeauna, moment prielnic însă n-am avut, dar 
atunci cînd s-a ivit prima licărire, am fost cel dintii gata 
pentru apărarea libertăţii voastre. Dacă m-aş fi străduit de 
mai înainte s-o fac, n-as, mai putea-o face acum. Vă veţi da 
îndată seama, cetăţeni, că acţiunea de astăzi nu este lipsită de 
însemnătate. Chiar azi s-au pus bazele acţiunilor noastre vi- 
itoare, căci, deşi Antonius n-a fost încă numit duşman de către 
Senat, fapta săvîrșită de el a fost judecată ca atare. În clipa de 
față eu sînt cu mult mai entuziasmat, întrucît voi, chiar 
acum, prin consimțămîntul şi aclamațiile voastre, l-ați nu- 
mit duşman. Şi, cu siguranţă, cetăţeni, altfel nici nu se poate, 
căci ori Octavius și Brutus, care au strîns armată împotriva 
consulului t, sint nişte nelegiuiţi, ori consulul este dușman, 
deci pe, drept au fost ridicate armcle împotriva lui. Dar cu 
toate că această îndoială nu există, totuși de-ar fi existat, se- 
natorii ar fi spulberat-o prin hotărtrile ședinței de astăzi. În- 
tr-adevăr, Octavius care, prin străduința, priceperea și averea 
sa, a pus și pune în siguranță republica și libertatea voastră, 
a fost răsplătit de Senat cu cele mai mari laude. Iar pe voi, 
cetățeni romani, pe voi vă laud eu, pentru că îl urmaţi de 
bunăvoie pe acest tînăr, pe acest copil mai bine zis (căci, în- 
tr-adevăr, ca vârstă este un copil, dar faptele-i sînt nemuri- 
toare 2). De multe îmi aduc aminte, multe am auzit, multe 
am citit, cetățeni, din istoria tuturor veacurilor, dar n-am aflat 
nicăieri ceva asemănător. Cînd am fost copleșiți de robie, cînd 
pacostea creştea din zi în zi, cînd nu aveam nici o pavăză, 
cînd ne temeam de întoarcerea nefastă a lui Antonius de la 
Brundisium, atunci Octavius a conceput acest plan la care nu 
se gîndea nimeni, ca să-şi alcătuiască, chiar fără ştirea voastră, 


1 În anul 44 î.e.n. Marcus Antonius era consul în funcţie. 
2 Octavius nu avea decît 19 ani cînd a avut loc bătălia de la Muuna. 

dintre ostașii tatălui săui, o armată invincibilă cu care să 
abată furia lui Antonius de la planurile-i criminale de a ni- 
mici republica. 


II. Nu-i nimeni care să nu priceapă că întoarcerea lui An- 
tonius ar fi însemnat nimicirea noastră, dacă Octavius n-ar 
fi pregătit armata. Antonius se întorcea aşa de mîniat pe voi, 
aşa de mînjit de sîngele cetăţenilor pe care-i omorîse la Suessa 
ori la Brundisium, încît nu se gîndea la nimic altceva decît 
la nimicirea poporului. Care ar fi fost pavăza salvării și li- 
bertății voastre, dacă Octavius n-ar fi avut la îndemînă ar- 
mata preaputernicilor ostași ai tatălui său? Pentru meritele 
lui, divine şi nemuritoare, Senatul a decretat în ședința de 
astăzi, la propunerea mea, laude şi onoruri divine și nemuri- 
toare, deoarece divine. şi nemuritoare recompense îi datorăm. 
Urmînd părerea mea, senatorii au hotărît, nu mai departe 
decît azi dimineaţă, să li se facă un raport în acest sens, la 
cea mai apropiată şedinţă. Cine nu întrevede din acest de- 
cret că Antonius a fost considerat duşman ? Cum am putea 
să-l numim altfel pe acela împotriva căruia se string armate, 
dacă pe cei care le strîng Senatul îi socoate vrednici de, ono- 
ruri ieșite din comun? Oare legiunea Martia, care printr-o 
inspirație divină şi-a luat numele de la zeul Marte, de la care 
știm că își trage originea și poporul nostru, nu l-a considerat 
pe Antonius dușman prin decretele sale, pe care le-a dat îna- 
intea Senatului? Căci dacă el nu-i dușman, atunci, de bună 
seamă, trebuie să-i socotim dușmani pe cei care și-au părăsit 
consulul. Foarte bine, şi la vreme potrivită ați aprobat prea- 
frumoasa faptă a ostașilor din legiunea Martia, care s-au pre- 
dat autorității Senatului, pentru libertatea voastră, cetăţeni, 
şi a republicii, părăsind pe dușmanul jefuitor și ucigaș. Luaţi 
în considerare că ei au făcut acest pas cu multă vitejie, cu 
mult curaj, dar mai cu seamă cu multă înţelepciune ; s-au 
“oprit întîi în Alba, oraș întărit, potrivit pentru tactica mili- 
tară, apropiat de Roma, locuit de oameni viteji, credincioși 
și buni cetăţeni. Sub comanda lui L. Egnatuleius, pe care Se- 
natul l-a slăvit în ședința de azi-dimineaţă, legiunea a IV-a, 
imitînd bravura legiunii Martia, s-a alăturat trupelor lui Oc- 
tavius, 


1 Caesar, al cărui fiu adoptiv era Octavius. 


86 


HI. Ce judecată mai aspră aștepți, Marcus Antonius? Oc- 
tavius, care a ridicat o armată împotriva ta, este slăvit pînă 
la ceruri; legiunile care te-au părăsit sînt iarăşi lăudate cu 
vorbe alese ; chemate de tine, ele ar fi încă ale tale, dacă tu 
ai fi preferat să fii consul, şi nu dușman ; Senatul de aseme- 
nea aprobă felul de a judeca al acestor puternice, adevărate 
legiuni ; poporul în unanimitate aprobă, afară dacă nu cumva 
voi, cetăţenilor, îl consideraţi pe Antonius consul, şi nu duș- 
man. Eram dinainte înclinat a crede că și voi, cetăţeni, îl 
considerați așa cum arătaţi prin glasul vostru de- acum. Vă 
închipuiți oare că municipiile, coloniile, prefecturile 1 îl con- 
sideră altfel? Toţi muritorii, într-un singur gînd, consimt că 
armele trebuie ridicate împotriva acestui flagel, pentru ca repu- 
blica să fie salvată. Flotărtrea lui Decimus Brutus, oare, pe 
care aţi putut-o afla în edictul? de astăzi, cetăţeni, vi se pare 
că în cuprinsul ei nu merită să fie luată în seamă ? Pe bună 
dreptate răspundeţi — nu. Prin favoarea zeilor nemuritori, a 
fost dăruit republicii noastre neamul și numele Bruţilor pentru 
a întemeia libertatea 3, iar acum pentru a o redobîndi. Dar ce 
crede Brutus despre Marcus Antonius ? L-a alungat din pro- 
vincie, i s-a opus cu armata, a îndemnat la război împotriva 
lui întreaga Gallie, aţiţată prin propria-i chibzuinţă la luptă. 
Dacă. Antonius este consul, atunci Brutus este dușman ; dacă 
însă Brutus este apărătorul republicii, atunci Antonius. este 
dușmanul ei. Putem oare să mai avem rezerve asupra Yreunuia ? 


IV. Şi după cum într-un singur cuget și într-un singur 
glas, voi declarați că nu aveţi nici o îndoială asupra nici 
unuia din ei, tot aşa, adineauri, Senatul a decretat că De- 
cimus Brutus merită cu prisosință recunoştinţa patriei, de- 
oarece apără autoritatea Senatului, libertatea și puterea po- 
porului. De cine le apără ? De un duşman, fără îndoială, căci 
ce altă apărare trebuie lăudată? Apoi Senatul laudă provin- 
cia Gallia, care este pe drept măgulită cu vorbe alese, pentru 


1 Cetăți în care dreptatea era împărțită de magistrați trimiși de | 
Roma, numiţi prefecţi. 

2 În edictul său, Brutus arăta că va păstra cu orice preţ Gallia în 
puterea Senarului şi a poporului roman. 

3 Lucius Brutus (cf. Tacitus, Anale, I, 1 — libertate et consulatum 
Lucius Brutus instituit) instituise libertatea prin forma de guvernămîn 
republicană, condusă de cîte doi consuli. Şi de data aceasta, cinstea de 
a redobîndi libertatea revenea tot unui Brutus, lui Decimus. 

că opune rezistență lui Marcus Antonius. Dacă Gallia l-ar 
socoti consul şi nu l-ar primi, s-ar face vinovată de o crimă 
nematauzită, căci oricare provincie trebuie să se supună auto- 
ritășii și puterii consulare. Decimus Brutus, comandant şi con- 
sul desemnat, cetățean născut anume pentru republică, î îi re- 
fuză acest titlu, i-l refuză şi Gallia, i-l refuză întreaga Italic, 
i-l refuză Senatul, i-l refuzați voi. Cine deci, î în afară de hoţi, 
îl mai consideră consul? Dar nici ei singuri nu mai cred cele 
ce spun şi oricît de nelegiuiţi ar fi, așa cum şi sînt, nu se pot 
separa de părerea tuturor muritorilor. 

Nădejdea în jaf şi pradă întunecă însă minţile acelora pe 
care nici darurile, nici confiscarea ogoarelor, nici prăzile de 
război nu i-au putut sătura ; 3 căci ei jinduiesc să prade Roma 
și avutul cetățenilor, întrucît, socot ei, de nimic nu vor duce 
lipsă, atîta timp cît va mai exista cîte ceva de jefuit. Marcus 
Antonius le-a promis chiar să le împartă cetatea Roma (o, 
zei nemuritori, spre voi înalț rugăciune fierbinte: feriţi-ne 
de împlinirea acestei făgăduieli blestemate). Căci așa va fi, 
cetăţeni, precum voi înşivă cereți în rugăciunea voastră, ca 
pedeapsa pentru această nebunie” să cadă asupra capului său 
şi asupra familiei sale ! Vă încredinţez că aşa se va întîmpla. 
În clipa de faţă cred că nu numai oamenii, dar chiar și zeii 
cei nemuritori au hotărît că republica trebuie salvată. Fie că, 
prin minuni și prevestiri, zeii nemuritori ne vădesc viitorul, 
pronunțările sînt deci clare, arătindu-ne că pedeapsa se apro- 
pie de el, iar de noi libertatea, fie că un consimțămînt atît 
de cuprinzător, din partea tuturora, nu a putut fi realizat 
fără imboldul zeilor, mai există oare vreun motiv măcar ca 
să punem în cumpănă voinţa celor de sus? 


V. A mai rămas acum, cetățeni, să rămîneți neclintiţi în 
hotărîrea pe care aţi luat-o. Eu voi proceda întocmai ca bunii 
generali cînd îşi rinduiesc trupa în linie de bătaie : deşi văd 
că ostașii le sînt „pregătiți pentru luptă, ei îi mai îmbărbă- 
tează încă ; aşa și eu vă voi îndemna, cu toate că sînteţi atît 
de înflăcăraţi cu toții pentru redobindirea libertăţii. Cetăţeni, 
pentru voi nu există condiţii de pace cu dușmanul cu care vă 
aflaţi în luptă, căci acum el nu mai doreşte, ca mai înainte, 
numai înrobirea voastră, ci, turbat de furie, vrea și sîngele 
vostru. Nici o distracție nu i se pare mai plăcută decît văr- 
sarea de sînge, măcelul și uciderea cetățenilor ; şi aceasta, 

chiar în faţa ochilor săi. Voi, cetăţeni, nu aveţi a face nu- 
mai cu un nelegiuit, cu un criminal, ci cu un balaur uriaş 
și groaznic, care, căzînd în mina voastră 1 trebuie să fie dis- 
trus.. Căci dacă va putea scoate din nou capul, cruzimea lui 
nu se va da în lături de la nici un supliciu. Acum însă el este 
constrîns, apăsat şi înăbușit de trupele de care dispunem, iar 
apoi va fi încolțit de cele pe care le vor recruta noii consuli 
în cîteva zile. Aceasta este situaţia, cetăţeni, pe care acum o 
cunoaşteţi. În nici o altă împrejurare consimțămîntul vostru 
n-a fost atît de unanim ca acum, niciodată nu v-aţi alăturat 
mai strîns Senatului. Lucrul nu e de loc de mirare, căci nu e 
vorba de chipul în care vom trăi, ci dacă vom mai trăi sau vom 
pieri sub stigmatul defăimării. Natura a fixat fiecăruia dintre 
noi o moarte, dar virtutea respinge o moarte crudă şi dezono- 
rantă. Și virtutea doar este o însușire proprie seminţiei și 
neamului roman. Păstraţi-o, rogu-vă, așa cum v-au lăsat-o 
moştenire strămoșii voştri. Căci, pe cînd toate celelalte însu- 
şiri sînt amăgitoare, nesigure, trecătoare și nestatornice, vir- 
tutea singură are rădăcini adinci și nu există forță care s-o 
poată clinti din loc. Datorită ei, străbunii voştri au supus 
mai întîi întreaga Italie, au năruit apoi Cartagina, au ni- 
micit Numanţia, supunînd pe cei mai vajnici regi? şi seminții 
dintre cele mai războinice 3. 


VI. Străbunii voştri însă, cetăţeni, au avut a se hărțui cu 
un dușman care avea un stat, un senat, un tezaur, o hotărire 
consimţită de toți cetățenii, o decizie de pace sau un tratat, 
după cum cereau împrejurările ; pe cînd duşmanul vostru de 
astăzi atacă chiar statul, el neavînd nici un stat; fierbe de 
nerăbdare să atace Senatul, acest consiliu al întregii lumi, se 
bucură să-l distrugă, deoarece el disprețuiește orice sfat pu- 
blic ; a golit tezaurul ţării, căci el personal nu are nici o leţ- 
caie. Şi cum ar putea să aibă consimțămiîntul cetăţenilor, cînd 
el nu are nici măcar o cetate? Ce sfat de pace se poate ține 
cu el, cînd este stăpînit de o cruzime neînchipuită şi n-are 
respect pentru nimic și nimeni? Prin urmare, cetăţeni, po- 


1 Antonius era încolpit din toate părțile : de Octavius, de Senat, de 
Decimus Brutus și de întregul popor. z 

2 Se referă la regii Antiochus al Siriei și Mirridares al Pontului, regi 
cu care romanii au purtat grele războaie. 

3 E vorba de seminţiile din Spania şi Gallia. 

porul roman, învingătorul tuturor neamurilor, este astăzi în- 
cleştar î în luptă cu tin criminal, cu un tilhar, cu un Spartacus. 
Și întrucît se făleşte mereu că se aseamănă cu Catilina, în 
crime îl egalează, în hărnicie însă nu. Catilina neavînd ar- 
mată, și-a format una ca din pămînt, pe cînd Antonius a pier- 
dut-o și pe cea pe care o avea. Aşa cum l-aţi înfrînt însă pe 
Catilina datorită priceperii mele, autorităţii Senatului, străda- 
niei şi bravurii voastre, tot așa veţi afla că banditismul nele- 
giuit al lui Antonius a fost, în scurt timp, înfrînt datorită 
înțelegerii voastre cu Senatul, înţelegere atît de desăvîrşită 
cum n-a mai fost vreodată, precum și datorită vitejiei arma- 
telor Și comandanților voştri. Eu mă voi strădui cît voi pu- 
tea să duc pînă la capăt grija, strădania, privegherea, auto- 
ritatea și planul meu, în așa fel încît să nu pierd o clipă din 
vedere nimic din ceea ce voi socoti că priveşte libertatea 
voastră ; faţă de măreţele favoruri! pe care mi le-aţi acor- 
dat, nici nu pot acţiona altfel decît cu riscul de a fi numit 
criminal. Astăzi pentru prima dată, pe cînd Marcus Servilius 2? 
dădea raportul în faţa voastră, el, bărbatul cel mai viteaz şi 
bun prieten vouă, şi, în urma raportului colegilor săi, oameni 
cu multă cinste şi cetățeni cu vază, la îndemnul și sub con- 
ducerea mea, după lungă vreme, ne-am aprins de nădejdea 
libertăţii. 


1 Aluzie la titlul de pater patriae, cu care-l cinstise poporul. 
2 Marcus Servilius era tribun al poporului și în această calitate deschi- 
sese adunarea din for, unde cuvînta Cicero. 


Filipica a V-a 


Hirtius şi Pansa întrară în funcțiunea celei mai înalte ma- 
gistraturi la calendele lui ianuarie, anul 43 î.e.n. Senatul fu 
convocat în şedinţă, ședință mult așteptată de toți, dar cu 
deosebire de bătrînul Cicero. Raportul, cerut în şedinţa din 
decembrie 44, nu conţine nici o vorbă aspră, consulii fiind 
convinși că se poate negocia o împăcare cu Antonius. Se dă 
întîi cuvîntul celui mai în vârstă, consularului Quintus Fufius 
Calenus, care este de părere să se trimită delegaţi la Antonius, 
ca să-l pojtească la discuții, întrucît, susține el, nu putea fi 
condamnat un om fără a fi ascultat. El propunea ca Antonius 
să fie sfătuit să renunţe de bunăvoie la Gallia şi să revină 
sub autoritatea Senatului. Mai mulți senatori s-au alăturat 
acestei propuneri. 

În fața Senatului, adunat în Capitoliu, Cicero combate cu 
vehemenţă propunerea lui Calenus. Marele orator arată 
bucuria care a cuprins toată suflarea la redobîndirea liber- 
tății. Este de părere să nu se poarte nici mn fel de discuţii cu 
Antonius atîta vreme cît el are arme în miini. Prin decretul 
Senatului a fost declarat dușman al republicii, prin urmare nu 
mai aveau ce discuta cu el, În treacăt, nu scapă din vedere 
să arate apoi că propunerea vine de la un duşman al lni Bru- 
tus şi prieten politic al lui Marcus Antonius. 

În partea a dona a cunvîntării, Cicero cere Senatului recom- 
pense pentru apărătorii republicii, Brutus şi tinărul Octavius, 
ca și pentru vitejii ostaşi din legiunile a IV-a şi Martia, prin- 
tre care Cicero strecoară, nemotivat, și „pe Lepidus cu arma- 
tele lui. Urmează apoi laude neprecupețite la adresa tînărului 
Caesar Octavius. | 

În încheiere, Cicero cere să se ia măsuri energice şi urgente 
împotriva lui Marcus Antonius, 


D.C. 


I. Niciodată nu mi s-a părut vremea mai lungă, o, sena- 
tori, ca în intervalul acesta pînă la calendele lui ianuarie, dar 
în ultimele zile mi-am dat seama că n-am fost singurul, căci 
la fel de lungă vi s-a părut şi vouă. Această zi nu era aștep- 
tată de cei care duc război contra statului, de aceea, cînd se 
simțea mai multă nevoie de sfatul nostru, nu am fost convo- 
caţi în şedinţă. Cuvintarea consulilor a făcut însă inutilă plin- 
gerea mea din zilele trecute, căci au vorbit astfel, încît aceste 
calende au fost mai degrabă prea mult dorite decît prea tîr- 
ziu venite. Dar pe cît m-a entuziasmat cuvîntarea consulilor 
ȘI mi-a dat speranță nu numai în salvarea și păstrarea, dar 
chiar și în redobindirea vechii demnități, pe atît m-ar fi ne- 
liniştit părerea celui dintii vorbitor!, dacă nu m-aș fi încre- 
zut în înțelepciunea voastră. Căci, o, senatori, această zi v-a 
luminat mintea, făcîndu-vă să arătați poporului roman vir- 
tutea, statornicia și seriozitatea consiliului ordinului senato- 
rial. Amintiţi-vă, de şedinţa de acum treisprezece zile — cînd 
TOŢI aţi, fost neclintiți în aceeaşi părere — cîtă laudă, cîtă glo- 
rie, cîtă mulțumire aţi primit din partea poporului. 


II. Chiar în ziua aceea ați luat hotărîrea, senatori, așa că 
acum nu mai trebuie să alegem între o pace onorabilă și un 
război drept. Vrea și Antonius pace ? Să lepede atunci armele, 
s-o ceară rugîndu-ne. Nimeni nu e mai potrivit pentru a-i as- 
culta rugămintea decît mine, pe care m-a preferat dușman în 
loc de pricten, numai ca să se poată prezenta cetăţenilor nele- 
giuiţi. Nu poate fi vorba să se acorde îndurare celui care s-a 
ridicat cu război împotriva patriei ; nu cred să i se poată acorda 
o concesie, chiar dacă s-ar ruga; dar ar fi curată nebunie, 
nu numai ușurință, să se trimită delegaţi la dînsul după ce, 
acum treisprezece zile, l-aţi condamnat toţi cu asprime, În 
primul rînd, i-aţi lăudat pe comandanții care şi-au luat asu- 
pră-le războiul împotriva lui, pornit din inițiativa lor, apoi 
i-aţi lăudat pe ostașii veterani, care au socotit libertatea po- 


1 Quintus Fufius Calenus, socrul lui Caius Pansa consulul, adversar 
al lui Brutus şi partizan al Iui Antonius 

porului mai presus de beneficiul acordat de dînsul, şi asta 
chiar atunci cind soldaţii fuseseră așezați în colonie! de că- 
tre Marcus Antonius. Pentru ce au mai fost lăudate legiunea 
Martia şi legiunea a IV-a? Căci dacă și-au părăsit consulul, 
atunci trebuie pedepsite, pe cînd dacă l-au părăsit pe duş- 
manul republicii, atunci trebuie pe drept lăudate. Doar aţi 
hotărît, pe cînd încă nu aveaţi consuli, să se raporteze chiar 
din primul moment despre răsplata cuvenită ostașilor şi ono- 
rurile generalilor. Cum se împacă hotărîrea de a răsplăti pe 
cei care au luat armele împotriva lui Antonius cu accea de 
a trimite delegați la Antonius? Acum o să trebuiască să ne 
rușinăm că decretele legiunilor sînt mai venerabile decât ale 
Senatului, dacă legiunile au decretat să apere Senatul împo- 
triva lui Antonius, iar Senatul decretează să trimitem delegați 
la Antonius. Înseamnă aceasta oare a menţine moralul osta- 
șilor sau a-l coborî? Cele douăsprezece zile să fi făcut oare 
ca, de unde nu se găsea nimeni să-l apere în afară de Cotyla?, 
acum să aibă protectori chiar pe consulari ? O, dacă și-ar da 
toți părerea înaintea mea (cu toate că bănuiesc ce ar avea de 
gînd să spună unii din cei care-și vor da părerea după mine) 
aş răspunde mai ușor, dacă ar fi ceva de răspuns. Căci ci- 
neva este de părere să se decreteze lui Antonius Gallia ulte- 
rioară, pe care o deţine Plancus. Oare aceasta înseamnă alt- 
ceva decît a dărui dușmanului toate armele pentru un război 
civil ? În primul rînd, ar căpăta nervul războiului, un ne- 
secat izvor de bani, de care acum duce lipsă, apoi cavalerie 
cîtă va voi. Cavalerie numai ? Sînt sigur că va ezita să aducă 
cu sine ncamurile barbare. Cine nu vede aceasta, nu are 
inimă; iar cel care hotărăște deşi le vede, este un nelegiuit. 
Tu, Calenus, vei acorda unui om decăzut din calitatea de ce- 
Tățean, unui criminal, trupe de galli și germani, bani, pedes- 
trime și cavalerie ? Nu există scuze ca acestea : „Este priete- 
nul meu“. Să fie mai întîi prietenul patriei. „Este ruda mea.“ 
Poate însă să existe vreo înrudire mai apropiată decît cu 
patria, în care sînt cuprinși părinții noștri? „Mi-a dat bani.“ 
Cine are îndrăzneala să spună aceasta? Aş vrea să-l văd. 
Cînd vă voi dezvălui însă ceea ce se dezbate, vă va fi ușor să 
hotărîţi, să vă daţi părerea sau să o urmaţi pe a altuia. 

1 În colonia Casilinum. 

> Lucius Varius Cotyla, edilul, plecat în tabăra lui Antonius, se fn- 


toarce în Senat, la Roma, ca sol al lui Marcus Antonius. 

III. Ne întrebăm acum: i se va da oare lui Marcus An- 
tonius libertatea de a apăsa republica, de a măcelări pe cei 
buni, de a împărți Roma, de a dărui pe tîlharii săi cu ogoare, 
de a impila poporul redus la sclavie, ori nu i se va îngădui 
să comită toate acestea? Nu ştiţi ce trebuie să faceţi. „Nu 
stau acestea în firea lui Antonius.“ Iată o vorbă pe care nici 
măcar Cotyla n-ar îndrăzni s-o rostească. Dar ce nelegiuire 
nu stă în firea lui dacă, atunci cînd spune că apără actele 
cuiva, c sigur că răstoarnă legile făcute de acela, legi pe care 
noi le-am putea lăuda cît am pofti. Caesar voia să sece mlaș- 
tinile t, iar Antonius a pus pe un om cumpătat, pe L. Anto- 
nius să împartă toată Italia?. Cum așa? A primit cumva 
poporul această lege? Sau auspiciile au fost favorabile? 
Respectabilul augur nici nu vorbește despre cercetarea aus- 
piciilor, făcută fără colegii săi. Acele auspicii însă n-au nc- 
voie de interpretare; cine nu știe că nu e îngăduit să treci 
la fapte, împreună cu poporul, atunci cînd tună? Tribunii 
poporului au adus o lege împotriva actelor lui Caesar, o lege 
despre guvernarea provinciilor, în care ci propun şase ani 
unde Caesar prevedea doi ani. A primit oare poporul roman 
această lege? A fost oare promulgată? Nu cumva a fost 
adusă înainte de a fi scrisă ? Căci n-o putem vedea înainte 
de a fi făcută, cînd nimeni nu putea bănui că va fi lege. 
Unde sînt legile Caecilia sau Didia 2, unde e promulgarea cu 
asentimentul tuturor, unde este pedeapsa prevăzută de proas- 
petele legi Iunia și Licinia4? Oare pot fi ratificate aceste 
legi fără abolirea celorlalte ? Cui oare i-a fost îngăduit vreo- 
dată să se furișeze în tor pe timp de furtună? Şi ce mai tu- 
nete, ce mai vijelie era! Dacă auspiciile nu l-au putut înspăi- 
minta pe M. Antonius, este foarte de mirare că a putut în- 
frunta furia năprasnică a furtunii, a ploii şi a vijeliei. Dacă 
susţine că a propus legea în calitate de augur, va putea oare 
să nu recunoască faptul că a propus-o nu numai în timpul 
dezlănţuirii tunetului lui Iupiter, dar chiar cu vădită împo- 
trivire a glasului ceresc? În ce privește legea propusă îm- 


1 Referire la planul lui Caesar de a seca bălțile pontine. 

2 Legea cu privire la împărțirea ogoarelor. 

3 Legile propuse de Caecilius Metellus și Titus Didius, foști consuli. 
Aceste legi împiedicau discutarea mai multor chestiuni în proiectele de 
legi. 

4 Legi care fixau timpul și formalităţile de promulgare, de publicare 
a legilor Romei. 

preună cu așa-zisul coleg, pe care cl însuşi îl numeşte ales 
ilegal, socoate oare „bunul“ augur că nu trebuie să sc ia în 
scamă auspiciile ? 


IV. Dar interpreţii auspiciilor putem fi și noi, colegii 
lui; căutăm oare şi interpreți ai armelor? În primul rînd, 
toate intrările forului erau așa de păzite, încît chiar dacă 
nu se opunea nimeni cu arma, nu se putea pătrunde cu nici 
un chip în for decât răsturnînd baricadele. Chiar gărzile erau 
în așa fel aşezate, încît lesne ? Îşi „puteai da scama că, aşa cum 
era oprită, prin lucrări de întărire, intrarea dușmanului în 
oraş, tot aşa erau respinși de la intrare poporul ŞI tribuniă 
lui. lată dar că din aceste pricini socot că toate legile, pe 
care le-ar fi propus Antonius, toate au fost impuse cu sila și 
împotriva voinței divine exprimte de auspicii, drept pentru 
care poporul nici nu le consideră legi. Dacă ni se spune că 
Antonius a făcut legea pentru întărirea actelor lui Caesar 
pentru înlăturarea totală a dictaturii, pentru instalarea ţă- 
ranilor pe ogoare, n-aveam nimic împotrivă ca acestea să 
fie din nou legi, să fie iarăși propuse cu auspicii favorabile, 
pentru ca poporul să le respecte. Căci deși, pripit și necu- 
getat cum este, s-a întîmplat să săvîrşcască și fapte bune, to- 
tuşi aceste legi proaste nu trebuie păstrate, iar îndrăzneala 
acestui „gladiator“ turbat trebuie respinsă cu toată autori- 
tatea noastră. Nu trebuie să mai îngăduim cu nici un chip 
risipirea banului public, căci, oricît de miraculos s-ar pă- 
rea ca averea atît de marc a poporului roman să poată fi 
nimicită într-un timp așa de scurt, totuşi cl a deturnat şapte 
milioane de sesterți, falsificînd înregistrările de donaţiuni. 
Oare trebuie neapărat să suportăm ca acele fabuloase sume! 
să fie înghiţite de casa lui Antonius ? El vindea decrete false, 
regate, încetăţeniri, scutiri de impozite, pe care le poruncea 
să fie încrustate în aramă imediat după primirea banilor. 
Făptuia toate acestea, cum zicea el, după Însemnările lui 
Caesar, al căror autor nu era decât el însuși. Între zidurile 
casei sale era ascunsă spre vînzare o marc parte din averea 

1 Antonius Înscrisese în registrele templului Cybelei sumele ce nu se 


găseau înscrise în testament, dar fuseseră dăruite de (Caesar. Cu aceste 
sume dorea să-l mituiască pe Dolabella, 

republicii ; femeia sat, mai norocoasă pentru dinsa decit pen- 
tru soţii ci, efectua vînzarea provinciilor și a regatelor. Sul 
imperiul unei legi, drepte, însă fără nici o lege, erau reche- 
maţi cei exilați; dacă aceste samavolnicii nu vor fi curmate 
cu autoritate de Senat, acum, cînd am început să nădăjduim 
la restaurarea republicii, nu ne va mai rămîne nici măcar 
imaginea unei cetăţi libere. Grămezi de bani au fost adunate 
în acea casă, și nu numai din nenumăratele însemnări, notițe 
şi falsuri venale; Antonius declara că în tot ce făcea se con- 
forma actelor lui Caesar, iar hotărtrile senatoriale erau duse 
de-a dreptul la tezaurul public, fără a mai fi trecute prin 
Senat. Această mirșăvie se săvirşea în văzul tuturor, chiar 
și al neamurilor străine. S-au semnat tratate de alianţă, s-au 
acordat regate, s-au eliberat popoare și provincii, despre care 
stau mărturie tăblițele false atirnate peste tot în Capitoliu, în 
faţa cărora poporul nu putea nici să crîcnească. Prin astfel 
de mașinaţii, atîta bănet s-a strîns într-o singură casă, încît, 
dacă toată suma s-ar întoarce în tezaur, întreagă republică 
n-ar mai duce lipsă de bani. 


V. Omul acesta cast şi integru, întemeietorul unor instanţe 
de drept civil, a promulgat chiar şi o lege a judecăților, în 
care ne-a înșela pe toţi. Se lăuda spunînd că a pus judecă- 
tori pe ostașii stegari, pe ostașii de rînd, pe ostașii din legiu- 
nca „Cioctîrliilor“ ; pe cînd judecătorii aleși de el sînt jude- 
cători cu zarul, exilați, grecotei 2 (ce mai șleahtă de judecă- 
tori, ce mai prestigiu de consiliu, vrednic de admirat) ! Mi-am 
pus în gînd să apăr un vinovat în faţa acestui consiliu, în 
faţa lui Cyda cretanul, adevărat miracol al insulei, un fanfa- 
ron plin de îngîmfare şi decăzut. Să zicem însă că ceca ce 
am auzit despre dînsul nu e adevărat. Dar ştie, cel puţin, la- 
tineşte ? Se trage oare din neam de judecători, face parte din 
această tapmă ? Sau, ceea ce ceste și mai important: cunoaște 
oare legile şi obiceiurile noastre, cunoaşte oamenii? Mai bine 
cunoaşteţi voi Creta decît Cyda Roma. Alegere și recoman- 
dare de judecători se obișnuiește a se face chiar cînd e vorba 


1 Fulvia, soţia lui Antonius, fusese căsătorită mai înainte cu Clodius, 
demagogul, apoi cu Curio. În această vreme, cei doi nu mai erau în viaţă. 
Pe Clodius îl atacase Cicero într-un proces celebru, în cuvîntarea de apă- 
rare a lui Milo (Pro Milone). i 

2 Aluzie la grecii Cyda și Lysiades, 


de cetăţeni de-ai noștri, dar cine-l cunoâşte sau cine l-a putui 
cunoaște pe acest judecător de la Gortynium!? Pe Lysiades 
atenianul îl cunoaștem cei mai mulţi dintre noi : este tiul lui 
Phedru, cunoscutul filozof 2, şi pe deasupra mai este și om 
de viaţă, aşa că lesne se va putea împrieteni cu M. Curius, 
coleg şi la împărțirea dreptății, şi la petreceri. Mă întreb 
dacă atunci cînd Lysiades va fi citat în ședință ca judecător 
și nu se va prezenta pretextînd că face parte din Areopag, 
și i-ar fi cu neputinţă, să judece în același timp procese și la 
Roma şi la Atena, mă întreb dacă cel ce va prezida dezba- 
terea va primi scuza judecătorului grecotei, îmbrăcat cînd în 
pallium 3, cînd în togă. Va călca oare în picioare străvechile 
legiuiri ale atenienilor ? Halal complet de judecată, o, zei ! 
Judecător cretan, şi nemernic pe deasupra ! Cu ce curaj se va 
apropia un împricinat de el, căci face parte dintr-un popor 
aspru ? Atenienii au inimă bună. După socotința mea, nici 
Curius nu este crud, căci pe zi ce trece își prăpădeşie averea. 
Au mai fost aleși şi alți judecători, care se prea poate să se 
sustragă acestei alegeri ; aceştia chiar au motiv să se sustragă : 
pot invoca exilul, părăsirea pămîntului natal vreme îndelun- 
gată, în care n-au tost rechemaţi. Tocmai asemenea oameni a 
găsit cu cale smintitul să aleagă judecători ! Poare că le-a 
anunțat şi numele la Tezaur 4, ba chiar le-ar fi dat pe mînă 
întreaga republică dacă nu s-ar fi temut că ar fi desființat ast- 
fel pînă şi aparența unor forme republicane. 


VI. Pînă acum am vorbit despre judecătorii cunoscuţi, 
n-am vrut să spun nimic despre cei mai puţin cunoscuţi ; dar 
nu se poate să nu ştiţi că în cea de a treia treaptă judecăto- 
rească au fost aleși tot felul de saltimbanei și muzicanți, în 
fine, toată șleahta de beţivani ai lui Antonius. lată pentru ce 
o lege atit de însemnată, de deosebită, se propunea pe v 
vreme mizerabilă, adevărată furtună, cu ploaie, vînt și vije- 
lie, între fulgere şi tunete. Pentru că trebuia să ni se dea drept 


1 Gortynium, oraș in Creta. 

2 Phedru era pe atunci unul dintre cei mai cunoscuți filozofi din școala 
lui Epicur. Cicero l-a audiat în tinerețe, la Roma, şi mai tirziu la Atena. 
Deşi avea aversiune pentru doctrina epicureică, Cicero il prețuia pe Phedru 
în mod deosebit, 

3 Pallium, manta grecească ; aici, în opoziţie cu toga romană, 

4 Templul lui Saturn, unde se aflau în păstrare textele de legi gravate 
pe tăblițe de aramă, precum și insignele și trofeele militare. 

judecători nişte oameni pe care nimeni n-ar vrea să-i vadă 
nici măcar trecîndu-le pragul casei. Mulțimea crimelor, con- 
ştiinţa faptelor rele, risipirea banului public, a cărui numără- 
toare s-a făcut în templul zeiţei Ops, l-au îndemnat la 
înființarea celei de a reia „trepte judecătoreşti ; ; cînd își pier- 
duse orice nădejde de a scăpa de învinuiri în faya unor Jude- 
cători cinstiţi, Şi-a căutat alții, corupți. Asemenea Oameni a 
îndrăznit să ne pună judecători acest mizerabil, vîrit în mo- 
cirlă pînă-n gît! Prin această faptă republica este de două 
ori înjosită : o dată pentru că există judecători atît de infami, 
și a doua oară pentru că s-a dat în vileag cît de mulți nemer- 
nici avem la Roma. După socotința mea, aceste legi și altele 
asemenea lor, chiar .dacă au fost promulgate sub bune auspi- 
cii, trebuie să fie numaidecit abrogate ; ŞI am să vă explic 
îndată de ce socot că trebuie abrogate, ca şi cînd nici n-ar fi 
fost propuse vreodată. 

Sau poate că nu trebuie înfierate cu cele mai aspre cu- 
vinte, în documentele Senatului nostru, pentru știința poste- 
rității, fapte pe care numai Antonius, înconjurat de oameni 
înarmați, le-a săvirșit în această Romă, de la întemeierea ci 
încoace, fapte pe care nu le-au săvârşit nici cei șapte regi și 
nici, după alungarea lor, cei care au jinduit la domnie. Îmi 
amintesc de Cinna, l-am văzut pe Sulla, l-am văzut şi pe 
Caesar. După eliberarea Romei de către Lucius Brutus, aceş- 
tia trei au avut mai multă putere decît î întreaga republică. Nu 
pot spune că n-au trebuit să pună și ei mîna pc arme, dar acest 
lucru nu s-a întîmplat de multe ori și, în orice caz, nu pe 
față. Pe cînd năpasta aceasta de om era urmat de o ceată în- 
treagă de oameni înarmaţi: Cassius, Mustela, Tiro, amenin- 
țindu-ne cu săbiile scoase, conduceau prin for turma celor 
asemenea lor ; la loc de cinste în ceată se aflau arcași barbari. 
Ajungind la templul Concordiei, au umplut scările, punin- 
du-și scuturile în lectice, nu pentru că Antonius ar fi vrut 
să le ascundă vederii, ci numai pentru ca să nu se obosească 
prietenii săi, purtându-și-le singuri. 


VIL. Însă fapta cea mai îngrozitoare nu numai de văzut, 
dar chiar și de auzit, a fost aceea că a adus în capela Con- 
cordiei oameni înarmaţi, hoți, cuţitari, făcînd din templu în- 
chisoare. Uşile lăcașului Concordiei au fost închise în timpul 
şedinţei, iar, hoţii se vinturau încoace şi încolo printre scau- 

nele senatorilor, pe cînd aceștia îşi spuneau părerea. Atunci a 
declarat că dacă cu nu voi veni în şedinţă, la calendele lui 
septembrie, va trimite meseriași să-mi dărîme casa. De bună 
scamă, se dezbătea o chestiune însemnată, se raporta despre 
rugăciuni publice. Eu am sosit chiar a doua zi, dar n-a mai 
venit el. Am vorbit atunci despre stat, mai puţin liber decît 
o fac eu de obicei, totuşi mult mai liber decît îmi permi- 
teau amenințările primejdiei. Acel om, aspru şi crud însă, 
nemaiținind seamă de obiceiul de a se vorbi liber în Senat, 
mi-a declarat duşmănie Fășişă, şi a poruncit să fiu prezent în 
Senat cu treisprezece zile înaintea calendelor lunii octombrie 
(deşi numai cu treizeci de zile mai înainte îi îngăduise lui 
Lucius Piso să vorbească liber, ba chiar îl lăudase foarte 
mult). În timpul acesta, vreme de 17 zile în șir. în vila de, la 
Tibur a lui Scipio, Antonius spumcga împotriva mea, cău- 
tind să-și alimenteze astfel setea de răzbunare, căci alt motiv 
nu avea. În ziua în care poruncise ca cu să mă înfăţişez î în 
Senat, el a intrat în templul Concordici încadrat de ostaşi și, 
din gura-i lipsită de rușine, a vărsat un discurs împotriva 
mca, care eram absent. În acea zi, dacă prietenii mi-ar fi în- 
găduit să vin la ședința Senatului, așa cum o doream, ar fi 
început măcelul cu mine (căci așa hotărise) ; și, o dată ce și-ar 
fi mînjit sabia cu sînge, nimic n-ar mai fi putut pune capăt 
măcelului decît oboseala și saţul de omoruri. Venise și fra- 
tele său Lucius, gladiatorul asiatic, care se bătuse cu un gla- 
diator de rînd la Mylasis?2; cra însetat de sîngele meu, căci 
pe al său și-l risipise în luptele de gladiatori. El vă cîntărea 
banii, însemna moșiile urbane și rurale; calicia lui, sporită 
de lăcomie, vă ameninţa bunurile ; el împărțea ogoarele cui 
voia el; nici un cetățean nu putea ajunge la dinsul, nici o 
rugăminte nu era luată în seamă. Fiecare cetățean stăpînea 
atita cît îi lăsase Antonius la împărțire. Deși, dacă anulaţi le- 
gile lui, nici acestea nu pot fi ratificate, totuși eu socot că tre- 
buie să notăm pe fiecare cu numele ei şi să decidem că actele 
septemvirilor 3 sînt nule. 


1 Scipio Metellus, socrul lui Pompeius Magnus. 

2 Mylassa, oraş în Caria. 

3 Colegiul celor șapte bărbaţi însărcinați de Antonius cu împărțirea 
pămînturilor ; printre ei se afla şi fratele acestuia, Lucius. 


[=] 
[ia] 


VIII. Se află oare în mijlocul nostru vreunul care să-l mai 
poată socoti pe M.: Antonius cetăţean, și nu dușmanul cel mai 
îndîrjit și crud, după ce în fața templului lui Castor, în auzul 
întregului popor roman, a spus că numai învingătorul va su- 
pravieţui ? Și voi, senatori, credeți că vorbele i-au fost mai 
amenințătoare decît faptele ? Oare n-a îndrăznit tot el să spună 
în plină adunare, că, dacă va fi scos din funcțiune, se va în- 
făţișa la porţile Romei cu armată, că va intra în Roma ori de 
cite ori va voi? Ce alta voiau să însemne aceste vorbe decâţ 
o declaraţie fășișă de înrobire a poporului? Ce alta a însem- 
nat drumul spre Br undisium, graba lui, decît că avea de gînd. 
să aducă o marc armată în preajma Romci sau chiar în Roma ? 
Ce alta însemna alegerea centurionilor, decît josnicia unui su- 
flet decăzut ? 


Cînd vitezele legiuni s-au împotrivit Făgăduielilor lui, el a 
poruncit centurionilor să sc prezinte, acasă la dinsul, unde a 
pus să fie înjunghiaţi toţi aceia a căror credință faţă de re- 
publică o cunoștea. Toţi au fost uciși la picioarele sale şi în 
faţa soţiei pe care severul comandant o adusese cu sine. Ce 
inimă credeți că ar fi avut faţă de noi, pe care ne ura, dacă 
faţă de cei pe care nu-i văzuse niciodată mai înainte a dovedit 
atita cruzime ? Cu cîtă lăcomie ar jindui la banii bogaţilor, 
dacă a putut vărsa cu nepăsare sîngele săracilor, numai pentru 
ca să poată trece asupra tovarășilor și prietenilor săi de bău- 
tură averile acestora, puţine cîte erau? Și cînd Octavius, in- 
spirat de zeii nemuritori și dînd dovadă de o voinţă și o bra- 
vură deosebită, a pornit, avind întreaga mea aprobare, spre 
coloniile tatălui său, ca să adune ostaşii veterâni, cu care în 
cîteva zile alcătui o armată, zădărnicind, cu ajutorul ei atacu- 
rile hoţilor, atunci Antonius, nemaistăpînindu-și furia, a por- 
nit de la Brundisium cu steaguri dușmane împotriva patriei. 
Legiunea Martia, văzînd ce strălucit comandant este Octavius, 
nu mai avu alt gînd decît eliberarea noastră cît mai grabnică ; 
legiunea a IV-a făcu la fel. 


IX. Aflind această veste, Antonius şi-a pierdut curajul, 
deși convocase în grabă Senatul şi însărcinase cu consular ! să 
se rostească pentru declararea lui Octavius drept duşman. O 


1 Pe Quintus Fufius Calenus. 

dată acest lucru săvârşit, fără sacrificii solemne 1, fără a pro- 
mite zeilor jertfe, nu a plecat, ci a fugit îmbrăcat într-o simplă 
manta soldățească. Și unde credeți că şi-a căutat adăpost? 
Tocmai în provincia celor mai puternici și viteji cetăţeni, care, 
Chiar dacă n-ar fi venit în acest chip, cu războiul călcîn- 
du-i pe urme, şi tot n-ar fi răbdat un îngimfat, un ţifnos plin 
de dispreţ şi semeţie, veșnic nesătul, pornit pe jaf şi orgii ca 
ei. Așadar, el aducea acum și războiul î în Gallia, după ce că 
nimeni nu i-ar fi putut îndura nemernicia chiar și fără asta. 
Şi-a aşezat tabăra în preajma Mutinei, colonia cea mai întărită 
și bună prietenă a poporului nostru, de unde a atacat pe co- 
mandantul D. Brutus, consul desemnat, cetăţean născut parcă 
anume pentru republică, pe care o socotea mai presus de orice. 
Ce mi-era dușmanul Hanibal, ce mi-era cetățeanul Antonius ? 
Căci ce faptă dușmănoasă a săvârşit Hanibal, pe care să n-o fi 
săvârșit, să n-o fi uneltit, la care să nu se fi gîndit Antonius? 
Ce alta a fost întregul marş al Antoniilor decît pustiiri, de- 
vastări, măceluri, jafuri ? Fapte pe care Hanibal nu le-ar fi să- 
vîrșit, deoarece el se gîndea totdeauna la foloasele pe care le 
putea trage. Dar aceştia, care nu trăiesc decît pentru clipa de 
faţă, fără să se gîndească la ziua de miine, nu se sinchisesc de 
soarta și bunurile cetățenilor sau de foloasele pe care le pot 
aduce. 

Şi tocmai la acesta, o, zei buni, să fie trimiși delegaţi ? Oare 
cei care au făcut această propunere cunosc legile ţării și ale 
războiului, pildele strămoșilor, își dau seama măcar de ceea ce 
înseamnă puterea populară ori demnitatea Senatului ? Să tri- 
mitem delegaţi ? Dacă îl vor lua cu binișorul, îi va respinge ; 
de-i vor duce porunci, nu se va supune ; în sfîrșit, chiar dacă 
vom da mandate severe delegaților, el va tăvăli în noroi pînă 
și numele de delegat al poporului roman, pînă astăzi respec- 
tat, ceea ce va face să scadă avintul poporului, al municipiilor, 
al Italiei întregi. Aş mai putea adăuga și altele, la fel de insem- 
nate, dar mă opresc. Mai mult ca sigur că delegaţia ne ya aduce 
doar prelungirea şi întirzierea războiului. Deşi, parcă aud pe 
unii spunînd : „Delegații să plece, iar războiul să nu înceteze 
a fi pregătit“, totuşi, după socotința mea, pînă și auzul nume- 
lui de delegat va descuraja poporul, slăbindu-i forțele, și va 
întîrzia războiul. 


1 La plecarea în provincii, guvernatorii erau obligaţi să oficieze sacri- 
ficii solemne. 

X. Dar, după cum, senatori, pînă şi cele mai neînsemnate 
întîmplări pot da naştere la mari schimbări în natură, tot aşa 
orice chestiune publică poate duce la răsturnări, îndeosebi. în 
timp de război, și mai cu seamă într-un război civil, cînd opi- 
niile şi zvonurile pot exercita o influență atît de mare. Ni- 
meni nu se va întreba cu ce mandate am trimis delegaţii ; ;_ dar 
oricine se va îngrozi numai auzind că ne gîndim să trimitem 
o delegaţie. Nu trebuie să-l rugăm cu vorba bună, trebuie să-l 
silim cu armele să se retragă de la Mutina, să înceteze atacul 
împotriva lui Brutus, să părăsească Gallia. Căci doar nu tfi- 
mitem delegaţi la Hanibal, ca să-i cerem să se retragă de la 
Saguntum, așa cum a făcut senatul odinioară trimiţind pe Pu- 
blius Valerius Flaccus și pe Quintus Baebius Tampilus ca să-l 
Înştiinţeze pe Hanibal că, dacă nu se va supune, vor porni 
ei împotriva Cartaginei. Dacă Antonius nu va da ascultare de- 
legaţilor noștri, încotro le poruncim să meargă? Cum vine 
asta : să trimitem delegaţi la un concetățean de-al nostru, ce- 
rîndu-i să nu atace un general de-al nostru și nici o colonie a 
poporului roman ? Pentru asta trebuie să trimitem delegaţi ? 
Dar, pe zeii nemuritori, nu e acelaşi lucru dacă el atacă Roma 
sau vreo așezare întărită a ei, o colonie a poporului roman, în- 
tărită ca o fortăreață ? Cauza celui de al doilea război punic, 
pe care l-a purtat Hanibal împotriva strămoșilor noștri, a fost 
asedierea Saguntului. Trimiterea solilor la Hanibal a fost un 
lucru chibzuit, căci erau trimiși la un cartaginez, pentru aliaţii 
noștri, dușmanii lui Hanibal. Se aseamănă oare solia de atunci 
cu delegaţia de azi, trimisă la un cetățean roman ca să nu îm- 
presoare cu armată pe un general al poporului roman, să nu 
asedicze o armată sau o colonie romană, să nu pustiască ogoa- 
rele romanilor, pe scurt, să nu ne fie duşman ? 


XI. Dar hai să zicem că va da ascultare delegaţiei. Putem 
noi oare în acest caz, avem noi dreptul să-l mai socotim ce- 
tățean roman ? Prin decretele date de voi cu treisprezece zile 
înainte de calendele lui ianuarie l-aţi scos din rindul cetățenilor 
romani, ați hotărît să vi se raporteze despre cele ce vedeți că 
vi se raportează acum, la calendele lui ianuarie, despre onoru- 
rile şi răsplățile ce trebuie acordate celor care au adus și aduc 
servicii republicii. La Octavius v-aţi gîndit în primul rînd, căci 
el a abătut atacurile nelegiuite ale lui Antonius spre Gallia, şi 
apoi la ostașii veterani, care au fost cei dintii care l-au urmat 

pe Octavius, și la demnele de admirat legiuni Martia și a IV-å, 
care, credincioase republicii, nu numai că și-au părăsit consu- 
lul, dar chiar l-au izgonit cu război. Acestora le-aţi făgăduit 
onoruri și premii, ba chiar în aceeași zi, aducîndu-se şi pro- 
punîndu-se edictul lui Brutus, l- -ați lăudat ca venind din par- 
tea unui cetăţean cu alese simțăminte față de patrie, întărind 
cu autoritatea Senatului războiul purtat de Octavius de bună- 
voia sa. Ce alta aţi făcut în acea zi decât să-l declaraţi pe An- 
tonius drept duşman ? În virtutea acestor decrete va mai putea 
el să ne privească în ochi cu inima ușoară, sau voi îl veți mai 
putea privi pe el fără să simţiţi o mare durere? Nu numai 
fapta lui mîrşavă, dar, după părerea mea, însăși soarta protec- 
toare a republicii l-a exclus din stat, l-a alungat, l-a rupt de 
noi. Dacă va da ascultare delegaților şi se va întoarce la Roma, 
nu vă daţi seama că el va fi ca un stindard în jurul căruia 
se vor aduna în graba mare toţi decăzuţii? De asta mă tem 
însă cel mai puţin, căci la altele mă gîndesc eu acum. Nici- 
odată nu va da ascultare delegaților. Cunosc nebunia și aro- 
ganţa acestui om, cunosc planurile distrugătoare ale prieteni- 
lor lui, de care este legat trup și suflet. În fruntea bandei se 
află Lucius, fratele său, care s-a luptat în arenă cu străinii. 
Ehei, dacă şi firea i-ar fi la fel de zdravănă ca trupul !... Dar 
acest lucru „nu se va întîmpla niciodată, căci nu i-o vor îngădui 
tovarăşii săi. În vremea asta zilele trec una după alta și en- 
tuziasmul războiului scade. Cum s-a tărăgănat pînă acum răz- 
boiul, dacă nu prin zăbavă și delăsare ? De îndată ce Senatul a 
putut să-și țină ședința în pace, după plecarea tilharului sau, 
mai bine zis, după fuga lui deznădăjduită, v-am rugat cu stă- 
ruință să ne convocați. Chiar în ziua în care am putut să ne 
adunăm pentru prima dată, deşi consulii desemnaţi lipseau de 
la ședință, am pus, la propunerea mea și cu consimțămîntul 
vostru al tuturor, temeliile republicii, e drept, mai tîrziu decît 
s-ar fi cuvenit, dar mai înainte n-a fost cu putinţă. Cu sigu- 
ranţă că astăzi n-am mai avea război dacă atunci nu s-ar îi 
pierdut vremea degeaba. Căci orice rău se stîrpește ușor la În- 
ceput, dar e mult mai grcu cînd se învecheşte şi prinde putere. 
Nu trebuia să aşteptăm pînă la calendele lui ianuarie. 


XII. Dar să lăsăm la o parte cele petrecute. Să mai zăbo- 
vim oare și acum trimițind delegaţi, să așteptăm pînă se vor 

întoarce ? Aşteptarea aduce șovăială în război. Şi într-un răz- 
boi şovăielnic, ce entuziasm mai poate fi la recrutare ? 3 

De aceea, o, senatori, eu socot că nu avem nici o trebu- 
inţă să vorbim acum de delegaţi ; de altele avem noi trebuinţă : 
să punem totul la cale fără nici o zăbavă şi fără şovăire, să ri- 
dicăm întreg poporul, să decretăm suspendarea activităţii în for, 
ba chiar să îmbrăcăm cu toții mantaua de ostași, să se facă 
recrutarea generală, anulindu-se scutirile de serviciu militar în 
Roma și în toată Italia, excepţie făcînd doar Gallia. Dacă toare 
acestea vor deveni realități, chibzuința şi faima severităţii voas- 
tre vor fi de ajuns ca să înăbuşă nebunia criminalului gladiator. 
Atunci îşi va da îndată seama că a pornit un război împotriva 
statului și că va avea de înfruntat autoritatea şi tăria unui senat 
unit — Şi nu, așa cum spune acum în batjocură, slăbiciunea 
unor partide aflate în veşnică harţă. De care partide vorbeşte ? 
Partizanii lui Pompeius sînt învinși, iar ceilalți sînt din rîndu- 
rile lui Caesar ; atară doar dacă nu socotim. că partidul lui 
Caesar este atacat de consuli Hirtius şi Pansa ? şi de fiul său, 
Octavius. Războiul nu s-a iscat însă dintr-o disensiune a parti- 
delor, ci din speranţa nesăbuită a unor oameni decăzuţi, care 
şi-au pus ochii pe avutul nostru, jinduind să și-l împartă între 
ei. lată ce am citit într-o scrisoare a lui Antonius, trimisă unui 
septemvir, un criminal, tovarăş de fărădelegi cu el: „Nu uita 
să-mi scrii ce doreşti, căci orice dorință ai avea ţi se va înde- 
plini“. Acestuia să-i trimitem noi delegați, acestuia zăbovim 
noi să-i declarăm război? Acestuia, care n-a lăsat măcar în 
voia soartei averile noastre, ci le-a împărţit oricui a poftit, de 
n-a mai rămas nimic nefăgăduii cuiva ? Nu avem altă cale de 
urmat, senatori, decît să ne batem cu el în război, da, în război, 
e cît se poate de limpede. Trebuie să respingem zăbava, trimi- 
terea de delegaţi, iar pentru ca să nu fim nevoiţi să luăm în 
fiecare zi hotăriri, eu sînt de părere să încredinţăm cîrmuirea 
republicii celor doi consuli, să le acordăm puteri depline ca s-o 
poată supraveghea și apăra, ca nu cumva să sufere vreo vă- 
tămare. De asemenca, sînt de părere că nu trebuie să-i socotim 
vinovaţi pe cei care servesc acum în armata lui Antonius, dacă 


1 În timp de război sau de stare de asediu, romanii îmbrăcau o manta 
proasă, numită sagum. | 

2 Hiruus şi Pansa fuseseră prietenii apropiaţi ai lui Caesar. Hirtius 
este continuatorul Însemnărilor despre războiul cu galii. 

se vor lepăda de el înainte de calendele lui februarie, Dacă 
veţi fi și voi de aceeași părere, senatori, în scurtă vreme veţi 
face ca poporul roman să-și redobindească libertatea împreună 
cu propria voastră autoritate. Dacă nu veţi trece în cea mai 
mare grabă la faptă, s-ar putea ca aceste decrete ale voastre, pe 
care veţi fi siliți să le daţi, să fie date prea tîrziu. În ce 
privește republica, cred că atât cît s-a scris în raport este de 
ajuns 


XIII. O altă chestiune este aceea a onorurilor ce trebuie 
acordate, despre care vreau să vorbesc de acum încolo. Ordinea 
obișnuită la luarea cuvîntului o voi respecta şi în cinstirea băr- 
baților viteji. Așadar, voi începe cu Brutus, consulul desem- 
nat, așa cum cere obiceiul strămoșesc. Nu mai amintesc de fan- 
tele lui trecute, care şi acelea sînt mari și au fost preamărite 
după cum se cuvine mai mult de judecata poporului decît de 
cea oficială. Cu ce cuvinte am putea să-l preamărim — mai 
cu seamă în clipa de față ? Virtutea lui fără seamăn nu cere 
altă recompensă decît pe aceea a laudei şi a gloriei. Chiar dacă 
ar fi lipsită de acestea, ca este totuși mulțumită că cetățenii 
cinstiți au recunoscut-o în cugetul lor și se bucură ca și cînd ar 
fi fost recunoscută în public. Trebuie deci să acordăm lui Bru- 
tus laudele și recunoştinţa meritate. De aceea, senatori, după 
socotința mea, trebuie să redactăm hotărîrea Senatului astfel : 
„Întrucît Decimus Brutus, comandant și consul desemnat, ţine 
provincia Galliei 1 sub stăpînirea Senatului și poporului roman 
și, de asemenea, a pregătit în timp foarte scurt. cu zelul sporit. 
al municipiilor, coloniilor și al provinciei Gallia. o armată, 
făcînd toate acestea în spiritul dreptăţii și al disciplinei re- 
publicane, şi-a câștigat merite de netăgăduit din partea statului, 
Senatului și poporului roman care, prin activitatea și vitejia 
generalului și consulului desemnat — Decimus Brutus — ca și 
prin zelul şi credința arătate de provincia Gallia, au primit 
sprijin în clipe de mare primejdie.“ 

Faţă de aceste neasemuite merite există oare, senatori, vreo 
cinstire, oricît de mare, care să nu i se cuvină lui Decimus 
Brutus din partea statului ? Căci dacă el i-ar fi deschis lui Mar- 
cus Antonius porțile Galliei și acesta ar fi putut pătrunde în 


1 Gallia transalpină era guvernată de consulul desemnat Plancus. I.o- 
cuitorii Galliei erau dîrji și războinici, deci Antonius şi-ar fi alcătuit din 
ei o armată Înspăimîntătoare, 

Gallia transalpină nimicind municipiile și coloniile nepregătite, 
ce teroare ar fi apăsat asupra republicii noastre ? Nu încape 
îndoială că smintitul, nestatornic și pripit cum este În toate 
faptele lui, n-ar fi stat o clipă la îndoială să ne impună un 
război, sprijinindu-se nu numai pe armata sa, ci şi pe mulțimea 
colosală a barbarilor, încît nici zidul Alpilor n-ar fi fost în 
stare să-i zăgăzuiască furia. Așadar, numai mulțumită lui Bru- 
tus nu a fost atacată Roma, căci el, aflat departe și neputind 
nădăjdui să capete sprijinul autorității voastre, a chibzuit în 
sinca lui să nu-l primească pe Antonius ca pe un consul, ci ca 
pe un dușman ce era, izgonindu-l din Gallia, deși putea fi el 
însuși atacat de acesta. Aibă deci mărturie veșnică această prea- 
strălucită faptă, prin decretul nostru, iar Gallia, care mereu s-a 
aflat și se află în fruntea celor care apără libertatea și supre- 
maţia Romei, să fie pe drept lăuidată pentru că, în loc de a se 
supune lui Antonius, s-a ridicat cu mic, cu mare împotriva lui. 

XIV. De asemenea, sînt de părere că trebuie să acordăm 
onoruri dintre cele mai mari lui Marcus Lepidus, pentru strălu- 
citele servicii aduse republicii. El a fost totdeauna apărătorul 
libertății poporului şi proba cea mai mare de voinţă și dreaptă 
judecată a dat-o în ziua în care Antonius a așezat coroana pe 
capul lui Caesar. Atunci l-am văzut pe Lepidus întorcîndu-și 
fața cu un geamăt de durere și declarînd că urăște de moarte 
sclavia şi că dorința lui cea mai fierbinte este ca poporul să 
fie liber. Cîte n-a trebuit să îndure din această pricină! 
Oricine își dă seama că numai din pricina împrejurărilor, nu 
a nesăbuinţei sale ! Căci cine poate uita de cîtă cumpătare a 
dat dovadă în vremuri grele pentru Roma, de la moartea lui 
Caesar încoace ? Mari sînt faptele sale, dar cuvîntarea mea zo- 
rește spre altele și mai mari. Căci ce poate fi mai demn de 
admirat. la toate neamurile, o, zei nemuritori, decît realizarea 
celei mai fierbinți dorinţe a poporului roman : ca uriașul război 
civil care izbucnise și de sfîrșitul căruia ne temeam cu toții Să. 
poată fi stins pe cale pașnică, și nu prin foc şi sabie ? Acest lu- 
cru l-a făptuit blîndeţea și iscusința lui Lepidus. Dacă Caesar 
ar fi dat dovadă de tot atîta chibzuinţă în groaznicul și jalni- 
cul război civil !, i-am avea și astăzi în viață pe cei doi fii 


1 Aluzie la lupta lui Sextus Pompeius în Spania. Din cauza acestui 
război Marcus Lepidus nu îndrăznea să intre în Spania, unde [usese numit 
proconsul. 


106 


ăi lui Pompeius, bărbați de un prestigiu neasemuit, ca să nu 
mai vorbesc de tatăl lor, de a cărui cinste nu se mai îndoiește 
nimeni. O, dacă Lepidus i-ar fi putut salva pe toţi! Tot ce a 
putut face a lost să-l readucă la Roma pe Sextus Pompeius, 
podoaba cea mai de preț a republicii, cel mai strălucit exem- 
plu de bunătate. Vitregă soartă a avut poporul roman ! Greu 
destin ! Căci n-a fost de ajuns pierderea lui Pompeius-tatăl, 
scutul luminos al poporului roman, a trebuit să piară şi fiul, 
întru totul asemeni tatălui. Cauza republicană a lui Sextus 
Pompeius fiind salvară din porunca zeilor nemuritori, în- 
dreapră întrucâtva răul. 


XV. Pentru această dreaptă și însemnată faptă și pentru 
că M. Lepidus, datorită omeniei și iscusinţei sale, a transfor- 
mat războiul civil, care se arăta cu mare primejdie, în pace 
şi bună înțelegere, socot că hotărîrea Senatului trebuie să fie 
astfel formulată : „Deoarece republica a fost cîrmuită în chipul 
cel inai strălucit de generalul şi marele preot Marcus Lepidus, 
în care timp poporul roman a putut să-și dea seama că nu su- 
feră nicidecum dictatura ; deoarece, prin străduința, bravura, 
chibzuinţa şi rara lui bunătate şi blindeţe a fost stins crîncenul 
război civil ; deoarece, de asemenea de către Marcus Lepidus, 
Sextus Pompeius, fiul lui Cneius Pompeius cel Mare, a fost 
înapoiat cetății noastre după ce părăsise armele şi sc supusese 
autorității Senatului ; în alară de acestea, datorită marilor și 
nenumăratelor merite ale lui Lepidus față de republică, po- 
porul și Senatul roman punîndu-și toată nădejdea în bravura 
şi autoritatea lui care-i vor duce la victorie, pace, bunăînțele- 
gere, libertate ; pentru amintirea veșnică a serviciilor aduse de 
el republicii, Senatul și poporul roman îi vor ridica o statuie 
ecvestră în aur, la rostre sau în oricare loc din for va voi, 
lucru cu care ordinul senatorial se va învoi de asemenea.“ 

Aceasta mi se pare, senatori, cea mai mare şi cea mai dreaptă 
cinstire ce i se cuvine, întrucât ea nu i se acordă numai pentru 
nădejdea în clipele viitoare, ci și pentru Faptele strălucite pe 
care le-a săvîrșit. O asemenea onoare ! nu ştiu să mai fi fost 
acordată vreodată cuiva de un senat liber și neclintit în hotări- 
rile sale bine chibzuite. 


1 Asemenea onoare mai fusese acordată și lui Sulla, şi lui Caesar, dar 
pe cînd deţineau şi puterea supremă. 

XVI. Mă întorc acum la Octavius, senatori, care dacă n-ar 
fi existat, cine dintre noi ar fi putut fi prezent astăzi aici? 
Antonius, omul cel 'mai nestrunit, clocotind de ură, nutrind 
gînduri vrăjmașe față de toţi cetățenii cinstiţi ai republicii, ve- 
nea în zbor spre Roma, de la Brundisium, însoțit de o armată. 
Cum puteau ti stăvilite cutezanţa, setea lui de omor.? Coman- 
danţi ori trupe nu aveam ; sfat public nu exista, nici liber- 
tate ; trebuia să ne supunem grumazul unei cruzimi nelegiuite ; 
cu toții ne căutam scăparea în fugă, dar nici ea.nu ne aducea 
salvarea. Ce zeu ne-a dăruit atunci, nouă şi poporului roman, 
pe acest tînăr, coborit parcă din cer ? Cînd toate căile păreau 
deschise acelui ciumat, cînd primejdia părea mai mare și dez- 
nădejdea ne copleşise, pe negindite, ca din pămînt a răsărit Oc- 
tavius, și a alcătuit cat ai clipi o armată, cu care a înfruntat 
furia lui Marcus Antonius, mai înainte ca cineva să fi bănuit 
măcar la ce cugetă. Asemenea onoruri s-au mai acordat şi lui 
Cneius Pompeius cînd era tînăr! — onoruri meritate, căci 
ajutase republica — acesta însă era mai copt ca vîrstă și mai 
pregătit în meșteșugul conducerii războaielor şi al armatelor. 
Nici cauza lui Sulla 2 nu a fost pe placul tuturora. Mărturie : 
mulțimea proscrişilor, marile şi desele calamităţi abătute asu- 
pra municipiilor. Octavius însă, mult mai tînăr ca el, a înar- 
mat niște veterani care nu mai aveau ce dori decît odihna ; a 
îmbrățișat cauza Senatului, care era în acelaşi timp și a po- 
porului și a întregii Italii, plăcută deopotrivă zeilor şi oame- 
nilor, Pompeius s-a alăturat marii, puternicei şi victorioasei 
armate a lui Sulla, pe cînd Octavius nu s-a aliat cu nimeni; 
singur a fost căpetenia armatei, singur a pregătit apărarea. 
Antonius a avut împotriva adversarilor ţinutul duşmänos Pi- 
cenum, iar Octavius și-a.alcătuit o armată împotriva lui An- 
tonius, dintre prietenii lui Antonius, care erau totodată şi pric- 
tenii libertăţii. Sulla a dominat cu ajutorul lui Pompeius, pe 
cînd dictatura lui Antonius a fost înăbușită de puterea lui Oc- 
tavius. Să-l învestim deci pe Octavius comandant suprem, căci 
fără o căpetenie nu poți fi stăpîn pe situaţia militară, nu poți 
ține în frîu armata, nu se poate purta războiul. Să-i acordăm 
gradul de propretor, dar cu drepturi sporite. Cu toate că 


1 În războiul civil dintre Marius şi Sulla, Pompeius imbrăţișase cauza 
lui Sulla. Pompeius era pe atunci în vîrstă de 23 de.ani. 

? Sulla ridicase dreptul de cetăţenie şi împroprietărire oraşelor care Al 
aputaseră pe Marius în timpul războiului. 

această cinstire este mare pentru virsta lui, totuși nu este des- 
tul de mare pentru necesitatea momentului şi pentru meritele 
lui. Să căutăm prin urmare să-i dăm acele onoruri care se po- 
trivesc zilei de astăzi. 


XVIL Sper însă că în curînd noi şi poporul roman. vom 
avea posibilitatea să onorăm cu distincții și onoruri pe acest 
tînăr ; deocamdată, decretul nostru socot că trebuie să sune 
astfel : „Deoarece Octavius, fiul lui Caesar, pontif! şi pro- 
pretor, în cel mai critic moment pentru republică a însuflețit 
pe ostașii veterani făcîndu-i să se înroleze pentru libertatea 
poporului ; deoarece, la ordinul și sub conducerea lui, legiunea 
a IV-a şi legiunea Martia au apărat şi apără cu dragoste și en- 
tuziasm republica și libertatea poporului roman ; deoarece Oc- 
tavius, avînd doar rangul de propretor ?, a pornit cu armata sa 
în ajutorul: Galliei ; de asemenea, deoarece a readus în puterea 
poporului roman cavalerii, arcașii și elefanţi 3, care s-au dove- 
dit de mare folos în ceasul în care republica și prestigiul po- 
porului roman se aflau în mare primejdie ; pentru aceste mo- 
tive, Senatul hotărăște ca pontiful și propretorul Octavius, fiul 
lui Caesar, să fie primit în rîndurile senatorilor, unde să-și 
poată spune părerea în rînd cu chestorii şi orice magistratură 
ar cerc să i se dea, așa cum s-ar face după lege, dacă ar fi fost 
chestor cu un an mai înainte.“ 

Vă întreb, senatori : de ce nu ne-ar conveni ca el să capete 
cît mai degrabă onoruri supreme ? Căci cei care au făcut legea 
care cerc o vîrstă mai mare pentru consulat se temeau de în- 
drăzneala nesăbuită a tinereții; Octavius ne-a dovedit însă, 
chiar de la începutul vieţii sale, că de la un caracter superior 
şi o virtute neobișnuită nu e nevoie să se aştepte înaintarea în 
vîrstă. Din această pricină strămoșii noștri din vechime nici 
nu aveau legi privitoare la vîrstă ; ci numai ambiția vreunuia 
şi, cu siguranţă, cu mulţi ani în urmă, a dus la astfel de legi, 
ca să se poată face o diferenţiere între pretendenți cu ace- 
leași merite. Așa se face că, după această lege, un caracter plin 
de virtuţi încetează de a străluci mai înainte de a putea fi 


1 Pe atunci Lepidus era pontifex maximus, iar Octavius pontilea, 
demnitări acordate de către Caesar. 

2 Propraetor era un general învestit cu puteri discreționare. Acest rang 
l-a purtat tînărul Octavius la Mutina. 

9 Antonius pusese stăpînire pe elefanții trimiși de mauri lui Caesar. 


189 


de folos republicii. Dar şi în vechime au fost aleşi consuli 
tineri ; Rulu 1, Decii, Corvinii şi atâția alţii, chiar mai încoace, 
a căror amintire n-a apucat încă să se șteargă din mintea noas- 
tră, care au săvirşit fapte însemnate, mărind stăpînirea po- 
porului roman şi răspîndind în lume faima numelui său. În- 
suşi Alexandru Macedon n-a murit oare tînăr, la 33 de ani, 
vîrstă care, după legile noastre, e cu zece ani mai mică decit 
aceea la care poţi deveni consul și nu săvîrşise încă de la înce- 
putul vieții fapte strălucite ? Dacă n-am avea decît această 
pildă și tot ne-am putea da scama că mai grabnic este cursul 
virtuții decît acela al vârstei. 


XVIII. Cei care-l urăsc pe Octavius se prefac că le e 
teamă de cl, dar n-avem de ce ne teme că cl, ridicat atît de sus 
prin onorurile ce i-am acordat, n-ar mai fi în stare, din pricina 
tinereții sale, să-și păstreze cumpătul şi s-ar folosi de puterea 
pe care o are ca să ajungă un tiran. Dacă cel care a simţit ade- 
vărata glorie are o minte sănătoasă, el înţelege că Senatul, ca- 
valerii, întregul popor îl socot salvatorul patriei şi nu se poate 
să nu-și dea scama că nimic altceva nu trebuie comparat cu 
accastă glorie. O, dacă Caesar — vorbesc de Caesar-tatăl — 
ar fi fost tot așa de drag Senatului și oricărui cetăţean cumse- 
cade ca acest tînăr Caesar !? Pentru că nu și-a ales același 
drum în viaţă, şi-a risipit întreaga forţă a virtuţilor sale (pe 
care le poseda în gradul cel mai înalt) pentru câştigarea unei 
popularităţi ieftine. Mai mult decît atît: Caius Iulius Caesar 
nu simțea nici un respect nici faţă de Senat, nici față de ce- 
tățenii cei mai buni și de aceea și-a croit cale spre acapararea 
puterii — lucru pe care un popor liber, plin de virtuți, nu-l 
putea îngădui cu nici un chip. Judecata fiului său este cu to- 
tul deosebită de a sa, de aceea este atît de iubit de toată lu- 
mea și mai cu seamă de cei mai buni dintre cetățeni. În el 
ne-am pus nădejdea libertăţii noastre, de la el ne-a venit sal- 
varea, pentru el trebuie să căutăm cele mai mari onoruri. Ne 
e frică oare de nebunia aceluia a cărui prudență neasemuită 
o admirăm ? Căci ce poate fi mai nebunesc decît a pune mai 


1 Quintus Fabius Rullus .fusese de cinci ori consul. Descindea din 
vestita familie a lui Fabius Cunctator, învingător al lui Hanibal. 

2 Orbit de ura împotriva lui Antonius, Cicero aduce laude exagerate 
tnărului Octavius, de pe urma acestor laude, republica şi însuşi Cicero vor 
avea de suferit, i 2 

presus de adevărata și puternica glorie o putere deşartă, nişte 
forţe dușmănoase și o dorință de dictatură primejdioasă şi ne- 
sigură ? Dacă pe cînd cra aproape un copil și-a dat seama de 
acest lucru, acum, cînd a înaintat în vîrstă nu mai e în stare? 
Unii zic că ar fi duşmanul unor cetăţeni de vază. De asta să nu 
se teamă nimeni. Octavius a renunțat la toate dușmăniile 
pentru binele statului, punînd mai presus de orice republica, pe 
care a luat-o drept judecător, al en pla sale. El a venit să 
întărească republica, nu s-o năruie. Cunosc toate simțămintele 
acestui tînăr. Nu are nimic mai scump ca patria, nimic mai 
sfint decît autoritatea voastră, nici un alt ideal decît preţui- 
rea celor buni, nimic mai drag decît adevărata glorie. De aceea 
nu numai că nu trebuie să ne temem de el, ci dimpotrivă, să 
ne așteptăm la alte fapte mai mărețe și mai strălucite din par- 
te-i, să nu ne fic teamă că, o dată pornit să elibereze pe Deci- 
mus Brutus din împresurare, ar mai putea pästra amintirea 
unei dureri în famile 1, care să aibă mai multă putere asupra 
lui decit salvarea cetății. Eu, senatori, am curajul să mă an- 
gajez în faţa voastră, a poporului și a statului — lucru pe care 
nu l-aș fi făcut niciodată silit, numai de teamă ca nu cumva 
să sc creadă că mă port nesăbuit într-o chestiune atît de însem- 
natà — ei bine, eu vă încredinţez, și vă puteţi bizui pe spusele 
mele, că Octavius va rămîne totdeauna același cetăţean de as- 
tăzi, așa cum dorim cu toţii să fie. 


XIX. Așa stând lucrurile, cred că am spus destule, deocam- 
dată, despre Octavius. Socot însă că nici Lucius Egnatuleius, 
bărbat viteaz, cetățean statornic şi atașat republicii, nu tre- 
buie trecut sub tăcere, ci, dimpotrivă, e datoria noastră să-i 
arătăm recunoştinţă pentru fapta-i strălucită de a fi adus le- 
giunea a IV-a de partea lui Octavius, făcînd-o scutul consu- 
lilor, Senatului, poporului roman și al republicii. lată de ce 
propun, o, senatori, să se voteze ca lui Egnatuleius să i se 
acorde orice magistratură ar dori să ceară, cu trei ani mai îna- 
inte de termenul fixat de lege, aceasta fiind pentru Egnatu- 
leius nu un avantaj, ci o cinstire binemeritată pentru o ase- 
menea faptă, de care se va pomeni în veci. Cît priveşte armata 
lui Octavius, eu socot că trebuie să hotărîm aşa : „Senatul ho- 
tărăște ca ostașilor veterani care s-au pus sub comanda ponti- 


1 Durerea proaspătă pentru pierderea tatălui adoptiv, în urma aten- 
tatului de la idele lui martie 44 îe.n, 

fului Octavius pentru apărarea libertăţii poporului roman, care 
au apărat și apără autoritatea ordinului senatorial, lor și co- 
piilor lor, să le acorde scutire de îndeplinirea serviciului mi- 
litar, iar consulii Pansa şi Hirtius, amîndoi împreună sau nu- 
mai unul dintr-înşii (după cum vor socoti ci), vor hotărî care 
este ţinutul pentru colonii, unde să fie duşi veteranii. Dacă 
acest ţinut este stăpînit de cineva potrivnic legii Iulia, el se va 
lua și va fi împărțit ostașilor veterani. De asemenea, ei vor cer- 
ceta și ținutul campan, ca să vadă dacă nu pot fi sporite avan- 
tajele ostașilor veterani, precum și ale celor ce au servit în le- 
giunea a IV-a și Martia. La fel pentru ostașii din legiunea 
a Il-a și a XXXV-a, care au venit la consulii Hirtius și Pansa, 
înscriindu-se în garda lor, dovedindu-și astfel credinţa faţă de 
Senat și popor şi dragostea de libertate, Senatul hotărăşte scu- 
tire de serviciu militar, pentru ci şi copiii lor, în afară de cei 
care au luat parte la tulburările din Gallia și Italia. Senatul 
hotărăşte, de asemenea, ca aceste legiuni să fie lăsate la vatră 
îndată după terminarea războiului ; se mai hotărăște să se dea 
ostașilor din aceste legiuni atâția bani cît le-a făgăduir Octa- 
vius, pontif și propretor, jar consulii Caius Pansa şi Aulus 
Hirtius, amîndoi î împreună sau numai unul dintr-înşii, „după 
cum vor socoti ei de cuviință, să aibă situația reală a pămîn- 
tului, fără a nedreptăţi pe civili, ca să poată fi împărțit osta- 
şilor din legiunile a IV-a şi Martia, dîndu-li-se în deplină pro- 
prietate, după cum este obiceiul la ' militari.“ 

V-am vorbit, consuli, despre toate cîte se află scrise în ra- 
port. Dacă ele vor fi trecute fără zăbavă în decret, înseamnă 
că am pregătit ceea ce clipa de faţă cere să sc împlinească nea- 
părat. Trebuie însă mare grabă, de care, dacă am fi făcut uz, 
așa cum adesea v-am spus, astăzi n-am mai avea război, 


Filipica a Vl-a 


După dezbateri furtunoase, onorurile şi distincțiile propuse 
de Cicero în Filipica a V-a au fost acordate cu unanimitate de 
voturi, dar declarația de război preconizată de Cicero n-a în- 
trunit asentimentul tuturor senatorilor. Deşi delegaţia către 
Antonius, compusă din trei bărbaţi de stat, consulari bătrîni 
(Servius Sulpicius, Lucius Piso şi Lucius Philippus) a fost con- 
stituită, mandatul cu care plecau acești trei bărbaţi, redactat 
de însuși Cicero, era o declarație de război în toată puterea 
cuvîntului. Lui Antonius i se cerea: să treacă Rubiconul, să 
elibereze provincia Gallia, lăsînd-o lui Brutus, aşa cum decre- 
tase Senatul, și să înceteze asedierea Mutinei. Cu toţii erau con- 
vinși că Antonius nu se va supune botăririlor Senatului, mai cu 
seamă că, prin oamenii lui, era informat permanent de tot ceea 
ce se petrecea la Roma şi, bineînţeles, de discursurile ținute de 
Cicero în faţa senatorilor şi a poporului. l 

Hotărîrea de'a se trimite o delegaţie la Antonius nu era 
de loc pe placul lui Cicero, care zăbovea să se arate poporului 
adunat în for, nerăbdător să afle rezultatul dezbaterilor. Tri- 
bunul poporului Apuleius îl hotărăşte cu greu să vină în jor 
ca să ia cuvîntul. 

În Filipica a Vl-a, Cicero mu relatează poporului mersul 
dezbaterilor, nici nu acuză pe niineni dintre cei care se ridi- 
caseră împotriva părerilor sale.  Arătind care este botărirea 
luată, el își exprimă totusi convingerea că Antonius nu se va 
supune Senatului, şi îndeamnă poporul să se pregătească de 
luptă, 


D.C. 


I. Cred că aţi aflat, cetăţeni, despre dezbaterile din Senat 
și părerea fiecăruia. Discuţiile î începute la calendele lui ianua- 
rie au luat sfârșit adineauri ! şi, cu toate că au fost mai puţin 
viguroase decît ar fi trebuit, totuși nu se poate spune că n-au 
fost chibzuite. Războiul a fost doar amînat, dar cauza lui n-a 
fost înlăturată. N-am venit aici decît datorită lui P. Apule- 
ius 2, căruia îi sînt îndatorat pentru multe, de care mă leagă 
o strînsă prietenie şi care vă este şi vouă bun prieten, ca să 
vă fac să cunoaşteţi cele Ja care n- aţi fost de faţă. Eminenţii 
şi destoinicii noştri consuli trebuiau să raporteze, la calendele 
lui ianuarie, despre situația republicii, după cum, la îndemnul 
meu, hotărise Senatul în ședința din 20 decembrie 44. În acea 
zi, cetățeni, s-au pus temeliile republicii noastre, căci abia 
atunci, după atîta amar de vreme, Senatul a fost pentru prima 
dată destul de liber ca să fiţi și voi în sfîrșit liberi. Chiar dacă 
acea zi mi-ar fi adus sfirșitul vieţii, tot aş fi fost mulțumit, 
căci atunci am primit şi cea mai mare răsplată, cînd voi toţi, 
într-un singur cuget şi într-un singur glas, ați strigat că repu- 
blica a fost pentru a doua oară salvată de mine *. E ntuziasmat 
de înalta voastră apreciere, m-am înfățișat în ședința Senatu- 
lui la calendele lui ianuarie, cu gîñdul să susțin ceea ce-mi im- 
punea aprecierea voastră. Văzind bine că un război pustiitor 
ameninţa republica, am socotit că nu ne putem îngădui nici 
o clipă de văbavă în urmărirea lui Antonius, a cărui nesă- 
buită cutezanţă îl mînase și mai înainte la săvirșirea multor 
blestemăţii, iar în momentul de față atacă pe generalul po- 
porului roman, asediază colonia voastră cea mai puternică şi 
mai credincioasă £. De aceea, zic, am socotit că trebuie urmă- 
rit cu război, iar, în stare de război fiind, să suspendăm jude- 


1 Dezbaterile au durat trei zile. 

> Publius Apuleius, uribunul plebei, care l-a condus pe Cicero în for 
spre a vorbi poporului. 

1 Cicero salvase prima oară republica atunci cînd — în calitate de 
consul — a contribuit efectiv la înăbușirea conjuraţiei lui Catilina, în 
anul 63 î.e.n. 

4 Este vorba despre Mutina, oraş situat în Italia de Nord, azi Modena. 

căţile și să îmbrăcăm cu toții haina de luptă, să sărim toţi ca 
unul să răzbunăm ocara adusă republicii, dacă și Senatul re- 
cunoaşte că e pricină de război. Părerea aceasta, cetăţeni, 3 
dominat în timpul celor trei zile, astfel că nu se poate spune 
“că a existat vreo divergență, deși cîțiva n-au fost de părerea 
mca. Astăzi, nu știu din ce pricină 1, Senatul a înclinat pentru 
pace, iar mulţi au fost de părere să încerce prin delegați să 
afle cît valorează în ochii lui Antonius autoritatea Senatului 
şi voinţa voastră, 


I. Îmi dau seama, cetăţeni romani, că voi nu aprobaţi 
această hotărîre, și pe drept cuvînt. Delegaţi ? La cine oare? 
La cel care a risipit și împrăștiat banul public, care a impus cu 
sila și împotriva auspiciilor leg: dăunătoare republicii, care a 
alungat poporul din adunare, ca:e a asediat Senatul, care a che- 
mat legiunile de la Brundisium ca să nimicească statul şi, pără- 
sit de ostașii acestor legiuni, a năvălit în Gallia cu o mînă de 
tilhari, care atacă pe Brutus și împresoară Mutina ? Ce înţe- 
legere, ce dreptate poate obține această solie de la un gladia- 
tor? Aceasta nu este o solie, cetăţeni, va fi o declaraţie de 
război, dacă cl nu se va supune; decretul Senatului sună în 
aşa fel de parcă s-ar trimite delegați la Hanibal2. Solja îi cere 
să nu mai atace pe un consul desemnat, să nu mai “npiresoare 
Mutina, să nu mai jefuiască provincia, să nu mai recruteze, să 
se supună puterii Senatului și poporului roman. Vă închipuiți 
ce lesne va da el ascultare decretului de a se supune iarăși pu- 
terii Senatului şi poporului, tocmai el, care niciodată n-a fost 
în stare să se supună nici măcar propriei sale autorităţi ! Cînd 
oare a făcut el ceva după propria sa chibzuinţă ? Totdeauna 
s-a lăsat tîrît de pofte, de uşurinţă, de furie sau de beție ; tot- 
deauna l-au dominat două soiuri de oameni de aceeași teapă : 
desfrînaţii și hoţii ; adevărata desfătare n-o află decît în or- 
giile private, în crimele din for, încît este de crezut că mai cu- 
rînd ar da ascultare celei mai zgârcite și mai lacome femei 5 
decît Senatului sau poporului. 


! Appian spune că noaptea au venit acasă la senatori mama, soţia şi 
copiii Îi Antonius, rugindu-i să nu ia vreo hotărire aspră. 

2 Hanibal, vestitul comandant cartaginez, a rămas în istoria Romei 
prototipul dușmanului ireductibil. 

2 Fulviei, renumită prin lăcomia. zgircenia și mașinaţiile ct, 


IN. Voi repeta și aici, în fața voastră, ceea ce am spus 
numai cu puţin înaihte în Senat. O spun iarăşi, răspicat : sînt 
încredinţat că Antonius nu va face nimic din cele ce-i vor 
cere delegaţii, ci va continua să pustiască ogoarele, să împre- 
soare Mutina, să strîngă ostași de unde va putea. Căci el este 
omul care a disprețuit întotdeauna hotăririle și autoritatea Se- 
natului, voința și puterea voastră. Va îndeplini el oare ceea 
ce s-a hotărît puţin mai înainte, adică să aducă armata din- 
coace de apa Rubiconului 1, hotarul Galliei, pînă la o depăr- 
tare de două sute de mii de paşi de cetatea Romei ? Se va su- 
pune el oare acestei hotăriri ? Va suferi el oare să fie îngrădit 
între apa Rubiconului și două sute de mii de pași de Roma? 
Nu este Antonius acel om. Căci dacă ar fi fost, n-ar fi acţionat 
astfel încît să determine Senatul să-i poruncească, întocmai 
cum i-a poruncit lui Hanibal cînd începuse războiul punic, să 
nu asedieze Sapguntul. Ce discreditare, ce condamnare din par- 
tea Senatului să-l cheme departe de Mutina, ca să ferească 
orașul de un pîrjol distrugător ! Nu i-a însărcinat oare Senatul 
pe delegaţi să treacă şi pe la Decimus Brutus, acolo unde se află 
cu ostașii lui, ca să-i încredinţeze de recunoaşterea marilor lor 
merite faţă de republică, pentru care Senatul şi poporul roman 
le vor aduce la vremea cuvenită mulțumiri, laude și onoruri ? 
Așa stînd lucrurile, mai socotiți oare că Antonius va îngădui ca 
solii să intre și să iasă din Mutina teferi ? Vă asigur că n-o va 
îngădui nici în ruptul capului. Îi cunosc violența, îi cunosc ne- 
ruşinarea, îi cunosc îndrăzneala. La el nu trebuie să ne gîndim 
ca la un om, ci ca la fiara cea mai feroce. Din aceste pricini 
decretul Senatului este cît se poate de hotărît și de sever; o, 
dacă n-ar provoca şi atîta întârziere ! În cele mai multe tre- 
buri, zăbava și tărăgănarea sînt condamnabile, dar în nici o alta 
nu este mai multă nevoie de iuțeală ca în război. Trebuie să să- 
rim în ajutorul lui Decimus Brutus, să ne adunăm toate for- 
tele ; nu trebuie să pierdem nici un ceas pentru a alerga la eli- 
berarea acestui bărbat, căci altfel comitem o adevărată crimă. 
Oare Brutus nu se putea întoarce acasă în triumf 2, ca să-și dea 


1 A trece cu armata apa Rubiconului, un rîu care forma graniţa între 
Nordul Italiei și Gallia de dincoace de Alpi (numită Gallia cisalpină) echi- 
vala cu o declaraţie fățişă de război. Comandantul trebuia că clihereze 
armata în fruntea căreia se afla, la o anumită distanță de Roma, 

2? Brutus învinsese populaşiile din Alpi. 

ce] dintîi părerea în Senar!, înainte de a intra în magistra- 
tură ? Dacă l-ar fi considerat pe Antonius consul, nu putea să-i 
dea legiunile, să-i predea şi provincia ? Ce încurcătură a fost 
la mijloc? Să vă spun eu: cînd și-a adus aminte că el 
este Brutus, cel născut pentru eliberarea voastră, nu pentru li- 
niştea sa, n-a pregetat nici o clipă ca să taie cu propriul său: 
trup calea lui Antonius spre Gallia. La un asemenea om trebuia 
să se trimită delegaţi sau legiuni ? Să lăsăm însă faptele trecute, 
solii să se grăbească, ceea ce văd că se va face, iar voi pregă- 
tiți-vă armura de luptă. Căci așa s-a decretat: dacă Antonius 
nu se va supune autorităţii Senatului, se va purcede la luptă. 
Va trebui să luptăm. Căci el nu se va supune. Ne va părea 
rău de atitea zile pierdute. 


IV. Nu duc grijă, cetăţeni, că Antonius, aflind că eu am spus 
în Senat și am întărit în adunarea poporului că el nu se va 
supune niciodată din nou autorității Senatului, ca să respingă 
această acuzare, se va schimba și se va supune Senatului, nu- 
mai pentru a demonstra că eu n-am avut dreptate. N-o va 
face niciodată. Nu-mi va invidia gloria. Va prefera să mă 
socotiți pe mine înţelept, decât să se facă el cumpătat. Chiar 
dacă el ar vrea, credeţi că l-ar lăsa fratele său Lucius? Am 
auzit că nu de mult — la Tibur, dacă nu mă înşel — Lucius 
l-a ameninţat cu moartea pe fratele său, fiindcă 1 se părea că 
Antonius şovăie. De la această lepădătură de soldat asiatic 
să primească Senatul nostru soli şi să le asculte cuvîntul ? Și 
de fratele său nu va putea fi despărţit, căci are asupra lui o 
mare autoritate. În tabăra lor, Lucius este un al doilea Scipio 
Africanus2, bucurîndu-se de mai multă consideraţie şi decît 
Lucius Trebellius 3, şi decît Plancus, tînărul nobil 4. Lucius îl 


1 Fiind desemnat consul, Brutus trebuia să-şi dea primul părerea. Uzul 
cra ca un consul desemnat să se pronunțe asupra diferitelor chestiuni aflate 
în dezbaterea Senatului înaintea foştilor consuli, a consularilor. 

2 Prin această comparaţie, Cicero urmărește să-l umilească pe Anto- 
nius, care trăia sub autoritatea fratelui său Lucius, fost gladiator în Asia, 
opunindu-l awtorității recunoscute a marelui Scipio Africanus, învingătorul 
lui Hanibal. 

3 Tribun al plebei, a propus o lege pentru anularea datoriilor, intrînd 
în conflict cu celălalt tribun — Dolabella. Ducea o viaţă de desfrîu şi, 
fiind înglodat în datorii, a fugit în tabăra lui Antonius. 

1 Titus Munatius Plancus Bursa, condamnat pentru că, la funeraliile 
lui Publius Clodius, dăduse foc curiei, fusese în urmă iertat și rechemat 
din exil de Caius Iulius Caesar. 

disprețuiește pe Plancus ca pe un exilat, deoarece acesta, con- 
damnat prin hotărîrea tuturora și mai cu seamă prin suprema 
voastră aprobare, s-a aruncat fără să-și dea seama în mulțimea 
celor care îl însoțeau pe Caius Iulius Caesar, de unde s-a în- 
tors atît de trist, încît nu părea că se întoarce, ci se lasă târât 
de gloată, ba chiar, uncori, zicea că acela care a dat foc sălii 
nu trebuie să aibă loc în sala de şedinţe. Acum îl iubeşte gro- 
zav pe Trebellius, pe care îl ura, cînd era dușmanul convertirii 
datoriilor. Văzînd că însuşi Trebellius nu poate scăpa de şter- 
gerea datoriilor decît prin aceste legi, îl iubeşte ca pe ochii din 
cap. Nu se poate să nu fi auzit, să nu fi văzut şi voi, cetățeni, 
cum se strîng pe zi ce trece giranţii și creditorii lui Lucius Tre- 
bellius. O, tu, zeiță a Credinței, pesemne că din această pri- 
cină și-a însuşit Trebellius porecla de „cinstit“, căci ce cinste 
poate fi mai mare decît aceea de a înşela pe creditori, a fugi 
de acasă la arme numai ca să scapi de datorii? A obţinut oare 
aplauzele cuiva la jocuri publice, sau aprobarea cetăţenilor la 
vreo lucrare edilitară ? Există cineva care să nu-și dea seama 
că n-a fost corect decît din întîmplare, cîteodată, că neprice- 
perea lui se împletește cu pofta criminală ? 


V. Mă întorc însă Ja favoritul vostru, la Lucius Antonius, 
care v-a luat pe toți sub aripa sa. purer nega ? Este vreunul 
dintre voi care să nu aparţină unui trib ? Cu siguranţă că nu 
e nimeni. Fi bine, aflaţi că cele 35 de triburi pe dînsul l-au 
ales de patron. Obiectaţi iarăși ? Întoarceți-vă ochii spre acea- 
stà statuie ecvestră aurită de la stînga voastră : ce cuvinte sînt 
săpate pe ca ? „Patronului lor, din partea celor 35 de triburi.“ 
Deci, Lucius Antonius este patronul poporului roman. 

Sînt de aceeași părere cu voi, care strigați : mai bine ciuma 
decît el! Nu numai că este un hop, pe care nu-l vrea nimeni 
nici de client, dar a existat oare vreodată cineva care să fi 
avut atîta trecere, să fi săvîrșit atitea fapte însemnate, încît să 
îndrăznească a pretinde că este patronul victoriosului popor 
roman şi stăpînul tuturor mintile or ? Vedem aici, în for, sta- 
tuia lui Lucius Antonius, așa cum o vedem şi pe aceea a lui 
Quintus Tremulus, învingătorul hernicilor 1, statuie aşezată di- 
naintea templului lui Castor. O, neruşinare de necrezut ! Poate 
și-a luat îndrăzneala aceasta pentru motivul că la Mylasis ? 


1 Hernici, populație din Campania, locuind un ţinut stîncos. 
a A N aer ceia iza 
2 Oraș în provincia Caria din Asia mică. 

a spintecat, ca un gladiator de rînd ce este, pe un trac, inti- 
mul său ? Dacă ar li luptat aici, în for, în faţa ochilor voștri, 
l-am mai putea suporta ? Aceasta este însă numai una dintre 
statui, căci mai are încă una, ecvestră, reprezentindu-l călare 
pe calul dat de stari, ridicată de cavalerii romani cu inscripţia 
„Patronului“. Tocmai pe cine a aflat cu cale să-și aleagă pa- 
tron ordinul cavalerilor ? ! Dacă trebuia să aleagă numaidecît 
pe cineva, să mă fi ales, bunăoară, pe mine. Dar să mă las 
pe mine deoparte. Au ales oare vreodată pe vreun cenzor, pe 
vreun general ? Le-a dat pămînt. Murdari sînt cei care l-au pri- 
mit, nerușinat cel care l-a dat! Și tribunii militari, care au 
servit de două ori în armatele lui Caesar, i-au înălțat o statuie ! 
Ce fel de ordin este acesta, mă veţi întreba? Au fost mulți, 
căci și legiuni au fost multe, timp de atîția ani. Şi acestora 
le-a dăruit pămîntul din regiunea Semurium. N-a mai rămas 
neîmpărțit decît Cîmpul lui Marte, pe care n-a apucat a-l îm- 
părți fiindcă a fugit cu fratele său. Această împroprietărire, 
cetățeni, a fost anulată prin hotărîrea lui Lucius Caesar, bărbat 
de frunte şi senator cu prestigiu. De aceeași părere cu dînsul, 
eu am abrogat actele septemvirilor. Privilegiile lui Nucullus 2 
fiind anulate, patronul Antonius este nimicit și el. Împroprietă- 
ripi pleacă cu inima împăcată, deoarece nu-i costase nimic, 
unii nici nu se stabiliseră măcar pe ogor, fie pentru că nu 
aveau încredere, fie pentru că nu aveau cu ce. Dar statuia, 
vrednică de cel pe care-l reprezintă, despre care, dacă mo- 
mentul ar fi mai potrivit, n-aș putea vorbi fără să mă umfle 
risul, poartă inscripția : „Patronului uliței de mijloc, ulița lui 
lanus 3, lui Lucius Antonius“, Să fie oare adevărat ? Ulița de 
mijloc, cea a lui Ianus să se afle în clientela lui L. Antonius? 
Care om din această uliţă a fost vreodată gata să împrumute 
lui L. Antonius una mie sesterți ? 


VI. Dar vremea trece și m-am întins prea mult la vorbă 
despre unele nimicuri. Să ne întoarcem la război, la adevă- 
. v . . . v 

ratul subiect, cu toate că nici cele despre care am vorbit pînă 


1 Existau două categorii de cavaleri: unii, avînd un cal dat de star 
(equo publico), constituiau ordinul ecvestru ; alții, posedind un cal pro- 
priu (equo privato), nu făceau parte din ordinul cavalerilor. 

> Nucullus, unul dinure septemvirii care împărțeau pământurile. 

3 Erau trei căi care duceau la templul lui Ianus, aflător în for. Cea 
ui mijloc era populată de cămătari, speculanți şi, fel de fel de negustori 
dubioși. 

acum nu erau străine de el. Trebuia să aflați numele unora, 
ca să vă puteţi da seama mai bine cu cine avem să ne războim. 

Deocamdată vă sfătuiesc, cetățeni, să aşteptaţi cu răbdare 
întoarcerea delegaților, chiar dacă altfel ar fi fost mai bine. 
Ceva tot am cîștigat: războiul n-o să ne mai afle nepregătiţi. 
Cînd delegaţii se vor înapoia şi vor anunța — cum sînt 
sigur — că Antonius nu se supune nici autorităţii voastre şi 
nici Senatului, se va mai găsi cineva atît de lipsit de ruşine 
ca să-l mai considere pe Antonius cetăţean ? Vor fi și dintre 
aceia, puţini la număr, deși mai mulți decît ar îngădui pres- 
tigiul statului nostru, care vor spune: „Să nu aşteptăm nici 
măcar întoarcerea delegaților ?“ Această prefăcătorie de bună- 
tate le va fi dezminţită de bună seamă, chiar de desfășurarea 
evenimentelor. Ca să vă spun sincer, cetăţeni, tocmai din 
această pricină nu m-am prea hărțuit astăzi, n-am prea stă- 
ruit să-i cîştig pe senatori de partea mea, ca să. decretăm starea 
de război, să îmbrăcăm haina de luptă. Prefer ca hotărîrea mea 
să fie lăudată de toți după douăzeci de zile, decît criticată 
astăzi de cîțiva. Prin urmare, cetăţeni, așteptați cu răbdare 
întoarcerea delegaților și înăbușiţi în inimile voastre obida încă 
vreo cîteva zile. Să fiți încredinţaţi că m-aș bucura dacă ar 
aduce veste de pace la întoarcere, după cum, dacă vestea va 
fi de război, ştiţi că l-am prevăzut. Cum aș putea să nu fiu 
prevăzător cînd e vorba de poporul roman, să nu mă gîndesc 
zi şi noapte la libertatea voastră și la salvarea republicii ? ? Nu 
vă sînt oare îndatorat, cetățeni romani, pentru că m-aţi cin- 
stit cu multe onoruri chiar înaintea nobililor, pe mine, omul 
nout, singurul înălțat din neamul meu? Sînt oare indezi- 
rabil ? Dar cine e mai puțin ca mine ? Mi-am îndeplinit cin- 
stit toate „funcțiile, fie că mi-au fost încredințate, fie că le-am 
cerut eu însumi. Sînt oare un nepriceput în treburile publice ? 
Dar cine este mai încercat ca mine, care de douăzeci de ani 
port un război necurmat împotriva nelegiuiţilor ? 


VII. De aceea, cetăţeni, voi sta neclintit de strajă pentru 
voi, străduimdu-mă să vă fiu de folos nu numai cu gîndul, ci 
și cu fapta. Căci care cetăţean, mai ales de pe treapta pe care 


1 Cicero face de nenumărate ori caz de calitatea sa de om non (homo 
novus), Această expresie era folosită de nobilime în sens ironic la adresa 
celor care căutau să obțină funcţii înalte în stat, fără să fie nobili. Fami- 
lia lui Cicero aparținea ordinului cavalerilor. 

ați voit să mă aşezaţi, poate uita tot binele pe care i l-ai 
făcut, poate da uitării patria, demnitatea, ca să nu se entu- 
ziasmeze, să nu se înflăcăreze în faţa simțămintelor Voastre 
înălțătoare ce au făcut din toate inimile una singură ? Am 
ținut multe și lungi cuvîntări în fața poporului, la multe am 
luat parte, dar niciodată n-am văzut o adunare atît de mare 
ca aceasta de astăzi. Cu toţii aveţi o singură simțite, o singură 
dorinţă : să zădăr niciți încercările lui Antonius de a ataca re- 
publica, să-i stingeți furia, să-i înăbușiți îndrăzneala. Același 
lucru îl doresc toate stările, într-acolo ţintesc municipiile, co- 
loniile, întreaga Italie. Astfel aţi făcut ca Senatul, hotărit din 
propria sa voinţă, să fie și mai hotărît prin autoritatea 
voastră, A sosit momentul potrivit, cetățeni, poate că mai 
tirziu decît s-ar fi cuvenit și ar fi fost demn pentru poporul 
roman, dar e momentul suprem, cînd nu se mai poate amîna 
nici o singură oră. A fost, ca să zic așa, un caz fatal! pe care 
l-am îndurat, și trebuia să-l îndurăm ; de acum încolo însă, 
vom face numai după voia noastră. Nu-i îngăduit ca poporul 
roman să robească, poporul roman pe care zeit nemuritori l-au 
ales ca să conducă celelalte neamuri. Ne aflăm acum în clipa 
hotărîtoare. Acum se va hotărî libertatea noastră. Trebuie, 
dragi cetăţeni, sau să învingeți (și cu siguranță că veți izbîndi, 
cu dragostea voastră de patrie și buna înţelegere dintre voi) 
sau mai curînd să pieriţi decit să ajungeţi robi. Ale popoare 
pot îndura robia, poporului roman însă îi este proprie li- 
bertatea. 


1 Aluzie la dictatura lui Caesar.. 


Filipica a VII-a 


În februarie, anul 43 i.e.n., delegația trimisă la Antonius 
nu se întorsese încă, rezultatul discuţiilor nu se cunoștea, în- 
treaga Romă fierbea de nerăbdare să-l afle mai curînd. Prie- 
tenii lui Antonius rămaşi la Roma, dintre care cel mai de vază 
era Calenus, socrul consulului Pansa, îl țineau la curent, prin 
scrisuî, cu cele ce se întîmplau la Roma. În toiul acestei 
fierberi, Senatul convocă o ședință. La ordinea zilei erau ra- 
portul consulului Caius Pansa asupra unei chestiuni edilitare 
privind Via Appia şi asupra vistieriei, precum și raportul tri- 
bunului poporului despre Lupercalii. Cicero lua parte la ṣe- 
dință în calitatea-i de consular. Potrivit uzului, foştii consuli 
aveau îngăduin:a că ia cuvintul cu privire la orice chestiune, 
nu numai cu privire la cele înscrise pe ordinea de zi, 

Chiar de lı începutul cuvîntării sale, Cicero anunța că se 
za abate de în snbhivct; apoi, adresîndu-se consularilor, își 
exprima regretul i acestia nu erau încă convinși de faptele 
criminale omise de Anr.nius, pe care îl socoteau încă cetă- 
țean al Romei. În timp :e vorbea. în sală se așternu o liniște 
desăvirșită, privirile tuturor fiind aţintite spre el. Adept sta- 
tornic al păcii, Cicero aduce iarsi în discuţie războiul, ară- 
tindu-si convingerea că de o pace tu Antonius nici nu poate 
fi vorba. Chiar dacă s-ar ajunge la încheierea unei păci cu el, 
aceasta n-ar fi durabilă și ar constitui un izvor de primejdii 
pentru republică. Ar ji > pace rușinousă, care ar înjosi demni- 
tatea poporului. 


NC. 


I. Ni se cere astăzi părerea, senatori, despre lucruri nė- 
însemnate, dar poate, necesare. Consulul ne va raporta despre 
reparaţiile de pe Via Appia! și despre vistierie, iar tribunul 
poporului despre Lupercalii. Deşi lămuririle care ni se dau 
sint cît se poate de simple, mintea mea, ocupată cu griji mai 
mari, se abate mereu de la dezbaterea de astăzi. 

Patria, senatori, a ajuns în cel mai mare pericol, dacă nu 
chiar in pragul pieirii. Nu fără motiv m-am temut și n-am 
fost de acord cu trimiterea delegaţiei. Ce ne va aduce întoar- 
cerea ei nu știu, dar cine nu vede ce Lincezeală aduce în spirite 
așteptarea ? Căci nu se astimpără de loc aceia care privesc cu 
ochi răi faptul că Senatul se înviorează iarăși la nădejdea 
vechii autorităţi, că poporul e una cu Senatul, că Italia în- 
treagă e animată de același spirit, tă armatele au fost pregă- 
tite, că avem generali încercaţi. Aceşti răuvoitori născocesc 
răspunsul lui Antonius și-l apără. Unii pretind că el cere să 
se lase la vatră toate armatele. Adică noi am fi trimis de- 
legaţi nu pentru ca el să asculte și să se supună Senatului, ci 
pentru ca să ne impună el nouă condiții şi legi, să ne porun- 
cească să lăsăm ţara la voia întîmplării, la cheremul neamu- 
rilor străine, tocmai acum, cînd el este teafăr şi cînd trebuie să 
ne temem mai degrabă de primejdia ce ne paşte din partea lui 
decît de aceea ce ne-ar paşte din partea oricăror neamuri 
străine. Alţii au împrăștiat zvonul că ne-ar înapoia Gallia ci- 
salpină şi ar pretinde-o în schimb pe cea transalpină. Foarte 
frumos ! De acolo să încerce să coboare asupra Romei nu numai 
legiunile lui, ci și neamurile străine. Alţii vîntură zvonul că el 
n-ar pretinde nimic necumpătat. Strigă peste tot că Mace- 
donia ar fi a lui, fiindcă frate-său Caius? a fost rechemat. 
Există oare provincie din care să nu se poată aprinde un in- 
cendiu ? Acei cetăţeni grijulii și senatori vigilenţi mai spun că 


1 Via Appia, primul drum militar, început în 312 î.e.n. de către cen- 
zorul Appius Claudius Caecus. Pornea de la Roma și ducea la Capua; mai 
vîrziu, pînă la Brundisium. 

2 Caius, fratele lui Marcus Antonius, îşi atribuise provincia Mace- 
donia. Fiind prins acolo mai tirziu de către Brutus, a fost ucis de soldaţii 
acestuia, ca instigator. 

eu aş îi dat semnalul războiului şi se ascund îndărătul scu- 
tului păcii, zicînd: „Nu trebuia să-l zgîndăriți pe Antonius, 
care nu e de loc 'primejdios, ci mai curind trufaş. Cît despre 
cinste, mulți sînt necinstiți (printre care pot să se numere în 
primul rînd cei care scornesc astfel de vorbe) ; de aceştia, zic 
ei, trebuie să ne păzim.“ Ce este mai bine ? Să stai mereu cu 
frica în sîn sau să pedepsești, cînd ai putinţa, pe nelegiuiți? 


II. Aceste vorbe sînt scornite de acei care erau conside- 
raţi odată de partea poporului. Se poate pricepe de aici că, în 
inima lor, aceștia au lost întotdeauna departe de cea mai bună 
formà de guvernăminr și că nu au fost nicicînd cu adevărat 
favorabili poporului. Atunci cum se face că tocmai aceia care 
au fost populari în fapte nedemne, acum, în chestiunea cea mai 
vitală pentru popor, deoarece este vorba de salvarea repu- 
blicii, preteră să tie trădători decît populari ? Această preain- 
semnată cauză m-a lăcut popular pe mine, care, după cum 
bine ştiţi, am fost întotdeauna dușmanul nesăbuitei îndrăz- 
neli a mulțimii. Şi tocmai acestora li se zice, sau mai degrabă 
ei singuri îşi zic consulari, numire de care nimeni nu este vred- 
nic dacă nu este în stare să păstreze şi prestigiul acestei înalte 
distincţii. Să îmbrăişezi tu cauza unui duşman 1, să-ți trimită 
scrisori în care să- şi exprime nădejdea í în izbîndă, pe care tu 
să le arăţi bucuros în dreapta și-n stinga, să le reciteşti, să le 
dai nelegiuiţilor să le copieze ca să le măreşti curajul, slăbind, 
în schimb, virtutea și nădejdea celor buni, şi tu să te mai con- 
sideri consular, senator sau chiar cetăţean de rînd? Cum va 
primi oare spusele mele preaputernicul şi bunul consul Pansa ? 2 
Căci numai prietenia cea mai sinceră mă îndeamnă s-o spun: 
îmi este cel mai apropiat şi dacă n-ar fi un astfel de consul, 
care să vegheze, să aibă mereu grija, să nu cugete decît la sal- 
varea republicii, nici nu l-aş considera consul. Cu toate că încă 
din tinereţe ne-au legat nevoile, obişnuinţa, aceleași țeluri 
înalte, o mare potrivire în idei, la care se adaugă grija deose- 
bită cu care a căutat să mă apere de pericolele care mă pîn- 


1 Cicero se adresează lui Quintus Fufius Calenus, ridicat cu cîțiva 
ani în urmă (47 î.e.n.) la demnitatea de consul de către Caesar. Era printre 
cei mai înfocaţi partizani ai lui Caesar, sub care a servit în Gallia, apoi 
la Pharsalus. După uciderea lui Caesar, Calenus l-a sprijinit pe Antonius. 

2 Consulul Pansa se număra printre apropiații lui Caesar, dar ținea 
Foarte mult şi la Cicero. 

deau în timpul crudelor războaie civile, salvindu-mi nu numai 
onoarea, ci și viaţa, cu toate acestea, zic, dacă n-ar fi așa cum 
este, aș îndrăzni să nu-l numesc consul. El însă merită cu pri- 
sosință să fie numit consul, ba chiar cel mai bun și mai de 
frunte dintre consuli, cum nu cred să mai fi fost altul, atit de 
brav și de neclintit în hotărîrile sale, dar ei nu au avut pri- 
lejul să-și dovedească voința și bravura. Împrejurările furtu- 
noase ale celei mai îngrozitoare clipe i-au oferit lui Pansa 
prilejul să-și arate generozitatea, seriozitatea şi destoinicia. Un 
consul nu-și poate dovedi însușirile decît în chipul cum cîr- 
muiește republica, nu în împrejurări dorite de el, ci în clipe de 
mare cumpănă, senatori, cum sînt cele de față. 


III. Aşa se face că eu, care întotdeauna am făcut tot ce 
am putut ca să statornicesc pacea, eu, care am dorit mai mult 
ca orice să domnească pacea între cetăţenii republicii, așa cum 
o dorește orice bun cetățean (căci întreaga mea activitate s-a 
desfășurat în for, în sala Senatului, unde m-am străduit din 
răsputeri să înlătur primejdiile care-i pîndeau pe prietenii mei, 
de unde am dobîndit cele mai mari onoruri, de unde mi-am 
cîștigat puţina influență pe care o am, de unde mi-am câștigat 
demnitatea, dacă o am), eu, care sînt un produs al păcii, fără 
de care, zic, n-aş fi ceea ce sînt, nu m-aș socoti nimic dacă 
n-aş fi statornicit cu adevărat pacea între cetăţeni. Mă ve- 
deşi înfricoșat, senatori, deoarece mă tem de chipul în care 
vor fi primite vorbele mele; vă rog însă ca și de data 
aceasta să vă păstraţi demnitatea neştirbită, ba chiar să o 
sporiţi, primind fără supărare cuvintul groaznic, nemaiauzit 
pe care-l va rosti acum Marcus Cicero, şi să nu respingeţi ceea 
ce vă voi spune mai înainte de a-mi da putinţa să lămuresc 
cele ce vreau să spun. Fi bine, eu, care nu am nimic mai 
scump decit pacea (așa cum am repetat-o de atîtea ori), declar 
că nu vreau pace cu Antonius și nu voi vrea niciodată. 

Cu multă încredere trec la a doua parte a cuvîntării, sc- 
natori, deoarece aţi ascultat cu calm discutarea punctului cel 
mai primejdios. De ce nu vreau pace? Pentru că este ruși- 
noasă, pentru-că este primejdioasă, pentru că este imposibilă. 
Vă mai cer, senatori, ca, în timp ce vă voi explica aceste 
lucruri, să-mi ascultați cuvîntarea cu aceeași bunăvoință cu 
care m-aţi ascultat și pînă acum. Ce este oare mai mirșav din 
partea oricui, dar mai cu seamă din partea unui întreg senat, 


decit nestatornicia, ușurința, şovăiala ? Ce poate fi mai nesta- 
tornic decît a voi să se încheie pe dată pace cu un om pe care 
îl socoteaţi dușman nu numai în vorbă, ci și de fapt, în nu- 
meroase decrete ? Doar dacă atunci cînd aţi hotărît să se 
acorde onoruri unice și divine lui Octavius — onoruri atri- 
buite pe un singur considerent, anume că a pregătit o armată 
împotriva lui Marcus Antonius — nu-l socoteaţi dușman pe 
Antonius. Atunci ar însemna că Antonius nu este dușman nici 
acum, cînd veteranii sînt lăudaţi de voi cu autoritate senato- 
rială 1, pentru că au urmat pe Octavius, după cum nu l-aţi 
considerat duşman nici atunci cînd aţi făgăduir bani, impro- 
prietărire şi eliberare vitejilor ostași din legiunile care l-au 
părăsit pe acela ce se numea consul, deși era duşman. 


IV. Cum? Cînd îl copleșeaţi cu cele mai alese laude pe 
Brutus, care, printr-o adevărată predestinare a spiţei şi nu- 
melui său ?, parcă s-a născut anume pentru eliberarea repu- 
blicii, cînd recunoșteaţi că armata lui poartă război cu Anto- 
nius pentru libertatea poporului și cînd lăudaţi Gallia, ca pe 
provincia cea mai bună şi mai credincioasă, nu-l socoteaţi oare 
pe Antonius duşman ? Ce fel de război era acela, cînd aţi ho- 
tărît să plece consulii la luptă, amîndoi sau numai unul, dacă 
Antonius nu era dușman ? Atunci unde s-a dus viteazul bărbat, 
colegul și prietenul meu, consulul Hirtius?? Vă aduceti 
aminte în ce hal de slăbiciune a plecat? Slăbiciunea trupului 
nu i-a slăbit însă şi tăria sufletească. Socotind, sînt sigur, că 
nu trebuie să-ţi precupeţeşti viaţa cînd e în joc libertatea po- 
porului, mai cu seamă cînd viaţa își e păstrată numai prin ru- 
găciunile și ceremoniile acestui popor, el n-a stat pe gînduri 
și a pornit. Oare nici atunci cind porunceaţi să se facă re- 
crutări și să se suspende permisiile pe întregul cuprins al Ita- 
liei nu-l socoteaţi pe Antonius dușman ? Vedeţi bine un întreg 
arsenal de arme în Roma, vedeți ostași înarmaţi pînă-n dinți 
însoţindu-l pe consul 4, pasămite garda consulului, în realitate 
ca să ne apere pe noi, ceștialalți, care fără excepţie, ba chiar 


t Decretul redactat în şedinţa din 19 decembrie 44, î.e.n. 

2 Lucius Iunius Brutus, cel mai vechi nume cunoscut din vestita fa-. 
milie patriciană a luniilor, a contribuit în mod hotăritor la înlăturarea 
regalității și la instaurarea republicii romane. 

3 Consulul Hirtius era coleg de augurat cu Cicero. 

4 Consulul Pansa rămăsese la Roma, 

dimpotrivă, cu cea mai mare însuflețire ne înscriem volun- 
tari, ne supunem autorităţii voastre, nici acum nu-l socotiți pe 
Antonius dușman ? Noi trimitem însă delegați! Vai mie, ne- 
norocitul! Am ajuns să critic Senatul, eu care l-am lăudat 
întotdeauna ? Credeţi oare, senatori, că trimiterea delegaților 
s-a făcut cu aprobarea poporului? Nu vă daţi seama, nu 
auziți cu urechile voastre cum poporul îmi cere cu stăruință 
părerea ? Părerea mea, cu care, cu o zi înainte, aproape toți 
aţi fost de acord, pentru ca a doua zi să vă prăvălii într-o 
deşartă nădejde de pace ! Ce lucru lipsit de noimă : legiunile! 
trimit delegaţi la Senat, iar Senatul la Antonius. 

Aceasta nu este o solie, ci înştiințarea că sfîrșitul îi este 
aproape, dacă nu se va supune ordinului. Ce-mi pasă mie de 
toate astea? Îmi pasă, căci opinia publică este aspră. Toată 
lumea vede că au fost trimiși delegaţi, dar puţini știu ce spune 
decretul. 


V. Trebuie să răminem neclintiţi în hotărîrea noastră, să 
ne păstrăm seriozitatea, perseverenţa. Să ne întoarcem la se- 
veritatea de altădată, dacă Senatul dorește cu adevărat să-și 
recapete vechea faimă, gloria și prestigiul de care a fost lipsit 
atita vreme. Dacă pe atunci se putea găsi o scuză — ce-i 
drept, și aceea firavă, dar îndreptăţită, pentru că eram opri- 
maţi — acum nu poate fi invocată nici una. Cînd ne credeam 
scăpaţi de dictatura regească, ne-am trezit și mai apăsaţi de 
armele unor particulari. Am înlăturat şi aceste arme, dar 
trebuie să le smulgem acum din mîinile lui Antonius2. Dacă 
nu vom face asta, vom pieri (voi vorbi cum se cuvine unui 
senator, unui adevărat roman). Cit de jos va ajunge republica 
romană, ce pată, ce dezonoare va însemna pentru ea clipa cînd 
Antonius își va rosti părerea în acest Senat, în calitate de fost 
consul ! Las la o parte toate fărădelegile comise de el în tim- 
pul consulatului său urban, cînd a risipit sume uriașe de bani, 
rechemarea unor exilați fără a se baza pe vreo lege, vinderea 
cîștigurilor statului, scoaterea unor provincii întregi de sub 
puterea poporului, scoaterea unor regate la mezat, așezarea 
unor legi silnice în Roma, împresurarea și asedierea Senatului 
cu armele ; lăsînd, zic, toate acestea deoparte, nu se poate să 


1 Lepiunile a IV-a şi Martia, care se lepădaseră de Antonius. 
2 Antonius n-a izbutit să atace Roma, planul lui fiind zădărnicit de 
Octavius. 

nu recunoașteți că nu există fapte mai urîte, mai mîrşave decit 
împresurarea Mutinei, cea mai puternică colonie a poporului 
roman, atacarea unui general al poporului roman. a unui 
consul desemnat, devastarea ogoarelor poporului roman. Dacă 
acest Senat l-a declarat dușman în atitea rînduri, cum ar 
putea să-l primească acum în sînul său ? 

Dar am vorbit destul despre mirșăvia lui. De acum încolo 
mă. voi ocupa, așa cum mi-am propus, de primejdia care ne 
pîndeşte, pata să ne facă de ocară. Ocara să o înlăturăm mai 
vîrtos decit orice, căci ea răneşte de moarte inimile celor mai 
mulți. 


VI. Credeţi că veţi avea o pace durabilă, cînd îl veţi vedea 
în Roma pe Antonius sau, mai bine zis, pe Antonii? Atunci 
nu ţineţi seamă de Lucius, pe cînd eu nu l-am trecut cu ve- 
derea nici chiar pe Caius !. Dar, precum văd cu, Lucius va 
dicta. Căci el este patronul celor 35 de triburi, al căror drept 
de vot l-a desfiinţat printr-o lege a lui, în virtutea căreia şi-a 
împărțit și magistraturile cu Caesar. EI este și patronul cen- 
turiilor de cavaleri romani, cărora de asemenea n-a voit să le 
lase dreptul de vor, și tot el este patronul tribunilor militari 
şi bogătanilor din strada Ianus. Cine va putea îndura stăpi- 
nirea lui, mai cu seamă că și-a așezat partizani pînă şi pe 
ogoare ? Cine a mai avut vreodată în mină toate triburile, pe 
toţi cavalerii, pe toți tribunii militari ? Vă gîndiţi oare că pu- 
terea Gracchilor era mai mare decit va fi aceea a gladiato- 
rului acesta ? L-am numit gladiator nu cu înţelesul cu care se 
obișnuiește să fie numit citeodată Marcus Antonius, ci cu în- 
țelesul limpede pe care îl dau acestui cuvînt cei care vorbesc 
corect latinește. În Asia s-a bătut ca un gladiator adevărat. Mai 
întii a împodobit pe unul dintre tovarășii săi, care-i era foarte 
apropiat, cu arme de gladiator, şi apoi l-a înjunghiat pe cînd 
nenorocitul fugea, dobindind, în această împrejurare, el în- 
suși, o rană adincă, după cum dovedește semnul pe care-l are. 
Gândiţi-vă numai ce va face acesta unui dușman, cînd i se 
va ivi prilejul, dacă a fost în stare să înjunghie un amic? 
Dacă a comis această crimă numai pentru a-și satisface pof- 
tele, ce socotiți că va face pentru pradă ? Nu credeţi că va 
aduce din nou în colegiul de judecată niște sceleraţi, că se va 


1 Caius Antonius, frate cu Marcus şi Lucius, dar mai puţin crud decit 
cei doi. 

întovărăşi iarăşi cu cei care au primit pămînturi, că se va 
adresa celor proscriși ? Nu credeţi că la cel mai mic semn al lui 
Antonius, vor alerga la el toți decăzuţii ? ? Chiar dacă n-ar mai 
fi alţii decît cei care se află acum împreună cu dînsul, suspi- 
nîndu-l fățiș, şi încă ar fi prea mulţi, mai ales î în aceste clipe; 
cind pavăza celor buni nu mai este, iar ai lui sînt gata să vină 
încoace la cel mai mic semn ? Tare mă tem că, dacă ne vom 
abate cît de cit de la planul nostru, în scurt timp să nu-i 
vedem că sînt mult mai mulți decit noi. Cu toate că doresc 
pacea, mă îngrozesc la gîndul că războiul ar putea fi mascat 
sub numele de pace. De aceea, dacă vrem să ne bucurăm de 
pace, trebuie să ne pregătim de război ; dacă nu vom fi ori- 
cind pregătiți de război, niciodată nu ne vom bucura de pace. 


VII. Stă în puterea minţii şi conștiinței voastre, senatori, 
a vedea cât mai departe în viitor. De aceea sîntem noi puşi 
străjeri, să veghem ca poporul să fie eliberat de teamă, prin 
grija noastră necurmată și prin pătrunderea minţii noastre. Este 
nedemn pentru supremul consiliu al lumii, și mai cu seamă cînd 
e vorba de un lucru atit de însemnat, să dea dovadă de lipsă 
de chibzuinţă. Cu consuli ca ai noștri, cu un asemenea entu- 
ziasm popular, cu atita unire în Italia, cu astfel de comandanţi 
şi cu o asemenea armată, republica nu poate fi ameninţată de 
nici o primejdie fără ca Senatul să fie vinovat de aceasta. Eu 
mă voi pune în slujba patriei, sfătuind, prevăzind, demascind, 
luînd mereu ca martori pe zei şi pe oameni, închinîndu-mi toate 
forţele, nu numai buna mea credinţă, care ar putea fi de ajuns 
pentru un cetăţean de rînd, dar nu și pentru unul de frunte, ne- 
cruţindu-mi grija, hotărîrea și vigilenţa mea. 


VIII. Dacă pînă acum am vorbit de pericolul care vă paşte, 
acum vă voi arăta că nici vorbă nu poate fi de pace. Dintre 
cele trei condiţii pe care ar trebui să le întrunească, voi arăta 
pe cea din urmă. În primul rind, ce fel de pace poate fi între 
Antonius și Senat ? Cu ce obraz se va înlăţișa el înaintea voas- 
tră și cu ce ochi îl veți privi voi la rîndu-vă ? Care dintre voi 
nu-l urăște, sau pe care dintre voi nu-l urăște el ? Haide, spu- 
neţi, oare numai pe voi vă urăște dinsul și voi numai pe el ? Vor 
fi vreodată prietenii voştri sau voi prietenii celor care asediază 
Mutina, care recrutează soldaţi din Gallia 1, sau care vă ame- 


1 Prietenii lui Antonius din Gallia, puţini la număr, încercau să adune 
ostași împotriva lui Decimus Brutus. 

nință avutul ? Îi va îmbrăţișa el oare pe cavaleri ? Simţămir- 
tele lor faţă de Antonius au rămas întotdeauna ascunse ? Cei 
care s-au adunat în număr covirşitor pe treptele templului 
Concordiei 4, cei care ne-au îndemnat la luptă pentru redobîn- 
direa libertăţii, cerînd cu înflăcărare mantale, arme şi război, 
chemîndu-mă şi pe mine în sprijinul poporului în mijlo- 
cul adunării, îl vor îndrăgi ei oare pe Antonius, sau Antonius 
va respecta pacea cu ei? Ce să mai vorbesc despre întregul 
popor care, în forul ticsit de lume, de două ori, într-un singur 
cuget și într-un singur glas, m-a chemat, arătindu-mi marea 
dorinţă de a-și redobindi libertatea ? Dacă totdeauna ne-am 
dorit să avem poporul de partea noastră, iată că-l avem acuma 
conducător. Există oare vreo speranță de pace între poporul 
roman și cei care asediază Mutina, atacînd un general și ar- 
mata poporului roman ? Putem spera oare într-o pace cu mu- 
nicipiile, ale căror simpatii le cunoaştem din felul cum sună de- 
cretele lor, din graba cu care dau ostași și făgăduiesc bani ? Mai 
doriţi? oare să existe un senat al poporului în fiecare oraș de 
provincie ? Printr-o hotărîre a acestui ordin trebuie lăudat 
orașul Firmum 3, care s-a oferit cel dintîi să dea bani ; în chip 
deosebit se cuvine laudă marucinilor +, căci au hotănt să în- 
fiereze cu semnul infamiei pe cei care s-au sustras de la ser- 
viciul militar. Lucrurile acestea se întîmplă acum în toată Ita- 
lia. Trainică pace, n-am ce zice, între Antonius și ei, ca și în- 
tre ei şi cl, Ce înțelegere poate fi mai mare? În această dis- 
cordie poate fi vorba de pace? Chiar dacă aș lăsa deoparte 
mulțimea plebei, va putea fi oare pace între Antonius și ca- 
valerul roman Lucius Visidius5, om împodobit cu virtuţi şi 
onest, totdeauna printre cei dintii, care a fost o adevărată pa- 
văză pentru persoana mea, simţind-o mai vîrtos în vremea 
consulatului meu ? El nu numai că și-a convins vecinii să 


1 Aluzie la ședința Senatului „convocată de Antonius în templul Con- 
cordiei, cînd, alară, un grup compact de cavaleri manifestau în favoarea 
lui Cicero. 

2 În ump ce Cicero își rostea cuvintarea, poporul aplauda şi se de 
“lara potrivnic lui Antonius. 

3 Firmum, oraș în ţinutul Picenum, colonie întemeiată de romani la 
începutul primului război punic, astăzi Fermo. 

4 O mică populaţie care ocupa un teritoriu așezat în centrul Italiei, 
pe ţărmul de răsărit, avînd capitală oraşul Teate. 

5 Lucius Visidius (sau Vesidius), lăudat de Cicero pentru zelul de care 
a dat dovadă la înăbușirea conjuraţiei lui Catilina. 

intre în rîndurile ostașilor, dar i-a şi sprijinit cu bani. Ei bine, 
se va putea împăca Antonius cu acest om, pe care am crezut 
de datoria noastră să-l lăudăm într-un decret senatorial ? Sau 
cu Octavius, care l-a îndepărtat de Roma ? Sau cu Decimus 
Brutus, care l-a oprit să intre în Gallia ? Se va potoli el oare 
şi se va împăca acum cu Gallia, care l-a respins şi expulzat? 
Luaţi aminte, senatori : toate sînt otrăvite de ură și vrajbă, de 
aici va izbucni războiul civil. Deci, să nu doriți ceea ce nu se 
poate, şi, pe zeii nemuritori, luaţi aminte ca nu cumva, în spe- 
ranţa unci păci de moment, să pierdeţi o pace trainică. 


IX. Spre ce ţinteşte oare cuvîntarea mea ? Nu ştim încă ce 
au făcut solii. Dar noi trebuie să ne păstrăm mintea trează, să 
fim pregătiţi şi înarmaţi în inimile noastre, să nu ne amăgim cu 
discursuri dulcege și rugătoare sau cu aparența dreptăţii. Mai 
înainte de a pretinde ceva, el trebuia să facă ceea ce i se ce- 
rea, şi anume : să fi încetat de a-l mai ataca pe Brutus și ar- 
mata lui, de a mai devasta oraşele și ogoarele Galliei, să fi dat 
posibilitatea delegaților de a se duce şi la Brutus, să-și fi adus 
armata dincoace de apa Rubiconului și s-o fi ţinut la două sute 
de mii de pași de Roma, iar el să se fi supus autorităţii Sena- 
tului și poporului. Dacă ar fi îndeplinit acestea, autoritatea 
deliberării noastre rămînea neştirbită. Cum însă el nu s-a su- 
pus Senatului, nu Senatul i-a declarat lui război, ci el a de- 
clarat război poporului roman. De accea vă sfătuiesc să luaţi 
seama, senatori : sînt în joc libertatea poporului, carce vă este 
încredinţată, viaţa şi averea tuturor celor buni, către care pin- 
teşte încă de mult Antonius, veşnic nesătul și crud ca o fiară. 
Nu veţi avea nici o autoritate asupra lui dacă nu-l veţi stă- 
pini. Luaţi seama să nu vă scape din cușcă balaurul hidos și 
ciumat ! Îţi dau și ţie un sfat, Pansa (cu toate că n-ai nevoie 
de sfatul nimănui, căci ești mai dibaci decît mulți alţii, dar pînă 
şi cei mai iscusiți cîrmaci, în vreme de furtună, ascultă sfa- 
tul celorlalți) : să nu îngădui, Pansa, ca această strălucită pre- 
gătire să rămînă zadarnică. Ți se oferă un prilej cum n-a mai 
avut cineva vreodată. Poţi scăpa pe vecie republica de teamă 
şi primejdie, cu ajutorul Senatului, prin zelul cavalerilor și în- 
suflețirea poporului. Cît despre cele cuprinse în raportul tău 1, 
Pansa, sînt de aceeași părere cu Publius Servilius. 


1 Aluzie la conținutul raportului întocmit de consulul Pansa, cu pri- 
vire la Via Appia, sistemul monetar şi alegerea Jupercilor, 

La citeva zile după sosirea delegaților la Mutina, unul 
dintre ei, Servius Sulpicius, moare. Ceilalţi doi delegaţi, Lu- 
cius Piso şi Lucius Philippus, prezentară lui Antonius man- 
- datele Senatului şi, către sfîrşitul lunii februarie anul 43 ten., 
se întoarseră la Roma însoțiți de Cotyla, trimisul Ini An- 
tonius, aducind propunerile acestuia. 

Se face raportul în fața Senatului asupra rezultatului 
convorbirilor. Senatul nu acceptă însă propunerile lui Anto- 
nius şi-i declară război, ocolind însă termenul propriu război 
(bellum), înlocuindu-l cu răzmeriță (tumultus), dar și stare de 
asediu. Cînd se citeşte acest raport, Cicero nu poate lua cu- 
vintul ca să discute pe marginea lui. De-abia a doua zi el 
rostește cea de-a opta Filipică. Marele orator îşi începe cu 
vîntarea plingîndu-se de slăbiciunea consulului Pansa și a ce- 
lorlalți senatori lipsiţi de energie faţă de purtarea obraznică 
și dușinănoasă a lui Antonius, care refuza să se supună au- 
torității Senatului, continuind să asedieze Mutina. 

Cicero socotește absurdă distincția ce se făcea între no- 
țiunile bellum și tumultus, întrucît amindouă denumeau acelaşi 
lucru : lupta. 

În cuvinte meşteșugite, marele orator face apel la sentimen- 
tele patriotice ale tuturora, cerindu-le ca fără întirziere să se 
echipeze de război. 

Însuși consulul Pansa îi îmbrățișează părerea, cerînd și ce- 
lorlalți să urmeze îndemnul bătrinului Cicero. 


D.C, 


I. Dezbaterea raportului din ședința de ieri a fost mai con- 
fuză decît oricare alta din timpul consulatului tău. Mi s-a 
părut că te-ai opus prea puţin acelora cărora de obicei nu le 
cedezi. Căci, deşi Senatul se arăta hotărît ca totdeauna şi deși 
toţi îşi dădeau bine seama că războiul e un fapt — şi doar 
cîţiva erau de părere că trebuie înlăturat cuvîntul război — 
voința ta, cînd s-a trecut la vot, a înclinat spre împăciuire. 
Din pricina asprimii cuvîntului, la propunerea ta, părerea 
noastră n-a fost aprobată și a triumfat cea a lui Lucius Caesar, 
bărbat de mare prestigiu, care, o dară asprimea termenului 
atenuată, a fost mai blînd în cuvîntarea sa decit în sentinţă. 
Cu toate că, înainte de a-și rosti părerea, s-a scuzat prin legă- 
tura de rudenie cu Antonius !, La fel a procedat şi în timpul 
consulazului meu faţă de bărbatul surorii sale ?, așa cum a pro- 
cedat şi acum faţă de fiul surorii sale, socotind să înlăture și 
jalea surorii, dar și să privegheze asupra republicii. Pînă şi 
însuși Lucius Caesar v-a sfătuit oarecum, senatori, să nu fiți 
de părerea lui, cînd a spus că ar fi rostit altă părere și că 
aceea ar fi fost vrednică de republică, dacă nu l-ar fi împie- 
dicat legăturile de rudenie. Și el este unchiul lui Antonius. 
Nu cumva și voi, care sînteţi de aceeași părere cu el, sînteși 
unchii lui ? i 

Despre ce era vorba ? Unii socoteau că nu trebuie să folo- 
sim în declarație cuvîntul război, ci preferau să-l numim răs- 
coală. Habar n-aveau nici de fapte, nici de tilcul vorbelor, 
căci război poate fi fără decretarea stării excepționale, dar 
stare excepţională fără război nu există. Căci ce altceva este 
tumultul 3 decît iscarea unei tulburări atât de mari, încît groaza 


1 Cicero se adresează consulului Pansa ; mama lui Antonius era sora 
acestuia. 

2 Bărbatul surorii sale era Lentulus, un partizan al lui Catilina, care 
la ordinul lui Cicero — conform unei hotăriri a Senatului — a fost 
executat în închisoare. 

3 Discuţia se extinde asupra înţelesului celor două cuvinte : tumultus = 
răscoală, răzmeriţă, dar şi stare de asediu, și bellum = război (civil). 
Cicero înțelege cuvîntul tumultus ca fiind format din mor (teamă) + 
multus. 

să fie cu atît mai mare ? De aici chiar îi vine şi numele. Ast- 
fel strămoșii noştri n-au desemnat cu acest nume decît tumul- 
tul italic, deoarece sera intern, şi răscoala gallică, deoarece 
izbucnise în coasta Italiei. Că tumultul este mai grav decît 
războiul, ne putem da seama şi din faptul că în timp de război 
se dau scutiri, pe cînd în vreme de răscoală nu se dau. Așadar, 
cum vă spuneam mai înainte, război fără răscoală se poate, 
dar răscoală fără război e cu neputinţă.. Și cum între război și 
pace nu există ceva de mijloc, trebuie să admitem că răscoala, 
dacă nu-i război, e o stare de pace. Ce poate fi mai lipsit de 
noimă decît această tîlcuire ? Dar prea mult am vorbit despre 
sensul cuvîntului; să vedem mai bine, senatori, fapta însăși, 
care sînt convins că uneori pare şi mai urîtă din cauza denu- 
mirii ei. 


II. Nu vrem ca acesta să pară război. De ce dăm atunci 
ordin municipiilor şi coloniilor să-l izgonească pe Antonius ? 
De ce cerem să se adune ostași, dar nu cu sila, ci de bunăvoie 
și să se stringă bani pentru republică? Căci dacă dispare 
numele de război, dispar și zelul municipiilor, strînsa unire 
a poporului care a venit ca să lupte. Dacă noi lîncezim, tre- 
buie să sc destrame toate. Dar ce mai îndrug eu atîtea ? Brutus 
este atacat și încă nu-i război. Vechea şi puternica colonie 
Mutina este asediată și tot nu-i război; Gallia este pustiită, 
dar ce pace poate fi mai sigură? Cine cutează să numească 
război, cînd am trimis cu armata un bărbat viteaz, pe consul 
însuşi ? El care, deși slăbit de o boală grea şi îndelungată, 
a considerat că nu încape nici o scuză atunci cînd e vorba de 
apărarea republicii. Octavius nici n-a mai așteptat decretele 
voastre și a luat asupră-și sarcina războiului împotriva lui An- 
tonius, chiar. dacă se afla la o vîrstă fragedă. Nu ajunsese 
la anii hotăririlor mature, dar acest lucru nu l-a împiedicat 
să-și dea seama că, atunci cînd republica este în primejdie, o 
dată momentul prielnic trecut, nimic nu-l mai poate întoarce. 
Așa că ei şi cu armatele lor trăiesc — așa zicînd — în pace. 
Nu este dușman acela a cărui gardă a izgonit-o Hirtius de la 
Claterna 1, nu este duşman acela care atacă înarmat pe consul 
și asediază pe consulul desemnat?, nu-i sînt dușmănoase sau 
războinice nici vorbele pe care Pansa le-a citit cu puţin mai 


1 Claterna, oraș în Gallia cisalpină, aproape de Bononia (azi Bologna). 
2 Consulul desemnat era Decimus Brutus. 

înainte din scrisoarea colegiului : : „Am dat garda peste cap, 
am pus stăpânire pe Claterna, călăreţii au fost fugăriţi, lupta 
s-a dat, cîțiva au fost ucişi“. Se poate pace mai bună ca asta ? 
S-au decretat recrutări în toată Italia, scutirile au fost suspen- 
date, mîine se vor îmbrăca armuri de luptă, consulul a decla- 
rat că mîine coboară în Senat însoțit de gardă. Este oare 
aceasta o hărțuială oarecare, sau un război cum n- a mai fost 
altul ? În războaiele de pînă acum și mai cu seamă în cele ci- 
vile, cauza era totdeauna politică. Sulla s-a războit cu Sulpicius 
pentru dreptul legilor, pe care zicea că le-ar fi impus cu sila, 
Cinna s-a războit cu Octavius Cornelius, consulul, pentru 
dreptul de vot al noilor cetăţeni, apoi s-a bătut cu Marius și 
cu Cabo, pentru ca puterea de stat să nu încapă pe mîna 
netrebnicilor și ca să pedepsească măcelărirea crudă a celor mai 
de seamă bărbați. Cauza tuturor acestor războaie au fost cer- 
urile politice. Nu e cîtuși de puţin plăcut să vorbeşti despre 
ultimul 2 război civil, căruia nu-i ştiu cauza, dar îi detest 
sfîrșitul. 


II. Cel de acum este al cincilea război civil (și toate cinci 
s-au dezlănţuit în zilele noastre). În cel dintii nu numai că n-a 
existat nici o „neînțelegere între cetăţeni, dar s-au ridicat cu 
toți la luptă, în deplină înțelegere, însuflețiți de un entuziasm 
de necrezut. Toţi sint mînați de aceeași voință, apără același 
yel, au aceeaşi simţire. Cînd zic „toţi“, bineînţeles că nu mă 
gîndesc la cei pe care nimeni nu-i socoate cetățeni vrednici. 
Aşadar, care-i cauza războiului, pe care noi o credem dreaptă ? 
Noi ne apărăm templele zeilor nemuritori, zidurile, locuinţele 
poporului, soțiile, copiii, patria ; dimpotrivă, Antonius unel- 
teşte, se zbate să tulbure toate acestea, să le răstoarne prin 
război, nu urmăreşte decît jefuirea republicii, țelul său este să 
risipească o parte din bunurile noastre, iar pe alta s-o împartă 
ucigașilor. 

Între scopurile noastre este o mare deosebire, dar cel mai 
miîrșav lucru este faptul că promite tîlharilor săi casele noas- 
tre, ba chiar îi asigură că le va împărţi și Roma, că-i va scoate 
prin orice poartă, pe unde ar voi. Toţi Cafonii, toți Saxii? şi 


1 E vorba de Marius fiul, care a fost consul împreună cu Cneius Carbo. 

2 Războiul civil dintre Caesar şi Pompeius, care a luat sfîrșit prin 
bătălia de la Pharsalos, î în anul 48 î.e.n., cînd Pompeius a fost înfrânt. 

3 Cafo și Saxa sînt centurioni veterani, atașați lui Antonius. 

alţii de teapa lor, care îl urmează pe Antonius, îşi atribuie sin- 
guri cele mai frumoase reședințe și grădini, de la Tusculum sau 
Alba 1. Chiar și oamenii abrutizaţi, dacă merită să-i numim oa- 
meni și nu vite, sînt mînaţi de o deșartă speranță pînă la 
apele de la Puteoli 2. Deci, Antonius stăpineşte ceea ce promite 
la ai săi. N-avem şi noi ca el? Mai bine să ne ferească zeii! 
Chiar acum ne străduim să facem în așa chip, ca să nu mai 
poată făgădui nimeni vreodată așa ceva. Fără voie o spun, dar 
trebuie s-o spun. Averile lui Caesar, luate la mezat, senatori, 
dau multor nemernici speranță și îndrăzneală. Ei au văzut 
cerşetori îmbogăţiţi peste noapte și, de aceea, ar vrea să vadă 
mereu confiscări. Aceştia ameninţă bunurile noastre. Antonius 
le promite totul. Noi însă ce promitem armatelor noastre ? 
Mult mai bune şi mai mari recompense. Câşigul din crime 
este primejdios deopotrivă şi pentru cei care-l aşteaptă, și pen- 
tru cei care-l făgăduiesc. Ostaşilor noştri noi le făgăduim li- 
bertate, legi, drepturi, tribunale, stăpinire asupra lumii, demni- 
tate, pace şi odihnă. Făgăduielile lui Antonius sînt pline de 
sînge, groaznice, criminale, odioase zeilor nemuritori ca şi oa- 
menilor, nu sînt nici statornice, nici salutare, pe cînd ale noas- 
tre, dimpotrivă, sint cinstite, demne, glorioase, pline de bucu- 
rie, pline de pietate. 


IV. Despre avantajele păcii îmi amintea adineauri priete- 
nul meu Q. Fufius, bărbat în toată firea și vigoarea, ca și cum, 
dacă ar trebui [lăudată pacea, eu n-aș putea s-o fac tot atît 
de lesne și de cumpătat. Oare o singură dată am apărat eu 
pacea ? Nu am dorit-o eu mereu? Căci un răgaz de pace, 
care este atît de Folositor tuturor celor buni şi mie îmi este 
îndeosebi. Ce cale ar fi apucat activitatea mea fără dezbaterile 
din for, fără legi, fără procese? Toate acestea nu pot exista 
decît în timp de pace. De aceea te-aş ruga să-mi spui, Calenus, 
dacă tu numeşti sclavia pace ? Căci strămoșii noştri luau arma 
în mînă, nu numai ca să fie liberi, ci Și ca să supună alte nca- 
muri, pe cînd tu socoţi că trebuie să aruncăm armele, ca să 
devenim robi. Ce cauză mai legitimă a unui război este alta 
decît că te ridici împotriva sclaviei ? Chiar dacă stăpînul nu 


1 Tusculum şi Alba, locuri preferate de nobilii romani, care aveau vile 


acolo. 
2 Puteoli, colonie romană, primul oraş portuar din vechea Italie. Loc 


de debarcare pentru traficul spre Roma. 

este aspru, totuşi este cu totul nedemn chiar faptul că vrea să 
fie stăpîn. Există şi altec cauze drepte, aceasta însă este nece- 
sară. Numai dacă nu socoţi că acest necaz nu te priveşte, Întru- 
cît nădăjduieşti să fii aliatul dictaturii lui Antonius. În această 
privință te înșeli de două ori: întâi, pentru că pui interesele 
tale mai presus de cele obşteşti, al doilea, pentru că socoţi că 
în regalitate ar putea exista statornicie şi trai plăcut. Dacă An- 
tonius ţi-a fost de folos mai înainte, nu-ţi va fi mereu. Tu te 
plîngeai pînă şi de Caesar, care era un om, nu glumă, dar 
din acest balaur ce socoți că vei putea face ? Şi mai spui că tu 
ai dorit totdeauna pacea şi totdeauna ai voit salvarea tuturor 
cetăţenilor. Mărturisire demnă de toată lauda, care s-ar zice 
că vine din partea unui bun cetăţean, folositor republicii. Dacă 
tu vrei însă să fie salvaţi cei care sînt cetățeni prin naștere 
şi dușmani prin voinţa lor, atunci ce deosebire există între tine 
și ci? "Tatăl tău, om sever şi prevăzător, de autoritatea căruia 
m-am folosit în tinereţe, îl socotea pe Publius Nasica primul 
dintre cetățeni, pentru că a dat dovadă de bravură și gene- 
rozitate punînd la cale uciderea lui Tiberius Gracchus 2, elibe- 
rînd astfel republica. Oare noi am moștenit altfel de simță- 
minte de la strămoși ? Căci tu nu l-ai fi aprobat pe acest cetă- 
țean dacă ai fi trăit în acele vremuri, pentru că el n-a voit ca 
toţi să fie salvați. Cind consulul Lucius Opimius a raportat 
despre situaţia republicii, senatorii au fost de părere că Opimius 
trebuie să apere statul. 

“Senatul a hotărît cu vorba, iar Opimius cu armele. Dacă 
ai fi trăit pe atunci, cum l-ai fi socotit pe acest cetățean : în- 
drăzneş sau crud ? Sau pe Quintus Metellus 3, ai cărui fii au fost 
toţi patru consulari? Sau pe președintele Senatului, Publius 
Lentulus, și pe mulți alți bărbaţi de seamă, care, uniţi cu 
consulul Opimius şi înarmaţi l-au urmărit pe Gracchus pînă pe 
colina Aventinului ? În timpul acestei lupte, Lentulus a căpă- 
tat o rană gravă, iar Gracchus, fostul consul Marcus Fulvius, 
precum și amândoi fiii acestuia, tinerei de tot, au fost ucişi. 
Deci, acei bărbaţi trebuie înfierați care n-au voit salvarea 
tuturor cetăţenilor. 


1 Dictatura lui Caesar, față de care Calenus îşi exprimase în unele 
privinţe dezacordul. 

2 Hotărîrea Senatului împotriva lui Caius Gracchus şi Tiberius 
Gracchus. 

2 Quintus Metellus şi cei patru copii ai săi (Balearicus, Caprariuș, 
Dalmaticus și Sardicus) numiți după triumfurile repurtare, 

V. Dar să venim la evenimente mai apropiate de noi. Pe 
vremea consulilor Caius Marius și Lucius Valerius, Senatul le-a 
încredințat lor apărarea republicii ; cu această ocazie, au fost 
uciși tribunul poporului Lucius Saturninus și pretorul Caius 
Glaucia. În acea zi au pus mîna pe arme toți Scaurii, Metellii, 
Claudii, Catulii, Scaevolii, Crassii. Oare tu crezi că acei consuli 
şi oameni de seamă trebuie criticați? Eu am vrut să piară 
Catilina. Tu, care vrei ca toţi să fie salvaţi, ai dorit poate 
ca şi Catilina să fie salvat? Aceasta-i, Calenus, deosebirea 
dintre părerea mea și a ta: eu nu vreau ca cineva să comită 
o greşeală pentru ca apoi să trebuiască a fi pedepsit cu moar- 
tea, pe cînd tu eşti de părere că trebuie iertat chiar dacă a 
săvârşit crima. Dacă în trupul nostru se află un rău care 
vatămă restul corpului, noi suferim să se ardă și să se taie 
partea rea, învoindu-ne mai degrabă să pierdem un mădular 
decît tot trupul. Aşa şi în corpul statului t, să se taie ce este 
stricat, ca să fie salvat întregul. Aspru cuvânt, dar cu mult 
mai aspru este următorul: „Să fie salvaţi necinstiţii, crimi- 
nalij, nelegiuişii și să fie distruși nevinovaţi, cinstiţi, cei buni 
și întreaga republică !“ 

Mărturisesc, o, Quintus Fufius, că în privinţa unei per- 
soane ai văzut mai bine decît mine. Eu îl consideram pe Pu- 
blius Clodius un cetățean primejdios, ucigaș, depravat, nele- 
giuit, îndrăzneț, înecat în fapte mîrșave; tu, dimpotrivă, 
socoteai că trebuie să-l privim ca pe un bun cetățean, tempe- 
rat, nevinovat și modest. Recunosc că în privința acestui sin- 
gur om tu ai văzut cu mult mai bine, iar eu mult am greşit 2. 
Nu este drept, cum ai spus, că mă înfurii pe tine adeseori. 
Mărturisesc că sînt doar vehement, dar nu furios. Niciodată nu 
m-am supărat fără motiv pe prieteni, nici chiar atunci cînd o 
meritau. Pot să fiu de altă părere decît tine, dar fără să te 
insult. E drept, însă, nu fără o mare durere în suflet. Oare 
neînţelegerea dintre noi este mică, a pornit ea de la un fleac ? 
Că eu îl iubesc pe Octavius, iar tu pe Antonius? Ba chiar, eu 
îl iubesc pe Brutus, tu pe Antonius. Nu. Motivul este că eu 
doresc să salvez o colonie a poporului roman, pe cînd tu, dim- 
potrivă, vrei să fie luată cu asalt. 

` L Compararea republicii, a statului, cu trupul omenesc o întîlnim 
adesea la autorii antici, greci și latini, la Platon, ‘Aristotel etc. 

2 Cicero îl atacase vehement pe Clodius în celebrul său discurs rostit 
în apărarea lui Milo (Pro Milone.) 

VI. Popi oaie tăgădui aceasta ? Tu, care mereu născocești 
fel de fel de motive de zădărniciri care să slăbească puterea 
lui D. Brutus, făcîndu-l în schimb pe Antonius mai tare ? Pînă 
cînd vei tot spune că dorești pacea ? Lupta este dezlănţuită, 
liniile sînt rânduite, se atacă cu înverșunare. Am trimis trei 
fruntaşi ai Romei ca să-i împace pe luptători. Antonius i i-a dis- 
prețuit, i-a alungat, respingându-i. Iar tu rămîi un statornic 
apărător al lui Antonius? Şi, pentru ca să se arate bun sena- 
tor, Calenus spune că nu este prietenul lui Antonius. Deşi 
primise un mare privilegiu de la el, totuşi, cîndva, a fost îm- 
potriva lui. Vedeţi cît de mare este dragostea lui de patrie : 
deși mîniat pe Antonius-omul, totuşi îl apără pe Antonius în 
interesul republicii. Să știi, Fufius, că eu, cînd te văd atît de 
pornit contra masilienilor*, nu te ascult cu sufletul împăcat. 
Căci pînă cînd vei ataca Massilia? Nici triumful nu aduce 
sfîrșitul războiului ? Ín triumf a fost purtat chipul orașului, 
fără de ajutorul căruia strămoşii noştri nu ar fi triumfat 
niciodată asupra naţiunilor transalpine. În timpul acesta, 
poporul gemea. Nu exista cetățean care să considere străine 
de el nenorocirile acestei preacredincioase cetăţi, deși fiecare 
avea necazul lui. Chiar mînia lui Cacsar, care era strașnic de 
miîniat pe ei, slăbea pe zi ce trece cînd și-a dat seama de se- 
riozitatea şi credința nemaiîntilnită a acestei cetăți. O cetate 
atît de fidelă nu te poate mulțumi cu nici un chip ? Vei spune, 
poate, că iarăși m-am _Supărat. Eu vorbesc fără mînie despre 
toate, dar nu fără amărăciune în suflet. Nu pot admite că 
cineva poate fi în același timp duşmanul acelei cetăţi și priete- 
nul cetăţii noastre. Nu pot să-mi dau seama, Calenus, care 
este rațiunea faptei tale. N-am putut noi mai înainte să te 
oprim să fii cu poporul, azi nici rugîndu-te nu mai putem să 
te facem favorabil mulțimii. Destule i-am spus lui Fufius fără 
mânie, dar nu fără durere. Sînt încredinţat că acela care a su- 
portat cu chibzuinţă plingerea ginerelui o va suporta. și pe a 
prietenului, cu sufletul împăcat. 


VII. Ajung acum la ceilalți consulari, dintre care nu e 
nici unul (spun numai adevărul) de care să nu mă simt legat 
prin respect reciproc; cu unii în grad foarte mare, cu alţii 
potrivit, dar cu nimeni de loc. Ce întunecată a fost pentru noi, 


1 Fufius combărea legea de restituire a bunurilor Massiliei, care fuse- 
seră ridicate de Caesar după dreptul războiului. 

PR i ară [i AIE De u 6G A u pa 
pentru consulari, ziua de ieri! Să trimitem a doua oară solie ? 
Va face oare Antonius armistițiu? În faţa şi sub privirile 
delegaților a bătut Mutina cu aruncătoarele și le-a arătat sta- 
diul lucrărilor de fortificație şi, cît timp delegaţii noștri au 
fost de faţă, asediul n-a încetar o clipă. , Să-i mai trimitem 
delegaţi ? ? Dar pentru ce? Oare ca să ne îngrozim mai straş- 
nic după întoarcerea lor? Eu n-am fost nici înainte de pă- 
rere să se voteze trimiterea delegaților. Mă consolam la gîndul 
că atunci cînd se vor întoarce solii dispreţuiţi şi alungaţi de 
Antonius, şi vor raporta Senatului că el nu numai că nu s-a 
depărtat de Gallia, aşa cum îi cerusem, dar nici chiar din faţa 
Mutinei nu s-a retras și n-a dat solilor posibilitatea, de a co- 
munica cu Decimus Brutus — nădăjduiam că, atunci cu topi, 
întlăcărai de ură! şi scormoniţi de durere, cu toții vom veni 
în ajutorul lui D. Brutus cu arme, cai și oameni. Dar noi, 
dimpotrivă, după aceea am devenit și mai trindavi, deși väzu- 
sem nu numai îndrăzneala și crima lui Antonius, ci și obrăz- 
nicia și îngimfarea acestuia. O, de-ar fi sănătos Lucius Caesar, 
sau de-ar trăi Sulpicius ! Cu mult mai bine s-ar dezbate 
chestiunea de către toţi trei decît de unul singur. Vorbesc mai 
mult cu durere decît cu mustrare: sîntem, sîntem, zic, o, 
senatori, părăsiți de fruntaşi. Dar dacă, în clipe de primejdie, 
toți consularii (am spus-o adesea) vor acţiona cu dreptate și 
hotărîre, atunci ei vor fi cu adevărat consulari. Delegații 
trebuiau si ne aducă însuflețire și ne-au adus teamă (mie nu), 
pentru că îl stimează pe cel la care au fost trimiși, supunîn- 
du-se chiar poruncilor lui. 


VIII. Dar, pe zeii nemuritori, unde sînt datina şi virtutea 
noastră strămoșească ? Mă gîndesc la Popillius care, trimis 
sol la regele Antioch, ca să-i anunțe cuvîntul Senatului, prin 
care i se cerea să se retragă de la porțile Alexandriei pe care o 
asedia, şi cum regele tărăgăna răspunsul, l-a închis cu o ver- 
gea într-un cerc, spunindu-i că-l va denunța Senatului dacă 
nu-i va răspunde ce are de gînd să facă, atunci, pe loc, mai 
înainte de a ieși din cerc. Purtare cu adevărat demnă, căci el 
reprezenta Senatul și autoritatea poporului roman. Dacă nu i 
se supunea, orice propunere ar fi făcut trebuia respinsă, nici- 
decum să primească vreo poruncă de la dînsul. Aş primi eu 


1 Consulul Pansa reproşa adesea socrului săv, Calenus, că susţine 
partidul lui Antonius. 

oare propuneri de la cel ce nu ţine seamă de ordinele Senatu- 
lui, ori aş putea socoti că ar avea vreo legătură cu Senatul 
când el atacă pe generalul poporului roman, cu toată împotri- 
virea Senatului ? Şi ce „propuneri face el! Cu cîtă aroganță, 
cu cîtă îngimfare, cu cîtă nerușinare ! Şi pentru ce le-a mai 
dat delegaților noştri, dacă ne trimitea pe Cotyla — un fost 
edil, o adevărată podoabă, nu alta, sprijinitorul „prietenilor 
săi ? Când sclavii l-au bătut cu curelele la un ospăț, din po- 
runca lui Antonius, mai cra atunci edil cu adevărat? Şi ce 
propuneri modeste ! Am fi nişte inimi de piatră, senatori, dacă 
i-am respinge vreuna. „Înapoiez amîndouă provinciile, zice, 
liberez armata, primesc să fiu un simplu cetăţean. “ Acestea sînt 
cuvintele lui. Pare că-și vine în fire. „Uit toate, mă întorc la 
respect.“ Apoi adaugă : „Dacă veți acorda premii şi pămînt 
celor şase legiuni ale mele, călăreților şi cohortei pretoriene“. 
Auziţi, cere chiar premii pentru cei care, dacă le-ar cere ier- 
tare, l-ar considera lipsit de obraz. În alari de acestea, adaugă 
că pămînturile pe care le-a împărţit cl împreună cu Dolabella 
vor rămîne ale celor cărora le-au fost date. E vorba de ogorul 
campan și cel Leontin, considerate amîndouă de strămoşii noştri 
ca rezerve de grîne. 


IX. Le păstrează pentru comedieni, pentru jucătorii cu za- 
rul, pentru patronii de desfrîu, pentru Cafo şi Saxa, centurioni 
arțāgoşi, pe care-i așezase în gloata comedienilor și comediane- 
lor. Și, pe deasupra, mai pretinde ca hotărîrile sale şi ale cole- 
gului său cu care a plastografiat registre 1 să se menţină. Pen- 
tru ce se: străduiește atît să păstreze fiecare ce a cumpărat, 
dacă el vinde tot ce primeşte ? Să nu fie revizuite registrele 
din templul zeiţei Ops, adică să nu fie restituite cele șapte 
milioane de sesterți, să nu fie pedepsiţi septemvirii pentru 
greșelile săvirșite de ei. Aici cred că l-a sfătuit Nucula. Se 
temea poate să nu-şi piardă bunătate de clientelă. Vrea chiar 
să fie ocrotiți cei care-l însoțesc, chiar dacă au comis vreo 
faptă împotriva legilor. Aici îi are în vedere pe Mustela și pe 
Tito, nu pe sine. A săvirşit el vreo faptă rea vreodată? S-a 
atins cumva de banul public ? A ucis vreun om sau a umblat 
cu armele după dînsul? Ce-l face să se ostenească pentru 
aceștia ? Cere să nu fie abrogată legea sa judiciară. Obţinind 


1 Se referă la actele introduse fraudulos de Antonius În registrele ră- 
mase de la Caesar. 

aceste lucruri, de ce s-ar mai putea teme? Să nu fie vreimul 
dintre ai săi condamnat de Cyda, Lisiades sau Curio ? Nici 
nu ne mai face alte propuneri. Ne restituie, eliberează. „Înapo- 
iez, zice, Gallia pacificată şi o cer doar pe cea războinică“ ! 
(adică preferă să devină paşnic), cu cele șase legiuni, zice, şi cu 
suplimentările din armata lui Brutus, nu numai din recrutarea 
sa, pe care să le păstreze atita timp cît Marcus Brutus și Cas- 
sius vor fi consuli sau vor avea provincii proconsulare. Ne-a 
mai adus vestea că fratele său Caius a fost respins de adu- 
nările » populare (căci acesta e anul de candidatură al lui Caius). 
„Eu însă, zice, o voi stăpîni cinci ani.“ Legea lui Caesar? 
oprește acest lucru și tu aperi doar actele lui Caesar. 


X. Voi, fruntaşi ai Romei, vu, Piso şi tu, Philippus, cum 
aţi putut să suferiţi, sau măcar să ascultați aceste propuneri? 
Îmi închipui că numai de teamă, pentru că nu v-aţi dus la el 
nici ca delegaţi, nici ca niște foşti consuli, şi nu trebuia să vă 
păstraţi nici demnitatea voastră, nici pe a statului. Cu toate 
acestea, nu ştiu cum, dar cred că datorită înțelepciunii -voastre, 
de care cu n-aş fi dat dovadă, v-aţi putut întoarce nu prea 
mâniaţi. Antonius nu v-a arătat nici un pic de respect, așa cum 
se cuvenea unor bărbaţi aleși, delegați ai poporului roman. 
Și ce n-am acordat noi lui Cotyla, trimisul lui Antonius ? I-am 
deschis pînă și acest templu, cînd nu trebuia să-i deschidem nici 
măcar porțile oraşului, i i-am îngăduit să intre și în Senat, unde 
chiar ieri l-am văzut notindu-și părerile noastre expuse în 
timpul ședinței, iar cei distinși cu onoruri supreme, deşi demni- 
tatea lor n-ar fi trebuit să le-o îngăduie, i 1 se ploconeau. O, zei 
nemuritori, cât de greu este să-ţi poţi, păstra demnitatea de 
fruntaș al republicii ! ! “Trebuie să avem în vedere nu numai su- 
fletele, ci și privirile cetățenilor. A primi pe solul dușmanilor 
în casă, a-l conduce în camera de culcare, a-l pofti peste tot 
este faptă de om care nu se sinchisește de primejdia care-l 
amenință. Dar care-i pericolul? Căci, dacă lucrurile merg 
atît de departe încît se ajunge la momentul crucial, atunci li- 
bertatea este pregătită învingătorului, iar în faţa învinsului 


1 Gallia togata (Gallia cisalpină, de dincoace de Alpi) se numea astfel 
după toga romană purtată de locuitorii ei. Gallia comata, ai cărei locuitori 
purtau plete lungi, era Gallia transalpină, de dincolo de Alpi. 


2 Legea lui Caesar prevedea doi ani pentru provinciile așa-numite 
consulare. 

stă moartea. Dintre ele, pe una o dorim cu toţii, iar de cea- 
laltă nu poate scăpa nimeni. Fuga de moarte este mai urâtă 
şi mai rea decît moartea însăși. Mie tot nu-mi vine să cred că 
ar exista cineva care să invidieze statornicia şi munca celor- 
lalţi şi să vadă cu ochi răi zelul cu care sar în ajutorul repu- 
blicii, şi căruia să-i vină greu să vadă că acest zel este apro- 
bar de Senat și de poporul roman. Cu toţii avem datoria să ne 
comportăm astfel, aceasta cra o glorie nu numai pe vremea 
strămoşilor noștri, ci și în ziua de astăzi: a veghea necon- 
tenit, a fi cu trup şi suflet devotat republicii, a cugeta mereu, 
a vorbi și a făptui numai spre binele ei. Îmi amintesc, senatori, 
de augurul Quintus Scaevola 1, cum în războiul marsic, deşi 
foarte bätrîn și bolnav, nu se dădea în lături să primească 
— din revărsatul zorilor, zi de zi — pe oricine venea să-i 
ceară sfatul înțelept. În vremea acestui, război, nimeni nu l-a 
văzut în pat pe acest moșneag neputincios, iar la ședință era 
cel dintîi. Ce n-aş da ca pilda acestuia să fie urmată de cei 
care astăzi invidiază zelul altora. 


XI. Dacă abia după șase ani încheiaţi ?, în care am suferit 
un jug mai aspru decît prinșii în războaie sau decît robii cei 
mai munciți, putem trage nădejde să ne redobîndim libertatea, 
ce veghe, ce stăruinţă, ce ostencală putem refuza cînd e vorba 
de libertatea poporului ? Deci, senatori, deşi cu această onoare 
sînt distinși cetăţeni în topă3, căci populația Romei se află 
sub arme, în haine de luptă, cu mi-am zis că în vremuri atît 
de tulburi şi atît de vitrege pentru republică n-ar trebui să 
purtăm haine deosebite. Într-o vreme de război ca aceasta, 
noi, consularii, nu ne-am purtat cum se cuvenea ca poporul 
să privească cu sufletul împăcat însemnele cinstirii noastre, de- 
oarece, pe de o parte, unii dintre noi sînt așa de speriaţi încât 
nu-și mai amintesc de nici o fericire a poporului, alții urăsc 
republica, preferîndu-i pe dușmanii ei. Aceştia îngăduie ca 
delegaţii noştri 4 să, fie dispreţuiți și batjocoriți de Antonius, 
și doresc să sprijine pe trimisul acestuia. Fi sînt aceia care 
ziceau că nu trebuie să-l oprim pe solul lui Antonius să se 


1 Scaevola, ginerele lui Caius Laelius şi socrul lui Lucius Crassus. (CI. 
Cicero, Despre prietenie). 

2 De la anul 48, cînd Caesar a fost stăpînul absolut al Romei. 

3 Cetățeni în togă, adică în timp de pace. 

4 Solia era respectată chiar și în condițiile unui război civil. 

întoarcă la el și au respins părerea mea cînd s-a discutat despre 
primirea lui. Le voi da satisfacţie. Varius! se va întoarce la 
generalul său, dar nu va mai reveni nicicînd la Roma. Socor 
apoi că trebuie să-i iertăm de pedeapsă pe ceilalți, dacă şi-au 
recunoscut greşeala şi dovedesc iar respect față de stat. De 
aceea socot că ar trebui să decretăm următoarele: „„Dacă 
cineva dintre cei care sînt cu Antonius a depus armele și s-a 
dus ori la consulul Pansa, ori la Hirtius, ori la D. Brutus, ge- 
neralul şi consulul desemnat, sau la Octavius propretorul 
înainte de primele zile ale idelor lui martie, să nu fie socotit 
vinovat pentru că a fost de partea lui Antonius. De asemenca, 
dacă vreunul dintre cei care sînt cu Antonius a făcut ceva 
vrednic de răsplată sau decorație, unul din consuli, Hirtius și 
Pansa, amîndui sau numai unul, cum vor crede ei, vor raporta 
Senatului în prima zi cînd se va ivi prilejul. lar dacă dim- 
potrivă, cineva, după această hotărtre a Senatului, va pleca 
la Antonius, în afară de Lucius Varius, Senatul va socoti că 
uneltește împotriva republicii.“ 


1 Varius Cowyla, emisarul lui Antonius la Roma, purtătorul lui de 
cuvînt în fața Senatului. 


Filipica a IX-a 


Deși senatorii au împărtăşit părerea lui Cicero expusă în 
cuvintareia precedentă, totuşi Antonius nu a fost decretat duş- 
man al patriei. Un senatus-consult, care să stabilească această 
măsură injamantă nu s-a dat. Consulul Pansa convoacă ședința 
Senatului pentru a dona zi, cu scopul de a decreta funeralii 
publice pentru marele jurisconsult Servius Sulpicius — mort la 
datorie — făcînd parte din delegația celor trei bărbaţi care 
trebuiau să poarte discuțiile cu Antonius. 

Consulul Pansa, chiar de la deschiderea şedinţei, face pro- 
punerea de a se vota în cinstea marelui dispărut funeralii pu- 
blice, un monument sepulcral şi o statuie de aramă. 

Cicero, legat de Sulpicius printr-o mare afecțiune, ia cu- 
vintul şi vosteşte cea de-a noua Filipică. Marele orator dove- 
dește că Sulpicius a murit într-adevăr la datorie, că a plecat 
bolnav — deci se ducea la o moarte sigură — dar a dat curs 
botăririi Senatului minat de dragoste de patrie şi respect pentru 
avutul public. Propunerile consulului fiind justificate, Sulpicius 
merită o statuie. Ar fi meritat-o şi în viaţă fiind. Acesta este 
subiectul celei de a noua cuvîntări, trecută şi ea în rîndul Fili- 
picelor, întrucât conține unele reflecții asupra războiului pur- 
tat de Antonius împotriva republicii. Pe lingă valoarea docu- 
mentară, acest discurs este important ca fiind singuru cuvîntare 
/unebră din acea vreme, care ni s-a păstrat. 


Î. Cît aș fi vrut, 6, senatori, dacă ar fi dat zeii, să adu- 
cem mulțumirile noastre lui Servius Sulpicius în viață fiind, 
decît să căutăm a-i acorda acuma, mort, onorurile meritate. 
Nu mă îndoiesc, ce-i drept, că, de-ar fi putut raporta acest 
bărbat despre solia îndeplinită, întoarcerea lui ar ti fost plă- 
cută pentru Voi şi salvatoare pentru stat, nu pentru că lui 
Lucius Philippus şi Lucius Piso le-ar fi lipsit zelul și grija în 
îndeplinirea unei datorii şi a unci sarcini atit de însemnate, ci, 
întrucît Servius Sulpicius îi întrecea în vîrstă și pricepere, și 
fiind răpit pe neașteptate, a lăsat delegaţia orfană și slăbită. 
Căci dacă s-a acordat vreunui delegat, la moarte, o cinstire 
îndreptățită, mai meritată decît aceea ce se cuvine lui Servius 
Sulpicius ; n-a fost alta vreodată. Alții, întîmplindu- -se să-şi afle 
moartea în solie, au pornit fără nici o teamă de moarte, căci 
nu-i amenința cu siguranță vreo primejdie, pe cînd Servius 
Sulpicius a plecat cu oarecare nădejde că va ajunge la An- 
tonius, dar cu nici una că se va întoarce. Era atît de suferind, 
încît, adăugindu-se la boala-i gravă şi oboseala drumului, nu 
mai avea încredere în puterile sale, dar nu s-a dat în lături ca, 
pînă la ultima suflare, să încerce să fie de folos republicii. Nu 
l-au întors din cale nici asprimea iernii, nici zăpezile, nici lun- 
gimea distanţei, nici drumurile ancvoioase, nici boala care se 
agrava mereu, pentru ca, ajuns la locul de întîlnire cu cel la 
care fusese trimis, mereu cu gîndul la datoria sa, să plece pe 
neașteptate din viață. 

De aceea socot că foarte bine ai făcut, Pansa, că ne-ai în- 
demnat să-l cinstim pe Servius Sulpicius și ne-ai amintit cu 
căldură despre meritele lui. Nici n-aş mai avea nimic de adău- 
gat la spusele tale, dacă nu ar trebui să-i răspund lui Publius 
Servilius +, bărbat de seamă, care este de părere că nu poate fi 
onorat cu statuie decît cel care, aflat în solie, a fost ucis de 
sabie. Eu însă, senatori, înţeleg astfel simțămîntul strămoşilor 
noştri : ei voiau să spună că trebuie cercetată cauza morţii, nu 
felul ei. Au consimţit să se ridice monument aceluia a cărui 


1 Publius Servilius, adversar al lui Cicero, fusese colegul de consula: 
al lui Caesar, și acum întreținea legături cu Antonius. 

moarte a fost cauzată de îndeplinirea unei solii, pentru ca şi în 
timpul luptelor primejdioase oamenii să-şi îndeplinească sar- 
cinile unei solii mai cu îndrăzneală. Nu trebuie însă să căutăm 
exemplele strămoșilor, ci mai degrabă să ne explicăm gîndul 
lor, din care s-au născut aceste exemple. 


II. Regele veienilor î, Lars Tolumnius, a ucis la Fidena ? 
pe cei patru, delegaţi ai poporului roman ; statuile lor au stat 
lîngă rostre3 pînă în vremea noastră. Dreaptă cinstire! În 
locul unei scurte viei, strămoşii noștri le-au făurit o amintire 
îndelungată celor care au murit pentru patrie. Statuia lui Cne- 
ius Octavius, mare și vestit bărbat, care a adus cel dintii 
consulatul în familia sa, familie ce a înflorit după aceea prin 
bărbaţi viteji, o vedem și acum lîngă rostre. Pe atunci nimeni 
nu ura noutatea faptului, nimeni nu dezaproba virtutea. Nimă- 
nui nu i-ar fi trecut prin gînd că solia lui Octavius ar putea 
întîmpina vreun pericol. Pe cînd Cneius Octavius a fost ucis 
în gimnaziul din Laodicia 4 de către un oarecare Leptinus, în 
timp ce se afla acolo, trimis de Senat ca să observe starea de 
spirit a regilor şi a popoarelor libere, și mai cu seamă ca să-l 
oprească pe nepotul regelui Antioch 5 cel care purtase război 
cu strămoșii noștri, să aibă flotă şi să crească elefanţi. În 
schimbul vieţii lui jertfite, strămoșii noștri i-au ridicat o sta- 
tuie, care de mulți ani îi cinstește neamul; acum este singura 
amintire a unei familii atît de însemnate. Dar și acestuia, și lui 
Tullus Cluvius, și lui Lucius Roscius, și lui Septimus Antius, 
și lui Caius Fulcinius, măcelăriți de regele veienilor, le-a fost 
onorată însăşi moartea în slujba patriei, și nicidecum sîngele 
vărsat prin acea moarte. 


III. Dacă moartea lui Sulpicius ar fi fost cauzată de vreo 

. Lă A * A 
nenorocire, aş fi fost profund îndurerat de o pierdere atît de 
mare pentru stat, dar n-aş fi socotit, o, senatori, că moartea 
lui trebuie cinstită printr-un monument, ci printr-o jelire pu- 


1 Veieni, populaţie din Etruria. 

2 Fidenae, orășel sabin situat pe malul Tibrului. 

3 Rostre, tribune în for împodobite cu ciocuri de corabie (rostra = 
cioc). De pe aceste tribune oratorii şi Oamenii politici romani vorbeau 
poporului.. 

4 Laodicia, capitala Siriei, port la mare, A 

5 Rege al Siriei, dușman al Romei, 

blică. Cine se mai îndoiește oare, acum, că însăşi îndeplinirea 
soliei i-a luat viaţa ?' El, desigur, ducea moartea cu dînsul, dar, 
de-ar fi rămas cu noi, ar fi putut-o amîna prin îngrijirile 
preabunului său fiu și ale credincioasei sale soții. Dîndu-și însă 
seama că într-o situaţie atit de grea pentru republică, dacă 
n-ar asculta de autoritatea voastră, nici în propriii săi ochi 
n-ar mai rămîne acelaşi de mai înainte, iar dacă va asculta, 
sfîrșitul vieţii sale va însemna încă o datorie împlinită faţă de 
republică, a preferat să moară decît să nu-și slujească patria 
atita timp cât îi mai sta în puteri. Drumul său trecînd prin 
numeroase orașe, putea să se oprească pentru a-și îngriji de 
sănătate. A avut chiar invitație de găzduire aleasă, potrivit 
demnităţii unui ilustru bărbat ca el, la care s-a adăugat şi 
îndemnul celor care erau trimiși împreună cu dânsul, de a se 
odihni ca să-și restabilească sănătatea. El însă, luptîndu-se eroic 
cu boala, a rămas neclintit în hotărtrea sa, grăbindu-se să-și 
îndeplinească solia. Antonius s-a tulburat foarte la sosirea 
lui, întrucît cele ce-i erau anunţate din porunca voastră aveau 
autoritatea și cuvîntul hotăritor al lui Servius Sulpicius. An- 
tonius însuşi a recunoscut că urăște Senatul și că a simțit o 
mare bucurie cînd a aflat că autorul hotăririi senatoriale se 
stinsesc, Din acestea se vede că nici Leptinus nu a contribuit 
mai mult la moartea lui Cneius Octavius, nici regele veienilor 
la uciderea acelora pe care i-am pomenit adineauri, decît a 
contribuit Antonius la uciderea lui Servius Sulpicius. Moartea 
i-a fost produsă de cel care a fost cauza morții. De aceca cred 
că trebuie ridicat un monument care să arate urmașilor pentru 
toate timpurile judecata Senatului despre acest război. Statuia 
va sta mărturie despre gravitatea războiului, dacă pieirea dele- 
gatului a fost cinstită cu un monument ridicat în amintirea lui. 


IV. Dacă aţi vrea, senatori, să vă aduceţi o clipă aminte 
de scuzele invocare de Sulpicius cînd i-aţi cerut să conducă 
delegaţia, n-ar mai încăpea îndoială că nu reparăm prin cinsti- 
rea ce i-o aducem, mort fiind, decât insulta ce i-am fi făcut-o 
cât era viu. Voi, senatori (e greu de spus, dar trebuie s-o 
spun), voi l-aţi lipsit de viaţă pe Sulpicius, Cînd vedeaţi bine 
că boala sa era cît se poate de serioasă, aș spune că aţi fost 
cruzi (dacă acest cuvînt n-ar fi nepotrivir cu ordinul sena- 

torial) atunci cînd, nădăjduind că nimic nu i-ar fi imposibil 
de realizat, cu autoritatea şi priceperea lui, v-aţi opus cu străş- 
nicie scuzei lui, determinindu-l astfel să-și schimbe hotărîrea, 
căci el a considerat întotdeauna părerea voastră mai presus de 
a sa. Îndată ce consulul Pansa i-a adresat un apel mai serios 
decît erau deprinse urechile sale să audă, Servius Sulpicius ne-a 
tras deoparte pe mine şi pe fiul său şi, fără a mai sta pe gîn- 
duri, ne-a spus că pune autoritatea voastră mai presus de 
propria-i viață. Noi n-am îndrăznit să ne împotrivim voințji 
sale, admirîndu-și virtutea. Fiul era mişcat de o adincă pie- 
tate. Durerea mea nu era mai prejos de tulburarea fiului. Fie- 
care din noi doi însă eram siliți să cedăm generozității şi se- 
riozităţii cuvîntului lui Sulpicius, care a făgăduit, în aplauzele 
și laudele voastre, că va îndeplini ce voiţi și nu se va feri 
de pericolul izvorît din acest decret, al cărui autor este el 
însuşi. A doua zi de dimineaţă l-am condus o bucată de drum 
pe cel care pornea să îndeplinească misiunea încredințată de 
voi. Cuvintele rostite de el la despărțire parcă-i prevesteau 
sfîrşitul. 


V. Redaţi deci, senatori, viaţa celui căruia i-aţi luat-o. 
Viaţa morţilor stă în amintirea celor vii. Faceţi să aibă de la 
voi nemurirea cel pe care, neştiutori, l-aţi trimis la moarte. 
Dacă, prin decretul vostru, îi veţi statornici o statuie așezată 
lîngă rostre, uitarea posterităţii nu va întuneca solia lui. Căci 
și celelalte fapte ale lui Sulpicius, prin multe şi preastrălucite 
monumente, vor fi încredințate memoriei veșnice. Faima muri- 
torilor va trimbița totdeauna seriozitatea, statornicia, bună- 
credința, prestanța şi priceperea în ocrotirea republicii. Nu va 
fi nicidecum trecută sub tăcere nici erudiția aleasă, nemaiin- 
tîlnită şi aproape divină, cu care explica și interpreta legile. 
Dacă i-am aduna laolaltă pe toţi cei care, în toare epocile, 
au avut în această Romă priceperea tălmăcirii dreptului, tot nu 
s-ar putea compara cu Servius Sulpicius. Şi n-a fost numai un 
strălucit interpret al dreptului, ci și al procedurii juridice. Ast- 
fel, actele pornite din legi şi dreptul civil le îndrepta spre a 
înlesni o judecată dreaptă și totdeauna prefera, în locul pro- 
ceselor, înlăturarea controverselor. El n-are nevoie de acest 

monument, căci are altele, mai mari. i Această statuie va fi 
doar mărturia unei morți cinstite, pe cînd celelalte sînt aminti- 
rea unei întregi viâţi glorioase. Monumentul de față va da 
mai mult o satisfacție Senatului, decît vestitului bărbat. Pieta- 
tea fiului sporeşte prin onoarea tatălui; deși fiul, copleșit de 
jale, nu este de faţă, voi ar trebui să fiţi animați de aceleași 
simţăminte ca şi cum ar fi prezent. Şi este atît de copleșit 
de durerea sa, cum nici un părinte n-a fost vreodată adr de 
îndurerat de pierderea unicului său fiu, atît de mult jeleşte el 
moartea părintelui său. Socot că va fi un adevărat titlu de 
glorie şi pentru fiul lui Servius Sulpicius cînd va vedea că s-a 
acordat tatălui său cinstirea cuvenită. Căci Servius Sulpicius 
n-a putut lăsa nici un alt monument de seamă decît un fiu, 
imagine a bunelor moravuri, a virtuţii, statorniciei, evlaviei și 
talentului. Jalea feciorului n-ar putea fi uşurară prin nici o 
altă mingfiere decît prin onoarea ce i-o acordăm acum. 


VI. Mie însă, care îmi amintesc de multe discuţii avute 
cu S. Sulpicius, în intimitate, mi se pare că, dacă mai simţim 
ceva după moarte, i-ar fi plăcut mai mult o statuie de aramă, 
pedestră, decit una ecvestră din aur — așa cum este statuia 
ridicată prima oară lui Sulla. Căci Sulpicius preţuia nespus 
simplitatea strămoşilor și, dimpotrivă, critica luxul veacului 
nostru. Deci, ca și cum l-aș întreba pe care statuie o voiește, 
eu îmi dau votul, aș zice potrivit dorinţei lui, pentru o statuie 
pedestră de aramă, care va micșora, alinînd în cele din urmă 
marea durere a cetățenilor și va satisface dorința de a-l cinsti, 
înălțîndu-i un monument. Fotărîrea mea de acum, senatori, 
trebuie aprobată îndeosebi de către Publius Servilius, care a 
fost de părere să-i facem funeralii publice, şi nu o statuie. 
Dacă moartea unui sol, care nu e cauzată de măcel sau de sabie, 
nu merită nici o cinstire, pentru ce atunci Servilius hotărăște 
onoarea funeraliilor, care poate fi socotită drept cea mai înaltă 
pentru un dispărut? Dacă însă se acordă lui Sulpicius ceea 
ce nu s-a dat nici lui Cneius Octavius, pentru ce atunci, dacă 
tot i s-a acordat cea mai mare cinstire, nu este de părere că 
trebuie să-i acordăm și statuia ? Multor bărbaţi de seamă le-au 


1 Monument, etimologic : îndemn, semn de amintire. Calitatea de mo- 
nument o au deci și cărțile scrise de Servius Sulpicius (105—43), unul 
dintre marii juriști ai Romei republicane. 

înălțat strămoșii noștri statui, la puţini însă moiiutnente fune- 
rare, Statuile pier cu vremea, roase de vinturi şi ploi, sau sînt 
doborite cu violență ; sfinţenia mormintelor însă este împlin- 
tată adinc în pămînt, să nu o poată clinti din loc ori distruge 
nici o violenţă şi, în timp ce celelalte monumente dispar, cel 
funerar devine încă mai sfint cu trecerea vremii. Să fie cinstit 
deci și cu această onoare bărbatul căruia nu se poate să nu i se 
acorde vreo cinstire; să fim recunoscători cinstindu-i moar- 
tea celui căruia nu-i putem arăta altă recunoștință. Se va afurisi 
astfel şi îndrăzneala criminală a lui Antonius, care poartă un 
război nelegiuit. Prin onorurile acordate lui Servius Sulpicius 
va dăinui o mărturie veșnică despre solia dispreţuită şi înde- 
părtată de Antonius. 


VII. Întemeiată pe aceste considerente, părerea mea este 
următoarea : „Deoarece Servius Sulpicius Rufus, fiul lui Quin- 
tus din tribul Lemonia, într-o împrejurare foarte critică pen- 
tru republică, atins de o primejdioasă boală, a pus mai presus 
de viaţa sa autoritatea Senatului şi salvarea republicii, dîndu-și 
toată silința să înfrunte violența și gravitatea boalei ca să 
ajungă în lagărul lui Antonius, unde-l trimisese Senatul, şi, 
sosit în preajma lagărului, copleșit de puterea boalei, și-a pier- 
dut viaţa ; întrucît moartea lui a fost la înălțimea unei vieţi 
petrecute în cinste şi respect, în care vreme Servius Sulpicius 
a fost de mare folos republicii și ca simplu cetățean, și ca ma- 
gistrat ; deoarece un astfel de bărbat şi-a găsit moartea într-o 
solie, în slujba statului, Senatul decretează să se ridice lui Ser- 
vius Sulpicius, lingă rostre, o statuie pedestră din aramă, hotă- 
rîtă prin decizia ordinului senatorial, iar în jurul statuii să se 
lase un spaţiu de cinci picioare, de unde copiii şi urmașii lui 
să asiste la jocuri sau lupte de gladiatori și, deoarece a murit 
pentru patrie, cauza acestei morţi să fie înscrisă pe soclul sta- 
tuii. Consulii Caius Pansa şi Aulus Hirtius, amîndoi sau numai 
unul, cum vor crede de cuviință, să dea poruncă chestorilor 
Romei să lucreze soclul şi statuia și s-o așeze la rostre, îngrijin- 
du-se să se plătească antreprenorului întreaga sumă statorni- 
cită. Și, întrucât Senatul hotărăşte dinainte desfăşurarea fu- 
neraliilor bărbaţilor destoinici, să decreteze ca Sulpicius să fie 

dus cu cea mai mare pompă, în ziua cea de pe urmă. De aseme- 
nea, deoarece Servius Sulpicius Rufus, fiul lui Quintus, a bine- 
meritat de la republică, fiind o datorie să i se acorde aceste 
onoruri, Senatul socotește și consideră de interes public ca 
edilii curuli să schimbe edictul ce-l au despre funeralii, pentru 
înmormântarea lui Servius Sulpicius, fiul lui Quintus din tribul 
Lemonia. Consulul Caius Pansa să fixeze locul, mormântului pe 
colina Esquilin t, sau altundeva de i se va părea cu cale ; să 
se măsoare un loc cam de treizeci de picioare, unde să fie de- 
pus Sulpicius și unde să rămînă lăcaşul lui de veci, al copiilor şi 
al urmaşilor săi, consfințit de toate privilegiile publice acor- 
date unui asemenea monument.“ 


1 Mons Esquilinus, unde se afla cimitirul, una dintre cele şapte coline 
pe care se înălța Roma antică. 


Filipica a X-a 


Consulii anului 44 t.e.n., Antonius și Dolabella, conduceau 
despotic, deoarece Brutus şi Cassius, ucigașii lut Caesar, nu în- 
cercaseră a exploata succesul, ci, temîndu-se, plecaseră să-și 
îndeplinească misiunile încredințate de Senat. Brutus trebuia 
să se ducă în Asia pentru asigurarea unei aprovizionări în 
interesul republicii romane, iar Cassius, cu aceleaşi însărcinări, 
în Sicilia. Nici unul, nici celălalt însă nu plecară unde le 
ordona decretul dat de Senat, ci, de teamă, vătăciră cîteva 
luni — Cassius prin Siria, iar Brutus se opri la Atena. 

În cîteva luni, Brutus, sub pretextul aducerii la îndepli- 
nire a misiunii primite, strînse o flotă, apoi căpătă de la Mar- 
cus Tullius, fiul lui Cicero, tînăr de 20 de ani, o legiune, luată 
prin vicleșug de la Lucius Piso, locotenentul lui Caius Anto- 
nius, Chestorul Marcus Apuleius şi Antistius Verus îi puseră 
de asemenea la dispoziție ajutoare armate ; Brutus se simți 
destul de întărit. Avea sub ordinele sale aproape cinci legiuni, 
cînd se hotări să pătrundă în Macedonia. Comandantul celor 
trei legiuni romane din Illiria, Publius Vaiinius, îl primi pe 
Brutus în Macedonia şi i se predă împreună cu întreaga lui 
armată. 

Îmbătat de neaşteptatul succes, Brutus scrise Senatului o 
scrisoare oficială, anunţindu-și intrarea în Macedonia. Sena- 
tul fu convocat în ședință extraordinară de către consulul 
Pansa. care primise scrisoarea. În şedinţa Senatului, chiar de 
la începutul dezbaterilor, se citi scrisoarea lui Brutus, Fostul 


consul Calenus, prietenul lui Antonius, luă cuvintul împotriva 
acțiunii Brutilor, cerînd Senatului să se pună la vot înlocuirea 
imediată a lui Brutus. 

Din partea Senatului se ridică marele orator şi consular 
Cicero, care îi răspunse lui Calenus. Răspunsul formează cu- 
prinsul celei de a zecea Filipice. 


I. Trebuie să-ți aducem, Pansa, cele mai mari mulțumiri, 
deşi nu credeam că vei ţine ședința Senatului chiar astăzi, 
cînd ai primit scrisoarea de la distinsul cetățean Marcus Bru- 
tus; nu ţi-ai îngăduit nici o zăbavă, ca să ne bucurăm de la 
început de mulțumirea cea mare. Fapta ta a fost pe placul 
tuturora, ca ŞI discursul pe care l-ai rostit după citirea scrisorii. 
Ai declarat că este un adevăr, pe care l-am simţit şi eu, anume 
că acela care se încrede în virtutea sa nu o urăște pe a altuia. 
Aşa că trebuie să vorbesc cu mult mai puţin despre Brutus, 
cu care sînt în strînse relații de serviciu şi de prietenie. 
Discursul tău însă a lămurit o parte din cele ce-mi propusesem 
eu. Dar, senatori, părerea celui care s-a pronunțat înaintea 
mea, de care mă deosebesc mereu, mi-a impus să vorbesc ceva 
mai mult, pentru că mă tem — ceea ce n-ar trebui să se în- 
tîmple, o! nicicum — ca această veşnică divergență să nu 
pară că micşorează prietenia dintre noi. 

Ce judecată-i asta la tine, Calenus 1, ce socoteală? Căci 
de la calendele lui ianuarie niciodată n-ai fost de aceeași pă- 
rere cu cel care-ţi pretinde să te pronunţi întâi ; oare niciodată 
adunarea senatorială n-a fost în număr așa de mare ca să te 
poți şi tu uni cu careva în părere? Pentru ce aperi întot- 
deauna pe cei ce nu-s asemenea cu tine? Pentru ce, cînd şi 
viaţa și destinul te cheamă la odihnă și demnitate, tu aprobi, 
hotărăşui, simți numai ceea ce este potrivnic și liniştii publice 
şi demnităţii tale ? 


Ti. Ca să las la o parte pe cele trecute, nu voi ascunde, 
desigur, un fapt ce-mi produce o strașnică uimire. Anume : ce 
război ai tu cu alde Brutus ? Pentru ce oare numai tu ataci 
pe cei cărora cu toții le datorăm venerație ? Cînd pe unul îl 
asediezi, nu suporţi aceasta cu greu ? Sau cînd celălalt, la pro- 
punerea ta, este despuiat de armatele pe care, cu trudă şi 
primejdie, fără ajutorul nimănui, le-a înrolat pentru republică, 
şi 'nu pentru protecţia sa proprie? Urmînd cărui sîmţămint, 


1 Se adresează lui Calenus, căruia consulul Pansa îi ceruse primul 
părerea, atît în calitate de consular cât și de socru al său. 

cărui gînd, nu aprobi pe Marcus şi Decimus Brutus și aprobi 
pe Marcus și Lucius Antonius ? Pe aceia pentru care toți au 
cea mai mare stimă tu Îi urăști ? Iar pe cei pe care ceilalți îi 
urăsc cu înverşunare,. tu îi iubeşti cu statornicie ? Avere ai 
considerabilă, eşti pe cea mai înaltă treaptă socială, ai un fiu 
care, după cite aud și nădăjduiesc, este născut pentru laudă, 
căruia eu îi doresc tot binele, atît pentru interesul republicii, 
cît ŞI în interesul tău personal. Te întreb însă : cu cine pre- 
feri să semene fiul tău : cu Brutus ori cu Antonius? Și dintre 
cei trei Antonius cu care anume? Îţi permit să alegi. „Zeii 
l-or îndrepta spre un destin mai bun“, vei zice. Pentru ce 
atunci nu favorizezi pe cei pe care îi lauzi şi nu vrei ca fiul 
tău să semene cu dinșii ? Astfel, pe de o parte te îngrijești de 
republică, iar pe de alta propui exemple care trebuiesc imi- 
tate. Despre aceasta doresc să mă plîng pic, Fufius, fără să 
jignesc prietenia noastră, ci doar ca un senator ale cărui păreri 
se deosebesc de ale tale. Ai spus, ba ai și scris (dacă n-aş cu- 
noaşte ușurința cu care vorbeşti, aș crede că e o greșeală de 
exprimare) că scrisoarea lui Brutus ţi se pare corect și bine 
compusă. Aceasta înseamnă oare a lăuda pe secretarul lui 
Brutus și nu pe Brutus însuși ? Trebuie, Calenus, și poți să ai 
multă pricepere în conducerea republicii. Cînd ai mai văzut că 
se hotărăşte astfel, în care decret senatorial (și sînt nenumă- 
rate) au mai declarat senatorii că o scrisoare este bine compusă ? 
Nu cumva acest cuvînt ţi-a scăpat la voia întimplării ? Ai adus 
însă cuvîntarea scrisă, meditată și cintărită. 


III. De te-ar dezbăra cineva de obiceiul de a ponegri 
acțiunile bune, oare nu ţi-ar rămîne atunci o seamă de calităţi 
pe care le-ar rîvni oricine ? Gîndește-te la asta, reculege-te, 
linișteşte-te, potoleşte-i sufletul, ascultă pe cei buni, de care 
te foloseşti, sfătuiește-te cu cel mai înţelept om, cu ginerele 
tău, mai des decît cu tine însuți. Vei dobindi atunci, sînt în- 
credințat, cel mai înalt prestigiu. Consideri drept lucru de 
nimic (fapr de care, la rîndu-mi, mă îndurerez — ca prieten) 
că se divulgă, ajungînd chiar la urechile poporului, că păre- 
rile-ți sînt respinse, deşi te-ai rostit cel dintii, și că nu ești în 
asentimentul nimănui ? Cred că acest lucru se va întîmpla și 


1 S-a arătat că erau trei frați Antonii: Marcus, Caius şi Lucius. 

astăzi. Depărtezi legiunile de la Brutus. Care legiuni ? De 
bună scamă, pe acelea pe care el le-a abătut de la crima lui 
Caius Antonius și le-a predat autorităţii republicii. Deci, rin 
nou dorești să-l vezi despuiat de legiuni și să pară că numai 
el este relegat din republică. Dacă voi, senatori, îl veţi părăsi 
pe Brutus și nu-l veţi folosi, pe cine veţi mai iubi, pe care 
cetăţean îl veţi încărca cu onoruri ? Sau poate credeţi că tre- 
buie păstraţi cei care au pus coroana? şi alungaţi cei care au 
desfiinţat pînă și numele de rege ? Voi trece sub tăcere divina 
şi nemuritoarca glorie a lui Brutus, care este întipărită ca o 
amintire foarte plăcută în mintea tuturor cetăţenilor, fără a 
fi însă întărită şi de autoritatea publică. Ce răbdare, zeilor 
buni. ce cumpătare, câtă stăpînire și resemnare faţă de insulte! 
Pretor al Romei, cl s-a smuls din oraș, n-a mai împărțit drep- 
tatea, deoarece câștigase toate drepturile pentru republică și. 
cu toate că cra obişnuit să se facă zilnic mare adunare în jurul 
său și, cînd putea să fie îngrădit de straja întregii Italii, 
preferat să fie apărat, în absenţă, de chibzuinţa celor buni de- 
cît să fie proteguit — de față fiind — de o trupă proprie. 
Nu a oficiat personal, așa cum o cerea prestigiul poporului și 
al său propriu, nici chiar jocurile apolinare, ca nu cumva să 
deschidă drum îndrăznelii criminalilor. 


IV. Cu toate acestea, ce zile și ce jocuri au fost mai vesele 
ca acelea cînd, strigînd şi aplaudind la fiecare vers, poporul 
era cu gîndul la Brutus ? Lipsea numai fizic liberatorul, amin- 
tirca libertăţii cra însă de faţă, iar în ea oricine vedea chipul 
lui Brutus. Chiar în aceste zile de jocuri, pe dînsul îl. vedeam 
pe insula vestitului tînăr Lucullus 3, ruda sa, cugetînd numai 
şi numai la pacea cetățenilor. L-am mai văzut după aceea la 
Velia 4, părăsind Italia ca să nu se işte vreun război civil din 
cauza sa. O, ce spectacol jalnic nu numai pentru oameni, dar 
şi pentru valurile și țărmurile mării, să-l vadă părăsindu-și 
patria tocmai pe salvatorul ei, în timp ce distrugătorii ei ră- 
mîneau nestingheriţi locului ! La cîteva zile l-a urmat şi flota 


1 Cicero atacă propunerea făcută de Calenus în Senar de a i se retrage 
legiunile lui Brutus. 

? Marcus Antonius, care îşi așezase pe cap diadema regală a lui 
Caesar. 

2 Lucullus, fiul vestitului general roman, învingătorul lui Mithridates, 
regele Pontului. Era înrudit prin mamă cu Brutus. 

4 Oraș maritim în provincia Lucania. 

lui Cassius, încît îmi era rușine, senatori, să mă întorc în 
orașul din care ei plecau. Aţi aflat de la început cu ce gînd 
m-am Întors, pe urmă v-aţi convins că am spus adevărul. 
Deci, Brutus nu aştepta decît momentul potrivit. Cîtă vreme 
a văzut că le suferiți pe toate, şi-a supus, şi el răbdarea la grea 
încercare ; dar cînd a simţit că sînteți gata să vă ridicaţi 
pentru redobândirea libertăţii, a pregătit şi el apărarea liber- 
Tății voastre. 

La câte încercări şi primejdii n-a rezistat! Căci, dacă 
Caius Antonius ar fi putut desăvirși ceea ce-și pusese în gînd 
(și ar fi izbutit cu siguranță dacă fărădelegilor lui nu i se 
opunea bravura lui Marcus Brutus), am fi pierdut Macedonia, 
Iliria și Grecia t. Grecia ar fi fost sau un adăpost pentru 
izgonitul Antonius, sau un punct de sprijin pentru asaltul 
Italiei. Acum î însă, sub imperiul și autoritatea lui Brutus, nu 
numai întărită cu trupe, dar chiar îmbogățită, întinde dreapta 
Italiei și-i promite ajutor. De aceea, cel care îndepărtează 
armata de sub comanda lui Brutus îndepărtează şi cel mai 
convenabil refugiu, și protecţia cea mai „puternică a republicii. 
Dorinţa mea este ca Marcus Antonius să audă cît mai grabnic 
aceste vorbe, ca să priceapă că nu pe Decimus Brutus l-a ase- 
diat, ci pe sine însuși. 


V. În toată „lumea asta Antonius _stăpinește trei orașe ?, 
atrăgindu-și însă vrăjmășia întregii Gallii, şi înstrăinîndu-și-i 
pe transpadanii în care se încredea, Italia întreagă fiindu-i de 
asemenea, dusmănoasă. Neamurile străine, de la țărmurile Gre- 
ciei şi pină în Egipt, sînt supuse și ținute în rîu de cei mai 
buni şi destoinici cetăţeni. Toată nădejdea era în Caius Anto- 
nius, mijlociul dintre frați, care îi întrecea în viţii atît pe unul, 
cît şi „pe celălalt. Cind s-a repezit asupra Macedoniei, se cre- 
dea că este trimis, și nu oprit de Senat. Ce furtună, zei, nemu- 
ritori, ce pîrjol, ce pustiire, ce nenorocire ar fi fost pentru 
Grecia, dacă o bravură divină, aproape de necrezut n-ar ti 
înăbușit îndrăzneaţa î încercare a acestui turbat? Citā iuţeală, 
câtă prevedere, cîtă vitejie din partea lui Brutus! Cu toate 
că nici graba lui Antonius n-a fost mai prejos; dacă nu ză- 
bovea în cale din pricina unor moșşteniri fără moștenitori 3, ai 


1 Macedonia, Grecia, erau în acea vreme provincii romane. 

2 Bononia (Bologna), Regium Lepidi (Reggio) ṣi Parma. 

3 Se referă la bunurile rămase de la cei fără moștenitori. Legal, ele 
reveneau fiscului, dar în fapt şi le însuşea Antonius. 

mult prin autoritatea noastră, căci s-au îndepărtat atâţia cetă- 
jeni pierduţi, care au urmat acest comandant nelegiuit ; cu 
toate acestea, nu putem suporta nici să-i vedem, nici vorbele 
celor din șleahta lor care au rămas în Roma. Ce socotiți că 
va fi cînd, la momentul prielnic, vor năvăli cu toții asupra 
noastră ? Dacă noi lăsăm armele fără ca și ei să facă același 
lucru nu vom fi atunci învinşi pe vecie, căzînd victimă planu- 
lui urzit de noi înșine ? Imaginaţi-vă numai pe fostul consul, 
Marcus Antonius ; alăturaţi-i pe Lucius, care trage nădejde să 
ajungă la consulat. Adăugaţi-i şi pe ceilalţi, care nu fac parte 
din ordinul senatorial, dar le e gindul numai la onoruri și co- 
mandă, să nu-i treceţi cu vederea nici pe Tironi, pe Numisi, 
pe Musteli, pe Seit. Pacea încheiată cu ei nu va fi pace, ci 
acceptarea sclaviei. Minunata cuvîntare a distinsului bărbat 
Lucius Piso a fost lăudată pe drept de tine, Pansa, nu numai 
în şedinţa acestui Senat, dar chiar ȘI în fața poporului. A jurat 
că va pleca din Italia, că-și va părăsi penaţii ? și reședința 
strămoșească (zeii să abată această rea prevestire), dacă An- 
tonius va oprima republica. 


VII, Te întreb, atunci, Lucius Piso : nu „socoţi că republica 
va fi zdrobită când vor sosi în Roma atîţia nelegiuiţi şi uci- 
gaşi plini de îndrăzneală ? Cu greu îi vom tolera pe cei mîn- 
jiyi de atîtea crime, sau crezi poate că Roma îi va suporta, cînd 
noi nu-i suportăm nici cînd nu erau. mâînjiți încă de atîtea 
crime ? ? Crede- -mă, trebuie sau să facem uz de planul tău, adică 
să cedăm şi să plecăm, și să ne tirim de colo-colo o viață plină 
de lipsuri şi nomadă, sau să ne plecăm grumazul în faţa ban- 
diților și să ne dăm ultima suflare pe pămîntul patriei pier- 
dute. Unde sînt, Pansa, frumoasele tale îndemnuri prin care 
ai înflăcărat Senatul și ai aprins norodul care, ascultindu-te, 
a aflat din vorbele tale că nimic nu poate fi mai murdar pen- 
tru un roman decît sclavia ? De aceea oare am îmbrăcat haina 
militară, am luat armele în mfini, am aţiţat pe tinerii din 
toată Italia, ca să trimitem soli de pace cînd avem o armată 
așa de mare şi de înfloritoare? Dacă trebuie să primească 
pacea, de ce să ne rugăm? Dacă trebuie s-o ceară, de ce ne 

1 Figuri ușuratice şi nedemne din șleahta lui Antonius: nelegiuiţi, ca 
şi comandantul lor. 


2 Penatii erau divinități ale casei, simboluri protectoare ale căminului 
părintesc. 

mai temem ? Și eu să fac parte din această delegaţie ori să 
fiu amestecat în consilii la care, dacă mă voi deosebi în pă- 
reri de ceilalți, poporul va ști ? Asta inseamnă că i se acordă 
orice, i se îngăduie orice, și dacă Antonius va păcătui, va fi în 
dauna mea, deoarece oricui i se va părea că eu i-am oferit 
posibilitatea de a greşi. 

Dacă scopul a fost încheierea păcii cu banda lui Antonius, 
nu trebuie să fiu ales tocmai eu pentru negocierea acestei păci. 
Eu n-am fost nicicînd de părere să se trimită delegaţi, ba 
chiar am îndrăznit să spun, înainte de întoarcerea delegaților, 
că chiar de-ar aduce pacea trebuie s-o respingem, căci sub 
numele păcii se ascunde războiul. Eu cel dintii am cerut haina 
militară, eu l-am numit mereu dușman, cînd alții îl numeau 
doar adversar, eu am spus războiului pe nume, cînd alții îi zi- 
ceau asediu. Și n-am spus-o numai în Senat ; același lucru l-am 
spus întotdeauna și în adunarea poporului, și nu numai împo- 
triva lui singur, ci şi împotriva aliaților şi slugilor lui, care se 
află aici prezenţi ; în fine, totdeauna am rostit vorbe grele 
împotriva întregii case a lui Antonius. Așadar, pe cit erau de 
voloși și de bucuroși nelegiuiţii, nădăjduind î în încheierea păcii 
şi felicitîndu- -se între ei ca şi cum ar fi î învins, cu atît mai vîrtos 
mă lepădau pe mine, plîngîndu-se că sînt nedrept — şi nu 
aveau încredere nici în Publius Servilius, căci nu uitaseră că 
Antonius a fost stigmatizat la propunerea acestuia. Pe Lucius 
Caesar însă îl socot senatorul cel mai brav și statornic, el fiind 
unchi al lui Antonius, pe Calenus — procurator t, pe Piso — 
prieten intim, iar pe tine, Pansa, consul strașnic și viteaz, te 
cred îmblinzit nu fiindcă aşa este sau ar putea fi, ci pentru că, 
pomenind de pace, ai dat multora prilej să-și închipuie că ţi-ai 
putea schimba hotărârea. Greu suportă prietenii lui Antonius 
ca eu să mă număr printre aceste persoane. Trebuie să ne 
schimbăm obiceiurile după gustul lor, fiindcă am început chiar 
să fim umani. 


VIII. Plece delegaţii, plece sub bune auspicii, dar să plece 
numai aceia pe care Antonius nu e supărat. Căci dacă Anto- 
nius nu vă îngrijorează, atunci, senatori, cu siguranţă aveţi 
datoria să mă consultaţi pe mine. Cruțaţi-mi cel puţin ochii de 
un spectacol hidos, daţi crezare unei dureri îndreptățite. Cum 


1 Om de încredere, 

aş piitea să privesc (să nu-i mai zic dușmanul patriei, deși ură 
mea împotriva lui o împărtăşiţi cu toţii), cum să mă uit la cel 
mai înverșunat dușman al meu, lucru ce se vede din crâncenele 
ocări pe care 'mi le adresează ? Sau poate credeți că sînt de 
fier ? Cum aş putea să mă duc la dinsul, să mă uit în ochii lui, 
cînd nu demult, în plină adunare, răsplărea cu daruri bogate 
pe cei care i se păruseră mai îndrăzneț în crime, fălindu-se că 
va dărui bunurile mele unui oarecare Petissius din Urbinum t 
care după ce a risipit o avere colosală, s-a aruncat în braţele 
salvatoare ale lui Antonius ? Cum aș putea de asemenea să-l 
privesc pe Lucius Antonius, de cruzimea căruia n-aș fi putut 
scăpa dacă nu aş fi fost apărat de zidurile, de porțile şi de 
Simpatia municipiului meu?? Ce să mai zic de lepădătura 
aceea militară, de Asiaticus, banditul Italiei, de teapa unui 
Lento și a lui Nucula — nu se fălea și cl, în timp ce dăruia cu 
monede de aur pe primul stegar Aquila, că dăruieşte din bunu- 
rile mele ? Dacă s-ar fi lăudat că dăruieşte din bunurile sale, nu 
l-ar fi crezut nici acvila 3 răpitoare. Ochii mei nu pot, iarăși, 
nu sînt în stare să-l privească pe Saxa și pe Cafo, cum nu sînt 
în stare să-i privească nici pe cei doi pretori. 4, nici pe tribu- 
nul plebei, nici pe cei doi tribuni desemnați 5, nici pe Bestia, 
nici pe Trebelius, nici pe Titus Plancus. Eu nu pot vedea cu 
inima împăcată atiţia nemernici, atîția dușmani fără scrupule, 
şi aceasta nu din cauza mîndriei mele, ci din mila republicii. 
Să-mi înfring sufletul şi să-i poruncesc să-și ascundă durerea 
legitimă, cînd n-o pot face cu nici un chip ? Sau, poate, soco- 
tiți, senatori, că viața mea ar mai avea vreun rost? Dimpo- 
trivă, pentru mine viața nu mai are nici un preţ, mai ales de 
cînd Dolabella a făcut tot ce-a putut ca să doresc mai degrabă 
moartea, numai să fie fără chinuri, fără torturi. Vouă însă și 
poporului roman viaţa mea n-ar trebui să vă fie indiferentă. 
Dacă nu mă înșel, eu sînt acela care prin veghea sa necurmată, 
prin grija, prin hotăririle luate chiar cu primejdia vieţii, am 

1 Petissius din Urbinum, ruinîndu-și averea, se refugiase la Antonius 
pentru a scăpa de urmărirea datornicilor. 

2 Arpinum, locul de naştere al lui Cicero. 

3 Chiar în expunerea unor fapte atît de serioase, Cicero nu se poate 
opri să facă un joc de cuvinte: aquila este și vulturul răpitor, dar şi 
semnul purtat de centurionii companiei. 

4 Pretorii Censorinus şi Ventidius, despre care Cicero a mai pomenit 
în Filipicele III ṣi X. 

5 Tribunii desemnaţi erau Tullus Hostilius și Viscius. 

avut de înfruntat multe din pricina urii înverșuinate â tuturor 
nelegiuiţilor, şi am făcut totdeauna astfel încît să nu fiu un 
obstacol în calea republicii, şi nici să nu las impresia că aș 
vorbi cu aroganță. 


IX, Aşa fiind, credeţi că nu trebuie să cuget de loc la pri- 
mejdia care mă paşte? Dacă în timp ce mă aflam aici, în 
Roma, și la mine acasă, s-au încercat atitea atentate împotri- 
vă-mi, deşi eram apărat nu numai de bună-credinţa prieteni- 
lor, ci și de ochii întregii cetăți. Sau credeți oare că atunci cînd 
voi porni la drum, mai ales la un drum atît de lung, nu va 
trebui să mă tem de nici o cursă ? Există trei căi spre Mutina, 
spre care-mi zboară gîndul, ca să-l văd cît mai curînd pe Deci- 
mus Brutus, chezășia libertăţii poporului roman, în braţele cà- 
ruia mi-aş da bucuros ultima suflare, după ce toate acțiunile 
întreprinse de mine în ultimele luni, toate hotărtrile mele, ar 
ajunge la capătul propus de mine. Ziceam deci că sînt trei căi : 
calea Flaminia prin partea de sus a mării, calea Aurelia prin 
partea de Jos, şi calea Cassia prin partea de mijloc. 

V-aș ruga acum să mă ascultați cu luare-aminte, ca să 
vedem dacă bănuiala mea că ne paşte o mare primejdie este o 
neghiobie. Calea Cassia taie de-a lungul Etruria. Știm noi 
oare, Pansa, în ce loc își exercită acum puterea septemvirală 
Lento Caesennusi ? Acesta nu este nici cu trupul, nici cu sufle- 
tul cu noi. Dacă este acasă sau pe-aproape nu știu, dar este cu 
siguranță în Etruria, deci chiar în calea mea. În afară de asta, 
cine garantează că Lento s-ar mulțumi numai cu capul meu? 
Apoi, ai putea să-mi spui, Pansa, unde se află Ventidius 2, că- 
ruia i-am fost prieten mai înainte de a-mi fi devenit dușman 
fățiș din pricina atașamentului meu față de republică și de 
toţi bunii cetățeni ? Pot lăsa calea Cassia şi să țin calea Fla- 
minia. Dar dacă, după cum se vorbește, Ventidius a sosit la 
Ancona, voi putea ajunge oare în siguranță la Ariminium ? 
Mai rămîne calea Aurelia. Pe aici sînt mai apărat, căci pe aici 


1 Unul dintre septemviri, însărcinați de Antonius cu Împărţirea arbi- 
tară a pămînturilor, F 

2 Ventidius, căzut prizonicr împreună cu mama sa în vremea războiu- 
lui civil, cunoscut mai tîrziu de Caesar, fu luat şi folosit în războiul gallic. 
Se distinse în lupte, fu ridicat în grad de Caesar, ajunse apoi să ocupe și 
unele magistrauuri, fiind ales chiar consul. 

se află şi domeniile lui Publius Clodius. Întreaga sa familie îmi 
va ieși în cale, mă va pofti ca oaspete, în virtutea vechii, cu- 
noscutei noastre prietenii 1. 


X. Mă voi aşterne la drum pe aceste căi, pe care de curînd, 
la sărbătorile Terminaliilor ?, n-am îndrăznit să merg nici pînă 
la punctul de unde m-aș fi putut întoarce în aceeași zi? Fără 
pază din partea prietenilor, nu prea mă simt ocrotit nici de 
pereţii casei mele. Deci voi rămine în Roma, dacă mi se va 
îngădui. Aceasta mi-este reședința, aceasta mi-este veghea, 
aceasta mi-este paza, aceasta mi-este apărarea hotărttă. Alţii 
să comande lagărele, să poarte războiul, să-i înfrîngă pe duş- 
mani (acesta este lucrul cel mai de seamă) ; noi, așa cum am 
învăţat şi cum am făcut mereu, vom apăra împreună cu vo! 
Roma și deopotrivă interesele ei. 

Eu nu refuz însă nici această însărcinare, deși, în locul 
meu, poporul o respinge. Nimeni nu e mai puţin cutezător ca 
mine. Nimeni mai precaut. O arată faptele, Este al douăzecilea 
an de cînd toți criminalii mă atacă numai pe mine. Cu toate 
că li s-au aplicat pedepse, nu zic din parte-mi, ci de către re- 
publică. Dacă sînt teafăr astăzi, este pentru că 'republica a 
socotit să mă păstreze pentru dînsa. O spun cu oarecare șovă- 
ire, căci ştiu că multe i se pot întîmpla unui om. Asaltat odată 
de nişte bărbaţi aleşi’, am căzut, dindu- -mi seama că m-aș 
putea ridica mai onorabil. Por eu părea destul de chibzuit, 
destul de prevăzător dacă mă voi aşterne la acest drum atit 
de dușmănos și plin de primejdii ? Cei care se află în fruntea 
republicii sînt datori să lase după moarte amintirea gloriei lor, 
și nu mustrarea unei greșeli şi imputarea unei nebunii. Care 
cetățean cumsecade nu jelește moartea lui Trebonius, cine nu 
este îndurerat de pierderea unui astfel de cetățean și bărbat ? 
Şi totuși, există unii care vor spune (e aspru cuvîntul, dar îl voi 
spune) că ar trebui să ne îndurerăm mai puțin de uciderea lui 
Trebonius, deoarece nu s-a ferit de un om josnic și nelegiuit. 
Întelepții au o vorbă : cine se socoate apărătorul celor mulţi 


1 Ironic, căci Cicero îl atacase vehement pe Clodius în faimoasa sa 
pledoarie în apărarea lui Milo (Pro Milone), 

> Sărbătorile terminale, în cinstea zeului Terminus, protectorul ho- 
'arelor, celebrate înainte de calendele lunii martie. 

E Pompeius şi alți cîțiva bărbați de seamă au susținut un timp pe 
Clodius împotriva lui Cicero, silindu-l pe marele orator să părăsească Roma 
şi apoi Italia. 

să aibă grijă în primul rînd de capul său. Cînd eşti îngrădit de 
legi şi de teama judecății, nu trebuie să te Îînfricoșezi de orice, 
Şi nici să te temi în orice „clipă că şi s-a întins o cursă. Căci 
cine îndrăzneşte să atace în plină zi, pe un drum militar, un 
om de seamă, cu o suită numeroasă ? Din păcate, aceste dovezi 
nu sînt valabile nici pentru momentul de faţă, nici pentru 
situația mea. Cel care mă va ataca, nu numai că nu se va înfri- 
coşa de pedeapsă, dar chiar va nădăjdui gloria şi răsplata din 
partea șleahtei de bandiți. 


XI. Toate acțiunile, aici în Roma, le conduc eu ; așa pot 
ușor să iau seamă la tor ce se petrece în jurul meu, ştiu de 
unde pornesc, în ce direcţie mă îndrept, ce-i la dreapta ori la 
stinga. Voi putea oare să fac la fel prin potecile Apeninilor ? 
În munți, chiar dacă n-ar exista curse, deşi s-ar putea să fie, 
totuşi sufletul meu necăjit nu va putea fi preocupat numai de 
îndatoririle delegaţiei. Dar să zicem că am scăpat de curse, că. 
am trecut Apeninii. Va trebui să ajung în cele din urmă la în- 
tilnirea şi convorbirea cu Antonius. Ce loc se va hotărî pentru 
aceasta ? Dacă se va fixa în afară de lagăre, vor observa şi 
ceilalți. Nu ştiu dacă voi mai fi în siguranță. Cunosc furia lui 
Antonius, cunosc violenţa sa nestăpînită. Grozăvia moravuri- 
lor, cruzimea firii sale nu se poate linişti nici chiar sub influ- 
ența vinului. Înflăcărat de turbare și nebunie, împins și de fra- 
te-său Lucius, spurcatul balaur nu-și va reţine de la nimic 
mîinile sale sacrilege și nelegiuite. Îmi vin în minte convorbiri 
purtate și cu dușmani aprigi ai Romei, și cu cetăţeni înstrăi- 
nați. Mă gîndesc de pildă la Cneius Pompeius consulul, fiul lui 
Sextus 1, care, de faţă cu mine, pe cînd eram recrut în armata 
lui, a discutat chiar între cele două tabere cu Publius Vettius 
Scato, comandantul marsilor. Îmi mai aduc aminte ca acum 
că la convorbire a sosit de la Roma însuși Sextus Pompeius, 
fratele consulului, bărbat foarte învăşat. Scato l-a salutat în- 
trebindu-l : „Cum să te numesc ?“ El i-a răspuns: „Prin bu- 
năvoința ta — oaspete, iar prin forţa lucrurilor — dușman“. 
În acea convorbire domnea o echitate. Nici o teamă, nici o 
bănuială, pînă, Şi ura era potolită. Ei nu voiau să ne smulgă 
cetățenia ca aliaţi, ci să fie primiţi și ei alături de noi, să dobîn- 
dească cetăţenia noastră. S-au întîlnit la discuții, între Cales şi 


1 Cneius Pompeius Strabo, tatăl lui Pompeius Magnus, care şi-a cu- 
cerit gloria în războiul civil şi în cel al marsilor, 


196 


“eanum,- Sulla cu Scipio, avînd alături, unul floarea nobilimii, 
celălalt pe aliaţii săi de război. Au dezbătut laolaltă chestiu- 
nea autorității Senatului, despre dreptul la vot al poporului, 
despre dreptul de cetăţenie. Chiar dacă această convorbire nu 
s-a desfășurat în spiritul celei mai depline bună-credinţe, totuși 
ea a fost departe de violenţă şi de pericol. 


XII. În mijlocul bandei lui Antonius însă putem noi fi 
siguri ? Nu putem ; sau, chiar dacă ceilalți pot, eu unul nu cred 
că pot. Iar dacă nu ne vom întâlni în afară de lagăre, ce trupe 
vor fi luate la convorbire ? El nu va veni niciodată în taberele 
noastre, cu atît mai puţin noi într-ale lui. Rămîne numai ca 
pretenţiile noastre să-i fie transmise, ca și răspunsul, prin scri- 
sori. Să zicem că vom rămîne în lagărele noastre. La toate pre- 
tențiile lui, eu n-am decît o singură propunere de făcut, pe 
care o voi rosti în auzul vostru ; consideraţi-mă că am fost și 
m-am întors, am terminat solia. Propunerea mea este ca să in- 
formez Senatul despre tot ce va pretinde Antonius. Altfel nici 
nu se poate, nici Senatul nu trebuie să îngăduie decît să se 
urmeze datina din străbuni, care cere ca, după treminarea 
unui război, să se trimită cîte zece delegaţi. * Noi n-am primit 
încă nici o însărcinare din partea Senatului. Dar după ce voi 
vorbi astfel în consiliu fără ca cineva să se opună, după soco- 
tința mea, nu avem să ne temem oare că mulțimea nepricepută 
a ostașilor va crede că eu amin instaurarea păcii ? Faceţi ca 
planul meu să nu fie dezaprobat de legiunile noi (căci știu sigur 
că legiunile Martia şi a IV-a, care nu se gîndesc la nimic alt- 
ceva decît la demnitate și glorie, îl vor aproba). Cum, adică ? 
De veterani oare să n-avem teamă ? (Căci nici ei înşişi nu voiesc 
să fie temuţi.) Dar întrebarea este: cum văd ei severitatea 
mea ? Au auzit, desigur, multe veşti neadevărate despre mine, 
multe le-au împrăștiat nemernicii, dar interesele veteranilor 
— voi sînteți cei mai fideli martori — le-am apărat întotdea- 
una și le-am consfințit prin autoritatea și cuvîntul meu. Ei îi 
cred însă pe nemernici, îi cred pe scandalagii, îi cred pe ai 
lor. Sint, ce e drept, curajoși, dar la amintirea faptelor pe care 
le-au săvîrşit pentru libertatea poporului și pentru salvarea 
republicii au devenit sălbatici și raportează toate planurile 


iR .. biceiuul d v . . v . > eu 
Omanii aveau ODiceiul ca, dupa terminarea unul război, sa trimita 


zece delegați la învinşi, pentru a fixa condiţiile de pace și a hotări modul 
de administrare a provinciei cucerite. i 

hoastre a violenţă. Eu nu mă tem Ía gindul lor, ci mă îngro- 
zesc la gîridul unci răscoale. Și dacă voi scăpa de aceste mari 
primejdii, socotiți că întoarcerea mea este destul de sigură ? 
Căci apărînd autoritatea voastră, după cum Îmi e obiceiul, și 
arătîndu- -mi credința statornică faţă de republică, chiar și atunci 
va trebui să mă tem nu numai de cei care ne urăsc, ci şi de cei 
care ne invidiază. 

Este în interesul republicii ca viaţa mea să fie păzită, mă- 
car atit cît va îngădui natura, să fie păstrată pentru patrie ; 
moartea mea să survină cînd va fi voia destinului, sau, dacă-i 
dorită mai înainte, atunci să fie încărcată de glorie. Aşa stînd 
faptele, deși republica nu doreşte această solie, voi pleca totuşi, 
dacă mi se va îngădui să călătoresc în siguranță. În concluzie, 
senatori, această hotărire a mea o voi măsura nu după primej- 
dia pe care o înfrunt, ci după folosul pe care îl are republica. 
Despre aceasta, fiindcă am timp destul, socot că trebuie să 
cuget mult și mult şi să fac numai ceea ce e cu adevărat bun 
de făcut şi mai cu seamă în interesul republicii. 


Filipica a XII-a 


Aşa cum aflăm din cwvîntarea precedentă, delegația care 
trebuia să se ducă pentru a doua oară la Antonius rămîne pe 
loc în Roma, senatorii convingîndu-se de inutilitatea ei, în 
urma discursului lui Cicero. Consulul Pansa pornește din Roma 
cu armata sa către Mutina, unde urma să-și unească forțele cu 
ale lui Hirtius, celălalt consul, și cu ale tinărului Octavius, 
pentru ca, împreună, să-l poată învinge pe Antonius. După 
plecarea consulului Pansa, Senatul primește o scrisoare din par- 
tea lui Lepidus, în care îndemna pe membrii Senatului să în- 
cheie pace cu Antonius, Scrisoarea dădea de gîndit majorităţii 
senatorilor, căci era scrisă de un general care comanda o trupă 
puternică. Dacă n-ar fi luat-o în seamă, Lepidus putea trece 
de partea lui Antonius, ceea ce ar fi constituit un pericol atit 
pentru Senat cât şi pentru întregul popor roman. Cind cei mai 
mulţi dintre senatori erau de părere să se ceară pace, Cicero 
îşi ridică iarăși glasul împotriva lui Antonius, 

Pe de altă parte, Antonius, aflind că Sextus Pompeius adu- 
nase la Massilia o armată pe care o punea la dispoziția repu- 
blicii, adresează cu multă abilitate o scrisoare consulului 
Hirtius și lui Octavius. Cei doi bărbaţi comunică conținutul 
acesteia lui Cicero. Marele orator se duse în ședința Senatului, 
care, în lipsa consulilor, era prezidată de pretorul Romei Mar- 
cus Cornutus, și citi conținutul celor două scrisori; mai. întîi 
scrisoarea lui Lepidus, apoi pe aceea a lui Antonius, pe care o 
respinge cu ironie și dispreț. Cuvîntarea sa se încheie cu sfatul 
dat lui Lepidus şi tuturora de a lăsa treburile republicii pe 
seama senatorilor, căci pacea cu Antonius nu poate fi înche- 
iată decît cînd acesta va fi depus armele. 


D.C. 


L. De la începutul acestui război, senatori, pe care-l purtăm 
cu cetăţenii nelegiuiţi și criminali, m-am temut să nu ni se 
întindă cumva vreo cursă sub masca dorinței de pace, o cursă 
care să stingă avintul pentru redobîndirea libertății. Căci 
numele păcii ne este scump, deopotrivă plăcut și salvator. 
Pentru cel pe care-l desfată zizania, măcelul concetăţenilor 
săi sau războiul civil, nu mai are preţ nici vatra strămoșească, 
mici legea, nici dreptul la libertate. Acesta trebuie scos din 
rindul oamenilor, trebuie azvîrlit dincolo de hotarele nea- 
mului omenesc. Așadar, fie Sulla ori Marius, ori amindoi, fie 
Octavius, fie Cinna, fie Sulla a doua oară cu celălalt Marius, 
fie Carbo sau oricare altul care va fi dorit război civilt, pe 
toți eu îi socot niște nemernici născuţi pentru distrugerea repu- 
blicii. Ce să mai spun despre ultimul dictator, Caesar, ale 
cărui acte le apărăm, dar pe care îl declarăm ucis în chip 
legal ? Nimic nu-i mai hidos decît acel cetăţean, decît acel om 
— dacă bineînțeles, mai poate fi considerat cetățean sau om — 
decît acela, zic, care doreşte mereu războiul civil. Trebuie să 
vedem mai întii, senatori, dacă mai poate fi vorba de pace 
cu toți cei amintiţi, sau de un război nimicitor în care nego- 
cierea păcii n-ar însemna decît un pact de sclavie. Sulla, fie 
că se prefăcea, fie că trata cu adevărat pacea cu Scipio, nu 
era de disprețuit, pentru că, dacă s-ar fi înțeles, Roma ar fi 
avut o situaţie suportabilă. Dacă Cinna ar fi voit să eimen- 
teze înţelegerea cu Octavius, siguranța cetăţenilor în repu- 
blică ar fi rămas neștirbită. În ultimul război civil?, dacă 
Pompeius ar fi fost mai puţin exagerat în severitatea sa, iar 
Caesar și-ar fi redus pretenţiile, am fi putut avea și o pace 
statornică şi un regim republican. 


Il. Acum însă ce ne rămîne? Poate fi oare vorba de pace 
cu unul ca Antonius? Cu Censorinus, Ventidius, Trebelius, 
Bestia, Nucula, Munatius, Lento ori Saxa? Am numit pe 

1 Cicero recapitulează războaiele civile precedente. 


2 Războiul civil dintre Pompeius şi Caesar, sfîrşit la anul 48 î.e.n., în 
bătălia de la Pharsalos. 

puţini, numai ca să dau exemple. Ceata lor e nesfirșită, ca și 
cruzimea lor, de care v-aţi putut da singuri seama. Mai adău- 
gaţi drojdia prietenilor lui Caesar, pe Barba Cassius 1, pe alde 
Pollio 2, apoi pe tovarășii de jocuri și destrăbălări ai lut Anto- 
nius, pe Eutrapelus, pe Mela, pe Pontius, pe Caelius, pe Crassi- 
cius, pe Tiro, pe Mustela, pe Petusius. Suita o las deoparte, îi 
numesc numai pe căpetenii. Aici se adaugă şi cei din legiunea 
Ciocârliilor cu ceilalți veterani, prezidiul instanței a treia de 
judecată, care, după ce și-au risipit bunurile proprii și au 
înghițit averile lui Caesar, se reped acum cu lăcomie asupra 
alor noastre. O, ce credincioasă e mîna lui Antonius, cu care 
a ucis atiţia cetăţeni, ce tratat chibzuit şi sacru vom încheia 
cu unul ca el! Dacă Marcus va încerca să-l nimicească, sanc- 
titatea lui Lucius Antonius îl va abate cu siguranță de la 
făptuirea acestei crime ! Dacă li s-ar face loc în această Romă, 
Roma însăși n-ar mai avea locul ei. Imaginați-vă numai chipul 
lor — şi mai cu seamă al celor doi Antonii, umbletul, înfă- 
țişarea, privirea, răsuflarea lor, iar pe amicii lor închipui- 
ți-vi-i acoperind flancurile sau deschizîndu-le drumul. Ce du- 
hoare de vin, ce ocări se vor auzi, însoţite de strimbături! 
Doar dacă nu cumva îi va fi potolit însăși pacea, făcîndu-i 
ca, o dată sosiți în fața acestui Senat, să salute cuviincios și 
cu cuvinte frumoase, adresîndu-se prietenos fiecăruia dintre noi. 


III. Dar, pentru numele zeilor, se poate să fi uitat ce 
decrete aţi pronunțat împotriva lor? Aţi desfiinţat actele lui 
Antonius, i-ați nimicit legile, considerîndu-le promulgate prin 

este e, : ia: k 
violență și contrar auspiciilor, ați decretat recrutări în toată 
Italia, aţi numit pe colegul său dușman și pärtaş la toate 
crimele. Cu un astfel de om ce pace poate să fie? Dacă ar 
fi un dușman dinafară, după asemenea faptă, nu știu dacă s-ar 
putea încheia un tratat cu el. Oricum, s-ar înterpune între noi 
şi el mările, munţii și imensitatea regiunilor. Pe unul ca acesta 
îl urăşti fără să-l vezi. Dar aceştialalți vor sta lipiţi de noi, și; 
cînd vor afla clipa prielnică, ne vor sări după grumaz. În ce 

1 Cassius Barba, bun prieten cu Caesar și cu Antonius ; în calitate de 
quaestor (magistrat fiscal) al lui Antonius, a delapidar banii publici şi a 
fost pedepsit cu exilul. C g 

2 Caius Asinius Pollio, probabil scriitorul, prietenul intim al lui 
Octavius, cînd acesta ajunge stăpînitorul Romei, sub numele de Octavianus 
Augustus. 

ţarcuri să închidem aceste" fiare fioroase ? Însuşi sfîrşitul răz- 
boiului este nesigur. Este datoria bărbaţilor de seamă să 
dea dovadă de aceeași bravură ca şi voi (căci atit se poate), 
şi să nu se înfricoşeze de loviturile soartei. Dar din partea 
senatorilor nu se cere numai vitejie, ci și înțelepciune (cu toate 
că aceste două însușiri numai cu greu pot fi separate, totuși 
să le tratăm separat) ; vitejia ne poruncește să luptăm, aprinde 
în noi o ură îndreptăţită, ne împinge la încăierare, ne cheamă 
la pericol. Ce ne îndeamnă însă înțelepciunea ? Să folosim pla- 
turi mai iscusite, să vedem și în viitor, să ne înarmăm cu multă 
chibzuinţă. Ce ne învaţă ea ? Că trebuie să ne supunem numai 
binelui, să judecăm drept, să făptuim numai ceea ce este în 
conformitate cu raţiunea. Dacă aceasta mă învaţă să nu socot 
nimic mai de preţ ca viața, să nu mă lupt primejduindu-mi 
viaţa, să mă feresc de orice conflict, o întreb atunci: „Sînt 
oare obligat să fac aceasta chiar dacă voi deveni rob ?“ Dacă-mi 
va da răspuns afirmativ, atunci nu voi asculta de această ra- 
țiune, oricit de înțeleaptă ar fi ea. Dacă, dimpotrivă, va răs- 
punde : „Poţi să-ţi vezi de viață și de trup, poţi avea grijă 
de destinul şi de averea ta, dar mai presus de toate să pui 
libertatea și să-ţi dai toată osteneala ca să te foloseşti de ele 
numai într-o patrie liberă ; să nu renunți la libertate pentru 
ele, ci la ele pentru libertate, ca un gaj contra infamiei“. 
Atunci o să las impresia că ascult glasul înţelepciunii și mă 
voi supune ei ca unui zeu. Așadar, dacă primindu-i pe ei am 
putea fi liberi, să ne înfringem ura și să așteptăm pacea. Dacă, 
dimpotrivă, cu dînșii teferi, nu poate fi liniște, să ne bucurăm 
că ni s-a oferit posibilitatea luptei. Sau, ucigîndu-i, ne vom 
bucura de izbînda republicii, sau vom fi noi zdrobiți (fereas- 
că-ne Iupiter !) şi atunci vom vieţui — dacă nu cu trupul — cel 
puţin cu gloria virtuţii noastre. 


IV. Dar iată că ne îndeamnă la pace şi M. Lepidus, co- 
mandanti pentru a doua oară, mare pontif, care a binemeritat 
recunoştinţa patriei pentru faptele săvirșite de el în timpul 
ultimului război civil. În ochii mei, senatori, nimeni nu se 
bucură de mai multă autoritate decit Marcus Lepidus, atît 
pentru virtuțile cât și pentru demnitatea familiei sale. La aces- 


1 Titlul de imzpezator l-a purtat pentru prima dată Lucius Luculus, 
după ce ocupase Arrrenia şi Mesopotamia, Acest apelati se acorda. unui 
general pentru deosebire fapte de arme, 

ted st adaugă și propriile sale însușiri și serviciile aduse mie, 
dar şi îndatoririle mele față de dînsul. Cel mai de prey dintre 
toate mi se pare însă simțămintul său curat faţă de patrie, 
pe care eu am iubit-o întotdeauna mai mult decit viaţa. Căci 
de cînd, prin autoritatea lui, l-a hotărît să încheie pace pe 
Pompeius cel Mare, vestitul fiu al .distinsului bărbar care, fără 
uz de arme, a eliberat republica de primejdia celui mai mare 
război civil, de atunci eu mă socot îndatorat față de el mai 
mult decît faţă de oricare altul pentru această binefacere. De 
aceea i-am şi decretat cele mai mari onoruri, cu care și voi 
ați fost de acord, şi niciodată n-am încetat a-l vorbi de bine 
şi a-mi pune mari nădejdi într-însul. Republica ţine strîns 
legat de ea, prin multe și mari gajuri, pe Marcus Lepidus. 
Faima lui este cum nu se poate mai mare, onorurile neştir- 
bite, binecuvîntarea cerească deplină, cele mai multe din 
podoabele Romei sint ale lui, ale fratelui și strămoșilor săi, 
are o soţie virtuoasă, copii de invidiat, o avere pe cît de mare, 
pe atît de nepătată de sîngele războaielor civile; drepturile 
nici unui cetățean nu au fost știrbite de dinsul, ba, dimpotrivă, 
mulţi au fost ajutaţi prin mila și bunătatea lui. Un astfel de 
om și cetățean poate să alunece în părerea sa, dar nu poate fi 
nicidecum, cu bună știrea lui, împotriva republicii. Marcus Le- 
pidus vrea pace. Minunat lucru, dacă poate să se facă o pace 
ca aceea încheiată de curind, în care republica a avut posi- 
bilitatea să admire pe fiul! lui Cneius Pompeius. și să-l pri- 
mească la sînul ei, socotind că nu numai el i-a fost restituit, 
ci, o dată cu el, și ea sieși. Acesta a fost motivul pentru care 
aţi hotărît să i se ridice la rostre o statuie? cu o inscripție și 
i-aţi acordat în absenţă un triumf. Cu toate cà săvirșise mari 
fapte de arme, demne de un triumf, totuşi, după socotința 
mea, n-ar fi trebuit să i se acorde triumful, care nu i s-a acor- 
dat nici lui Lucius Aemilius 3, nici lui Scipio Aemilianul, nici 
primului Scipio Africanul, nici lui Marius, nici lui Pompeius, 
bărbați care au purtat războaie mai mari. Pentru că a înăbuşit 

1 Se referă la Sextus Pompeius, deoarece cognomenul de Magnus l-au 
purtat cu fală toți descendenţii lui Cneius Pompeius Magnus. 

2 Senatul, la propunerea lui Cicero, hotărise să înalțe în for o statuie 
ecvestră de aur lui Marcus Lepidus. 


3 Lucius Aemilius Paulus, fratele lui Marcus Lepidus, fusese consul în 
anul 49 î.e.n. 

pe tăcute războiul civil, voi i-ați acordat însă onoruri maxime, 
indată ce a fost cu: putinţă. 


V. Oare tu, Marcus Lepidus i, crezi cà Antonii se vor arăta 
faţă de republică aceiaşi cetățeni cum s-a dovedit „Pompeius, 
în persoana căruia aflăm cinste, seriozitate, cumpătare, inte- 
gritate, pe cind la ceilalţi (şi cînd spun „ceilalți“ nu trec cu 
vederea pe nici unul din banda hoţilor) pofte murdare, crime, 
şi o cutezanţă spre orice groaznic măcel ? Dar care dintre "i, 
senatori, nu vede ceea ce ar vedea şi Norocul însuşi, care se 
zice că este orb ? Căci, păstrind actele lui Caesar, pe care le 
apărăm ca să nu stîrnim gâlceavă, vom da lui Pompeius posi- 
bilitatea să reintre în casa sa, pe care nu o va răscumpăra cu 
preţ mai mic decît cel cu care a cumpărat-o Antonius, dar 
o va răscumpăra, zic, fiul său. O, groaznică năpastă! Sînt 
destule tapte care mult trebuie plinse. Voi ați decis pentru 
Pompeius o sumă egală cu aceea smulsă de dușmanul victo- 
rios ca pradă? din bunurile tatălui său. În numele prieteniei 
cu tatăl său, eu cer administrarea acestei sume! Va răscum- 
păra grădinile, palatul şi dependințele urbane, pe care le de- 
ține acum Antonius. Fiul lui Pompeius va trebui să socotească 
însă pierdută pentru totdeauna argintăria, veșmintele, mobila 
şi vinul pe care le-a risipit balaurul cel lacom. Va recupera. 
apoi de la Dolabella moșia albană, cea formiană, chiar și pe 
cea de la Tusculum ë, deţinută de Antonius, care în clipa de 
faţă asediază Mutina și-l atacă pe Decimus Brutus, iar Anserii 4 
vor fi alungaţi de la Phalernum. Poate mai sînt şi alţii, dar: 
memoria mea nu le păstrează numele. Eu sînt convins că cei 
care nu se află în rîndurile dușmanilor vor înapoia fiului pose- 
siunile lui Pompeius la preţul cu care le-au cumpărat. S-au. 
arătat destul de lipsiţi de respect, ca să nu zic că au fost prea: 
îndrăzneți, atingîndu-se de aceste averi. Cine va cuteza oare 
să păstreze în stăpînirea sa aceste bunuri, după ce adevăratul. 


1 Cicero răspunde lui Marcus Lepidus printr-o scrisoare, sfătuindu-l 
să nu se amestece în încercarea de a-l împăca pe Antonius cu Senatul, act: 
care nu este pe placul poporului roman. 

2 După moartea lui Pompeius (48 î.e.n.) Caesar îi vîndu bunurile 
la mezat. 

3 Albanum, Formiarium, Tusculum — mici localități în provincia 
Latium. 

1 Unui poet prest, pe nume Anser (giscanul), Antonius i-a dăruit din 

bunurile lui Pompeius, pentru că se afla în oastea acestuia, 

proprietar va fi reintegrat în drepturile sale ? Poate sclavul 
lui Pompeius şi libertul lui Caesar, care a încolăcit patrimo- 
niul stăpînului întocmai ca șarpele o comoară, luînd cu hapca 
pămînturile din Lucania ? Cît despre cele șapte milioane de 
sesterți, senatori, pe care le-aţi făgăduit fiului cel tînăr, aces- 
tea trebuie să fie date în asemenea chip încît să se creadă că 
fiul lui Cneius Pompeius este pus de voi în -stăpînire pe ogorul 
lui. Acestea le decretează Senatul, iar pe celelalte poporul, unei 
familii pe care a văzut-o strălucind mai, înainte ; în primul 
rînd, va da fiului locul tatălui din augurat, cu care lucru mă 
învoiesc bucuros, pentru că e drept să dăm fiului ceea ce am 
luat tatălui. Pe care din doi va alege poporul ca augur ! al lui 
lupiter, cel prea bun și mare, ai cărui interpreți sîntem, pe 
care din doi îl va alege ca vestitor, pe Pompeius sau pe Anto- 
nius ? Mie mi se pare că, prin harul zeilor nemuritori, însăși 
Fortuna şi-a arătat voința ca, după confirmarea şi ratificarea 
actelor lui Caesar, să se dea putinţa fiului lui Cneius Pompe- 
a să-și redobindească demnitatea şi averea părintească pier- 
ute. i 


VI. De asemeni, după socotința mea, n-ar trebui trecută 
sub tăcere vestea adusă de străluciţii delegaţi Lucius Paulus, 
Quintus Thermus, Caius Fannius2?, ale căror simţiminte față 
de republică știți cu toţii cît sînt de statornice. Ei ne-au adus 
vestea că, pentru a se întîlni cu Pompeius, s-au abătut pe la 
Massilia și l-au aflat plin de încredere, gata să pornească cu 
trupele sale spre Mutina, fără altă grijă decît aceea ca nu 
cumva să se simtă jieniți veteranii lui Caesar. Cum se vede, 
fiul seamănă tatălui, care făcea toate cu judecată și nu mai 
puțin curaj. Înţelegeți dar că decisive au fost curajul și planul 
său chibzuir. Lepidus însă trebuie să fie mai prevăzător, ca 
să nu ne facă să credem că faptele îi sînt mai trufaşe decît 
firea. i 

Cäci dacà vrea să ne sperie cu armata, a uitat cà aceasta 
este armata Senatului și a poporului roman, a întregii republici, 
și nu a sa? El o poate numai folosi ca pe a sa. Cum adică, 


1 Augurii erau aleşi de popor la propunerea făcută de doi membri ai 
colegiului augural. 

2 Paulus Aemilius Lucius e fratele lui Lepidus; Thermus e pretorul 
r cena piu Asiei, iar Fannius e fostul tribun şi pretor în provincia 
Sicilia, l 

Oamenii cumsecade pot să-și permită orice, chiar dacă ar fi 
vorba de fapte rușinbase, primejdioase, care de obicei nu sînt 
îngăduite ? Căci există faptă mai josnică, mai urîtă și mai nele- 
giuită decît aceea de a împinge armata împotriva Senatului, 
a cetăţenilor şi a patriei însăși ? Ce poate fi mai condamnabil 
decît să făptuieşti ceea ce nu-i permis? Nimănui nu-i este 
îngăduit să întoarcă armata împotriva patriei, dacă numim 
îngăduit ceea ce-i permis de legi, de moravurile și așezămin- 
tele strămoșilor. Nu orice faptă este îngăduită, chiar dacă nu 
întîimpină nici o împotrivire. Patria ţi-a dat o armată, Lepi- 
dus, cum a dat și strămoșilor tăi, pentru propria lor apărare. 
N-o poți folosi decît pentru a îndepărta pe dușman, pentru 
a lărgi hotarele imperiului ; tu însă trebuie să te supui Sena- 
tului și poporului, care poate să-ți dea oricînd altă însărcinare. 


VII. Dacă ai asemenea gînduri, Lepidus, atunci eşti cu ade- 
vărat Marcus Lepidus, marele pontif, strănepotul lui Marcus 
Lepidus ; dacă însă consideri că oamenilor le este îngăduit 
orice, ia seama ca nu cumva să credem că urmezi pilda 
proaspătă a altora, în locul celei vechi a familiei tale. Dacă n-ai 
urmat nici una dintre cele două pilde, slujindu-te numai de 
autoritatea ta, fără uz de arme, atunci te laud cu atît mai vir- 
tos, dar ia seama să nu fie zadarnic. Deși ai destulă autoritate, 
cum se cuvine unui bărbat cu vază ca tine, să știi că nici Sena- 
tul nu se va lăsa mai prejos în ce privește seriozitatea, stator- 
nicia şi forța. Aceeaşi înflăcărare ne mină pe toți, Senat şi 
popor, spre redobîndirea libertății. Nimeni nu are atîta auto- 
ritate ca să stingă această înflăcărare unanimă. Urim și lup- 
tăm plini de minie, nimeni nu ne poate smulge arma din 
miini, nu vrem să ascultăm nici un semnal de retragere ori 
de renunțare la luptă. Nu năzuim decît la bine, preferînd să 
înfruntăm cele mai grele nenorociri decît să devenim. robi. 
Caesar și-a alcătuit o armată invincibilă. Sint de faţă doi 
bravi consuli 1 cu armatele lor. Nu lipsesc nici multele și marile 
ajutoare ale lui Lucius Plancus. Bătălia cea mare se dă pen- 
tru salvarea lui Decimus Brutus. De cealaltă parte, un gladia- 
tor furios, cu o ceată de hoți nemernici, susține lupte împotriva 
patriei, împotriva zeilor penaţi, împotriva altarelor şi vetrelor 


1 Hirtius și Pansa erau consulii în activitate, în anul 43 îe.n, iar 
Decimus Brutus şi Lucius Plancus, consulii desemnați pentru anul următor. 

noastre, împotriva a patru consuli. Să dăm înapoi, să ascultăm 
i DS č 
de condiţiile lui, să credem că se poate face pace cu el? 


VIII. Ne pîndește pericolul ide a fi copleșiți. Nu mă tem 
că acela care nu se poate bucura de colosalele-i averi decît 
dacă noi sîntem liberi își va trăda propria salvare. În primul 
rînd, pe cetățenii buni așa i-a făcut natura, iar în al doilea, îi 
ajută și norocul. Toţi cei buni doresc ca republica să fie sal- 
vată. Cei înstăriți manifestă un interes și mai viu pentru repu- 
blică. Și cine este mai înstărit ca Lepidus, așa cum am spus-o 
şi mai înainte, cine este mai curat? La sărbătoarea Luperca- 
liilor, un popor întreg i-a văzut lacrimile de tristețe, l-a vā- 
zut cât era de mâhnit, de amărtt cînd Antonius punea pe capul 
lui Caesar coroana. În acel moment ar fi vrut să-i fie mai 
degrabă rob decît coleg de consulati. Chiar dacă Antonius 
n-ar fi săvirșit celelalte fărădelegi și crime, numai pentru 
această singură faptă eu l-aș socoti vrednic de pedeapsă. Dacă 
el poate fi rob, de ce să ne impună și nouă un stăpîn? Și 
dacă în copilăria sa a gustat din toate desfrinările tiranilor săi 
de-atunci, oare trebuie să pregătească și pentru copiii noștri un 
stăpîn şi un tiran ? După uciderea lui Caesar, în acest chip a 
vrut să ne fie el nouă Caesar şi tot astfel s-a arătat și pentru 
ceilalți. Pe care meleaguri barbare a existat vreun tiran atît de 
cumplit, atît de crud ca Antonius la Roma, ajutat de armele 
barbatilor săi ? Pe vremea dictaturii lui Caesar, cînd veneam în 
Senat, eram, dacă nu liberi, cel puţin în siguranță. Cu această 
căpetenie de pirați (tiran e prea puţin spus), scaunele acestea 
erau ocupate de itirieni. Sa năpustit mai întîi spre Brundi- 
sium, ca de-acolo să pornească asupra Romei în formaţie de 
luptă. A mînjit apoi Suessa cu sînge de ostași viteji, deși Suessa 
este o fortăreață redutabilă, un municipiu cu oameni cinstiți, 
odinioară coloni? de treabă. În golful de la Brundisium a ucis 
pe centurionii cei mai vrednici ai legiunii Martia, și aceasta sub 
ochii hrăpăreţei și crudei sale soţii. 

Apoi cu cîtă trufie, cu cîtă turbare s-a năpustit asupra 
Romei, mai bine zis la măcelărirea tuturor celor vrednici! 


1 Circula zvonul că Lepidus nutrea gîndul de a-și uni forțele armate 
cu cele ale lui Marcus Antonius. 

2 Locuitorii municipiilor se bucurau de aceleași drepturi ca şi cei din 
Roma, avînd legi proprii, pe cînd cei din colonii erau supuși Romei şi 
conduși de magistrații Romei. 

Atunci, fără să nădăjduim, zeii nemuritori ne-au oferit un 
sprijin neprevăzut, | 


IX. Virtutea fără seamăn, aproape divină a lui Octavius 
a frînat atacul plin de cruzime şi turbare al ticălosului pe 
care-l socotea nebun ca să se poată simţi jignit de decretele 
sale, pe care nu le lua în seamă, după cum nu lua în seamă 
nici minciunile scornite pe socoteala vrednicului tinăr, pe care 
acesta le punea pe seama copilăriei depravate a lui Antonius, 
Cu ce alai, sau, mai bine zis, cu ce cortegiu a intrat în Roma, 
cînd, în gemetele poporului, ameninţa în dreapta și în stînga 
pe patricieni, însemna casele și făgăduia în gura mare alor 
săi că va împărți Roma! Apoi, întorcîndu-se spre ostași, le- -a 
ținut acea blestemată cuvîntare de la Tibur. Au urmat nă- 
vala asupra Romei, adunarea Senatului în Capitoliu, prin care 
urmărea pregătirea unui decret dat de consuli pentru constrin- 
gerea tînărului Octavius, cînd a picat ca din senin vestea 
despre revolta legiunii a IV-a (de legiunea Martia ştia că se 
oprise la Alba). Înfricoşat de acest eveniment, a lăsat baltă 
planul de a raporta Senatului despre Octavius. În haină mili- 
tară a ieșit din Roma — nu pe drumurile știute, ci pe cărări 
dosnice, dînd chiar în aceeași zi nenumărate decrete senatori- 
ale, pe care le-a înregistrat înainte de a fi transcrise. De aici 
n-a plecat, ci a fugit spre Gallia, cu gind să-l urmărească pe 
Octavius cu legiunea Martia, cu a IV-a, cu veteranii lui Cae- 
sar, al căror nume nu-l putea nici rosti de teamă. Cînd încerca 
să pătrundă în Gallia, i-a răiat calea Decimus Brutus, care a 
preferat să se lase înconjurat de talazurile zbuciumate ale 
războiului decît să-i îngăduie lui Antonius vreo mișcare îna- 
inte sau înapoi, opunîndu-se la Mutina furiei sale turbate. 
Împrejmuind Mutina cu lucrări de fortificaţii și parapete, nu 
l-au putut îndepărta de ucigaș nici demnitatea unei colonii 
înfloritoare, nici trecerea unui consul desemnat. Atunci, fără 
voia mea, trei foști consuli au fost trimişi ca delegați la gla- 
diatorul hoţilor (pentru aceasta vă iau martori pe voi, po- 
porul întreg, și pe toţi zeii care protejează această cetate). Cine 
a mai fost vreodată atit de barbar, atît de crud, atît de săl- 
batic ? N-a vrut nici să asculte, nici să dea vreun răspuns, a 
tratat cu dispreț și îngîmfare pe delegații noștri, dar mai ales 
pe noi, care i-am trimis. Și, în fine, a rămas vreo crimă, vreo 
faptă urîtă pe care să n-o fi săvirșit acest paricid? A asediat 

pe țăranii noștri, armata poporului roinan, pė generalul ŞI con- 
sulul desemnat, a pustiit ogoarele cetățenilor pașnici, ameninţă 
— el, duşmanul odios — cu torturi groaznice pe toți cetățenii 
de treabă. 


X. Este oare posibilă, Lepidus, pacea cu un astfel de om, 
a cărui ură împotriva poporului n-o pot astimpăra nici cumpli- 
tele chinuri la care l-a supus ? Ei bine, dacă a mai rămas cineva 
căruia să nu-i vină a crede că nu există posibilitatea unei recon- 
cilieri între Senat, popor şi acest odios balaur, va înceta să 
se mai îndoiască ascultind scrisoarea pe care chiar acum am 
primit-o de la consulul Hirtius. Singura mea dorință, senatori, 
este ca, în vreme ce o voi citi, să mă ascultați cu atenţie, aşa 
cum ați făcut şi pînă acum, îngăduindu-mi să-mi spun pe scurt 
părerea despre fiecare frază, „Antonius scrie lui Hirtius și 
Octavius.“ După cum vedeţi, nici el nu se intitulează general, 
nici pe Hirtius nu-l numeşte consul, nici pe Octavius propre- 
tor. Deocamdată e destul să știți atita. A preferat să se lipsească 
de un titlu care, de altminteri, nici nu-i mai aparţinea, decit 
să atribuie celorlalți titlurile lor adevărate. „„Aflind de uci- 
derea lui Caius Trebonius m-am și bucurat, dar m-am și întris- 
tat totodată.“ Să observați de ce spune că s-a bucurat şi s-a 
întristat totodată, astfel veţi putea chibzui mai limpede asu- 
pra păcii. „Ucigaşul și-a primit pedeapsa pentru cenușa și 
oasele vestitului bărbat care a fost Caesart, căci aprobarea 
zeilor s-a manifestat, înainte de încheierea unui an, prin 
hotărîrea de a ameninţa cu chinuri pe ucigaş ; deci, trebuie să 
fim veseli.“ O, Spartacus, căci nu aflu alt nume mai potri- 
vit pentru tine, ale cărui nelegiuite crime îl fac pînă şi pe 
Catilina să pară mai suportabil ! Ai cutezat să scrii că trebuie 
să ne veselim pentru că Trebonius și-a primit pedeapsa ? Tre- 
bonius criminal ! Dar de ce crimă este învinuit, dacă nu de 
aceea că te-a scăpat, la idele lui martie, de moartea pe care 
o meritai ? Haide, bucură-te de moartea lui! Dar să vedem 
acum de ce te-ai întristat : „Că Dolabella a fost declarat „duș- 
man al poporului roman de către Senat, pentru că a ucis pe. 
un pumnalagiu și că pare mai drag, poporului fiul unui măs- 
cărici decît Octavius, părintele patriei, de aceea trebuie să mă 
întristez“. De ce să te întristezi că Dolabella a fost conside- 


1 Trebonius a făcur numai parte din complot, fără să participe însă 
la uciderea lui Caesar. 

tat dușman al poporului roman ? Se poate să nu înţelegi că, 
făcînd recrutări în toată Italia, respingînd pe consuli, cinstind 
pe Octavius, îmbrăcind, în fine, armura de luptă, tu însuţi 
eşti considerat dușman ? Ce motiv ai, sceleratule, să te întris- 
tezi pentru că Dolabella a fost considerat dușman de către 
Senat ? Da, tu socoteşti nul întregul Senat și propui ca ţel al 
războiului distrugerea lui din temelie, iar toţi cei cumsecade, în- 
Stăriți, să urmeze soarta acestui ordin suprem. Cine s-a găsit 
să-l numească pe Trebonius fiul unui măscărici ! Ca și cînd nu 
l-am fi cunoscut pe vestitul cavaler roman Trebonius-tatăl ! 
Tocmai Antonius cutează să dispreţuiască originca umilă a 
cuiva !? El, care a avut copii cu Fadia ?™M 


XI. „Mai îngrozitor decît toate, Hirtius, şi lucrul cel mai 
de mirare mi se pare că tocmai tu, care ai fost învestit cu 
beneficiile lui Caesar, să fii părăsit într-acest chip...“ 

Ce-i drept, nu pot să neg că Hirtius a fost cinstit de Cae- 
sar, că acele onoruri sînt strălucirea virtuții și a hărniciei. Dar 
tu, care ai primit atitea distincţii de la acelaşi Caesar, ce ai 
fi tu dacă nu ţi-ar fi acordat el atit de multe ? Unde te-a dus 
virtutea ta ? Unde te-a împins felul tău de viaţă ? Ţi-ai risi- 
pit anii prin lupanare, prin cârciumi, la zaruri și în beţii, cînd 
lăsai să-ți cadă capul pe sînul comedianelor. „Și tu, copile“... 
Numește copil pe cel care i-a dovedit şi-i va dovedi nu numai 
că este cu adevărat bărbat, dar chiar unul destoinic. Acesta, 
ce-i drept, e numele potrivit vîrstei, dar n-ar trebui să fie nici- 
decum tolosit de cl, care numai prin nebunia sa făurește aces- 
tui copil drumul spre glorie. „...care datorezi toate numelui 
tău“... Datorează și se achită onorabil de datorie. Dacă Cae- 
sar este părinte al patriei, cum Îi zici tu (ce simțăminte trebuie 
să am eu față de el — mă privește pe mine), de ce să nu tie 
Octavius, căci de la el, de la Octavius avem, de bună seamă, 
viaţa, smulsă din mîinile tale criminale ? „Faceţi astfel ca 
Dolabella să fie condamnat conform legii“... Ce e drept, jos- 
nică faptă să aperi autoritatea înaltului ordin senatorial împo- 
triva nebuniei unui prea crud gladiator ! „...și să fiu scăpat de 
înveninatul asediu“... Îndrăznești a numi înveninat pe bărba- 
tul care a aflat leac împotriva otrăvurilor tale ? Pe care tu, 
ca un nou Hanibal — căci nu ştiu să fi existat vreun alt gene- 


1 Una dintre cele trei soții ale lui Marcus Antonius, Fadia, era fiica 
unui libert, deci de origine umilă, 

rali mai bun strateg — l-ai atacat în așa chip, încît te-ai ata- 
cat totodată și pe tine, de nu te mai poţi desprinde, nici dacă ai 
dori s-o faci. Dacă te vei retrage, te vor încolți toți din toate 
părțile ; dacă vei rămîne pe loc, acolo vei înţepeni. Prea îl 
numeşti în gura mare înveninat pe acela care îţi dai seama că 
ţi-a pregătit distrugerea... „pentru ca Brutus și Cassius să 
ajungă cît mai puternici“... Ai crede că vorbeşte Censorinus 
sau Ventidius, nu Antonius. De ce n-ar vrea să fie tari nu 
numai cei mai buni și cei mai aleși, ci și cei uniţi cu el întru 
dobortrea republicii? „,...Voi însă confundați prezentul cu 
trecutul...“ Dar asta ce mai însemnează : „voi numiți Senat 
lagărele lui Pompeius 2“ ?... 


XII, Ţi-ar conveni să numim Senat lagărele tale, în care 
numai tu cești fost consul, căci consulatul tău este şters de pe 
toate monumentele. Acolo nu există decît doi pretori, care nu 
mai trag nădejde să dobîndească ceva (căci noi apărăm bene- 
ficiile lui Caesar) ; dintre foștii pretori — Philadelphus An- 
nius și nevinovatul Gallius3 dintre foștii edili — Corycus, 
pentru care mi-am spart plămînii și glasul, Bestia, Trebelius, 
patronul creditorilor și înşelătorul lor, Quintus Caelius, corup- 
tul și ruinatul, și Cotyla Varius, patronul prietenilor lui An- 
tonius, pe care, la ospeţe, pentru desfătarea mesenilor, Anto- 
nius poruncea să-l bată cu curele servii publici ; mai sînt și 
din colegiul septemvirilor Lento şi Nucula, apoi deliciul şi 
dragostea poperului, Lucius Antonius ; doi tribuni desemnați : 
Tullus Hostilius, care, cu de la sine putere, şi-a săpat numele 
pe porţile Romei; acesta, neizbutind să-l trădeze pe genera- 
lul său, l-a părăsit; alt tribun desemnat este un oarecare In- 
steius, un tilhar vînjos, după cum se zice, despre care pisaurii 
mărturisesc că înainte vreme fusese băieș, meşter în potrivirea 
apei. 

Urmează alți foști tribuni ; între cei dintîi T. Plancus, care, 
dacă i-ar fi fost drag Senatul, n-ar fi dat foc sediului. Con- 
damnat pentru această nelegiuire, a intrat iarăşi cu armele în 
orașul din care fusese expulzat prin lege. Această faptă însă 


1 Cicero îl numeşte în batjocură pe Antonius general, comparîndu-l 
cu Hanibal. 

2 În Senat erau mulți partizani ai lui Pompeius. 

3 Annius Philadelphus (= iubitorul de frate), numit astfel în chip 
ironic, întrucît își omorise fratele. Gallius era un pretor necinstit, corupt. 

îl apropie de cei asemenea sieși. Uimitor este faptul că lui 
Plancus nu i se poate'aplica proverbul : „Nu poate să moară 
pină nu i se vor sfărtma picioarele“. I s-au sfărîimat, dar el 
trăieşte totuși, Se zice .că , această binefacere, ca multe altele 
încă, a primit-o la Aquila. 


XIII. Acolo, în tabăra lui Antonius, mai este şi Decius, 
care se trage, după cum mi se pare, din Decii-Muriit. De 
aceea a ros din darurile lui Caesar ; într-adevăr, după un lung 
răstimp, renumele Decilor a crescut prin acest vestit bărbat. 
Cum aș putea însă să-l trec cu vderea pe Saxa Decidius, adus 
pe meleagurile noastre de la cele mai îndepărtate neamuri ?, 
ca să vedem tribun al plebei un bărbat .pe care nu l-am 
văzut niciodată cetăţean ? Tot acolo se află şi unul pe nume 
Saserna 3. Între acesta şi Antonius este o așa de marc asemă- 
nare, încît aș preși să le spun prenumele. Nu trebuie, de 
asemeni, să trec cu vederea pe chestorul Extitius, fratele lui 
Philadelphus, ca să nu se creadă cumva că-l invidiez pe 
Antonius dacă voi tăcea cu privire la acest tînăr de vază. Mai 
este și unul Asinius, senator voluntar, care singur s-a ales pe 
sine. Văzind sediul Senatului deschis după moartea lui 
Caesar, şi-a schimbat încălțămintea 4 și astfel a ajuns pe 
mepusă masă senator. Nu-l cunosc pe Sextus Albesius, dar 
n-am auzit nici un birfitor care să spună că n-ar fi vrednic 
de Senatul lui Antonius. Cred că i-am omis pe unii, dar 
despre cei care m-au venit în minte n-am putut tăcea. Spri- 
jinit deci pe un asemenea senat, se înţelege că Antonius 
disprețuiește Senatul lui Pompeius, în care eram zece 
consulari, care, dacă ar fi trăit toţi, n-ar mai fi existat teama de 
acest război. Îndrăzneala ar fi cedat autorităţii. Oricine poate 
să-și dea seama de aici ce scut puternic am avut în ceilalți, 
dacă eu, rămas singur dintre atîția, am putut zdrobi şi 
sfărima, cu ajutorul vostru, îndrăzneala acestui bandit des- 
creierat. 


1 Ginta Decia purta cognomenul Mus = şoarece. Cicero, în glumă, 
spune că mus munera rosit (șoarecele a ros darurile). 

2 Din îndepărtatra Celtiberie. 

3 Existau în tabăra lui Antonius doi fraţi Saserna, de o asemănare 
uimitoare, 

4 Senatorii purtau o Încălţăminte deosebită ; de aceea, expresia calceos 
mutare Înseamnă a deveni senator. 

XIV, Căci dacă soarta nu ne-ar fi răpit de curind pe 
Servius Sulpicius! şi cu puțin mai înainte pe colegul său, 
Marcus Marcellus? (ce mai cetăţeni, ce mai bărbaţi !), dacă 
republica i-ar fi putut păstra pe cei doi consuli, foarte devo- 
taţi patriei, alungați în același timp din Italia — sau pe- 
Lucius Africanul, comandantul suprem, sau pe Publius Len- 
tulus, cetățean vestit în celelalte treburi, cît și în felul cum 
s-a salvat, sau pe Marcus Bibulus, a cărui statornicie faţă de 
republică a fost mereu pe drept lăudată, sau pe Lucius Domi- 
tius, cetățean cu un înalt prestigiu, sau pe Appius Claudius, în- 
zestrat deopotrivă cu renume și voinţă, sau pe Publius Scipio, 
bărbat vestit, semănînd în toate străbunilor săi — atunci cu 
siguranţă, cu asemenea consulari, Senatul lui Pompeius n-ar 
fi fost de dispreşuit. Deci, care din doi s-ar fi cuvenit să tră- 
iască, care ar fi fost mai folositor republicii, Cneius Pompe- 
ius? ori Antonius, cumpărătorul la mezat al bunurilor lui 
Pompeius ? Și ce bărbaţi erau vechii pretori, a căror căpetenie, . 
Marcus Cato 4, era de asemenea în fruntea tuturor neamurilor 
prin virtutea sa ! Ce să mai pomenesc de ceilalți bărbaţi de 
seamă ? Îi cunoaşteţi pe toți. Mă tem mai mult să nu vi se 
pară şirul prea lung, decît să mă socotiți ingrat că i-am 
trecut cu vederea. Ce edili, ce tribuni, ce chestori au fost 
înaintașii ! La ce bun să mai lungesc vorba? Demnitatea și 
mulțimea senatorilor a fost atît de mare, încît cei care n-au 
venit în lagărele lui Pompeius aproape că n-au nici o scuză 5. 


XV. Acum luaţi seama la cele ce urmează: „„L-aţi avut 
conducător pe învinsul Cicero“... Ascult cu mai multă plăcere 
titlul de „conducător“, pentru că, sînt sigur, îl rostește fără 


1 Servius Sulpicius, în onoarea căruia Cicero a pronunţat Filzpica 
a IX-a. 

> Marcus Marcellus și Lucius Aemilius Paulus au urmat pe Pompeius 
în tabără. În favoarea lui M. Marcellus rostește Cicero discursul Pro 
Marcello. 

3 Cneius Pompeius, în al treilea consulat al său, l-a avui coleg pe 
Quintus Caecilius Metellus Scipio (anul 49 î.e.n.). 

4 Marcus Cato, numit Uticensis, fiindcă s-a sinucis la Utica, în Africa, 
în apropiere de Cartagina, pentru a nu cădea viu în mîinile lui Caesar și 
ale partizanilor acestuia. 

5 Cicero folosește acest prilej ca să facă iar elogiul lui Pompeius și al- 
cauzei republicane a acestuia, deși între timp recunoscuse şi meritele lui 
Caesar. Acesta e un alt exemplu de oscilare, de şovăială politică la: marele 
orator. 

voie ; cît despre cuvîntul „învins“, nu mă necăjesc. Destinul 
meu este ca fără republică să nu pot nici învinge, nici să fiu 
învins. „„Întăriţi cu trupe Macedonia“... Dar noi am smuls-o 
de la fratele tău, care nu este mai neputincios ca vol. „Aţi 
încredințat Afirca lui Varus 1, prizonier pentru a doua oară“... 
Antonius vorbeşte cu obrăznicie, parcă s-ar certa cu fra- 
te-său Caius. „Aşi trimis pe Cassius în Siria“... Dar nu simți 
oare că zările se deschid în faţa cauzei noastre, iar tu nu ai 
unde să-ți pui piciorul, în afara întăriturilor tale? „Aţi 
îngăduit să fie învestit cu tribunatul un Casca“ 2... Să-l în- 
depărtăm oare de la treburile statului, cum i-am îndepărtat 
pe Marullus sau pe Cassetius, pe acela cu ajutorul căruia am 
obţinut ca același lucru sau multe altele de același fel să nu se 
mai întîmple niciodată ? „Aşi răpit de la Luperci veniturile 
acordate de Caesar.“ Antonius îndrăznește să vorbească de- 
spre Luperci și nu se îngrozeşte la amintirea acelei zile 
cînd, ameţit de vin, uns cu mirodenii și fără haine, a 
îndemnat la robie poporul gemînd ? „Aţi nimicit coloniile de 
veterani, întărite prin lege și hotărîri ale Senatului“... Le-am 
nimicit — sau le-am consfințit DEI lege propusă de adună- 
rile centuriate ? la seama să nu ierdut tu pe Veteranii 
care erau deja pierduţi prin dcsritale ările lor, sau să nu-i fi 
așezat într-un loc de unde acum își dau seama că nu vor mai 
scăpa, „Făgăduiți să înapoiați massilienilor prăzile de 
război“... Nu vreau să discut nimic despre dreptul războiului 
(discuția ar fi ușoară, dar nu și utilă); un singur lucru vă cer 
să observați, senatori : ce dușman înverșunat al republicii este 
Antonius, care urăște cetatea cu atit mai vîrtos cu cît o ştie 
că totdeauna a fost credincioasă acestei republici. 


XVI. „Spuneţi mereu că nici un pompeian în viață nu 
e obligat să respecte legea Hirtia“... Cine, mă rog, pomenește 
acum despre legea Hirtia 3, care, după socotința mea, e motiv 
de ruşine nu numai pentru cei împotriva cărora a fost făcută, 
ci şi pentru autorul ei ? După părerea mea, e limpede că n-ar 


1 Sextus Quintilius Varus este luar captiv de Caesar în războiul din 
Africa. 

2 Casca, desemnat tribun de către Caesar, este apoi unul dintre uci- 
gașii lui. 

3 Legea Hirtia, propusă de tribunul plebei sau de praetorul Hirtius, 
împiedica accesul pompeianilor la magistraturi. 

trebui să se Îngăduie a o numi lege, chiar dacă este lege, adică 
legea lui Hirtius n-ar trebui socotită lege. „Aţi înzestrat pe 
Brutus cu banii lui Apuleius +...“ Adică, dacă republica l-ar fi 
înarmat cu toate forţele pe distinsul bărbar, cărui bun cetăţean 
i-ar fi părut rău de aceasta ? Căci fără bani nu și-ar fi putut 
hrăni armata și fără armată nu l-ar fi putut prinde pe fratele 
său. „Aţi încuviinţat să li se taie capul cu securea lui Paetus 
i lui Menedem, oameni dăruiți de Caesar cu cetăţenie și os- 
eţie“... Noi n-am încuviințat ceea ce nici măcar n-am auzit. 
n asemenea tulburare a republicii, a trebuit să ne gindim la 
eburi mai importante decât la cei doi grecușori neînsemnaţi. 
u v-aţi îngrijit de Theopompus, care, expulzat de Trebonius, 
fugit la Alexandria“... Ce crimă a săvirșit Senatul ! Nu ne-am 
rijit de marele Theopompus ! Cine ştie și cui îi pasă în care 
pirte a pămîntului o fi, ce face, dacă mai trăieşte sau dacă este 
mirt ? „În lagărele voastre îl vedeţi pe Servius Galba ? încins 
cuacelași pumnal“... Despre Galba nu-ți răspund nimic, deși 
a ost un cetățean viteaz și statornic. El este de faţă și pum- 
nahl de care vorbeşti îţi va răspunde. „Aţi adunat pe ostaşi 
mă sau pe veterani ? sub pretextul nimicirii celor care l-au ucis 
pe Caesar și apoi, mai înainte ca ei să-și dea seama, i-aţi si- 
lit -și atace chestorul, generalul și pe tovarășii lor“... Adică 
noihe-am dat cuvîntul și i-am înşelat ? Treaba asta n-o știe 
legi nea Martia, n-o ştie legiunea a IV-a, n-o ştiu veteranii ?! 
Nuineau ei seama de autoritatea Senatului și de libertatea 
popiului ? Voiau să răzbune moartea lui Caesar, deși consi- 
dera| că a fost fatală ? În concluzie, doreau ca tu să fii salvat, 
ferică şi înfloritor, nu-i aşa ? ! 


„ O, nenorocitul de tine, care, cu cît eşti mai nenoro- 
cit, cul ct nu-ți dai seama cît ești de nenorocit ! Ascultaţi î însă 
învinutea cea mai gravă, „În fine, ce n-aţi făcut, ce n-aţi face, 
dac-ar hvia...“ De cine-i vorba ? Va aduce, cred, ca exemplu, 
iminal. „Pompeius însuși...“ O, ce josnici sîntem dacă 
tat pe Cneius Pompeius!4 „...sau fiul său, dac-ar 


1 Apițius oferise banii săi proprii pentru echiparea armatei lui De- 
cimus Bruă. 

2 Şi Giba este unul dintre ucigașii lui Caesar. 

3 În băălia de la Pharsalos, Antonius comandase aripa stîngă a oastei 
lui Caesar potriva lui Pompeius. 

4 Pomplus hotărîse dinainte o serie de atrocități pentru cazul cînd 
va învinge (f. Cicero : Oratio Pro Marcello, cap. 4). 

putea să vină acasă...“ Va putea, credeți-mă, căci în puţine 
zile va intra în casa și în grădinile părintești. „În cele din 
urmă, voi declaraţi că nu poate fi vorba de pace cîtă vreme 
nu voi da ieșire lui Brutus sau nu-l voi ajuta cu provizii“... 
Alţii o neagă, eu însă socot că, dacă tu ai săvîrși acestea, ni- 
ciodată cetatea nu va avea pace cu tine. „Asta doresc oare ve- 
teranii, care acum au toate drepturile neștirbite 2“... Eu nu văd 
integritatea lor decît în hotărirea de a-și ataca generalul îm- 
potriva căruia își manifestă ura unanimă. „Dar voi v-aţi vîn- 
dut prin daruri și aprobări pline de otravă...“ Oare atît de 
corupți să fie cei care s-au convins că trebuie urmărit cu u 
război considerîndu-l drept dușmanul cel mai ticălos ? ! „Daş 
ajutoare ostașilor încercuiți. Nu mă împotrivesc salvării lo 
să se ducă unde le place, numai să lase să piară cel ca 
merită...“ 

Ce minunat ! Folosindu-se, în fine, de dărnicia lui Antţ- 
nius, ostașii și-au părăsit comandantul și, înmărmuriți 
spaimă, s-au predat dușmanului ; dacă Decimus Brutus nu s-âr 
fi bizuit pe &i, nu Dolabella ar fi făcut întti praznic gene 
lului său, ci Antonius colegului său. „Îmi scrieți că s-a pom 
în ședința Senatului de o încercare de a se ajunge la înţelegtre 
cu mine și că s-au ales cinci foști consuli ca delegați. Este geu 
de crezut că aceia care m-au împins spre marginea prăpației 
cînd le ofeream cele mai echitabile condiţii, ba chiar mă 
deam să le fac concesii, vor acţiona cu chibzuinţă și om 
Nu e de crezut că aceia care l-au declarat dușman pe Dolaella 
pentru cea mai dreaptă faptă pot să ne cruţe pe noi, cargsim- 
țim la fel...“ E puţin lucru oare că tovărăşia lui Dolabellş este 
închegată pentru înfăptuirea tuturor crimelor ? Nu vă dați 
seama că dintr-un singur izvor picură toate crimele ? Elfinsuși 
recunoaște, în fine, și cu destulă iscusință, că aceia cae l-au 
considerat dușman pe Dolabella pentru o faptă dreapță (așa 
i se năzare lui Antonius), nu-l cruță pe dinsul, deși simte la fel. 


XVIII. Ce i s-ar cuveni acestui om care, într-o scrisoare ce 
ea . . v y A 
va rămîne în istorie, declară că s-a înţeles cu Dolabel l 
ucidă în chinuri pe Trebonius și, dac-ar putea, şi pe Brutus şi 
h = ie Ape are zu Sian 
Cassius, aceleași suplicii urmind să ni le aplice și fouă? O, 
cetăţean ce trebuie să fii cruțat pentru jurământul tiu atît de 
pios și de cinstit! Antonius se plinge de respingereh cererilor 
A cip po seg Pee) da : 
sale, atît de echitabile și pline de cuviință : să i se dea Gallia 

de dincoace de Alpi ca o provincie foarte potrivită pentru ré- 
luarea și susţinerea războiului, iar detașamentul Ciocîrliilor să 
judece în cea de-a treia instanță, adică să aibă scăpare sigură 
pentru crimele sale — culmea rușinii pentru republică. Aceasta, 
pentru ca actele sale să fie ratificate, să nu aibă nici urmă din 
consulatul său. Acest detașament îl păzea chiar şi pe Anto- 
nius, care fusese cel mai loial măsurător al pămînturilor pu- 
blice și particulare, coleg cu Nucula și Lento. „Pe acest temei, 
judecați dacă este mai demn și mai folositor pentru amîndouă 
partidele să fie răzbunară moartea lui Trebonius sau a lui 
Caesar şi dacă e drept să ne hărțuim pentru a reînvia cauza 
pompeianilor, de atîtea ori înăbușită, ori să cădem la învo- 
ială, ca să nu ne facem de risul dușmanilor“... Dac-ar fi înă- 
buşită, nu s-ar mai ridica, ceea ce doresc să ţi se întîmple ţie 
și alor tăi! „Cum e mai demn“, zice... În acest război, în ade- 
văr, tocmai demnitatea este urmărită ! „Și mai folositor pentru 
amîndouă partidele“... Partide, turbatule, sînt în for și în se- 
diul Senatului. Ai pornit un război nelegiuit împotriva patriei, 
asediezi Mutina, ataci un consul desemnat, doi consuli se răz- 
boiesc cu tine și, împreună cu ei, propretorul Octavius, în- 
treaga Italie a pus mîna pe arme împotriva ta. Și tu numești 
cauza ta partid, în loc să-i zici pe numele ei adevărat: rebe- 
liune contra poporului ? „Să fie răzbunată moartea lui Trebo- 
nius sau a lui Caesar ?“... Declarînd pe Dolabella dușman pu- 
blic, am răzbunat îndeajuns uciderea lui Trebonius, măcelărirea 
lui Caesar însă e făcută uitată, trecută ușor sub tăcere. Luaţi 
seama însă la ce uneltește. Cînd socoate că trebuie răzbunată 
uciderea lui Caesar, propune nu numai moartea acelora care 
au săvirşit măcelul, dar chiar şi a celor care nu au suportat-o 
cu mîhnire. 


XIX, „Oricare dintre noi ar cădea, pentru ei va fi un cîș- 
tig, spectacol pînă acum evitat de destin, ca nu cumva, hăr- 
țuindu-se două armate ale aceluiași corp, să se bage de seamă 
că Cicero, patronul gladiatorilor i, care e nespus de fericit că 
v-a înșelat cu aceleaşi decoraţii cu care s-a fălit că l-a amăgit 
pe Caesar“... Aruncă blesteme împotriva mea, ca și cînd cele 
de pînă acum şi-ar fi atins ţinta, Eu îl voi preda amintirii 

1 Întrucît Cicero îl numeşte mereu pe Antonius gladiator, la rîndul 
său Antonius îl numește pe Cicero patron de gladiatori ; cu alte cuvinte, 
fricos care preferă să instruiască pe alții pentru luptă decît să lupte singur. 

veșnice a oamenilor, înfierat cu semnul birfitorilor. Eu, pardon 
de gladiatori ? Înuadevăr, nu sint un nepriceput, căci doresc 
să fie spintecaţi cei răi, iar cei de treabă să învingă. „Oricare 
ar cădea, scrie, va fi pentru noi un câștig“... Admirabil câștig ! 
Dacă tu ai fi învingătorul (să ne ferească zeii !), fericită va fi 
moartea acelora care ar pleca din viaţă fără chinuri ! Au fost 
înşelaţi de mine, zice, cu aceleași decorații, Hirtius şi Octavius. 
Dar, spune-mi, rogu-ie, ce decorație i-am dat eu lui Hirtius ? 
Iar lui Octavius i se datoresc mai multe şi mai mari recom- 
pense. Îndrăzncști să spui că Iulius Caesar a fost înşelat de 
mine ? Tu, tu, tu l-ai ucis în timpul Lupercaliilor. Erai ma- 
gistratul religios al lui, nerecunoscătorule, pentru ce l-ai pă- 
răsit ? Staţi, să vedeţi acum admirabila statornicie şi seriozi- 
tate a acestui mare și strălucit bărbat ! „Deci, sînt hotărît: a 
nu suferi nici insulta adusă mie și alor mei, a nu părăsi parti- 
dul pe care-l urăște Pompeius, a nu permite ca veteranii să fie 
mutaţi din locuinţele lor sau tiriţi pe rînd la tortură, a nu 
călca jurămîntul dat lui Dolabella“... Trec peste celelalte, mă 
opresc numai la fidelitatea lui Dolabella 4, om de neclintit, 
pios, care nu poate dezerta. Despre ce fidelitate e vorba? 
Oare despre aceea de a ucide un vrednic cetățean, de a pustii 
Roma și regiunile Italiei, de a înstrăina provinciile? Căci ce 
alt legămînt, consfințit de fidelitate, era între Antonius și Do- 
labella, cei mai nelegiuiţi paricizi ?... „A nu știrbi tovărășia 
cu Lepidus, omul cel mai pios“... Tovărăşie între tine și Lepi- 
dus, sau oricare alt cetăţean, ca să nu zic bun, cum este acesta, 
dar oricare om cu scaun la cap ! Spui aceasta numai pentru că 
vrei ca Lepidus să fie considerat scelerat sau nebun. Nu vei 
reuşi (cu toate că este greu să afirmi ceva despre altul), mai 
ales pentru Lepidus garantez eu, de el n-am să mă tem nicio- 
dată ; atîta timp cât îmi va îngădui, îmi voi pune mereu nă- 
dejdea în el. Lepidus a vrut doar să te scoată din turbarea ta, 
să nu-ți alimenteze nebunia. 

Dar tu nu cauţi oameni pioşi, ci foarte pioși, şi acest nou 
cuvint, inexistent în limba latină, îl născoceşti tu pentru evla- 
via ta divină „...să nu trădez pe Plancus, complicele planuri- 
lor mele“... Plancus părtaş cu tine ? Plancus, a cărui memora- 
bilă şi zeiască virtute aduce lumina republicii (afară dacă nu 
socotești cumva că-ţi va veni într-ajutor cu puternicele-i le- 


A Antonius „mărturiseşte că este prieten intim cu Dolabella și deci 
asociat la războiul civil. 

giuni, cu numeroâsă călărime și pedestrime de galli). El va avea 
conducerea acestui război, dacă nu-ți vei primi pedeapsa de 
la republică, mai înainte de sosirea lui. Căci, deși primele 
ajutoare date republicii sînt mai folositoare, cele de pe urmă 
sînt mai plăcute. 


XX. Antonius se reculege apoi și, către sfîrșitul scrisorii, 
începe să facă filozofie. „Dacă zeii nemuritori vor fi, după 
cum nădăjduiesc, de partea mea, care am gînduri curate, voi 
trăi bucuros. Dacă însă alta îmi va fi soarta, atunci mă vese- 
lesc de pe acum la gîndul chinurilor voastre. Căci dacă, în- 
vinşi, pompeianii sînt atît de obraznici, veţi simţi pe pielea 
voastră cum vor fi ca învingători“... Poţi începe chiar de pe 
acum să te veseleşti, căci tu nu te războiești cu pompeianii, ci 
cu toată republica. Pe tine toţi zeii, toți oamenii — mari, mij- 
locii, mici, cetăţeni ori străini, bărbați, femei, copii ori servi- 
tori — toți te urăsc. Ne-am putut da seama de asta de curînd, 
cînd a sosit vestea cea falsă t; vom mai avea prilej s-o sim- 
yim şi cu adevărat. Dacă te vei gîndi la toate acestea, vei muri 
cu sufletul împăcat și cu o mai mare mingtiere. „În fine, ul- 
tima mea hotărîre ţintește a-mi întări sufletul pentru a putea 
îndura ocările alor mei, fie că ar dori să uite ce au făcut, fie 
că ar vrea să fie gata să răzbune moartea lui Caesar împreună 
cu mine“... Această judecată a lui Antonius fiind cunoscută, 
socotiți oare că cei doi consuli, Hirtius şi Pansa, vor mai sta la 
îndoială și nu vor trece de partea lui Antonius ca să-l atace 
pe Decimus Brutus și să ia cu asalt Mutina ? Ce să mai vorbesc 
despre Pansa ori Hirtius ? Octavius, acest tînăr care merită 
cel mai mare respect, se va putea stăpîni să nu răzbune, prin 
sîngele lui Decimus Brutus, uciderea tatălui său ? Au făcut în 
aşa fel încât, citind scrisoarea, să vină mai aproape de zidurile 
de apărare ale Mutinei. Tînărul Octavius apare și mai märeț 
în această împrejurare, parcă născut, prin harul zeilor, anume 
pentru salvarea republicii ; căci nici strălucirea numelui părin- 
tesc, nici cuviința înnăscută nu l-au depărtat cituși de puţin 
de noi, înţelegînd că supremul și adevăratul respect al legilor 
rezidă în salvarea patriei. Dacă acest război ar fi o simplă hăr- 
țuială între partide, al căror nume este desființat cu desăvîrșire, 
oare Antonius şi Ventidius ar apăra mai întîi partidul lui 


1 Se anunţase că Antonius a pierit, fapt care a stirnit un adevărat 
entuziasm la Roma. 

Caesar, sau însuși tînărul Octavius, minat de un adînc respect 
față de amintirea tatălui său şi, după el, Hirtius și Pansa, cei 
doi piloni ai lui Caesar pe vremea cînd existau într-adevăr 
partide ? 

Mai pot fi numite partide cele de acum, care își propun 
de-o parte să apere autoritatea Senatului, libertatea poporului, 
salvarea republicii, iar de cealaltă măcelărirea cetățenilor de 
treabă, împărțirea Romei și a Italiei ? Dar e timpul să ajungem, 
în fine, și la încheiere. 


XXI. „Nu cred că delegaţii vor veni“... Mă cunoaşte bine 
Antonius. Să vii, mai cu seamă urmînd pilda lui Dolabella. 
Socot că, așa cum spune legea, delegaţii vor fi mai respectaţi 
decît cei doi consuli împotriva cărora a ridicat armele, decît 
Octavius pentru tatăl căruia fusese magistrat religios, decît 
consulul desemnat pe care-l asediază, decît Mutina pe care o 
încercuiește, decit patria pe care o ameninţă cu foc şi sabie. 
„Îndată ce vor veni, voi ghici ce au de gînd să ceară“... Cine 
mai vine la tine decît unul ca alde Ventidius ? Am trimis bär- 
baţi de frunte ca să stingă pirjolul care abia se aprinsese. Tu 
i-ai respins. De ce să-i mai trimitem acum, cînd vilvătaia s-a 
încins și cînd nu mai ai putinţa nici să faci pace, nici să te 
predai ? 

Am citit în fața voastră, senatori, scrisoarea, nu pentru că 
l-aș socoti pe dînsul vrednic de aceasta, ci ca să vedeţi că, prin 
mărturisirile lui, se dau în vileag toate crimele. Dacă ar citi 
acestea Marcus Lepidus, bărbat înzestrat cu cele mai alese în- 
sușiri, cu Virtute şi avere, s-ar convinge și el că pacea cu An- 
tonius nu e cu putinţă, chiar dacă el o dorea și o credea cu 
putinţă. Mai curînd s-ar uni flacăra cu undele 1... cum spune 
nu ştiu care poet, mai curînd se vor uni toate decît republica 
cu Antonius sau cei doi Antonii cu republica. Pentru repu- 
blică, acest lucru ar fi o monstruozitate, ceva de neînchipuit. 
Mai bine-ar fi ca Roma să se zguduie din temeliile sale, ori să 
se mute în alte părți, sau, dacă s-ar putea, să plecăm cu toţii 
în alte țări, de unde să nu se mai audă nici de faptele, nici de 
numele Antoniilor, decît să vadă între zidurile sale pe cei alun- 
gaţi prin bravura lui Caesar şi reţinuţi printr-a lui Brutus. Cel 
mai de dorit e să învingem. În al doilea rînd, nu există îm- 


1 Prius Hamma undis, expresie rămasă proverbială, însemnînd imposi- 
bilitatea realizării lucrului de care e vorba. 

prejurare pe care să n-o înfruntăm cînd sînt în joc prestigiul 
si libertatea patriei. În al treilea rînd nu mai este nimic, dar 
pînă la urmă ar însemna să acceptăm cea mai mare înjosire 
dorind să trăim. 

Aşa stînd lucrurile, după cum rezultă din scrisoarea |ui 
Lepidus, bărbat dintre cei mai de seamă, eu sînt de aceeași pă- 
rere cu Servilius şi mai vîrtos socot că „Marele Pompeius“, 
fiul lui Cneius, potrivit inimii sale și dragostei faţă de repu- 
blică, moștenite de la tatăl său și de la strămoși, s-a ostenit, 
cu marea sa virtute, hărnicie și voință, făgăduind sprijinul său 
şi al celor pe care-i avea cu sine Senatului și poporului, iar 
Senatul și poporul roman, primind bucuros acest ajutor, au ho- 
tărît lui Lepidus onoruri și cinstiri pentru această binefacere 


Filipica a XIV-a 


După vorbele aprinse din cuvîntarea precedentă, lupta re- 
începe. Consulul Pansa, cu trupele credincioase Senatului, măr- 
şăluia spre Mutina, în timp ce celălalt consul, Hirtius, secun- 
dat de tinărul Caesar-Octavius, avea misiunea de a-i acoperi 
înaintarea, cu sprijinul legiunii Martia, Antonius, allind de 
aceste intenții, îşi ascunde o legiune într-un loc mlăștinos, cu 
trestii şi papură, tăindu-i calea lui Pansa. Lupta fu crincenă, 
de lungă durată și dezastruoasă pentru consul. Hirtius și Oc- 
tavius, primind trista veste, se grăbiră să-i vină într-ajutor lui 
Pansa care, rănit grav, muri peste cîteva zile. Atacul împotriva 
rezistenței lui Antonius fu rapid și energic, dind rezultate bune 
pentru armatele Senatului. Antonius, zăpăcit de măvala neaș- 
teptată, nu mai putu ține piept trupelor care îl copleșeau ; fu 
înjrînt și alungat pină la poalele Alpilor. Acestea sînt eve- 
nimentele care au urmat luptelor din ultimele zile ale lunii 
mai, anul 43 î.en. 

Cicero, aflînd despre strălucitul succes, rostește cea de-a 
patrusprezecea Filipică împotriva lu Antonius. 


D.C. 


L Dacă, după cum am aflat, senatori, din scrisoarea citită 
adineauri, armata dușmanilor criminali este măcelărită și îm- 
prăștiată, Şi, dacă am fi aflat şi ceea ce dorim cu toţii, anume 
să, prin victoria câștigată, urmează în chip normal şi ieșirea lui 
Decimus Brutus de la Mutina — doar din pricina lui am îm- 
brăcat noi haina de război — numai atunci cînd el va fi salvat 
aş fi de părere să ne întoarcem la veşminte de pace. Înainte 
însă de a se întîmpla şi acest eveniment, pe care Roma îl do- 
rește fierbinte, să ne mulţumim — deocamdată — și cu bucuria 
acestei mari și victorioase bătălii. Revenirea la straie de pace 
păstraţi-o însă pentru victoria finală. Salvarea lui Decimus 
Brutus va fi și sfîrșitul războiului. Ce propunere e aceasta, ca 
să schimbăm numai pentru ziua de astăzi veșmiîntul nostru de 
luptă, iar mîine să ieşim iarăşi în armură, la atac? Cînd ne 
vom întoarce la haina de pace, pe care o rîvnim cu toții, să 
facem astfel încît să fie o revenire fără întoarcere. Căci este 
rușinos şi nu-i pe plac nici zeilor nemuritori, ca, de la alta- 
rele lor, la care am venit în togă de pace, să pornim în mantie 
de război. Bag însă de seamă, senatori, că unii îmbrățișează pă- 
rerea aceasta, Și anume, acei care se gindesc să smulgă acest 
fruct al gloriei lui Brutus, ca nu cumva să rămînă în aminti- 
rea posterităţii că, din pricina unui singur om, poporul a îm- 
brăcar haina de luptă și apoi, în cinstea! salvării aceluiași, a 
revenit la haine de pace ; mai cu seamă că își dau seama că 
ziua în care vom reveni la ele va fi plină de glorie pentru 
Decimus Brutus. Îndepărtați această cauză şi nu veţi mai afla 
alta pentru o hotărtre atît de neconvenabilă. Voi însă, sena- 
tori, păstraţi-vă autoritatea, fiţi statornici în hotărirea voas- 
trà, ţineţi bine minte. ceea ce aţi declarat adineauri, anume că 
motivul încăierării în acest război nu este altul decit viața 


unui singur bărbat, distins prin curajul și faptele sale vitejești. 


M. Pentru despresurarea lui Decimus Brutus au fost trimiși 
ca delegați fruntașii Romei, care să pună în vedere acelui duș- 


1 Prietenii lui Antonius din Roma nu puteau suporta gîndul că o ase- 
menea onoare era acordată unui singur om. 

man și paricid să se depărteze de Mutina. Pentru salvarea 
aceluiaşi Brutus a pornit la luptă consulul abia ieşit la sorţi, 
Aulus Hirtius, a cărui sănătate șubrezită nu era fortificată de- 
cît de tăria lui sufletească și nădejdea în victorie. Octavius 
Caesar, cu armata pregătită prin strădania sa, a scăpat cel din- 
tii republica de pacoste, și, pentru ca să nu se işte după aceea 
pricină de zizanie, a pornit pentru eliberarea aceluiași Brutus, 
învingîndu-și durerea ! prin dragostea față de patrie. Pentru 
ce, oare, Caius Pansa, dacă nu pentru eliberarea lui Decimus 
Brutus, a făcut recrutări, a impus dări, a stăruit să se decre- 
teze împotriva lui Antonius cele mai aspre decizii de către 
Senat, îndemnîndu-ne pe noi, chemînd și poporul la luptă pen- 
tru cauza libertăţii ? De la el, poporul roman, adunat în mare 
număr, a cerut într-un singur glas salvarea lui Decimus Bru- 
us, lăstndu-şi deoparte, pentru atingerea acestui ţel, toate tre- 
burile, uitind pînă și de foame și sete. Trebuie să nădăjduim, 
senatori, că eliberarea lui Decimus Brutus se va înfăptui, dacă 
nu s-a și înfăptuit. Bucuria acestei nădejdi însă trebuie să ne-o 
rezervăm pentru clipa cînd fapta se va fi produs, ca nu cumva, 
prin graba noastră, să dăm, impresia că am smuls zeilor ne- 
muritori o binefacere, sau că, din neghiobie, n-am ţinut seamă 
de puterea destinului. 

Dar, întrucît semnele voastre de aprobare arată deslușit 
cele ce simţiţi în această privință, voi reveni la scrisoarea tri- 
misă de cei doi consuli și de propretor ?, după ce mai întii voi 
da cîteva explicaţii în legătură cu scrisoarea. 


III. În cele două lupte date de cei doi consuli și în cea 
de-a treia dară de propretor, săbiile ostașilor au fost mânjite, 
senatori, sau chiar scăldate în sînge. Dacă a fost sînge de 
duşman, atunci e o mare cinste pentru ostaşi, iar dacă a fost 
sîngele cetăţenilor, atunci e o crimă oribilă. Dar pînă cînd va 
fi cruțat de denumirea de duşman acela 3 care a întrecut în 
monstruozitatea crimelor pe toţi duşmanii ? Numai dacă nu 
cumva doriţi ca vîrful săbiilor noastre să tremure, şovăind, 
neștiind dacă se împlîntă într-un cetățean sau într-un dușman. 

1 E vorba de durerea încă proaspătă pentru moartea tatălui său adop- 
tiv, Caius Iulius Caesar, 

2 Hirtius și Pansa erau consulii, iar Octavius propretorul, adică fost 


pretor care acum avea comanda militară cu rang de guvernator. 
3 Antonius, 

Aşi decretat zi de rugăciuni, dar dușman nu l-aţi numit. Rugile 
noastre vor fi oare pe placul zeilor nemuritori şi pe acela al 
victimelor, dacă au fost măcelăriți atâția oameni ? „Nişte ti- 
căloși cutezători“, zice Antonius. Așa-i numeşte și preastrălu- 
citul senator Servilius. Acestea însă, într-un război nimicitor, 
par simple insulte, birfeli ordinare din procese civile. Parcă 
s-ar referi la cei care substituie testamente, înlătură pe. 
vecini de la moștenire sau se înscriu ei, deposedînd pe nişte 
copii. Numai pe cei atinși de asemenea vicii şi altele la fel îi 
numeşte lumea ticăloşi și cutezători. Blestematul blestemaţi- 
lor poartă un război nimicitor împotriva celor patru consuli !, 
acelaşi război pe care-l poartă și cu Senatul, și cu poporul ro- 
man. Tuturora — deși se prăvale singur în prăpastie — le ves- 
tește pacoste, pustiire, chinuri, torturi ; iar sălbatica faptă a 
lui Dolabella, fapră pe care nici unul dintre neamurile barbare 
nu o poate aproba, el mărturisește că a fost săvirșită cu asen- 
timentul și după planul său ; și că toate cele ce avea de gînd 
să facă în Roma — dacă însuși Iupiter nu l-ar fi îndepărtat 
de la altarele și zidurile acesteia — a declarat că le-a săvârşit 
spre nenorocirea cetățenilor din Parma ?. Pe acești locuitori — 
deși bărbaţi de treabă, cetăţeni cinstiţi, devotați autorităţii or- 
dinului nostru senatorial și demnității poporului nostru — i-a 
nimicit, ca să dea un exemplu de groaznică cruzime, Lucius 
Antonius, adevăratul monstru, ținta urii tuturor oamenilor și 
zeilor, dacă și zeii pot uri pe cei pe care trebuie să-i urască. 
Inima nu mă lasă, senatori, și se îngrozește numai cînd încerc 
să zugrăvesc în cuvinte cele ce a săvirşit L. Antonius împo- 
triva copiilor și femeilor celor din Parma. Ai lui Antonius însă 
se bucură, în nerușinarea lor, cînd impun cu sila altora ace- 
leaşi mârșăvii la care ei s-au supus de bunăvoie. Violenţa adu- 
cătoare de nenorociri însă pe care au impus-o nu este decit 
una din feţele desfrinării care pătează viaţa Antoniilor. Mai 
există oare cineva care să nu aibă încă îndrăzneala de a numi 
dușmani pe aceia ale căror crime, după mărturia tuturora, au 
întrecut chiar și cruzimea cartaginezilor ? 


1 Cei doi consuli în funcţiune (Hirtius şi Pansa) și consulii desemnati 
pentru anul următor (D. Brutus și C. Plancus). 

? Parma fusese pedepsită de Antonius, deoarece locuitorii ei trimise- 
seră ajutoare consulului Hirtius. Atrocităţile săvirşize de Lucius Antonius 
in această colonie au rămas de pomină. 

IV. Căci în care cetate cucerită s-a arătat Hanibal atît de 
crud ca Antonius în burprinsa Parmă ? Afară numai dacă nu 
cumva trebuie să-l socotim pe Antonius dușmanul acestei co- 
lonii și al celorlalte, față de care nutrește aceleași simţăminte. 
Dacă, fără nici o îndoială, el este dușmanul municipiilor și al 
coloniilor, cum socotiți atunci că va fi pentru această Romă, 
pe care a dorit mult s-o cuprindă pentru îndestularea sărăciei 
hoţilor săi ? Iscusitul topometru și priceputul măsurător al 
său, Saxa, o și împărţise. Dar, pe zeii cei nemuritori, senatori, 
amintiți-vă numai ce groază am îndurat în ultimele două zile, 
cînd dușmanii umpluseră orașul de zvonuri !! Cine se putea 
uita la copii, la femei, la casă, la acareturi, la zeii familiei fără 
să-l podidească plînsul ? Cu toţii cugetau sau la fuga cca mai 
dezastruoasă, sau la cea mai crudă moarte. Și noi mai stăm la 
îndoială dacă se cuvine să-i numim dușmani pe cei care ne-au 
produs atîta groază? Dacă cineva le-ar da un mai aspru 
nume, bucuros m-aș alătura părerii lui; deocamdată însă mă 
mulțumesc cu această denumire ştiută şi nu mă voi folosi de 
una mai puţin potrivită. 

Prin urmare, după conținutul scrisorii citite, trebuie să 
decretăm rugăciuni publice și, întrucît Servilius a propus, eu 
voi spori numărul zilelor de rugăciune, mai cu seamă că avem 
de sărbătorit nu unul, ci trei generali. 

În primul rînd însă, cer să se atribuie titlul de imperator 
acelora prin a căror vitejie, chibzuinţă şi izbîndă am fost scă- 
paşi de cele mai groaznice dintre primejdii : robia și pieirea. 
Dar, ca să vorbim drept, cui, în aceşti ultimi douăzeci de ani, 
i s-au decretat rugăciuni publice fără să i se atribuie şi titlul 
de imperator, şi aceasta pentru fapte de arme mult mai puţin 
însemnate sau chiar fără să fi săvirşit vreuna ? În concluzie: 
sau nu trebuia să se propună rugăciuni de către cei care şi-au 
spus părerea, sau trebuie să acordăm, aşa cum se obișnuiește, 
toată cinstirea cuvenită celor care merità distincția unică, cum 


. A Y 
n-a mai fost alta pînă acum. 


. . Lă Yv 
V. Oare dacă vreun comandant ar fi ucis o mie, două de 
spanioli, galli sau traci, credeţi că Senatul nu i-ar fi acordat 
1 Prietenii lui Antonius, rămași în Roma pentru a zdruncina incre- 
derea oamenilor şi a le mări groaza, răspîndiseră zvonul că An'onius ar 
fi nimicit armatele Senatului la Mutina şi s-ar îndrepta în marş triumfal 
spre capitală. 

— după cum e obiceiul — titlul de imperator ? Cind însă au 
fost măcelărite atâtea legiuni, cînd au fost uciși atita mulţime 
de oameni (le zic dușmani, deşi lor nu le convine de loc să fie 
numiţi astfel), o să-i cinstim pe străluciții noştri comandanţi 
cu onoarea rugăciunilor și o să le refuzăm titlul de imperatori è 

Cu ce onoare, entuziasm și urale trebuie să pătrundă în 
acest templu înșiși eliberatorii orașului, dacă nu mai departe 
decât ieri, însufleți de succesele lor, poporul m- a purtat pe 
mine în triumf, ovaţionînd de acasă de la mine pînă la Capi- 
toliu şi apoi îndărăt pînă acasă ? În sfîrșit, după a mea părere, 
un adevărat şi cuvenit triumf este acela acordat celor care au 
binemeritat de la patrie, dindu-li-se o mărturie din partea în- 
tregii cetăţi. Fie că, în bucuria generală a poporului, mă fe- 
licitau în special pe mine, ceea ce este o dovadă de mare pre- 
quire, fie că-mi aduceau ’ mulțumiri numai mie, acordindu-mi 
şi una și alta, ceva mai măreț nici nu se poate imagina. 

„Vorbești însă despre tine“, mi se va spune. E drept, dar 
fără să vreau. Durerea unei nedreptăţi m-a îndemnat să mă 
glorific singur, contrar obiceiului meu. Nu-i destul oare că nu 
raportez nimic despre oamenii care nu știu ce-i virtutea ? Dar 
să nu recunosc pe cei cu merite deosebite îmi este peste pu- 
tință. Din invidie să punem însă crime odioase pe seama ace- 
lora care și-au dat toată osteneala pentru salvarea republicii ? 
Știţi bine că în ultimele zile a circulat stăruitor zvonul că eu, 
la sărbătoarea în cinstea Venerei, care cade chiar astăzi, voi 
cobori în oraș împodobit cu fasce1. Cel care a stârnit zvonul 
s-o fi gîndit la vreun gladiator, la vreun hoţ, la vreun Catilina, 
iar nu la acela care a făcut ca așa ceva să nu se mai întîmple 
în republică. Cum adică : eu, care l-am înlăturat, l-am zdrobit 
şi l-am distrus pe Catilina pentru că uneltea asemenea atacuri, 
tocmai eu să doresc acum, așa, pe neașteptate să fiu Catilina ? 
Cu ce prevestiri cu, augurul 2, aș primi aceste fasce ? Pînă cînd 
să le păstrez și cui să le predau? Ce scelerat a putut născoci 
așa ceva ? Ce nebun a putut crede? De unde oare atîta bă- 
nuială ? De unde asemenea zvon? 


1 De obicei, demnitarii locuiau pe colină, așa că se zicea „cobor, în 
oraş“. La sărbătorile în cinstea Venerei, numite Vinalia, magistraţii se îm- 
podobeau cu fasce, însemnele puterii de star. Cu acest prilej. se sărbătoreau 
inflorirea și culesul viilor. 
2 Cicero îndeplinea acum funcţia de augur. 

VI. În ultimele trei-patru zile, după cum știți, venea de 
la Mutina o neplăcută și tristă veste: oameni nelegiuiți, îm- 
bătați de bucurie şi: obrăznicie, îmbulzindu-se lîngă sediul 
Senatului, cu gînduri funeste mai degrabă pentru nebunia lor 
decît pentru republică, croiau la planuri cum să ne ucidă, îm- 
părțindu-şi sarcinile : care să ocupe Capitoliul, care rostrele, 
care porțile cetăţii Roma, ţinind seamă că o bună parte din 
cetățeni vor fi în preajma mea. Atunci, ca să stirnească invidie 
împotrivă-mi, să-mi pună în primejdie chiar și viaţa, au răs- 
pîndit acest zvon, cu fascele, hotărînd ca ei înşişi să mi le 
inmîneze. lar dacă aceasta s-ar fi petrecut fără vreo impo- 
trivire din partea mea, ci pregătiseră un atac cu oameni năimiţi, 
ca împotriva unui tiran, după care ar fi urmat masacrul 
vostru, al tuturora. Această uneltire se vădeşte acuma, o, sena- 
tori, și, la timpul potrivit, va ieși la iveală şi izvorul întregii 
urzeli 'criminale. Publius Apuleius, tribunul plebei, martorul, 
tovarășul şi sprijinitorul meu împotriva tuturor planurilor și 
primejdiilor urzite împotriva mea, încă de pe vremea consu- 
latului meu, nemaiputînd răbda suferințele mele, 'a strîns o 
mare adunare populară, în fața căreia și-a arătat aceleaşi sim- 
țăminte. În faţa acestei adunări, pe cînd el se străduia, pe 
temeiul legăturilor noastre de strînsă prietenie, să spulbere 
bănuiala cu fascele, întreaga adunare, într-un singur glas, a 
declarat că eu n-am avut niciodată față de republică decir 
gînduri bune. La două sau trei ore după această adunare, au 
sosit vești și scrisori îmbucurătoare, așa încât acea zi nu numai 
că m-a scăpat de o nedreaptă calomnie, dar m-a și onorat cu. 
cele mai înalte mulţumiri din partea poporului roman. 

Am făcut această digresiune, senatori, nu ca să vorbesc 
în apărarea mea (căci m-aș simţi rușinat dacă în faţa voastră: 
nu m-aş putea disculpa în alt chip), ci ca să sfătuiesc pe cei 
puțintei şi înguști la minte, să le arăt calea pe care am urmat-o 
întotdeauna, ca să socoată virtutea oamenilor de seamă drept 
ceva vrednic de imitat, nu de pizmuit. „intins este cîmpul 
activităţii în republică“, zicea cu multă înţelepciune Crassus. 
Eu adaug „Multora le este deschis drumul spre onoruri“. 


VII. O, dacă ar fi trăit acei minunaţi fruntași care, termi- 
nîndu-se consulatul meu, cînd le ofeream primul loc mă pri- 
veau cu ochi buni în scaunul pe care-l ocupam! Dar acum, 


1 Crassus Lucius, mare și vestit orator, adesea citat de Cicero. 

cîtă durere credeți că nu mă copleșeşte cînd văd ce lipsă de 
consulari hotăriţi şi statornici ducem, cîtă amărăciune credeți 
că nu simt cînd văd pe unii cu gînduri rele, pe alşii cu totul 
indiferenți, iar pe alţii prea puţin stăruitori în apărarea cauzei 
noastre, formîndu-şi păreri nu întotdeauna în interesul repu- 
blicii, ci modulîndu-și-le după cum sînt plini de speranță sau 
temători.1 Căci dacă cineva se străduie, hărţuindu-se pentru 
întiietate, face treabă de om nebun, deoarece vrea să combată 
virtutea cu viciile. Dar, după cum la curse victoria se cîştigă 
prin alergare, tot aşa şi între cei bravi virtutea se cîştigă prin 
virtute. Ca să mă întreci pe mine, care am- cele mai bune sen- 
timente față de republică, trebuie oare ca tu să le ai pe cele 
mai rele ? Văzînd că la mine aleargă toţi cetăţenii cumsecade, 
tu îi vei pofti la tine pe toți cei răi? Eu n-aş dori acest lucru, 
în primul rînd pentru stat şi apoi chiar în interesul demnităţii 
tale. lar dacă lupta se dă pentru întiietate, după care n-am 
umblat nicicând, ce-aș mai avea, în fine, de dorit ?? Eu nu 
por fi învins prin propuneri rele, ci prin cele bune, de care 
mă arăt bucuros. Unii suportă cu adincă mîhnire faptul că 
poporul roman vede şi ia în seamă toate acestea. Se poate 
oare ca lumea să nu judece pe fiecare după cum merită ? După 
cum însă poporul judecă, şi judecă drept, pe toți membrii 
Senatului, recunoscînd că în nici o împrejurare critică ordinul 
senatorial n-a fost mai dirz şi mai hotărît decît față de fiecare 
dintre noi, şi îndeosebi faţă de cei care își rostesc părerea de 
la această tribună, cu toții caută, cu toții sînt nerăbdători să 
afle ce părere și-a dat fiecare, prețuind în felul acesta pe oriși- 
cine după cum socot ei că merită. Ei nu au uitat că eu, cu trei- 
sprezece zile înainte de calendele lui ianuarie, am fost cel dintii 
care am propus reîntronarea libertăţii, că de atunci încoace 
am vegheat mereu la apărarea ţării, că ziua ȘI noaptea mi-am 
ţinut casa deschisă și ureghea atentă, ca să prind gîndul şi 
părerea tuturora. Ei nu au uitat că prin scrisorile mele, prin 
vestitorii mei, prin îndemnurile mele am înflăcărat pe toți, 
oriunde se aflau, convingîndu-i să vină în ajutorul patriei, că 
părerea mea, de la calendele lui ianuarie încoace, n-a fost 
niciodată pentru trimiterea delegaților la Antonius, pe care 


1 Oamenii politici din Roma șovăiau, nu știau dacă va învinge An- 
tonius sau Senatul. 

2 Cicero ajunsese la treapta supremă din cursus honorum, fusese consul 
cu douăzeci de ani mai înainte. 

totdeauna l-am numit dușman, iar lupta noastră împotriva lui 
am numit-o război. Eu am fost întotdeauna pentru o pace 
adevărată, dar nu peritru o pace aducătoare de nenorocire. Nu 
l-am considerat oare totdeauna pe Ventidius! drept dușman, 
pe cînd alţii îl doreau tribun al plebei ? Dacă cei doi consuli 
desemnaţi ar fi fost de aceeași părere cu mine, toţi aceşti hoţi, 
de teama autorității Senatului, de mult ar fi lăsat armele din 
mâini. 


VII. Dar ceea ce nu s-a putut înfăptui atunci, senatori, 
în clipa de față nu numai că se poate, dar este chiar absolut 
imperios, Aceia care ne sînt cu adevărat dușmani să fie în- 
fierați cu acest nume și declaraţi, prin deciziile noastre, duş- 
mani. Cînd, mai înainte, nu o dată, ci de mai multe ori am 
folosit cuvintele „dușman“ și „război“, părerea mea a fost 
respinsă sub motivul că în cazul de față nu se cade să folosim 
aceste cuvinte. După scrisorile celor trei bărbați — consulii 
C. Pansa şi A. Hirtius și propretorul Octavius — noi ne-am 
spus cuvîntul despre cinstea ce trebuie să acordăm zeilor ne- 
muritori, iar senatorul care a fost de părere să decretăm rugă- 
ciuni publice, fără să-și dea seama, i-a numit și dușmani. Nici- 
odată însă în vreun război civil nu s-au decretat servicii sacer- 
dotale. Dar ce zic eu decretat ? Nici măcar nu s-au cerut prin 
vreo scrisoare a învingătorilor. Sulla, pe cînd era consul, a 
purtat un război civil, și-a adus legiunile în Roma si apoi a 
expulzat pe cine a vrut, a ucis pe cine a putut, dar nici pome- 
neală n-a fost de rugăciuni. A venit în fine crîncenul război 
purtat de Octavius, nu s-a decretat însă nici o rugăciune în 
cinstea victoriosului Cinna?. Generalul Sulla a răzbunat cu 
greu victoria cîştigată de Cinna, dar Senatul n-a decretat nici 
o rugăciune pentru aceasta. Sau ţie, Servilius, colegul tău de 
consulat ? ţi-a trimis vreo scrisoare prin care să ceară rugăciuni 
în urma dezastrului de la Pharsalos sau a încercat măcar să-ţi 
raporteze ceva? De bună seamă că nu. Sau ţi-a scris, după 


1 Pe Ventidius, deși săvârşise acte de eroism împotriva parților, Cicero 
l-a numit totdeauna dușman, din pricina imoralităşii lui. 

2 Lucius Cornelius Cinna, consul din 87 pînă în 84 i.e.n. | 

3 Servilius: fusere consul în anul 48 îe.n., avindu-l coleg pe Caius 
Iulius Caesar. 

aceea, despre Alexandria sau despre Pharnace ? 1 Iar cu pri- 
lejul luptei de la Pharsalos nu i s-a acordat nici măcar un 
triumf, deoarece cetățenii pe care i-a înghițit acea luptă ar fi 
putut trăi teferi ca învingători, Roma rămînînd puternică şi 
înfloritoare. Același lucru s-a întîmplat și în trecutele războaie 
civile. Căci mie, pe cînd eram consul, mi s-a decretat prin 
hotărîri noi, care nu existaseră mai înainte, o rugăciune pu- 
blică, fără ca să fi pus cel puţin mîna pe arme, ci numai pen- 
tru faptul că am distrus duşmanii și am salvat astfel pe cetă- 
eni. Deci, în concluzie, senatori, sau nu trebuie să acordăm 
servicii divine generalilor care le pretind pentru felul cum, în 
chip strălucit, au apărat republica, ceea ce nu s-a mai întim- 
plat pînă acum nimănui — în afară de Gabinius — sau, dacă 
aprobăm să se facă rugăciuni publice, atunci trebuie să de- 
clarăm dușmani pe aceia pentru înfrîngerea cărora le decretăm. 


IX. Prin urmare, așa cum se gîndeşte Servilius, eu îi nu- 
mesc cu adevăratul lor nume: comandanți ; şi cînd numesc 
comandanți pe învingători, în același timp numesc dușmani 
pe cei care sînt învinși sau urmează să fie învinși. Cum aș 
putea numi mai potrivit pe C. Pansa? Nu poartă el titlul 
celei mai înalte demnități ? Cum să-l numesc pe Hirtius? Şi 
el este consul, rang pe care îl are din partea poporului, căci 
pe cel de general-triumfător l-a dobîndit drept răsplată pen- 
tru bravura sa. Pot sta oare la îndoială dacă trebuie să-l nu- 
mesc tot așa pe Octavius, care este născut, prin harul zeilor, 
anume pentru salvarea republicii ? Doar el cel dintîi a abătut 
cruzimea groaznică și infamă a lui Antonius, nu numai de la 
grumazurile noastre, dar chiar de la braţele și măruntaiele 
noastre. Câte acte de vitejie, o, zei, şi cît de însemnate s-au 
petrecut într-o singură zi ! Primul, înaintea tuturor, s-a prins, 
în încleştarea cu Antonius, Pansa, conducătorul vrednic de 
legiunea Martia, demnă la rîndu-i de un asemenea general. 
Dacă Pansa ar fi izbutit să înăbușe iureșul aprig al bătăliei, 
războiul ar fi luat sfîrşit printr-un singur atac. Dar pe cînd 
legiunea, dornică de libertate, se avintase cu energie în linia 
dușmanilor, Pansa însuși lupta în primele rînduri, căpătind 
două răni grave; atunci a fost smuls din linia de bătaie, sal- 

1 Pharnace, regele Pontului, a fost învins de Caesar, căruia însă nu i 
s-au decretat rugăciuni, cum nu i s-au decretat nici pentru victoria repur- 
aată la Alexandria. i 

vîndu-i-se viața pentru binele republicii. Din aceste motive 
eu îl consider nu numai poa na erp bi ba chiar cel 
mai vestit dintre generali pe acela care s-a oferit să salveze: 
republica, prin victorie. sau prin moartea sa, şi care s-a achitat. 
de prima tăgăduială — ferească-ne zeii nemuritori să se în- 
timple şi cea de-a doua ! 


X, Ce să mai amintesc despre Hirtius ? E], aflind acestea, 
cu un curaj de necrezut scoase afară din lagăre două legiuni : 
pe cea de-a IV-a care, părăsind pe Antonius, se unise cu 
legiunea Martia şi cea de-a VII-a, formată din veterani, dove-: 
dind în luptă că ostașilor care păstrează cele ce le-a dăruit 
Caesar le e scump numele Senatului și al poporului roman.. 
Hirtius însuși, cu aceste douăzeci de cohorte şi fără cavalerie, 
purtând cu fală steagul legiunii a IV-a (înfăţişare mai impună- 
toare nu știm să fi avut vreodată alt comandant) s-a ciocnit 
cu cele trei legiuni și cu călărimea lui Antonius, iar pe duş- 
manii nelegiuiţi, mînjiţi cu sîngele nostru, care amenințau 
templul preabunului şi marelui Iupiter, ca și pe ale celorlalți. 
zei nemuritori, casele Romei, libertatea poporului şi viaţa 
noastră, pe aceştia îi culcă la pămînt, fi împrăștie, îi ucide, 
înspăimântînd pe, căpetenia hoţilor, care, însoţit numai de 
cîțiva tovarăși, îşi căută scăparea la „adăpostul întunericului,. 
prin fugă. O, ferice de soarele care înainte de a apune văzu. 
pămîntul așternut cu straturi de cadavre ale paricizilor și pe 
Antonius fugind cu împuţinata- i ceată de complici ! Cine oare 
va mai şovăi să-l numească pe Octavius triumfător ? Tinereţea. 
lui, cu siguranţă, nu va opri pe nimeni de la această horărîre, 
deoarece vitejia lui a luat-o înaintea anilor. Faptele lui Octa- 
vius mie mi s-au părut cu atît mai strălucite, cu cît trebuiau 
mai puțin pretinse de la vîrsta lui fragedă. Învestindu-l cu 
comanda, îi acordam în același timp şi nădejdea dobîndirii 
titlului de comandant, nădejde ce decurgea din această funcție: 
pe care, îndeplinind-o, a intrat în prevederile decretului nostru, 
justificînd actele sale. După cum foarte drept ne arată scri- 
soarea lui Hirtius, acest tînăr, cu un curaj nemaipomenit, în-- 
soţit doar de cîteva cohorte, a ştiut să dea un atac decisiv şi 
să cîştige victoria, asigurind totodată apărarea taberei în care: 


1 Previziunea lui Cicero nu s-a realizat deoarece, peste citeva zile 
numai, consulul avea să moară din pricina acestor răni. 

se aflau mai multe legiuni, hotărînd astfel victoria. Deci, 
bravura acestor trei generali, priceperea şi norocul lor au salvat 
republica în aceeași zi, în mai multe locuri. 


XI Prin urmare, eu hotărăsc pentru cei trei comandanți 
cincizeci de zile de rugăciuni publice. Motivele le voi arăta 
pe scurt în propunerea mea, străduindu-mă să găsesc cuvintele 
cele mai alese. Căci este de datoria noastră a arăta recunoştinţă 
şi mulțumire bravilor noştri ostași. Deci, recompensele pe care 
am făgăduit să le acordăm legiunilor atunci cînd războiul va 
fi sfârșit, sînt de părere că trebuie reînnoire prin hotărîrea 
Senatului, chiar astăzi. Este drept ca soldaţii, şi mai cu seamă 
asemenea soldaţi să se bucure de aceleași onoruri ca ȘI coman- 
danţii lor. O, dacă, senatori, am avea posibilitatea să, acordăm 
fiecărui cetățean răsplata pe care o merită ! Măcar să ne achi- 
tăm de făgăduielile făcute. Rămâne, precum nădăjduiesc, ca 
ostașii victorioși. să se convingă singuri de bună-credința Sena- 
tului, deoarece ei, în momentul cel mai critic pentru republică, 
au urmat calea cea dreaptă ; să-i facem să nu regrete niciodată 
hotărîrea pe care au luat-o. E şi lesne să ne îndeplinim datoria 
față de aceia care, chiar şi cînd tac, ne fac să le înțelegem 
meritele. A consacra însă bravura acelora care-și varsă sîngele 
pentru patrie este o faptă minunată, măreață şi demnă de în- 
țelepciunea senatorilor. O, de mi-ar veni în minte cuvintele 
cele mai strălucite prin care să pot glorifica vitejia lor! Nu 
voi trece însă în nici un caz cu vederea două chestiuni care 
mă preocupă în mod deosebit: una priveşte gloria eternă æ 
celor viteji între viteji ; ; cealaltă, potolirea durerii și doliului 


familiilor celor căzuţi la datorie. 


XII, Prin urmare, senatori, eu propun să se ridice în 
cinstea ostașilor din legiunea Martia şi a acelora care au căzut, 
luptînd alături de ei, cel mai măreț monument, căci mari și 
neasemuite sînt serviciile aduse de această legiune.1 Ea cea. 
dintii s-a separat de banda lui Antonius, ea a cucerit Alba, ea 
a trecut de partea lui Octavius ; exemplul ei l-a urmat legiunea 
a IV-a, dobîndind gloria unei vitejii asemănătoare. Biruitoarea 
legiune a IV-a nu are însă a plinge pe nimeni, pe cînd din 
legiunea Martia unii ostași au căzut în momentele cele mai 


1 Urmează unul din cele mai splendide și avintare elogii pe care le 
cunoaşte oratoria antică la adresa eroismului pe cîmpul de lupră. 

glorioase. O, ce moarte fericită, care redă patriei ceea ce omul 
datorează naturii ! Pe voi vă socot cu adevărat născuţi pentru 
patric, pe voi, ostași ai legiunii Martia, care vă trageţi numele 
de la însuși zeul Marte, cel ce a creat Roma pentru întreaga 
lume, iar pe voi pentru Roma. Rușinoasă este moartea celor 
care fug, dar plină de glorie a celor care pier vitejește ! În linia 
de bătaie, Marte însuși ocroteşte pe cel mai viteaz. Nelegiuiţii 
pe care i-ați măcelărit chiar şi în iad își vor primi pedeapsa 
pentru crime, iar voi, care v-aţi dat ultima suflare în focul 
bătăliei victorioase, v-aţi asigurat un loc între eroi. Natura 
ne-a hărăzit o viață scurtă, dar amintirea unei vieți bine trăite 
este veșnică. Dacă această amintire n-ar fi mai lungă decit 
viaţa însăşi, cine-ar fi atît de smintit să caute lauda și gloria 
prin chinuri şi primejdii neînchipuite ? Voi, bravi ostași, v-aţi 
îndeplinit cu prisosință datoria cît timp ați fost în viaţă, iar 
acum, nemuritori fiind, vitejia voastră nu va fi dată uitării, 
nici îngropată de tăcerea posterităţii, deoarece Senatul şi po- 
porul roman v-au înălțat, cu mîinile lor, un monument ne- 
pieritor. Au existat armate care s-au făcut vestite cu prilejul 
diferitelor bătălii ca: războaiele punice, gallice, italice, dar 
nici uneia nu i s-au acordat vreodată asemenea onoruri. O, 
cum nu putem acorda altele și mai mari, căci de la voi am 
primit servicii cu mult mai mari! Voi l-aţi îndepărtat de 
Roma pe îngrozitorul Antonius şi l-aţi respins cînd se căznea 
să se întoarcă în cetate. Se va înălța, aşadar, un monument, 
o lucrare măreaţă, cu inscripţii drept mărturie eternă a erois- 
mului vostru. În faţa lui, urmaşii nu vor conteni nicicînd să-și 
exprime în cuvinte fierbinţi recunoştinţa. În schimbul unei 
vieți trecătoare, voi aţi câștigat astfel nemurirea. 


XIII. Dar, senatori, aşa cum fructul gloriei cetățenilor 
prea buni și cinstiți se răscumpără prin onoarea unui monu- 
ment, să consolăm în aceste clipe și pe apropiații celor căzuţi, 
pentru care cea mai bună mîngiiere este următoarea : părin- 
ților, pentru că au născut niște vajnici apărători ai republicii ; 
copiilor, pentru că vor avea mereu în casă exemplul bravurii; 
soțiilor, pentru că vor fi văduvele unor asemenea eroi, pe care 
se cuvine mai degrabă să-i laude decît să-i jelească ; fraților, 
pentru că se vor încredința că între ei există o asemănare nu 
numai trupească, ci și a virtuţilor. O, dac-am putea ca, prin 
sentinţele şi decretele noastre, să ştergem lacrimile tuturor 

acestora, sau printr-o astfel de cuvîntare din partea statului, 
să-i facem să-şi aline mihnirea și mai curînd să se bucure că, 
dintre atît de multe și felurite soiuri de moarte cîte ameninţă 
omenirea, tocmai cel mai frumos a fost partea lor, că nu sînt 
nici neîngropaţi, nici părăsiți (şi nici aceasta nu e o nenorocire 
cînd o faci pentru patrie)! Cenuşa lor n-a fost împrăștiată 
în morminte umile, ci se află depusă sub un edificiu împodo- 
bit cu ofrande publice, pe altarul unei amintiri veșnice, pildă 
de virtute pentru posteritate. Mingiicrea cea mai mare, pentru 
rude, este că printr-același monument se manifestă şi vitejia 
alor săi, şi respectul întregului „Popor roman, şi loialitatea Se- 
natului, şi amintirea celui mai crincen război în care, dacă 
n-ar fi existat eroismul fără seamăn al ostașilor, pînă și nu- 
mele poporului roman ar fi dispărut prin crima lui Antonius, 
Eu, senatori, sînt de părere ca premiile pe care le-am făgă- 
duit ostașilor, să le distribuim după restabilirea republicii ; pe 
ostașii rămași în viață să-i răsplătim la vreme și cu toată 
cinstea cuvenită vitejiei lor, iar pentru ceilalți — cărora li 
s-au făcut aceleași promisiuni, dar şi-au dat viaţa pentru pa- 
trie — socot să li se acorde părinţilor, soțiilor, fraților, copii- 
lor lor aceleaşi însemnate răsplăţi. 


XIV. Prin urmare, ca să-mi închei cuvîntarea, fac urmă- 
toarea propunere : „Întrucât, în calitatea-i de consul și coman- 
dant, Pansa a început războiul cu dușmanii și deoarece în 
această luptă legiunea Martia, dovedind o vitejie fără seamăn, 
a apărat libertatea poporului nostru, faptă pe care au săvir- 
şit-o şi legiunile de recruți; ţinînd seamă că Pansa însuși, în 
iureşul sulițelor dușmane, luptînd vitejeşte, deşi era consul și 
general, a căpătat mai multe răni ; ținînd seama, de asemeni, 
că Hirtius, în calitate de consul Şi comandant, primind ştire 
despre lupta şi primejdia î în care se afla colegul său, cu un 
curaj fără seamăn, şi-a scos trupele din lagăr, avintîndu-se 
Împotriva lui Antonius şi a armatei dușmane, a trecut prin 
sabie oştirile vrăjmașe iar armata lui şi-a păstrat-o neatinsă, 
încât n-a avut să-și plîngă nici un ostaș pierdut ; ținind seamă 
apoi că propretorul și imperatorul Octavius, prin chibzuința 
și priceperea lui proprie, a-apărat în chip strălucit taberele 
de trupele duşmanilor, împrăştiind și nimicind pe cei care se 
apropiaseră de lagăr, pentru toate aceste fapte Senatul so- 
coate că, prin vitejia, priceperea, prudenţa, seriozitatea, sta- 

tornicia, mărinimia și izbînda celor trei conducători, poporul 
roman a fost eliberat de cea mai urâtă și monstruoasă sclavie. 
"Ținînd apoi seamă că ei au salvat republica, Roma, templele 
zeilor nemuritori, bunurile şi gospodăriile tuturora, pe copii — 
toate acestea prin luptă dirză și cu primejdia vieţii lor — 
pentru aceste fapte încununate de izbindă, se decretează ca 
cei doi consuli și comandanţi, Pansa şi Hirtius, amindoi îm- 
preună sau unul din ei, sau, dacă ei vor lipsi, atunci pretorul 
Romei, Marcus Cornutus, să orînduiască rugăciuni publice de 
mulțumire în toate templele zeilor, timp de cincizeci de zile; 
şi întrucît bravura ostașilor din legiuni a fost vrednică de 
asemenea comandanţi, Senatul va da ostașilor cele ce le-a pro- 
mis mai înainte, înconjurindu-i cu cea mai mare dragoste, 
după restaurarea republicii. De asemenea, întrucît legiunea 
Martia a dat cea dintii piept cu duşmanul, care-i era mult 
superior ca număr, ceea ce n-a împiedicat-o însă ca pe mulți 
să-i ucidă iar pe alţii să-i ia prizonieri; și socotind că fără 
nici O ezitare și-a vărsat sîngele pentru patrie și ținînd seamă 
că ostașii celorlalte legiuni, dînd dovadă de aceeași vitejie, au 
înfruntat moartea pentru salvarea și libertatea poporului ro- 
man, Senatul hotărăște ca cei doi consuli şi comandanţi, Pansa 
şi Hirtius, amândoi împreună, sau cum se vor înțelege între 
ei, să se îngrijească de înălțarea unui monument dintre cele 
mai măreţe în amintirea celor care şi-au vărsat sîngele pentru 
libertatea și soarta poporului roman, pentru orașul Roma și 
pentru sanctuarele zeilor nemuritori. 

Chestorii orașului vor primi ordin să adune și să plătească 
banii trebuitori pentru această lucrare, ca să rămînă posteri- 
Tății o amintire veșnică despre crima celui mai feroce dușman, 
precum și despre vitejia supraomenească a ostașilor noştri. Să 
se împartă părinţilor, copiilor, soțiilor şi fraților celor căzuţi 
pentru patrie în acest război cele ce trebuiau să li se dea lor 
dacă ei ar fi rămas în viaţă victorioși ; căci ei au învins prin 
moartea lor.“ 1 


1 Monumentul propus de Cicero nu s-a construit, deoarece evenimen- 
tele au luat alt curs. Cei doi consuli, Hirtius şi Pansa, au murit în urma 
rănilor căpătate în luptă, iar conducătorii armatelor care s-au ciocnit la 
Mutina s-au împăcat, formînd cel de-al doilea triumvirat. Acesta a dăinuit 
pînă în anul 31 î.e.n. cînd, în urma bătăliei de la Actium, Augustus a 
intronat o nouă formă de guvernământ, principatul. 

